
Pentru Pauline 


Introducere 


„Fericirea: stare de conștiință caracte- 
rizată de o satisfacție deplină.“ 


Dicționarul Le Robert 


Sunt doar un copilaș. 

Îmi place mult să mi se spună povești. Însă rămân întot- 
deauna puțin nedumerit când acestea se încheie: „Și au trăit 
fericiți...“ De unde s-o știu, din moment ce nu se mai spune 
nimic, nu se mai povestește nimic? Toţi prinții și prințesele 
acestea nu mai au niciodată nici o supărare? Nu sunt nicioda- 
tă nefericiţi? Și de ce se sfârșește povestea aici? Fericirea n-a- 
re nimic interesant? Nu mai e nimic de spus când ești fericit? 

De ce tot acest mister în jurul fericirii? 


Am Zece ani. 

Acord din ce în ce mai puţină atenţie istorisirilor adulţilor, 
dar îi urmăresc. Din ce în ce mai mult. Ciulesc urechea atunci 
când vorbesc — rareori — despre fericire. La fel ca toţi copiii 
care cresc, descopăr că există nefericire și că viața nu se des- 
fășoară chiar ca-n poveștile cu zâne. 

Oare e atât de greu să fii fericit? 


Am douăzeci de ani. 

Sunt un student mai degrabă fericit. Între un curs la uni- 
versitate și un meci de rugby, îmi face plăcere să stau de vor- 
bă cu prietenii și să punem lumea la cale. N-am scăpat de ob- 
sesia mea, dar am descoperit un paradox: fericirea este un su- 

biect care deranjează. Poate fi un subiect agasant („fericirea-i 
o prostie“), poate stârni critici („fericirea te face slab și egoist“), 
ostilitate („fericirea este o dictatură“), ba chiar dispreţ („nefe- 
ricirea e mai interesantă decît fericirea“). 

De unde toată iritarea aceasta când vine vorba despre fe- 
ricire? 


Am treizeci de ani. 

Asta e, sunt psihiatru! Sunt alături de cele și de cei care au 
o relaţie dificilă cu fericirea: fericire compromisă, fericire im- 
posibilă, fericire care înspăimântă, fericire alungată, fericire 
deplânsă. Încercăm împreună să regăsim calea cea bună... Dar 
nu e un lucru ușor. Cum scria Voltaire: „Căutăm cu toţii feri- 
cirea, dar fără să știm unde, asemenea beţivilor ce-ncearcă s-a- 
jungă acasă, știind vag că e pe undeva pe-acolo...“ 

Cum să găsești fericirea? 


Astăzi... 

Încă nu am rezolvat ecuația fericirii. Sau nu complet. Am 
făcut totuși progrese... Ascultându-i și observându-i pe cei 
care sunt înzestrați pentru a fi fericiți, pentru a construi feri- 
cirea. Însoțindu-i și ajutându-i pe ceilalţi să le semene. Între 
timp, citesc în continuare Voltaire. Care spune: „Am hotărât 
să fiu fericit pentru că face bine la sănătate“. Cum sunt medic, 
îmi place ceea ce e bun pentru sănătatea pacienţilor mei. Îmi 
place fericirea și ideea de fericire. 

Dar dvs.? 


Cum staţi cu fericirea? 


Prima parte 


ESTE POSIBILĂ FERICIREA? 


Nimic nu-i mai important decât fericirea. Dar ni- 
mic nu-i mai inefabil. 

Filosofii, primii care au transformat-o într-o temă 
de reflecţie, au meditat — și au scris — mult despre 
fericire. 

De ceva vreme încoace, psihologia încearcă și ea să 
răspundă la întrebări pe care ni le punem cu toții în 
legătură cu fericirea: 

o Ce este de fapt fericirea? Un gând, o emoție, o 
iluzie? 

e Cum privim fericirea în viața de zi cu zi? 

e De ce atât de mulți oameni nu reușesc să fie fe- 
riciți? 

e Care este relația între fericire și nefericire? Feri- 
cirea ne poate ajuta să suportăm mai bine nefericirea? 
Să-i supraviețuim? 

e Există oare aptitudinea de a fi fericit? Și dacă da, 
cui se datorează ea? Și cum se imprimă ea în traiecto- 
ria noastră de viață? 


] 
Ce este fericirea? 


„Mulţi zic: Cine ne va arăta nouă cele 
bune?“ 


Psalmul 4* 


ză aflu într-o casă care nu e a mea, dar în care 
„ 4. obiecte familiare se amestecă cu altele necu- 
7, * 4„noscute. Mă simt foarte bine, sunt liniștită, îm- 
păcată. Ușa camerei alăturate e întredeschisă. Încerc să mă 
apropii de ea și să o deschid, dar e imposibil: fie nu reușesc să 
mă mișc, fie ușa își schimbă poziţia. 

Totul e scăldat într-o lumină lăptoasă, am senzaţia de im- 
ponderabilitate, mă deplasez ba mergând, ba plutind, în vre- 
me ce trupul mă ascultă întru totul, pare lipsit de greutate, toa- 

te zgomotele sunt îndepărtate și înăbușite. 

Îmi doresc tare mult să intru în cameră, am sentimentul că 
acolo se găsește sursa fericirii mele și că, dacă voi intra, mă 
voi simţi și mai bine. Evident, nu reușesc nicidecum să intru. 

Dar ceea ce este cel mai uimitor e că, în ciuda acestui lu- 
cru, visul este totuși plăcut. Rămân la fel de liniștită. La trezi- 
re, mă simt bine, oarecum bizar: am impresia că m-am apro- 
piat de fericire...“ 

Visul acesta mi-a fost împărtășit de către una dintre pacien- 
tele mele, cu care vorbisem mult despre fericire. După păre- 
rea mea, el exprimă simplitatea și misterul fericirii. Dar și di- 


* Biblia sau Sfânta Scriptură, Editura Institutului Biblic și de Misiune al 
Bisericii Ortodoxe Române, București, 1994, p. 556. (N. red.) 

ficultățile pe care le întâmpinăm atunci când vrem s-o înțele- 
gem Și să ne apropiem de ea... 


La doi pași de fericire 


A te apropia de fericire... 

La fel ca înțelepciunea sau inteligenţa, fericirea nu se lasă 
cu ușurință prinsă într-o definiţie. Decât să renunțăm („Feri- 
cirea nu există. În consecinţă, nu ne rămâne decât să ne stră- 
duim să fim fericiți în lipsa ei“), să încercăm s-o abordăm prin 
învăluire, analizând stările psihice agreabile, vecine sau înru- 
dite cu fericirea, dar care nici nu o conţin, nici nu o epuizea- 
ză: plăcere, bucurie, satisfacţie... 

Prin ce diferă stările acestea de fericire? În ce sens sunt ele 
limitate sau incomplete în raport cu ceea ce ne poate oferi fe- 
ricirea? Sunt ele simple expresii ale fericirii? Mijloace de a ne 
apropia de ea? 


> Satisfactie și fericire 


Surâsul pruncului pe cale să adoarmă după ce a supt o face 
pe mamă să spună: „Vedeţi ce fericit e...“ Fără să-și dea sea- 
ma însă, mama vorbește despre propria ei fericire, nu despre 
cea a copilașului ei, mai greu de demonstrat (în schimb, pu- 
tem fi siguri că acesta e foarte satisfăcut pentru că și-a primit 
porţia de lapte, de iubire, de mângâieri și de alint). 

Cu toate acestea, nu putem totuși să o contrazicem întru 
totul pe mamă: a satisface o dorinţă, oare nu e aceasta defini- 
ţia cea mai la îndemână a fericirii? 

Totuși, lucrul acesta nu funcţionează, sau nu întotdeauna, 
sau nu atât de bine pe cât ne-am aștepta: fericirea nu se rezu- 
mă la satisfacerea dorințelor noastre. Se poate totuși întâmpla 
pe dos. Proust, de exemplu, remarca: „Rareori se întâmplă ca 
fericirea să însoțească o dorinţă care a cerut-o“. lar uneori, a 
căuta fericirea prin împlinirea idealurilor se poate dovedi chiar 
o eroare fatală: multe dintre miturile tragice nu vorbesc de- 

spre altceva decât despre suferința, apoi despre căderea indi- 
vizilor care au căutat să-și împlinească dorinţele, indiferent 
dacă obiectul acestora era iubirea, puterea sau gloria. De unde 
și celebra maximă a lui Oscar Wilde: „În viaţă nu există decât 
două tragedii: una este să nu avem ceea ce ne dorim; alta este 
aceea de a-l obține“. 

Și-atunci, ce e de făcut? Dacă dăm ascultare budismului, 
nici un lucru nu merită să fie dorit, suferinţa își are izvorul în 
dorinţă, iar pentru a pune capăt suferinţei trebuie să renun- 
țăm la dorință, nu s-o realizăml. Să renunțăm la dorinţe: ce 
plan dificil! Însă el ne amintește cu folos, în orice caz, că 
această căutare a fericirii trebuie să depindă cât mai puţin de 
obiective materiale: acestea trebuie să fie în slujba fericirii și 
nu s-o întruchipeze (iată marea minciună care stă la baza pu- 


blicităţii). 
> Plăcere și fericire 


Suzanne 

„Pentru mine, fericirea înseamnă inteligenţa de a profita de 
viață, de a nu-i irosi plăcerile. Temeiul fericirii este capacitatea de 
a trăi bucuria așa cum ţi se oferă ea. Există un proverb american 
care spune: An apple a day, keep the doctor away, «un măr pe zi, de 
doctor te va feri» (desigur, pentru a-i încuraja pe oameni să mă- 
nânce fructe, care sunt sănătoase). Pentru a mă amuza, eu l-am 
transformat în: A pleasure a day, keep the sadness away, «micile plă- 
ceri întrețin buna dispoziţie și alungă tristeţile fără de rost». E inu- 
til să țintim prea sus, la o fericire prea complexă sau prea subtilă: 
cuvântul de ordine, cel mai bun, e enjoy, «savurați, profitați!»“ 


Plăcerea este ansamblul senzațiilor agreabile care țin de sa- 
tisfacerea nevoilor noastre fundamentale: hrană, sexualitate, 
confort, activităţi fizice. A căuta fericirea în plăcerile vieţii: iată, 
în fine, un minunat program care are și avantajul simplităţii. 
Este el însă suficient? 


1 P Van den Bosch, La Philosophie et le Bonheur, Paris, Flammarion, 1997. 

De fapt, plăcerea este adesea parţială, limitată la satisfac- 
ţia unui simț sau a unui organ, și diferă prin aceasta de glo- 
balitatea sentimentului de fericire. În plus, fericirea nu este 
simpla sumă a momentelor de plăcere, iar cuvintele poetului 
Mallarmé — „Carnea e tristă, vai! Și am citit toate cărțile“ — 
ne amintesc de această constatare dureroasă: acumularea sau 
repetarea momentelor de plăcere nu duce la fericire. Se poate 
întâmpla chiar ca acestea să o îndepărteze, din cauza decep- 
tiei și frustrării. 

Deși agreabilă și necesară existenţei, plăcerea nu este, așa- 
dar, fericire, chiar dacă unora le creează această iluzie: „Plăce- 
rea este fericirea ignoranţilor. Fericirea este plăcerea înțelepți- 
lor“ (Barbey d'Aurevilly). Limitele hedonismului, doctrina 
care făcea din plăcere binele suveran, au fost de nenumărate 
ori subliniate de către filosofi. Dar nu numai de către ei... 

În tumultul ideologic entuziast al anilor 1960-1970, s-a de- 
cretat că plăcerea a fost „eliberată“, iar sloganele pe această 
temă au proliferat: „Bucuraţi-vă fără opreliști“, „Este inter- 
zis să interzici“, „Cu cât fac mai mult amor, cu atât am mai 
mult chef să fac revoluţie“2. Mulţi bărbaţi s-au bucurat de ac- 
cesul mai facil la experienţele sexuale, dar, cu siguranţă, lu- 
crurile nu mai erau ca înainte: inspirate de feministe, de-a- 
cum înainte femeile aveau să ironizeze din plin caricatura 
bărbatului mulțumit de sine, care confunda fericirea cu plă- 
cerea, întrebându-și partenera după un raport sexual: „Ei, 
ești fericită?“ 

Totuși, plăcerea se aseamănă uneori fericirii: ni se pare că 
O pisică torcând trăiește o plăcere desăvârșită pe care am dori 
s-o numim fericire. Dacă atinge o anumită intensitate și în anu- 
mite condiţii, plăcerea poate chiar să permită accesul la o bu- 
curie autentică sau, uneori, să inducă fericirea: așa e plăcerea 
melomanilor care ascultă muzica pe care o iubesc, a gurman- 
zilor care savurează mâncarea preferată, a sportivilor care re- 
ușesc o mișcare dificilă... Vom vedea mai departe care trebuie 
să fie aceste condiţii. 


2 J.-C. Guillebaud, La Tyrannie du plaisir, Paris, Seuil, 1998. 

> Bucurie și fericire 


Nicolas 

„Îmi vine mult mai ușor să-mi amintesc și să vorbesc despre 
momentele de bucurie decât despre cele de fericire. Îmi vin în 
minte scene, clipe de bucurie: hohote nebune de râs cu prietenii, 
sărbători de familie, reușite profesionale, victorii sportive, regă- 
siri... Toate bucuriile acestea îmi sunt proaspete în memorie. Fe- 
ricirea e mai volatilă, mai confuză, mai diluată în timp. Fără în- 
doială pentru că sunt o fire mai concretă, mai pragmatică, extra- 
vertită: bucuria se simte, se vede, se împărtășește cu ușurință. Fe- 
ricirea e mai intimă. Oarecum misterioasă...“ 


Copilul care primește un cadou, omul de știință care face 
o descoperire importantă, prietenul care își regăsește un alt 
prieten, toți aceștia trăiesc o bucurie, această emoție pozitivă, 
intensă, care inundă întreaga ființă. Însă bucuria este o reac- 
ție la un eveniment din mediul înconjurător și, cel mai adesea, 
are o cauză exterioară: or, unul dintre misterele fericirii este 
tocmai acela că, uneori, ea se poate ivi din interior. 

Și, mai ales, fiind o emoție, bucuria este scurtă prin defini- 
ție: „Fericirea durează. Bucuria ţine o clipă“3. E drept că feri- 
cirea este întotdeauna asociată cu un sentiment de durată. De- 
sigur, există și fericiri scurte și trecătoare. Desigur, fericirea nu 
este perpetuă, ci doar intermitentă. Dar orice stare de fericire 
include speranța (ne dorim să nu se termine niciodată), iluzia 
(credem că va fi eternă) sau promisiunea (considerăm că va fi 
destul de intensă pentru a rezista în timp) duratei sale... 

Fericirea și bucuria, asociate adesea, nu sunt întotdeauna 
necesare una alteia: există bucurii nesănătoase, aflate departe 
de serenitatea fericirii, cum ar fi bucuria răzbunării (acel Scha- 
denfreude din limba germană: bucuria de a-ți vedea adversa- 
rul la pământ). Există și o fericire calmă, de multe ori lipsită 
de euforia inerentă bucuriei: o discuţie despre viață purtată 


3 J. Daniel, Introducere la lucrarea Le Bonheur. Anthologie de textes philo- 
sophiques et littéraires, Paris, Maisonneuve et Larose, 2000. 

cu un prieten, în blândeţea unei nopți de vară. De altfel, feri- 
cirea tinde prin ea însăși către calm și pace. Sărim în sus de 
bucurie, nu de fericire. 

Bucuria este totodată unul dintre ingredientele, una dintre 
expresiile și una dintre întruchipările fericirii: „Ea este elemen- 
tul fericirii, în același timp minimul ei (în timp) și maximul ei 
(în intensitate)“. La fel ca plăcerea, bucuria este și ea una din- 
tre căile de acces la fericire: forța ei e atât de mare, încât poa- 
te descătușa nenumărate blocaje psihologice, dezvăluind ce-ar 
putea fi fericirea. Poate fi o motivaţie întru căutarea fericirii, 
ceea ce reprezintă un ajutor preţios. 


> Beatitudine și fericire 


Judith 

„Bunica mea avea multă influenţă asupra întregii familii și 
mai ales asupra noastră, nepoții ei. Ne dădea foarte multe lecții 
de viață, cum le numea ea. Pentru că era amuzantă și bună, o as- 
cultam cu plăcere. Însă nu ne-a făcut numai servicii! De exemplu, 
atunci când ne vorbea despre iubire, spunea: ori marea iubire, ori 
nimic! După spusele ei, trebuia să ne dăm seama dacă băieții pe 
care îi întâlneam erau sau nu cei „buni“, numai după fiorul pu- 
ternic pe care l-am fi resimţit la vederea lor. Aștept încă fiorul 
acesta cutremurător și totuși l-am întâlnit pe bărbatul vieții mele: 
dar lucrurile nu s-au petrecut deloc după cum ne anunţase buni- 
ca! În ce privește fericirea, era la fel: trebuia neapărat să fie inten- 
să și tulburătoare. Așadar, rară. lar fiindcă lucrurile stăteau cum 
stăteau, nu era cazul să aspiri prea des la ea. Și aici la fel, mi-a 
luat ceva timp ca să înțeleg că, pentru mine, fericirea se prezen- 
ta cel mai adesea sub forma unor firimituri, delicioase însă, și nu 
sub forma unui întreg tort aniversar, cu lumânări și tot tacâmul. 
Că fericirea semăna mai degrabă cu flăcările răzlețe ale lumână- 
rilor decât cu o salvă de focuri de artificii. N-am reușit niciodată 
să aflu dacă bunica mea, decedată pe când eu eram o adolescen- 
tă, a avut cu-adevărat acces la astfel de stări elevate de fericire 


4 A, Comte-Sponville, Dictionnaire philosophique, Paris, PUF, 2000. 

sau dacă ceea ce ne spunea despre iubire sau fericire avea meni- 
rea doar să ne pună în gardă față de primejdia de a trata viaţa cu 
ușurătate...“ 


Ar exista așadar, după unii, ceva și mai bun, mai intens de- 
cât fericirea, un tărâm dincolo de fericire. Există stări psihice 
atât de puternice, încât individul iese din sine, transcende. Ex- 
tazul mistic pe care l-a trăit Pascal în ziua de 23 noiembrie 
1654, între ora zece și jumătate seara și miezul nopții, avea să-i 
schimbe cursul vieţii. El avea să lase câteva cuvinte înscrise 
pe un pergament („Bucurie, bucurie, bucurie, plâng de 
bucurie...“), cunoscut sub numele de Memorialul lui Pascal, pe 
care îl va păstra până la moarte, cusut în căptușeala veșmân- 
tului său. 

Sfântul Augustin definea beatitudinea ca pe o „bucurie în- 
tru adevăr“. Dogma catolică vorbește despre „fericirea auten- 
tică pe care Dumnezeu o dăruiește celui supus vrerii sale“ și 
subliniază că e mai bine, dacă vrem să-i accentuăm ideea de 
durată, să folosim termenul de extaz: „Vorbim despre o feri- 
cire efemeră, nu despre un extaz trecător”. 

Fericirea cotidiană a acelora care nu sunt nici sfinţi, nici în- 
țelepți nu aspiră la idealuri atât de elevate și dramatice pre- 
cum întâlnirea cu Dumnezeu sau cu Adevărul. Și, mai ales, 
vom vedea mai târziu, fericirea presupune un fel de împlini- 
re înăuntrul fiinţei și nu o „ieșire“ din sine, așa cum se întâm- 
plă în cazul extazului sau adoraţiei. Când suntem fericiți, nu 
suntem rupți de lume, ci în strânsă legătură cu ea. Nu există 
nimic mai puţin „beat“ decât fericirea. Cu toate acestea, vom 
vedea îndată că fericirea are totuși legătură cu o formă de 
transcendere a vieții cotidiene... 


> De ce am trasa diferențele? 


Un copil se apropie de dvs. și vă întinde un desen, spu- 
nându-vă cu un zâmbet larg: „Ține, e pentru tine“. Apoi se 


5 Dictionnaire des mots de la foi chrétienne, Paris, Editions du Cerf, 1968. 

îndepărtează fredonând... Ceea ce simţiţi atunci este, fără în- 
doială, agreabil. Dar despre ce este vorba mai exact? Despre 
plăcere („gestul lui mi-a făcut plăcere“)? Despre bucurie („am 
fost foarte bucuros“)? Sau despre fericire („m-a făcut fericit“)? 
Dar dacă ați fi fost preocupat sau stresat, gestul lui v-ar mai 
fi impresionat? (pentru că se poate întâmpla să nu fim recep- 
tivi la fericire). Dacă n-aţi fi fost disponibil, copilul s-ar mai 
fi apropiat de dvs.? (pentru că putem alunga fericirea de lân- 
gă noi). 

Și-atunci, de ce ne-am pune asemenea întrebări? În fond, 
toate stările acestea sunt agreabile, de ce nu ne-am declara 
mulțumiți, de ce am căuta altceva? Este evident că trăindu-le 
și cultivându-le ne apropiem de fericire. Totuși, ele n-o înlo- 
cuiesc. Dacă știm, dacă simțim că ne putem bucura de „altce- 
va“, de ceva care le depășește și le înglobează, avem deja o 
motivație puternică. Vom vedea apoi că mai există și o necesi- 
tate a fericirii, care să înfrunte amenințările nefericirii. 

De fapt, important nu este atât să numim cu precizie ceea 
ce simţim, ci să facem loc fericirii și să o construim. E bine să 
reflectăm la aceste nuanţe pentru că, după cum spunea filoso- 
ful Alain, „plăcerea sau bucuria sau fericirea, oricum am 
numi-o, nu se găsește, ci se face“. lar pentru a ne „face“ ferici- 
rea, trebuie să asimilăm, ba chiar să cultivăm tot ceea ce ne 
apropie de ea. Dar și să reflectăm puţin dincolo de experien- 
tele noastre imediate... 


Cum ne construim experienţa fericirii? 


Imaginaţi-vă o seară frumoasă de vară. Aţi petrecut ceva 
timp afară, pe o noapte călduţă, ascultând greierii și privind 
stelele (situație propice fericirii). 

Intraţi apoi în casă și mergeţi în camera copilului: obser- 
vaţi că și-a aranjat cu grijă toate jucăriile de pluș în jurul lui 
înainte să adoarmă. Căpșorul i se vede de sub cearșaf, încon- 
jurat de o galerie de animăluțe simpatice. Vă simţiți profund 
tulburat de acest spectacol (emoția fericirii). 

Urcând către dormitor, sporovăiți cu partenerul pe tema 
fericirii și vă împărtășiţi punctele de vedere: vi se pare că fe- 
ricirea poate fi în parte rodul anumitor eforturi, dar partene- 
rul dvs. crede că fericirea nu poate fi căutată în mod voit, căci 
ea apare întâmplător (viziuni ale fericirii). 

Sunteţi pe cale de-a adormi și vă simţiţi bine, înțelegând că 
sunteţi norocos pentru că puteți trăi astfel de momente; me- 
ditaţi la tot ce ați putea face pentru a putea trăi mai departe 
astfel de momente (construirea fericirii). Apoi vă prinde som- 
nul, pentru că aţi reflectat mult... 

Tocmai ați trăit patru experienţe ale fericirii, diferite prin 
natura, mecanismele, semnificaţia lor: situația, emoția, construi- 
rea și viziunea. Ce se află dincolo de ele? Și ce vă pot aduce? 


> Situațiile în care survine fericirea 


Iată aici un fragment dintr-o scrisoare primită de la unul din- 
tre foștii mei profesori, actualmente retras în sud-vest, cu care am 
vorbit de multe ori despre fericire... 


„Dragă Christophe, 

Îmi cereai zilele trecute să-ți descriu unele clipe de fericire. 
lată câteva recente, alese la întâmplare: 

— atunci când soția mea pune buchete de flori prin casă; 

— când deschid dimineaţa ferestrele de la camera mea și văd 
peisajul care îmi place atât; 

— când aud la telefon vocile vesele și vioaie ale copiilor mei; 

— când savurez o tocană de vânat cu prietenii; 

— când port primele discuţii serioase cu nepoții mei; 

— când urmăresc zborul misterios al cocorilor; 

— când repar un oblon stricat, îl pun la loc și admir rezultatul; 

- când primesc un telefon surpriză de la niște prieteni aflați 
în regiune, care mă anunţă că vin pe la noi la sfârșitul după-amie- 
zii; 

— când cutreier singur prin pădure, oprindu-mă din timp în 
timp ca să ascult zgomotele din natură; 

— când degust un coniac vechi împreună cu nepoții...“ 

Vorbim adesea despre „clipele de fericire“, denumind ast- 
fel acele momente, în același timp obișnuite și încântătoare, pe 
care ni le oferă viața de zi cu zi. Incontestabil, unele momen- 
te sunt mai propice apariţiei fericirii decât altele. Aproape în- 
totdeauna este vorba despre trei tipuri de situații: momente 
de schimburi interumane (discuţii, scrisori, convorbiri telefo- 
nice), momente de comuniune (cu natura sau arta) sau senzo- 
riale (gastronomice sau fizice), momente de împlinire (în mun- 
că sau într-o activitate care ne face plăcere). 

Unele zile par să ne ofere un plus de astfel de situații propi- 
ce fericirii. Dar acest fapt se datorează el oare situațiilor în sine 
sau receptivității noastre? Am putea să le ratăm, să nu le ve- 
dem, să nu le sesizăm, „să trecem pe lângă“. Am putea, de 
asemenea, să le ieșim în întâmpinare, să fim mai receptivi la ele. 
Elementul subiectiv va rămâne întotdeauna important: uneori, 
aceste mici sărbători ale fericirii cotidiene refuză să înceapă. 

Căci situaţiile acestea, momentele acestea nu sunt în cele 
din urmă decât niște trambuline pentru fericirea noastră: mai 
rămân multe lucruri de făcut... 


> Emoţiile fericirii 


Sophie 

„Fericirea face ce vrea ea, vine și pleacă, scăpându-ne în bună 
măsură printre degete. Seamănă mai mult cu o pisică decât cu un 
câine: ea hotărăște dacă are sau nu chef să toarcă pe genunchii 
noștri, face mofturi sau poate chiar să dispară pentru mai multe 
zile. Nu se grăbește să vină când o strigi. De aceea, mie nu-mi 
place să spun că sunt fericită. Îmi acord numai dreptul de a spu- 
ne că mă simt fericită. Fericirea nu e o stare stabilă, e ceva incon- 
trolabil și subiectiv.“ 


„A te simți fericit“, iată ceea ce ne face să trecem într-o di- 
mensiune ușor diferită: fericirea nu se află doar în afara noas- 
tră, ci e interiorizată sub forma unei emoții. 

Emoția este percepția fizică și psihologică a unei situații, iar 
această percepție este mai rapidă decât inteligenţa sau limba- 

jul. Emoția este involuntară: nu-i putem controla apariţia (în 
schimb, putem să-i modulăm intensitatea, să alegem dacă s-o 
exprimăm sau nu și să luăm, eventual, o decizie în privinţa fe- 
lului în care o vom exprima). Nu putem nici s-o obligăm să 
apară: nimeni nu poate hotări să fie gelos, furios sau bucuros. 

Așadar, fericirea se apropie incontestabil de lumea emoti- 
ilor (vom vedea că ea este ceva în plus): va fi trăită într-o ma- 
nieră involuntară, fizică și psihică, va putea adesea să se lip- 
sească de cuvinte și nimeni nu va putea hotări să fie fericit la 
comandă. Așa cum există emoții discrete (nostalgia) și altele 
răvășitoare (bucuria), fericirea va putea și ea să fie mai mult 
sau mai puţin intensă și tulburătoare. 


> Construirea fericirii 


Cele două experiențe precedente ale fericirii, situațiile și 
emoțiile, trimit la interacțiunea dintre mediu (ce propune aces- 
ta?) și persoană (cum va reacționa aceasta?). Ceea ce putem 
numi construirea fericirii nu mai este un fenomen pasiv: acela 
de a te găsi în situaţii agreabile și de a te arăta receptiv, ci un 
fenomen activ: a căuta, a declanșa astfel de situații, a le am- 
plifica impactul și durata. 

Ceea ce confirmă etimologia: în limba franceză, cuvântul 
„fericit“ [heureux — N. t.] îl desemna iniţial pe acela care se 
bucură de o soartă favorabilă. „Fericirea“ (bon heur, N. t.) este, 
așadar, „norocul“ [bonne chance — N. t.]€, de unde și expresia, 
altfel incomprehensibilă, „la cât mi-a sta norocul“. Asistăm 
apoi la o evoluţie progresivă a utilizării termenului, care ajun- 
ge să desemneze o stare de spirit. Această evoluţie a înțelesu- 
lui cuvântului fericire corespunde evoluţiei atitudinilor și con- 
vingerilor referitoare la ea: secol după secol, am ajuns să cre- 
dem că fericirea nu mai este doar darul destinului, dar că ea 
poate fi construită și cucerită. În limbajul uzual, folosim, de 
exemplu, expresia „făuritorul propriei fericiri“. 


6 A. Rey, Dictionnaire historique de la langue frangaise, Paris, Dictionnai- 
res Le Robert, 1992. 

În scrisoarea primită de la profesorul meu din sud-vest, din 
care citam puțin mai devreme, figurau și câteva exemple de mo- 
mente fericite foarte limpede asociate cu un efort, cu un demers 
constructiv: 

— când caut, în taină, să aflu în mine puterea de a mă împăca 
cu cineva cu care sunt certat și se întâmplă uneori să reușesc; 

— când îmi fac timp pentru un prieten trist și stau să-l ascult; 

— pe când duc bătălii cu propria mea persoană și se întâmplă 
să câștig unele dintre ele...“ 


Această trecere de la fericirea primită la fericirea construită 
poate fi comparată cu ceea ce s-a întâmplat cu hrana (de alt- 
fel, fericirea este, în anumite privințe, comparabilă cu o hrană 
psihologică). 

Multă vreme, oamenii au fost vânători-culegători: alimen- 
taţia lor depindea de ceea ce puteau găsi și culege din mediul 
înconjurător. Apoi, au devenit crescători-agricultori, lucru care 
le-a permis să aibă un control mai bun asupra resurselor ali- 
mentare. Acest fapt a avut consecinţe bune (mai puțină foa- 
mete, posibilitatea desfășurării altor activități tehnice sau cul- 
turale...) și mai puţin bune (conflicte de putere, competiția 
pentru bunuri, obezitate...). 

La fel se întâmplă și cu fericirea: noi, oamenii moderni, 
ne dorim s-o îmblânzim, nu ne mai mulțumim doar cu feri- 
cirile sălbatice, ci încercăm să le domesticim. În acest sens, vor- 
bim despre uzine de vise și despre o industrie a fericirii, pen- 
tru a descrie mecanismele cinematografiei hollywoodiene. 
Marea întrebare care se pune este, bineînţeles, aceea dacă 
această fericire de crescătorie va avea același gust ca ferici- 
rea sălbatică. Dacă fericirile de cultură sunt pe măsura ferici- 
rilor din natură. 

Dar fără îndoială că este o eroare să formulăm astfel dez- 
baterea: iată că a trecut ceva vreme de când nu mai comparăm 
lumina electrică cu lumina naturală. Ambele ne sunt necesa- 
re și fiecare își are farmecul propriu: putem găsi că e frumos 
și un răsărit la ţară, dar și un oraș plin de lumini în noapte... 
La fel stau lucrurile și cu fericirile sălbatice și fericirile de cres- 

cătorie, fericirile oferite și cele construite: avem nevoie de 
amândouă. Sunt complementare și nicidecum contradictorii, 
dincolo de convingerile ideologice ale anumitor dascăli care 
propovăduiesc „fericirea-care-nu-trebuie-sub-nici-o-formă-să- 
fie-căutată-căci-aceea-nu-ar-ma!-fi-fericire-adevărată“. 


p Viziunea fericirii 


Aurélie 

„Am avut parte de doi părinți foarte diferiți în ceea ce priveș- 
te raporturile lor cu fericirea. Mama mea era o anxioasă, întotdea- 
una îngrijorată din pricina viitorului, neîndrăznind niciodată să 
se bucure de teamă că astfel ar fi atras nenorocirea și ghinionul. 
Era adepta principiului Ca să trăiești fericit, trăiește ascuns. Pentru 
ea, lucrurile stăteau de-a dreptul în felul următor: «Să ne ascun- 
dem fericirea și chiar să ne prefacem că n-o recunoaștem dacă din 
întâmplare ne iese în cale!» Era convinsă că fericirea este o șansă 
nesperată, ingrată; și poate să atragă mânia zeilor sau invidia se- 
menilor. Tatăl meu, în schimb, era exact pe dos: era convins că fe- 
ricirea este posibilă și că toți au dreptul să fie fericiți, că ne aflăm 
pe pământ ca să fim fericiți. Nefericirea i se părea o anomalie. Pe 
cât era mama mea de neliniștită cu privire la toate cele, pe atât 
era el de încrezător în aproape orice. lar când ea îi critica optimis- 
mul sistematic, el îi răspundea: «Chiar dacă mă înșel, îmi face 
bine să cred în toate acestea».“ 


A te simți fericit ţine de o emoție. Dimpotrivă, a estima că 
fericirea este posibilă sau că viaţa este fericită ține de judeca- 
tă, am putea spune chiar de convingere: este o viziune asupra 
lumii, subiectivă și personală. Această viziune ne condiționea- 
ză profund modul în care ne privim viaţa și explică de ce cre- 
dem că ea e fericită sau nefericită: selectăm sau ignorăm anu- 
mite evenimente, le atribuim o importanţă mai mare sau mai 
mică. Putem astfel să trecem pe lângă situaţii care ar putea fi 
fericite, să irosim emoții de fericire. Sau, dimpotrivă, să ne hră- 
nim pentru multă vreme din experienţa și amintirea unor mici 
momente fericite. 

O viziune pozitivă asupra fericirii poate să ne asigure o via- 
tă emoțională mai armonioasă. Unul dintre pacienții mei îmi 
spunea într-o zi: „Atunci când sunt trist, obosit, îmi doresc cu 
nerăbdare să pot fi din nou fericit...“ Din fraza aceasta trans- 
pare o întreagă viziune a fericirii: chiar și-atunci când cufun- 
dați în tristețe, știm că fericirea va sfârși prin a reveni. Așa cum 
nu ne prăbușim sufletește atunci când plouă, ci așteptăm și 
sperăm să iasă iar soarele. 

Este exact ceea ce nu mai pot face cei deprimati, convinși 
că suferințele lor nu vor cunoaște vreun sfârșit, și tocmai de 
aceea tristețea ce le produce atâta suferinţă este în fapt o boa- 
lä. Tot de aceea le este greu „să se lupte“ și „să reacționeze“, 
așa cum le recomandă cei din anturaj: viziunea lor asupra fe- 
ricirii a fost ruinată de boala depresivă și, o dată cu ea, și mo- 
tivaţia lor de a face vreun efort („La ce bun? Viaţa nu înseam- 
nă decât suferinţă și dezamăgire...“). lată de ce depresia ne- 
cesită un tratament, medicamentos sau psihoterapeutic, și nu 
doar simpla voinţă a persoanei în cauză. Dar să revenim la vi- 
ziunea noastră asupra fericirii... 

Pe ce se întemeiază viziunea asupra fericirii? Mai degra- 
bă pe elemente subiective decât obiective. Și întotdeauna pe 
o istorie proprie, pe o traiectorie de viață personală: Aurélie, 
a cărei mărturie am citat-o, începuse prin a „funcționa“ ca 
mama ei, după modelul unei anxietăți crescute în fața vieţii, 
dar numai până la treizeci de ani, când a devenit puţin câte 
puţin capabilă să creadă că fericirea este posibilă, așa cum cre- 
dea tatăl ei. 

Fiecare dintre noi are, așadar, o teorie a priori despre fe- 
ricire: că este sau nu posibilă, că ţine de acțiune sau de re- 
paus, de legăturile sociale sau de izolare etc. Dar, mai ales: 
că depinde de eforturile noastre sau de întâmplare. Căci știm 
cu toţii că fericirea nu există decât cu intermitențe. Dar exis- 
tă oameni care se resemnează și se lasă la voia întâmplării. 
Și mai sunt și dintre aceia care își pun în cap să înmulțeas- 
că și să prelungească, prin eforturi proprii, aceste momen- 
le 

> „Am cunoscut fericirea, dar nu ea 
m-a făcut cel mai fericit“ 


După acest periplu prin diferite experienţe fericite, putem 
să înţelegem mai bine acum una dintre semnificaţiile acestei 
afirmaţii, aparent paradoxale, a lui Jules Renard. 

Există, pe de o parte, fericiri pe care ni le oferă viața (situa- 
ţii și emoții), iar, pe de altă parte, fericiri pe care încercăm să 
le construim și la care încercăm să avem acces (construire și 
viziune). Primele ne oferă prilejul să resimțim fericirea, ceea ce 
înseamnă oricum mult. Celelalte ne ajută să avem acces la o via- 
tă putin mai fericită decât ne-ar fi permis hazardul existenței 
sau evenimentele din trecutul nostru, ceea ce înseamnă și mai 
mult. 

Ca să fiu absolut sincer și pentru că am citit și recitit cu de- 
voțiune Jurnalul său, cred că Jules Renard voia să mai spună 
și altceva: că momentele mărunte de fericire ne pot face mai 
fericiți decât cele importante și pot conferi mai mult sens vie- 
ţii noastre. Vom mai vorbi despre toate acestea. Și ar mai fi 
spus și că fericirea nu e ceva cu totul rațional (chiar dacă ra- 
țiunea ne poate ajuta să o domesticim mai bine) și nici previ- 
zibil (chiar dacă e mai bine să reflectăm puțin asupra ei cu 
ceva vreme înainte). Vom vedea de ce... 


Fericirea: un sentiment cu totul special 
> La început era starea de bine 


„Fericirea este atunci când mă simt bine...“ 

La prima vedere, s-ar părea că nu există nimic mai diferit 
față de fericire, un concept nobil, decât starea de bine, acest 
concept mai comun, chiar vulgar sau casnic. Totuși, starea de 
bine, prin chiar natura sa, este, fără îndoială, ceea ce ne apro- 
pie cel mai mult de fericire. 

Cercetătorii, foarte precauţi când vine vorba despre noțiu- 
nea de fericire, preferă adesea să lucreze doar cu noțiunea de 

stare de bine, asupra căreia se desfășoară astăzi din ce în ce 
mai multe studii”. În eseul său Vivre content8, Jean-Louis Ser- 
van-Schreiber face propunerea malițioasă de a se renunţa la 
fericire sau cel puţin la utilizarea cuvântului și sugerează să 
fie căutată mai degrabă multumirea, ca un fel de „mărunţiș de 
fericire“. 

În orice caz, cel mai adesea cam așa se prezintă lucrurile: 
în cale ne ies momente agreabile, exceptându-le pe cele pe care 
le provocăm noi înșine. Astfel de clipe pot fi previzibile și lo- 
gice: dacă ne plimbăm primăvara pe un drum cunoscut care 
ne place, dacă participăm la o petrecere, dacă vorbim despre 
viață cu un prieten, dacă ascultăm muzica preferată... Dar pot 
fi și ca niște scântei sau izbucniri neașteptate: dacă auzim pe-a- 
fară trilurile unei păsări în vreme ce ne spetim cu o muncă 
grea, dacă trecem pe lângă un necunoscut care ne zâmbește, 
dacă primim un telefon neașteptat de la cineva drag, dacă ve- 
dem pe stradă doi copii ce merg ținându-se de mână... 

Toate aceste momente ne oferă senzaţii plăcute sub o for- 
mă sau alta. Ele ne fac bine. Iar tot ce concură la starea noas- 
tră de bine va favoriza apariţia fericirii: însă doar o favorizea- 
ză, nici mai mult, nici mai puţin. În cele din urmă, starea de 
bine nu e decât o răscruce, o fereastră deschisă spre mai mul- 
te posibilități. Ea poate să nu dea decât înăuntru sau poate 
permite accesul spre orice altceva. lar în acest stadiu, fericirea 
nu e decât o fantomă, o promisiune. Deocamdată, nu e decât 
un „ceva infim“... 


> Fericirea este un sentiment 


Starea de bine nu ar putea fi niciodată fericire în absența 
unui ingredient fundamental care este conştientizarea. Montes- 
quieu scria: „Oamenii trebuie convinși de existenţa fericirii, 
pe care o ignoră chiar și-atunci când se bucură de ea“. Con- 


7 D. Kahneman, E. Diener, N. Schwarz (6d.), Well-Being: The Foundations 
of Hedonic Psychology, New York, Russel Sage, 1999. 
5 J.-L. Servan-Schreiber, Vivre content, Paris, Albin Michel, 2002. 

știentizarea stării de bine, care este soclul fericirii, îi schimbă 
acesteia statutul: de la o simplă stare confortabilă, putem ac- 
cede la un fenomen mult mai intens. 

Această conștientizare este o operațiune psihologică mult 
mai dificilă decât ar părea la prima vedere. Căci este obstruc- 
ționată zilnic de o mulțime de obstacole, pe care una dintre pa- 
cientele mele le numea „poluare psihologică“: griji, stres, obo- 
seală, exigenţe prea mari... Fără îndoială, acesta este motivul 
pentru care multe momente de fericire sunt retrospective. Lu- 
cru pe care l-au observat cu tristețe poeţii: „Fericire, te-am re- 
cunoscut după zgomotul pe care l-ai făcut îndepărtându-te“. 

În orice caz, conștientizarea momentului este ingredientul 
indispensabil fericirii. Și încă în așa măsură, încât unii, pre- 
cum Albert Camus, plasau această conștientizare mai presus 
chiar decât fericirea: „Acum nu-mi mai doresc să fiu fericit, ci 
doar conștient“. Montaigne, ou la conscience heureuse este, de 
altfel, titlul uneia dintre cele mai frumoase cărți? consacrate 
acestui filosof atent la fericire, care scria în Eseurile sale: „Eu, 
care n-am alt scop decât să trăiesc și să mă bucur“. 

Mai mult decât un mod de gândire voluntarist sau un dis- 
curs interior (este greu de crezut că poți fi fericit dacă trupul 
sau inima nu te ascultă), mai mult decât o emoție sau o dis- 
poziţie (chiar dacă bună), fericirea este deci, mulțumită con- 
științei, ceea ce cercetătorii în domeniul neuropsihologiei nu- 
mesc sentiment, această „experiență mentală și personală a 
unei emoții“10. Pentru a duce la sentimentul de fericire, con- 
știința este indispensabilă emoţiei stării de bine. Dar ne mai 
lipsește încă o ultimă dimensiune... 


> Fericirea își este suficientă sieși 
Clemence 


„Cel mai fericit moment? E o fericire demnă de-o carte poș- 
tală, pe care am trăit-o vara aceasta! Un apus de soare, privit 


? M. Conche, Montaigne, ou la conscience heureuse, Paris, PUF, 2002. 
10 A. Damasio, Le Sentiment même de soi, Paris, Odile Jacob, 1999. 

de pe puntea unui vapor care mă aducea înapoi după vacanţa 
petrecută pe o insulă din Grecia. Prietenul meu era lângă mine, 
peisajul era magnific. Nu mai aveam nevoie de nimic, o stare 
care mă cuprinde rareori, căci am o fire mai degrabă greu de 
mulțumit. Aveam impresia că toate lucrurile plăcute pe care le 
poate simţi o ființă omenească erau concentrate în acel mo- 
ment.“ 


Experienţa fericirii este o transcendere a stării de bine (a 
transcende: a depăși, a se situa dincolo de). Fericirea, spre de- 
osebire de plăcere, este copleșitoare, depășește controlul și li- 
mitele cuiva, fizice sau psihologice. Fericirea noastră este 
întotdeauna mai mare decât noi, ne înalţă, ne inundă și ne co- 
pleșește. Dar, cel mai important, fericirea este singurul obiect 
al aspirațiilor omenești suficient sieși: o dată atins, nu ne mai 
dorim nimic altceva. De aceea, filosofii din Antichitate, ca 
Aristotel, o considerau un fel de summum bonum: „binele su- 
prem“. 

Perceperea unei stări de plenitudine, de finitudine, care 
ne dau impresia că am ajuns la ceea ce ne doream, că nu mai 
aspirăm la nimic altceva decât la prelungirea nedefinită a 
acelui moment, iată al treilea element care ne permite să în- 
telegem ce este fericirea. Acest lucru nu le-a scăpat lui Di- 
derot și d'Alembert, căci definiția pe care ei au dat-o ferici- 
rii în Enciclopedie cuprindea acest pasaj: „O stare, o situaţie 
de așa natură, încât îţi dorești să continue fără să se schim- 
be...“ 


> Cu fericirea nu-i de glumă! 
„Când toată familia se afla în jurul mesei, iar aburii ieșeau 
din castronul cu supă, mama ne zicea uneori: încetaţi o clipă 


să beți și să vorbiti. li dădeam ascultare. Ne priveam fără să 


11 Citat de P. Foulquié, Dictionnaire de la langue philosophique, Paris, PUT, 
1962, p. 74. 

înţelegem, amuzați. Ca să vă fac să vă gândiţi la fericire, spu- 
nea ea. Nu ne mai venea să râdem...“12 

Această amintire din copilărie a interpretului Felix Le- 
clerc, originar din Québec, ne reamintește într-o manieră po- 
etică de acest paradox al conștiinței: datorită ei, momentele 
de stare de bine sunt amplificate și duse până la sublim. Dar 
tot ea ne dezvăluie, în același demers, fericirea și fragilita- 
tea sa. 

Scriitorul Philippe Delerm, observându-și de la distanță 
soţia și fiul, descrie și el această experiență tulburătoare: 

„Știu. Nu voi fi niciodată mai fericit decât acum. Îi spun fe- 

ricirii pe nume; brusc, mă cuprinde teama și mi se face pie- 
lea ca de găină“15. 

Jată-ne departe de imaginea fericirii surâzătoare și naive 
a lui Epinal, o fericire liniștitoare și fără spini. Fericirea-i un 
lucru serios... Dacă nu cumva are chiar ceva oarecum tra- 
gic? Și anume, faptul că aspiraţia tuturor oamenilor de a că- 
păta o fericire durabilă este condamnată tocmai din cauza 
naturii fericirii: ca sentiment, fericirea este produsul unui 
echilibru instabil între biologic și psihologic, istorie și me- 
diu. 


Nimic nu e perfect, nici măcar fericirea! 
> Alchimia fericirii 


Înțelegem acum mai bine de ce este fericirea atât de ne- 
supusă! Succesiunea operațiunilor psihologice necesare apa- 
riției sale este complexă și subtilă. 

Să facem un rezumat: simt, conștientizez, nu-mi mai do- 
resc nimic altceva și, în același timp, știu că la un moment 
dat se va sfârși... 


12 E, Leclerc, Pieds nus dans l'aube, Montreal, Bibliothèque québécoise, 
1982. 

13 P, Delerm, Le Bonheur, tableaux et bavardages, Paris, Éditions du Rocher 
1998. 

Înlănţuirea aceasta este foarte fragilă: se poate întâmpla 
să nu fiu pregătit să întâmpin starea de bine; s-ar putea să 
nu am forța, dorinţa și puterea de a lua ce e mai bun din ea. 
Înțelegerea fragilității acestei alchimii poate să ne incite și 
mai mult să savurăm fericirea, căci ea va dispărea; sau să ne 
chinuim, pentru că va dispărea... 

Vom căuta deci să descoperim împreună, de-a lungul 
acestei cărți, în ce fel poate fi împiedicat sau favorizat pro- 
cesul fericirii. Dar liniștiţi-vă: la fel ca-n vechile filme holly- 
woodiene, va veni, după câteva altercații, și happy end-ul... 


2 
Fericirea compromisă 


„Ne dorim adevărul și nu găsim în noi 
decât incertitudine. Căutăm fericirea și nu 
găsim decât mizerie și moarte.“ 


Blaise PASCAL 


“ crii o carte despre fericire? O chestie pe care ni- 
meni nu reușește s-o definească sau s-o atingă? 
* Mai bine scrie ceva despre nefericire, îţi va fi mai 


Până la urmă, n-am ascultat sfaturile amicului care mi-a 
atras atenția asupra acestui aspect, însă avea dreptate cel pu- 
tin într-o privinţă: e greu să vorbești despre fericire fără să 
abordezi problema nefericirii. Sau mai degrabă nenumăratele 
întrebări legate de nefericire: De ce există atât de mulți oameni 
cărora le este greu să ajungă la fericire? De ce a nu fi nefericit 
nu înseamnă neapărat a fi fericit? Se poate supraviețui unei 
mari nenorociri? 


Nu sunt făcut(ă) să fiu fericit(ă) 


„Și atunci când crede că strânge la 
piept fericirea, o strivește...“ 
Louis ARAGON 


Eve 
„Nu reușesc să simt fericirea. Poate că lucrul acesta mă neli- 
niștește profund. Când e aici, nu o observ sau, dacă o observ, mă 

face să mă simt prost și o alung. Ori chiar o distrug, știind prea 
bine că îmi fac rău. Un psiholog mi-a spus într-o zi că mă tem 
prea mult de fericire pentru a putea fi fericită. Problema e că nu 
m-a învățat niciodată să mă tem mai puţin...“ 


> Există teama de fericire? 


Tânăr intern fiind, îmi amintesc că eram adesea surprins 
de ceea ce spuneau psihiatrii cu experienţă despre unii pa- 
cienți, despre dorința lor de a le merge prost, despre presupu- 
sul lor masochism, despre rezistența la vindecare... Era 
unul dintre proastele obiceiuri ale psihiatriei de la sfârșitul 
secolului al XX-lea: atunci când cineva nu putea fi vinde- 
cat, i se punea lui în spate povara responsabilităţii. Mi-a 
trebuit mult timp ca să înțeleg că spusele colegilor mei mai 
în vârstă erau mai degrabă dovada neputinței lor de a vin- 
deca, a blazării lor profesionale, decât a unei realităţi anu- 
me. Mai târziu, am întâlnit același tip de discurs referitor 
la fericire: că omul s-ar teme de fericire... Din nou, mereu, 
același panseu de-a gata? 


> Mai degrabă-i stângăcie: „Ce să fac cu fericirea?“ 


„Nu prea suport fericirea. Îmi lipsește obișnuința“, scria 
Marguerite Yourcenari. Există fără îndoială, așa cum vom ve- 
dea, un meșteșug al fericirii, pe care unii nu l-au învăţat nici- 
odată în viață. Mai mult decât o presupusă „teamă de ferici- 
re“, faptul acesta se dovedește a fi cel mai frecvent motiv. Toți 
aspiră la fericire, dar nu toţi au învăţat să ajungă la ea sau să 
se bucure de ea. Iar atunci când sosește, sau mai degrabă 
atunci când se anunţă (fiindcă fericirea nu se prezintă nicio- 
dată ca atare, ci întotdeauna sub forma unei posibilități sau a 
unei șanse), adesea se irosește. Paul Fort, autorul celebrului 
poem „Fericirea e-n câmpul înverzit“, scria: „Ce să faci cu fe- 


1 M. Yourcenar, Feux, Paris, Gallimard, 1993. 

ricirea câtă vreme nu-i ești stăpân și nici nu știi cum s-o recu- 
noști și cum s-o oprești?...“2 


> Sau angoasă: „Și după fericire?“ 


Pentru anxioși, fericirea este bulversantă: abia a sosit sau 
abia au întrevăzut-o, că își și pun întrebarea: „Și după?“ Apa- 
riția sau numai evocarea fericirii le trezește imediat teama 
pierderii, a dispariţiei ei. Unii adoptă atunci singura atitudi- 
ne preventivă posibilă: „Să fugi de fericire de teamă c-o să-ți 
scape“, ca în cântecul lui Serge Gainsbourg. 

Am văzut că faptul conștientizării efemerității fericirii este 
o calitate inerentă fericirii înseși. Dar, pentru unii, această con- 
știentizare este greu de suportat, iar ei aleg atunci să se înde- 

ărteze: „Prefer să stau la doi pași de fericire decât să mă 
afund cu totul...“ 


> Uneori, superstiție: „Să-i porti ghinion 
7 1 ð 
propriei tale fericiri?” 


Èlie 

„Atunci când mă simt fericit, când mi se pare că am noroc, 
prefer să nu mă bucur fățiș, fiindcă am impresia că lucrul aces- 
ta i-ar putea purta ghinion fericirii mele și fericirii celor apro- 
piați. Vreau să-mi trăiesc din plin fericirile, dar fără să le spun, 
în secret. Într-o zi, după ce ne cumpărasem casa, am dat o pe- 
trecere de inaugurare. Unul dintre prietenii mei s-a apropiat 
atunci de mine și mi-a spus: «Ei, probabil că ești foarte fericit 
în casa asta frumoasă!» M-am simțit încolțit, n-am mai știut 
ce să spun. E drept că eram fericit să stau acolo, dar mă te- 
meam s-o recunosc. Am fost nevoit să fac stânga-mprejur și 
să ies...“ 


Cum să ne apărăm de nefericire sau să atragem fericirea? 
Din negura vremurilor, relaţia cu fericirea și nefericirea s-a 


2 P. Fort, Ballades Françaises, Paris, Flammarion, 1983, p. 91. 

aflat la originea celor mai multe superstiții. În Grecia antică, 
se putea întâmpla ca zeii să fie geloși pe fericirea muritorilor. 
De aici, probabil, și reticenţa culturilor mediteraneene în a-și 
recunoaște și arăta fericireat. Am putea aduce ghinion ferici- 
rii doar dezvăluind-o... 

Știm astăzi că superstițiile sunt cu atât mai puternice cu cât 
cel în cauză are sentimentul că deţine un control limitat asu- 
pra vieţii sale. Puternicele credințe magice referitoare la feri- 
cire sunt adesea un semn al faptului că persoana hu dispune 
de capacități suficiente (sau de încredere) pentru a-și construi 
propria fericire. 


> Sau obiceiuri triste: 
„Nefericirea mi-e binecunoscută...“ 


Olga 

„Cum să vă spun? E paradoxal, dar am propriile repere 
atunci când sunt nefericită. M-am obișnuit cu singurătatea, cu 
tristețea, cu nostalgia, cu spleenul... După o despărțire, mă simt 
și tristă, și ușurată: știu că-mi voi regăsi micile obiceiuri, rutina 
mea de bătrână celibatară. Serile solitare, petrecute în faţa tele- 
vizorului cu semipreparate congelate. Mi se pare că sunt mai 
mult eu însămi în astfel de clipe decât atunci când încerc să duc 
o viață de cuplu: sunt mereu neliniștită la gândul că nu mai 
iubesc sau că nu mai sunt iubită, mereu dezamăgită față de ceea 
ce sperasem...“ 


Am întâlnit adesea pacienți (sau paciente) care sufereau de 
o adevărată „obișnuinţă a nefericirii“, de o tristă complicitate 
cu aceasta din urmă. Se recunoșteau mai mult în momentele 
nefericite decât în cele fericite; unul dintre ei vorbea chiar de- 
spre „coconul delicios al tristeţii“ (care nu rămâne delicios de- 
cât cu condiţia de a nu ne eterniza în el). Poetul american Tho- 
reau folosea expresia „existențe de calmă desperare“. 


3 E. Mozzani, Le Livre des superstitions, Paris, Robert Laffont, 1995. 
4 FE etS. Cavalli-Sforza, La Science du bonheur, Paris, Odile Jacob, 1998. 

Acest fenomen a fost studiat mai ales la persoanele cu o 
scăzută stimă de sine”. Acestea au uneori sentimentul că ade- 
vărul fiinţei lor se află mai degrabă în suferință decât în bu- 
curie. Această familiaritate cu sentimentul de nefericire nu a 
fost o alegere, ci a fost impusă din lipsă de altceva. Cum via- 
ta nu i-a învăţat cum să mânuiască fericirea, ei se simt mai 
aproape de lucrul cu care sunt obișnuiți: tristețea. 

Se poate pune și întrebarea dacă aceste personalități fragi- 
le nu caută uneori, în mod inconștient, să obstrucționeze feri- 
cirea, de care se tem să nu-i facă să sufere atunci când va dis- 
părea: „Să nu ne bucurăm prea mult ca să nu suferim prea 
mult“ e deviza lor. Oare nu-și intitulase Paul Fort unul dintre 
volumele sale de poezii Chansons pour me consoler d'être heure- 
ux (Cîntece care să mă consoleze pentru că sunt fericit — N. t.)? 


> Și câteva interdicții culturale: „Fericirea?... 
Haide, fiți rezonabil...“ 


În trecut, existau numeroase interdicții religioase în privin- 
ta fericirii: multă vreme, Biserica catolică a considerat că feri- 
cirea nu trebuie căutată aici, pe pământ, ci doar în paradis. 

Astăzi, limitele referitoare la posibilitatea de a cunoaște fe- 
ricirea sunt laice și mai discrete: „Nici măcar nu a intrat în pla- 
nul creației ca omul să fie fericit“, scria Freud. La fel se spune 
despre vanitatea care îl determină să caute fericirea: pentru fi- 
losoful Alain, „fericirea este o recompensă oferită acelora care 
nu au cerut-o“. 

Este, desigur, greu să evaluezi cu exactitate importanţa 
acestor stereotipuri culturale, dar este neîndoielnic faptul că 
limitează viziunile fericirii posibile pentru un mare număr de 
persoane. Atâta vreme cât aceste limitări se prezintă cu clari- 
tate spiritului nostru ca niște puncte de vedere, de origine re- 
ligioasă sau culturală, este posibil să ne repliem oarecum în 


> S. Hempel et al., „Do people with low self-esteem really want to feel 
better? Self-esteem differences in motivation to repair negative mood“, 
Journal of Personality and Social Psychology, 2002, 82: 128-147. 

faţa lor: să reflectăm, să le contestăm, să le atenuăm... Însă 
aceste interdicții subtile sfârșesc adesea prin a fi interiorizate, 
digerate de inconștientul nostru. Unii pacienţi vorbesc, de 
exemplu, despre convingerea lor de „a nu avea dreptul la fe- 
ricire“. O astfel de afirmație reprezintă întotdeauna în ochii 
mei un simptom îngrijorător și o prioritate în dialogul psiho- 
terapeutic: de ce, și în numele a ce, ar putea oamenii să fie pri- 
vați de dreptul la fericire? 

Se întâmplă uneori chiar să observăm o adevărată genea- 
logie a nefericirii, o transmitere, din generaţie în generaţie, a 
acestor convingeri care limitează dreptul la fericire. Există fa- 
milii în care copiii, la fel ca și strămoșii lor, trebuie să se supu- 
nă destinului: „Nu suntem făcuţi să fim fericiţi...“ 

Pentru un psihoterapeut, aceste cuvinte au efectul pe care 
îl are muleta toreadorului asupra taurului: îi trezește dorința 
de a trece la ofensivă. Dar experienţa ne arată că trebuie să îna- 
intăm cu blândețe: a contesta convingerea că nefericirea este 
inevitabilă și că fericirea este interzisă înseamnă a contesta în- 
văţătura părinților, a bunicilor etc. Oz, nu putem repudia dis- 
cursul celor care ne-au făcut: în primul rând, pentru că acest 
discurs nu urmărea să ne facă rău. În al doilea rând, pentru că 
el nu conține numai sfaturi proaste: trebuie, cum se spune, „să 
facem o selecţie“. Pe de altă parte, e nevoie de timp pentru a 
face ucenicia într-ale fericirii: este inutil să spulberăm prea de- 
vreme ceea ce există deja, căci avem cu toții nevoie de repere, 
chiar dacă sunt negative și limitatoare. Trebuie deci să „rupem 
lanţul“, ca să folosim formula psihanalistului Alain Bracon- 
nier€, dar și să pornim la o reconstrucție. Iată de ce unele te- 
rapii au nevoie de timp... 


6 A. Braconnier, Petit ou grand anxieux, Paris, Odile Jacob, 2002. 

Sentimentul nefericirii cotidiene... 


„Cu femeie să te logodești și altul să 
se culce cu ea; casă să zidești, și să nu tră- 
iești în ea; vie să sădești, dar de ca să nu 
te folosești; Boul tău să fie junghiat sub 
ochii tăi și să nu-l mănânci tu; asinul să 
ţi-l ia și să nu ţi-l mai aducă; oile tale să 
fie date vrăjmașilor tăi și nimeni să nu te 
la popor străin; ochii tăi să-i vadă și să se 
topească în toate zilele de mila lor, dar să 
nu ai nici o putere în mâinile tale; Roade- 
le pământului tău și toate ostenelile tale 
să le mănânce un popor pe care tu nu l-ai 
cunoscut, iar tu să fii numai strâmtorat și 
chinuit în toate zilele; Din pricina celor 
ce-ţi vor vedea ochii tăi, îţi vei ieși din 
minți...” 


Deuteronomul, „Bunătățile făgăduite 
celor ce vor păzi legea și relele ce vor 
veni asupra călcătorilor ei“, 28, 30-34* 


Cele mai multe dintre nenorocirile care se abat asupra 
noastră ţin de evenimente mai puțin grave decât cele care îi 
ameninţă pe călcătorii legii în acest pasaj din Biblie. Dar fap- 
tul acesta nu înseamnă că micile noastre nefericiri cotidiene 
nu sunt O sursă de apăsare și suferință. Pentru că, la fel ca 
în cazul fericirii, impresia că nefericirea planează asupra în- 
tregii existențe se dovedește, în general, legată mai mult de 
repetiţia decât de intensitatea suferinţei. Acest lucru este 
ilustrat de un exemplu (imaginar) cu Marie și Sixtine, for- 


* Biblia sau Sfânta Scriptură, Editura Institutului Biblic și de Misiune al 
Bisericii Ortodoxe Române, București, 1994, p. 225. (N. £.) 

mulat în urma unei cercetări științifice asupra acestui feno- 
men’. 

Două surori, Marie și Sixtine, vor trăi două evenimente fe- 
ricite: vor câștia câte 1 000 de euro la Loto și vor primi câte o 
primă de câte 2 000 de euro. Marie va trăi cele două evenimen- 
te fericite în aceeași zi, iar Sixtine, la cincisprezece zile diferen- 
tă. 

Care dintre cele două formule va face ca fericirea lor să fie 
mai mare? Cei mai mulți dintre cei întrebaţi (63%) cred că Six- 
tine e mai câștigată: profiti mai bine de veștile bune atunci 
când ele sunt depărtate în timp. 

S-a realizat apoi acelaşi experiment cu două evenimente 
nefericite: o amendă de 1 000 de euro și un rest de impozita- 
re de 2 000 de euro. Între cele două surori, aceeași diferență: 
Marie află cele două vești proaste în aceeași zi, iar Sixtine, la 
cincisprezece zile diferență. Care dintre ele va fi mai puţin ne- 
fericită? Majoritatea persoanelor (57%) crede că aceasta va fi 
Marie: e mai bine ca nenorocirile să se petreacă simultan de- 
cât să fie depărtate în timp. 

Prin urmare, cea mai bună formulă, în lumina acestor ex- 
perimente de psihologie practică, ar fi ca nefericirile să fie con- 
centrate în timp, iar momentele de fericire să fie răspândite în 
timp. Dar viaţa ne oferă rareori posibilitatea de-a alege... 


> E oare posibil să ne facem singuri nefericiti? 


„Singură își face nefericirea...“ La fel ca și masochismul, 
gustul autentic pentru nefericire este, fără îndoială, rar. Totuși, 
aceasta este o etichetă facilă aplicată multă vreme unor per- 
soane, pe care ele însele sfârșesc uneori prin a o adopta. Însă, 
la fel ca în cazul masochismului, realitatea este alta decât se 
crede. În cuplurile așa-zise sadomasochiste, pot exista două 
afirmaţii: „Îl (0) iubesc pentru că el (ea) mă face să sufăr“. Sau: 
„Îmi place ca el (ea) să mă facă să sufăr“. Doar prima afirma- 
ție, cea mai rară în realitate, indică adevăratul masochism. 


7 P Legrenzi, Le Bonheur, Bruxelles, De Boeck Université, 2001, pp. 34-35. 

De asemenea, nu trebuie să confundăm „am probleme cu 
fericirea“ cu „îmi place nefericirea“. Oricine este în stare să-și 
provoace singur nefericirea pentru o vreme, din ciudă sau ne- 
putință. Dar apetența autentică și durabilă pentru nefericire 
nu se regăsește decât în anumite tulburări de personalitate, 
impunând necesitatea psihoterapiei. 


p Viziunea nefericirii 


Mai demult, sintagma „nevroză de destin“ denumea pre- 
dispoziţia irezistibilă a unor pacienţi de a se crede victime ale 
unui destin potrivnic: se considerau condamnați la nefericire, 
fericirea fiindu-le interzisă. Convingere care le va influenţa 
profund comportamentul față de aceste două stări: dacă stăm 
să le ascultăm, aceste persoane par să atragă nenorocirile (,„le- 
gea seriilor“) și să alunge fericirea („n-am niciodată noroc“). 

Teoria atribuirilor, care ne ajută să înţelegem felul în care 
funcționează pacienţii deprimați, ne oferă o clarificare intere- 
santă în ceea ce privește mecanismele acestor viziuni ale feri- 
cirii și nefericirii. 

Putem concepe depresia ca pe o maladie fizică (psihiatrii 
vorbesc despre „tulburări de dispoziție“ sau „tulburări emo- 
tionale“), asociată — cauză sau consecință? — unei viziuni cu 
totul negative asupra existenţei. S-a demonstrat” că cei depri- 
maţi atribuiau evenimentelor negative petrecute în jurul lor 
două caracteristici fundamentale: stabilitate („o să dureze“) și 
globalitate („e întotdeauna valabil“). Astfel, o mamă de fami- 
lie deprimată al cărei copil are dificultăţi școlare va gândi că 
el va avea mereu eșecuri la școală (stabilitate) și că întreaga ei 
viață de mamă, soție, femeie este un eșec (globalitate). 

Lucrurile par să stea la fel pentru anumite persoane care 
nu sunt deprimate, dar care se simt nefericite în mod constant 


8 J. E. Young, J. Klosko, Je réinvente ma vie, Montreal, Éditions de 
l'Homme, 1995. 

? L. Abramson et al., „Learned helplessness in humans: Critique and re- 
formulation“, Journal of Abnormal Psychology, 1978, 87: 49-74. 

și sunt convinse că destinul lor este nefericirea: au impresia că 
toate experienţele negative ale vieţii lor sunt menite să se 
eternizeze („nu-i nici o speranţă ca situaţia să se amelioreze“), 
dovedindu-le astfel că viaţa le este un eșec („am eșuat în toa- 
te privințele“). Ele procedează invers în cazul evenimentelor 
pozitive, pe care le percep ca fiind instabile („situaţia aceasta 
nu va dura“) și nesemnificative („oricum, lucrul acesta nu-mi 
rezolvă cu nimic adevăratele probleme“). În consecinţă, con- 
struirea fericirii, prin orice metodă, se dovedește dificilă... 


Cam pe unde vă situați, 
între fericire și nefericire? 


lată un chestionar foarte simplu: reflectați puţin pentru a 
afla care dintre cele patru propoziţii de mai jos se potrivește 
cel mai bine cu starea dvs. actuală: 

e „Sunt mai degrabă fericit(ă).“ 

e „Nu sunt chiar nefericit(ă).“ 

e „Nu sunt tocmai fericit(ă).“ 

e „Sunt mai degrabă nefericit(ă).“ 

Fiecare dintre aceste formule reflectă viziunea globală pe 
care o aveți asupra existenţei dvs., în raporturile ei cu ferici- 
rea și nefericirea. Să intrăm puțin în detaliile acestor viziuni... 


„Sunt mai degrabă fericit(ă)“ 

Alegerea acestei formule e dovada unei viziuni pozitive 
asupra propriilor capacități de a fi fericit. A te considera mai 
degrabă fericit(ă) presupune nu neapărat o absenţă completă 
a nefericirii, ci o percepție global satisfăcătoare asupra propriei 
existențe, momentele de fericire predominând, ca frecvenţă 
sau ca importanţă, asupra celor de nefericire. Această viziune 
presupune, de asemenea, o anumită doză de încredere în abi- 
litatea de a prelungi sau de a reînnoi experienţele fericite. De 
unde decurge în mod logic că cineva cu o astfel de viziune nu 
se teme să-și declare fericirea. O astfel de persoană știe că, fără 
îndoială, fericirea se va estompa la un moment dat, dar și că 

va reveni. Singurul program indicat pentru fericirea viitoare: 
continuaţi pe acest drum... 


„Nu sunt chiar nefericit(ă)“ 

Avem aici o formulă care atestă o viziune prudentă asupra 
raporturilor cu fericirea. În cazul acesta, nu încrederea, ci lu- 
ciditatea este valoarea privilegiată: n-are sens să-ți declari fe- 
ricirea atâta vreme cât există nefericire și cât aceasta nu e nici- 
odată destul de departe. Dar e vorba și despre prudenţă. La 
întrebarea „Cum vă merge?“, persoana va răspunde de înda- 
tă: „Nu-i rău, se poate și mai rău“. Ea știe că acest „mai rău“ 
există și se consideră mulțumită că a scăpat așa: a nu fi nefe- 
ricit, iată că poate fi îndeajuns pentru a fi fericit. Primele reco- 
mandări de luat în seamă ar fi acelea de a căpăta mai multă 
încredere în propriile capacităţi de a construi fericirea. 


„Nu sunt tocmai fericită)“ 

Această formulă e dovada unei viziuni mohorâte asupra 
fericirii. Cel în cauză nu ajunge la fericire, iar așteptările-i sol- 
date cu decepții produc suferință. El știe — sau presupune — 
că fericirea este posibilă, cel puţin pentru alții, dacă nu și pen- 
tru sine. Dar are sentimentul că nu dobândește fericirea decât 
cu intermitențe sau că se alege doar cu niște rămășițe, ori are 
impresia — uneori nejustificată — că fericirile de care are par- 
te nu sunt decât de o calitate inferioară. Totuși, știe că ceea ce 
trăiește nu este cu-adevărat nefericire. În acest caz, sunt posi- 
bile și de dorit eforturi ce pot da roade: persoana trebuie să 
devină mai receptivă la fericirile mărunte, să înveţe să lupte 
împotriva tendinței de a se face singură nefericită... 


„Sunt mai degrabă nefericit(ă)“ 

Această formulă corespunde celei mai dureroase viziuni. 
Ea arată că persoana respectivă a renunţat la fericire, cel pu- 
țin în viitorul apropiat. Aceasta se confruntă cu sentimentul 
apăsător de a fi nefericită: marea nefericire, care ne copleșeș- 
te și ne strivește, ne urmărește peste tot și nu ne lasă s-o ui- 
tàm, nici chiar după mulţi ani; nefericirile mărunte, care ne su- 

focă prin aceea că se repetă zi după zi. Puține speranțe de fe- 
ricire sau deloc: ca toți aceia care suferă, o astfel de persoană 
nu-și dorește decât un singur lucru, anume ca suferința — sau 
nefericirea — să se întrerupă. Programul pentru construirea 
fericirii este, în acest caz, amplu și trebuie să înceapă prin re- 
nunțarea la singurătate și chiar solicitarea ajutorului unui te- 
rapeut. Totul trebuie refăcut, dar totul e posibil... 


Câteva întrebări referitoare 
la fericire și nefericire 


> O luptă nedreaptă? 


Aurore 

„Când îmi merge prost, am impresia că mă las în voia unei 
înclinații firești. Mi se pare că nefericirea este starea tipică a fiin- 
tei umane. Când îmi merge bine, am întotdeauna impresia că a 
trebuit să depun eforturi în acest sens. Am sentimentul că starea 
de bine nu-mi este niciodată oferită, ci întotdeauna cucerită. lar 
uneori obosesc să tot depun atâtea eforturi. Mi-ar plăcea ca acce- 
sul la fericire să fie simplu, firesc, spontan...“ 


Am văzut că, în plan biologic, fericirea se întemeiază doar 
pe una dintre marile emoții fundamentale: bucuria. Neferici- 
rea, în schimb, se poate baza pe mai multe dintre acestea: tris- 
tete, bineînţeles, dar și furie, teamă, rușine... De unde ușurin- 
ta sa mai mare în a se manifesta? 

Așadar, fericirea și nefericirea nu pornesc de pe poziţii de 
egalitate. Rar se întâmplă, de exemplu, ca foarte mari fericiri 
să-și lase amprenta asupra unei întregi vieți. Dimpotrivă, lu- 
crul acesta se poate întâmpla cu marile nenorociri. 


Una dintre pacientele mele își pierduse fiica mai mare într-un 
accident de mașină cu mai mulți ani înainte. Viaţa ei se oprise 
atunci: camera fiicei sale rămăsese intactă, acolo nimic nu putea 
fi mișcat din loc și totul trebuia să rămână exact așa cum fusese 

lăsat în ultima dimineaţă în care aceasta părăsise camera. „Mi se 
pare că e singura cale prin care amintirea fiicei mele nu devine 
ceva abstract, ci rămâne un lucru concret. Știu că e ceva bolnăvi- 
cios, dar această boală e singura mea rațiune de a-mi continua 
viaţa. În felul acesta, îmi mențin tristețea și nefericirea, dar aceas- 
tă nefericire e singurul lucru care mă mai ţine în viață.“ lar nefe- 
ricirea acestei paciente era, efectiv, asemenea unui mausoleu con- 
struit în amintirea fiicei sale dispărute. Ar fi însemnat să-i aduci 
o ofensă acesteia din urmă cerându-i pacientei să renunțe la ne- 
fericirea ei. Pacienta mea rămânea de bunăvoie în închisoarea do- 
Jiului ei, în ciuda tuturor ușilor și ferestrelor care i se deschideau 
spre viaţă: ceilalți copii, nepoții, soțul, prietenii... 


Chiar și atunci când nu e vorba despre evenimente atât de 
dramatice, reminiscenţele și consecințele unei nenorociri sunt 
mult mai ușor de întreținut decât cele ale fericirii. E nevoie de 
mai puțină energie și de mai puține eforturi pentru a rămâne 
nefericit după o nefericire decât pentru a rămâne fericit în 
urma unei întâmplări fericite. Este ceea ce unul dintre pacien- 
tii mei numea, în cazul lui, „tentația nefericirii“. 


> Este nefericirea necesară fericirii? 


„Vai, câte lucruri știți despre fericirea 
omului, voi, suflete amabile și binevoitoa- 
re! Căci fericirea și nefericirea sunt doi frați 
gemeni care ori cresc împreună, ori, așa 
cum vi se întâmplă vouă, rămân amândoi 
copii!“ 


Friedrich NIETZSCHE 


Potrivit lui Nietzsche, aptitudinea de a resimţi fericirea ar 
fi, aşadar, indisociabilă de aceea de a resimţi nefericirea. lar do- 
rința de a evita cu orice preţ nefericirea ar condamna în mod 
inevitabil fericirea la mediocritate. Suferințele psihice ale lui 
Nietzsche nu sunt, fără îndoială, străine de poziţia sa. Însă chiar 

dacă el nu este, desigur, cel mai indicat profesor care să predea 
la școala fericirii, geniul său îl determină totuși să pună o în- 
trebare fundamentală: oare, în cele din urmă, cel mai mare risc 
care ameninţă fericirea, într-o viață „normală“, nu provine mai 
degrabă din plictiseală și mâhnire decât din nefericire? 

Este adevărat că plictisul poate uneori să contamineze fe- 
ricirea. Ne obișnuim cu orice, chiar și cu fericirea. Doar dacă 
nu efectuăm un travaliu regulat de luare la cunoștință (să ne 
dăm seama că suntem fericiţi). Iar nefericirea ne permite une- 
ori să ne amintim că fericirea este un noroc. 

Așadar, este nefericirea utilă fericirii? Fără îndoială că în 
parte este. Dar datorită experienţei (a trăi o nefericire)? Sau da- 
torită cunoașterii (a ști că nefericirea există și că ne amenință)? 
Cunoașterea aceasta ar trebui să ne fie de-ajuns. Și totuși... 
Problema este că înțelepciunea de care avem nevoie ne lipseș- 
te uneori atât de mult: n-are nici un rost să așteptăm să fim 
nefericiți ca să regretăm fericirea trecută. 


> Putem fi fericiţi în toiul nefericirii? 


Helene 

„Când a murit soțul meu, după funeralii, eram înconjurată de 
toți copiii și prietenii mei și, din timp în timp, mă simțeam aproa- 
pe fericită datorită afecțiunii lor devenită brusc palpabilă. Îmi 
spuneam: trebuie că este fericit să ne vadă pe toţi aici, pe cale de 
a-i arăta dragostea noastră, și să ne vadă uniți. Viaţa lui va fi fost 
reușită până la capăt, căci lasă în urma lui copii care știu să fie fe- 
riciți. Dar mă învinovățeam pentru că mă simțeam aproape feri- 
cită, pentru că îmi permiteam să zâmbesc, să beau, să mănânc, 
deși el nu mai era printre noi...“ 


Uneori, sentimentele de nefericire se dovedesc a fi niște 
stări foarte subtile, în care coexistă mai multe emoții, printre 
care și rămășițe ale fericirii. Așa se întâmplă, de exemplu, în 
cazul suferințelor din dragoste, pentru care dispunem de măr- 
turii celebre, ca aceea a Juliettei Drouet referitoare la Victor 
Hugo, infidelul ei amant: „Sunt prea fericită că să îndrăzneas- 

că să mă facă nefericită“. Sau mărturia Marianei, tânăra călu- 
găriță portugheză sedusă și abandonată de un gentilom fran- 
cez, din Lettres de la religieuse portugaiselt: „Prefer să fiu nefe- 
ricită iubindu-vă decât să nu vă fi cunoscut vreodată“. 

Problema psihologică pe care o pot crea aceste sentimente 
complexe este aceea a posibilelor alternative. Oare aceste mix- 
turi emoționale ambigue sunt singura modalitate de a resimţi 
fericirea? În cazul acesta, sunt prevestite și alte suferinţe... Sau 
nu sunt decât pasagere, specifice anumitor încercări ale vieții? 
Ceea ce înseamnă că ele pot sta mărturie că experienţa este 
trăită pur și simplu până la capăt și că în urma ei ești mai bo- 
gat... 


> Dar nefericiti în culmea fericirii? 


Damien 

„Părinţii mei care au murit nu sunt aici ca să vadă ce viaţă 
mi-am făcut, să-și cunoască nepoții, să trăim împreună aceste cli- 
pe fericite. Din când în când, gândul acesta mă străfulgeră cu bru- 
talitate, în general în momentele în care fericirea și destinderea se 
contopesc, la sfârșitul zilei, în clipele de relaxare care urmează 
unor explozii de fericire. Am dintr-o dată impresia că sentimen- 
tul meu de fericire se umbrește de nostalgie, de tristeţe. Nu dis- 
pare, dar se întunecă, la fel cum se întâmplă cu un peisaj însorit 
când trece pe deasupra câte-un nor.“ 


Damien descrie un fenomen care îi interesează foarte mult 
pe cercetători: posibilitatea de a resimţi în același timp emo- 
tii a priori contradictorii. Teoretic, creierul omenesc nu este 
prevăzut pentru așa ceva, dar, în practică, complexitatea ma- 
șinăriei noastre cerebrale ne permite toate subtilitățile. Rela- 
tarea lui Damien dezvăluie irupția unei emoții de nefericire în 
miezul unei fericiri globale care este rodul unei munci de con- 
struire. 


10 Guilleragues, Lettres de la religieuse portugaise, Paris, Mille et une nuits, 
2000. 

Va fi zăpadă de Crăciun? 


La sfârșitul filmului realizat de Sandrine Veysset (1996), 
o tânără mamă care trăiește în condiţii materiale mizere 
încearcă să se sinucidă împreună cu cei cinci copii ai săi în 
seara de Crăciun, deși e în culmea fericirii posibile, ținând 
cont de situaţia lor: în ciuda unui soț absent și rău, au pu- 
țină căldură, ceva bani pentru câteva cadouri mărunte, 
sunt împreună și se iubesc. Dar ea e conștientă de limite- 


le acestei fericiri și de faptul că va fi din ce în ce mai greu 
să o menţină... După o sărbătoare plină de bucurie, aș- 
teaptă ca toți copiii să-i adoarmă alături în camera comu- 
nă care e folosită ca dormitor, singura cameră încălzită din 
casă, iar apoi stinge flacăra radiatorului cu gaz, cu toate 
ușile și ferestrele închise... La miezul nopții, o trezesc stri- 
gătele bucuroase ale copiilor, aflaţi cu toţii în faţa ferestrei 
pe care tocmai au deschis-o: afară ninge. Și nimeni n-a mu- 
rit... 


Anne-Laure 

„M-au mișcat din totdeauna lucrurile pe cale de-a se sfârși sau 
inaccesibile. Îmi amintesc de ultimele seri petrecute cu prietene- 
le, pe când eram studentă, era toamna, înaintea sesiunii de exa- 
mene din ultimul an de facultate. În curând aveam să ne des- 
părțim, era un sentiment trist și în același timp extrem de plă- 

cut... 


Anne-Laure vorbeşte despre fericirea tristă a vremurilor 
care se duc, despre grupurile adunate laolaltă și care urmea- 
ză să se separe, despre momentul în care se contopesc două 
construcții psihologice, fericirea retrospectivă a amintirii mo- 
mentelor fericite și nefericirea anticipată a despărțirilor. 


Charlotte 
„Am probleme cu fericirea: dincolo de un anumit prag, e ca 
și cum mi s-ar părea insuportabilă, și atunci îmi trece prin minte 

un gând nefericit. Se întâmplă adesea atunci când îmi privesc co- 
piii jucându-se și totul merge bine: dintr-o dată, mă lovește 
gândul că vor suferi, vor îmbătrâni, vor muri...“ 


În cazul unor anumite persoane a căror îngrijorare e mala- 
divă, cum se întâmplă cu Charlotte, sentimentul fericirii nu 
mai este suficient pentru a le apăra de angoasa morţii, ale că- 
rei remediu și antidot sunt totuși. Mai rău, apariţia sentimen- 
tului de fericire este rapid urmată de apariţia angoaselor, le- 
gate de teama unei nenorociri iminente. Ce se poate face în 
faţa acestei nenorociri virtuale? Nu există altă soluție decât să 
o privim în față, să reflectăm asupra ei. lar apoi să-i întoarcem 
spatele, făcând un efort pentru a ne concentra din nou asupra 


fericirii... 


Înțeleptul a spus... 


„Fericirea se naște din nefericire. Nefericirea este as- 
cunsă în sânul fericirii...“ 

Maximele lui Lao Tzi, înțeleptul chinez din secolul VI 
î.e.n. și presupusul fondator al doctrinei taoiste, îi fasci- 
nează adesea pe occidentali, obișnuiți să utilizeze concep- 
te distincte, să construiască raționamente folosindu-se de 
categorii clar definite și să opună de regulă fericirea nefe- 
ricirii. 

Or, fericirea și nefericirea sunt stări emoţionale și psi- 
hologice complexe, a căror conștientizare deplină dezvă- 
luie că sunt uneori întrepătrunse. Am văzut că în senti- 
mentul de fericire persistă uneori o neliniște cauzată de 
conştientizarea fragilității sale. De asemenea, putem avea 
uneori, în miezul nefericirii, intuiţia vagă a fericirii ce va 
să vină. 

Dar putem și să alegem, mai întâi pentru a face progre- 
se, să elaborăm raționamente pornind de la repere mai 
simple și mai clare... 

> Ne poate apăra fericirea de nefericire? 


Édouard 

„Fericirea nu împiedică nefericirea. Atunci când sunt fericit, 
știu că lucrul acesta nu va împiedica tristețea să-și vâre nasul mai 
devreme sau mai târziu. Îmi spun pur și simplu că așa stau lu- 
crurile întotdeauna și că faptul acesta îmi arată că există tot felul 
de cicluri, cum sunt anotimpurile: după ploaie, vine vreme 
bună...“ 


Faptul de a fi fost fericit nu exclude faptul de a te simţi ne- 
fericit mai târziu. Dar dacă știm că e posibil să se întâmple așa, 
nefericirile devin mai suportabile: știm că vor avea un sfâr- 
şit... Totuși, nu e întotdeauna clar că putem spera la reîntoar- 
cerea fericirii. În psihiatrie, știm, de exemplu, că factorul prin- 
cipal de risc în materie de sinucideri este, mai mult decât in- 
tensitatea suferinței psihice, pierderea speranţei. Una dintre 
cele mai utilizate scări de evaluare ale riscurilor suicidare este 
Hopelessness Scale („scara disperării“), care măsoară cu preci- 
zie în ce măsură pacientul este convins că nimic bun nu i se 
mai poate întâmpla de-acum înaintell. Căci nefericirea abso- 
lută este, fără îndoială, suferința deznădăjduită descrisă de po- 
etul Audiberti12: 


„Sous ma robe de pourpre immonde, 
mon voile d'or sinistre à voir, 

je suis la reine de ce monde. 

Je suis la peine sans espoir.” 


11 A. T. Beck et al., „The measurement of pessimism: The «Hopeles- 
sness scale»“, Journal of Consulting and Clinical Psychology, 1974, 42: 
861-865. 

12 J, Audiberti, Race des hommes, Paris, Gallimard, 1968. 

* „Sub rochia-mi de purpură haină/ Sub auriul văl ce spaimă-i în pri- 
vire/ Acestei lumi îi sunt regină./ Lipsita de speranță pătimire“. 
(N. red.) 

Ar fi o dovadă de vanitate să pretinzi că poți da sfaturi ori 
lecții în fața unei nenorociri absolute, pe care o reprezintă 
moartea cuiva apropiat, o boală gravă, exilul sau ruina. „Ce 
poți tu să-i spui, ca psihiatru, cuiva foarte nefericit și care are 
motive întemeiate să fie astfei?“, mă întreabă adesea priete- 
nii. În astfel de cazuri, nu încerci atât să vorbești, cât să înţe- 
legi cum reacţionează celălalt în fața nefericirii. Și să încerci 
să te apropii de el: căci nefericirea majoră îl aruncă fără 
îndoială într-o altă lume, iar ceilalţi, cei care au mai rămas, îi 
par în mod iremediabil nepricepuți, ignoranți, egoiști... Mi 
s-a întâmplat de câteva ori să fiu nevoit să însoțesc, în calita- 
te de psihoterapeut, persoane care se confruntau cu astfel de 
suferințe. 


Îmi amintesc mai ales de un bărbat, un tată care își pierduse 
fiul. Eram tânăr și lucram pe-atunci ca psihiatru atașat într-o sec- 
ție de chirurgie. Erau operate numeroase cazuri de cancer, iar con- 
sultaţia psihologică era mereu necesară. Într-o zi, a sosit un băiat 
tânăr, de vreo douăzeci de ani, atins de o tumoare pulmonară ex- 
trem de gravă, care îl condamna la o viaţă scurtă. Tatăl său venea 
în fiecare zi și petrecea multă vreme cu el. Era un bărbat impo- 
zant și cumsecade, cu o privire severă, care impresiona pe toată 
lumea. Într-o zi, infirmierele au venit să mă caute, în mod evident 
speriate. După o vizită la fiul său, într-o perioadă în care starea 
acestuia se deteriorase mult, tatăl se prăbușise în sala de aștepta- 
re, într-un mutism total. Am intrat în încăpere foarte jenat și ne- 
știind ce să-i spun ca să-l alin. El nu mă privea și nu spunea ni- 
mic. Niciodată în viața mea nu m-am simţit atât de încurcat. 
Mi-am spus apoi că ar fi fost inutil să încerc să-i aduc vreo alina- 
re. Că trebuia doar să încerc să-i vorbesc, să-l fac să vorbească. 
Am început în mod penibil: „Sunt psihiatrul de serviciu... Știu 
că treceţi prin cea mai groaznică tragedie... Nu știu dacă pot să 
vă ajut... Poate că nu vreţi să vorbiţi cu nimeni acum...“ Fiecare 
dintre frazele mele era întâmpinată — dacă se poate spune ast- 
fel — de o îngrozitoare tăcere. Nu mai rezistam și mă pregăteam 

să plec, spunându-i: „Preferaţi să vă las singur sau să rămân?“ 
După o lungă tăcere, mi-a răspuns: „Rămâneți, vă rog. 

Am stat împreună vreo două ore. Mi-a vorbit îndelung; despre 
fiul său și despre moartea iminentă a acestuia, despre ceilalți copii 
ai săi. Încercam să conduc discuția cât puteam mai bine, făcându-l 
să vorbească despre propria sa suferință (știam că soţia îi era de- 
presivă și fragilă și că, fără îndoială, nu-i vorbea niciodată despre 
acest lucru) și despre importanţa rolului pe care îl avea de jucat 
faţă de fiul său, care-și trăia ultimele zile. Mergeam pe teren minat, 
având sentimentul acut că s-ar fi putut ridica în orice clipă și ar fi 
putut să mă agreseze verbal, spunându-mi ceva de genul: „Vorbiţi 
despre fiul meu ca și cum ar fi deja mort“. Dar nu prea vedeam de- 
spre ce altceva am fi putut vorbi de fapt. Nu eram acolo pentru a-l 
face să se gândească la altceva, avea prieteni care s-o facă. 

În final, m-a întrebat ce vârstă am. Aveam numai câtiva ani 
peste vârsta fiului său și ne-am privit în tăcere, făcând amândoi 
în minte același calcul. Îi auzeam gândurile: „Tu vei trăi, iar fiul 
meu o să moară“. Pe când ne luam rămas-bun, mi-a mulțumit cu 
sobrietate. Ajuns la capătul culoarului de serviciu, m-am întors: 
mă privea fără să spună nimic. Surprins, am schițat cu mâna un 
gest neîndemânatic și mai degrabă ridicol, pentru a-mi lua încă 
o dată rămas-bun și a-l încuraja. N-a răspuns. Două zile mai târ- 
ziu, fiul său a murit. 

O lună după aceea, am primit la cabinet o scrisoare destul de 
scurtă, în care îmi spunea în esență următoarele: „M-aţi ajutat, 
n-am vorbit cu nimeni altcineva decât cu dvs. despre ceea ce mi 
se întâmpla, am reînceput să mă ocup de soția mea și de ceilalți 
doi fii, sunt profund nefericit, dar accept astăzi că faptul de a-mi 
continua viaţa nu este o insultă la adresa lui Nicolas“ (fiul său 
mort). L-am revăzut câteva luni mai târziu pe o stradă din Tou- 
louse, unde locuiam atunci. Ne-am oprit amândoi. Mi s-a părut 
că-mi zâmbea și că-mi făcea același semn cu mâna pe care îl schi- 
țasem eu pe culoar. Apoi s-a întors și a plecat. De data aceasta, eu 
am fost acela care l-a privit cum se îndepărta... 


André Comte-Sponville spunea, referitor la nefericire: „Am 


trăit-o exact atât cât să aflu ce este... Trebuie să-ți amintești, 

în astfel de momente, că totul e trecător: și nefericirea aceasta 
va trece. Și că realitatea ei e suficientă pentru a demonstra, cel 
puțin prin diferenţă, cel puțin pentru ceilalți, posibilitatea fe- 
ricirii. Nu e oare o consolare? In cele mai cumplite momente, 
mi s-a părut că este...“15 

Cum fac cei care se confruntă cu nefericirea extremă și 
care reușesc să-i supraviețuiască? Cel mai adesea, ei nu ră- 
mân singuri, acționează, au grijă să-și protejeze celelalte 
segmente ale vieții pentru ca nefericirea să nu copleșească 
totul, îndrăznesc să vorbească despre moarte, boală, handi- 
cap, suferință. Fiindu-le alături, observi că parcurg patru 
etape: 

e pentru început, viața care merge mai departe și fericirea 
celorlalţi le intensifică sentimentul de nefericire; 

e apoi, ei încep să accepte viaţa care își urmează cursul și 
fericirea care e posibilă pentru ceilalți; 

e puţin câte puțin, viața de zi cu zi reîncepe să le aducă 
mici momente de fericire; 

și, în cele din urmă, fericirea lor redevine posibilă, cu in- 
termitenţe, chiar dacă pare să fie de-acum încolo de altă natu- 
ră, mai gravă și mai puţin superficială, mai apropiată de liniș- 
te decât de bucurie. 


> Fericirea poate urma nefericirii? 


A ieși din închisoarea nefericirii nu este mai ușor decât a 
ieși dintr-o închisoare adevărată: după o detenţie îndelunga- 
tă, deţinuţii eliberaţi nu se simt fericiți în momentul eliberă- 
rii, ci în cel mai bun caz ușurați, iar în cel mai rău, angoasaţi 
și dezorientaţiIt. Rareori îi așteaptă cineva afară... 

La fel se întâmplă și cu cei care au trăit o mare neferici- 
re: nu le vine nicidecum ușor să înveţe sau să reînvețe să fie 
fericiți. Dar este posibil. Este ceea ce ne învață noțiunea de 
reziliență, această capacitate nu doar de a supraviețui nefe- 


15 A. Comte-Sponville, op. cit. 
14 CÇ, Prieur, „Les écueils de la liberté“, Le Monde, 20 decembrie 2002, p. 14. 

ricirii, Ci și de a reconstrui fericirea. Boris Cyrulnik scria: 
„Rezilienţa nu înseamnă doar să reziști, ci și să înveți să tră- 
iești“15. 

Progresele recente realizate de cercetările întreprinse pe 
această temă sunt rezultatul unei mici revoluții în domeniul 
psihologiei: cei mai mulţi terapeuţi credeau până nu demult 
că meseria lor este în esență un proces de ascultare, mai 
mult sau mai puţin pasivă, a suferinţei pacienţilor lor. Aşa- 
dar, aceștia din urmă își descriau, aproape în unanimitate, 
terapia în maniera următoare: „Eu vorbeam, terapeutul mă 
asculta“. Pe lângă faptul că acest lucru nu dădea întotdeau- 
na rezultate, problema este aceea că, în cazul unora, puteau 
apărea consecinţe supărătoare: încurajându-i pe pacienţi să 
vorbească întruna despre nefericirea lor, exista riscul de a-i 
face să treacă pe nesimţite de la nefericirea îndurată la ne- 
fericirea construită, de la emoţiile nefericirii la viziunea unei 
vieți nefericite... 

Cercetările efectuate asupra rezilienţei pun accentul, 
pentru prima oară, pe procesele de reparaţie realizate de 
victimele vieții. În plus, arată că reconstrucția, renașterea 
sunt posibile chiar și în cazul unor răni profunde. Capaci- 
tatea de reziliență ascunde încă un anumit mister: ea își tra- 
ge rădăcinile din resursele intime ale persoanei, dar și din 
anumite detalii mărunte, insignifiante dacă sunt privite din 
exterior, dar care joacă un rol vital în interior. Un cuvânt, 
un surâs, o mână întinsă la momentul potrivit pot răstur- 
na totul și pot susține pe termen lung speranțele și încre- 
derea. 

Una dintre pacientele mele fusese în copilărie bătută și 
agresată de niște părinți alcoolici, fără ca anturajul s-o știe 
sau să dea semne că s-ar îngrijora. Îmi povestea că a putut 
îndura atâtea suferințe numai datorită profesorilor: o încu- 
rajare sau o atenţie o ajutau să „reziste“, îmi spunea ea, să 
suporte certurile și violențele, un cuvânt bun îi trezea din 
nou pofta de viaţă. 


15 B, Cyrulnik, Un merveilleux malheur, Paris, Odile Jacob, 1999. 

Jeşirea din tenebre... 


Câtă nefericire, uneori, până să ajungi la fericire! Câte su- 
ferinţe au unii de îndurat și de depășit! Și totuși, fericirea e În- 
totdeauna posibilă. Meseria mea de psihiatru îmi reamintește 
mereu lucrul acesta. După luni sau ani de zile în care le-ai fost 
alături unor oameni suferinzi de tulburări anxioase sau depre- 
sive severe, să-i vezi într-o bună zi reluându-și viața normală, 
adică o viaţă ce le oferă posibilitatea fericirii: ce fericire pen- 
tru un psihoterapeut! 

Poate că depresia nu este nefericirea absolută, dar, în for- 
mele sale grave, nu e departe de a fi cea mai cumplită dintre 
suferințele psihice, cel mai sumbru și mai disperat univers 
mental cu putință. lată de ce mărturiile celor care s-au vinde- 
cat de depresie sunt extrem de utile celor care se luptă cu ne- 
fericirea. Cel mai răscolitor și mai realist discurs despre tortu- 
rile depresiei este cel al lui William Styron, din opera sa auto- 
biografică Face aux ténèbres!6. Dar cartea este în același timp 
un puternic mesaj de încurajare: „Nu e nevoie să strigăm sus 
și tare ca să afirmăm acest adevăr, că depresia nu înseamnă 
anihilarea sufletului; bărbaţii și femeile care au învins această 
boală — și sunt cu miile — stau mărturie că au, fără îndoială, 
o unică parte eliberatoare: posibilitatea de-a o birui.“ 


Îmi amintesc de întâmplarea pe care mi-o povestea o tânără 
pacientă depresivă. Înțelesese că era pe cale să se vindece într-un 
moment aparent insignifiant, petrecut în metroul parizian. Pe 
când îi treceau prin minte tot felul de gânduri sumbre legate de 
viața și de viitorul ei mărginit, a apărut un cuplu de îndrăgostiți 
care s-a așezat în fața ei, sărutându-se. Starea i s-a agravat instan- 
taneu (tocmai își revenea de pe urma unei despărțiri dureroase și 
era pe atunci singură): s-a simțit și mai nefericită. La stația urmă- 
toare, s-a ridicat să coboare. Un tânăr așezat aproape de ușă a pri- 
vit-o, iar atunci când a coborât din vagon i-a surâs. „În clipa aceea 


16 W. Styron, Face aux ténèbres. Chronique d'une folie, Paris, Gallimard, 
1990. 

— mi-a spus ea — m-am simţit brusc mai bine. Cu câteva zile mai 
devreme, privirea aceea și zâmbetul acela mi s-ar fi părut lipsite 
de importanţă sau obraznice, ori chiar aș fi putut să nu le observ. 
Acum, îmi făceau bine. Bineînţeles că nu l-am mai văzut nicioda- 
tă pe băiatul acela, nu știu de ce mi-a zâmbit, dar mi s-a părut, în 
mod ciudat, că e un motiv bun ca să sper și să-mi trăiesc viața 
mai departe orice s-ar întâmpla. Acesta e, de fapt, momentul în 
care am simțit că vindecarea e posibilă...“ 


Cei care reușesc să depășească depresia, acest „infern su- 
biectiv“, cum îl descria unul dintre pacienţii mei, descoperă 
adesea că sunt schimbaţi psihic. Pentru început, sunt mai fra- 
gili, dar în timp devin mai puternici. În Anatomie de la depres- 
Sion, jurnalistul Andrew Solomon oferă o mărturie realistă a 
vindecării sale: „În fiecare zi, uneori cu vitejie, alteori împo- 
triva rațiunii, aleg să trăiesc. Nu-i oare aceasta o fericire 
rară?“17 La sfârșitul cărţii, Styron povestește cum a putut să 
se smulgă din depresie și citează ultimul vers din celebrul 
poem al lui Dante, Infernul, episodul cel mai frapant din Divi- 
na comedie. 

Dante, însoțit de poetul latin Virgiliu, a traversat toate cer- 
curile infernului, unde a găsit tot ce-a fost omenirea în stare 
să creeze în materie de păcat și abjecţie. După o ultimă întâl- 
nire cu însuși Lucifer („stăpânul groazei cei fără de fine“*, cu 
țeasta sa cu trei feţe, cu aripile-i de liliac, strivindu-i în dinți 
pe păcătoși...), cei doi călători sfârșesc prin a afla un drumeag 
ascuns și anevoios ca să ajungă la capătul periplului lor, pe 
care Dante îl încheie așa: E quindi uscimmo a riveder le stelle. 


„Și-aici ieșirăm spre-a vedea iar stele“... 


17 A. Solomon, Le Diable intérieur. Anatomie de la dépression, Paris, Albin 
Michel, 2002. 

* Dante, Divina Comedie. Infernul, traducere de George Coșbuc, Editura 
de Stat pentru Literatură și Artă, București, 1954. Toate celelalte frag- 
mente din această operă au fost preluate din aceeași versiune. (N. red.) 


3 
Fericirea: o istorie privată 


„Domnul Lepic: Atunci, Morcoveaţă 
prietene, nu te mai gândi la fericire. Ascul- 
tă vorba mea: niciodată n-ai să fii mai fe- 
ricit decât ești acum. Auzi? Niciodată. 

Morcoveaţă: Frumoasă făgăduiala!“* 


Jules RENARD 


petrecut în copilărie? Sau poate cu predispozițiile înnăscute? 
Și cum va evolua de-a lungul vieții, în funcție de evenimente- 
le care survin? 

Psihiatrii își pun astfel de întrebări, la fel ca toată lumea, 
dar probabil puțin mai des, căci întâlnirile cu pacienţii lor re- 
prezintă sursa unor istorii uimitoare despre raporturile perso- 
nale cu fericirea, ratate sau reușite. Imi amintesc că am tratat 
la un moment dat o pacientă, pe care o vom numi Françoise, 
care suferea de o fobie invalidantă. Relatarea ei autobiografi- 
că m-a marcat, căci se regăseau acolo atât capacitatea de a fi 
fericită, cât și suferințele depășite. lată retranscrierea cuvinte- 
lor ei, realizată după notițele pe care le-am luat la vremea res- 
pectivă: 


„Abia la maturitate mi-am dat seama că am șanse să fiu feri- 
cită: aveam o fire optimistă. Auzind-o pe mama repetându-mi 


* Jules Renard, Morcoveață, traducere de Marcel Gafton și Modest Mo- 
rariu, Editura Ion Creangă, București, 1970. Toate celelalte citate din 
această operă au fost preluate din aceeași versiune. (N. red.) 


56 


Cristophe Andre 


acest lucru toată copilăria mea, am ajuns în cele din urmă să nu-i 
mai dau nici o atenţie. Totuși, nu am avut o copilărie prea ferici- 
tă: părinţii mei au divorțat când aveam un an, am fost lăsată în 
grija unei doici până la vârsta de trei ani, mama era violentă cu 
fraţii și surorile mele. Dar nu și cu mine. Reușeam să o dezarmez 
cu privirea și zâmbetele mele. Ea-mi spunea întotdeauna: «Ție 
nu-ți poate reproșa nimeni nimic». Cred că buna mea dispoziţie 
permanentă o dezarma și, în același timp, îi era indispensabilă. 

În orice caz, mi s-a părut întotdeauna că era firesc să nu-mi fac 
mai multe griji decât era cazul și aveam impresia că toată lumea 
e ca mine. Dar pătrunzând puțin câte puţin în intimitatea priete- 
nilor mei, apoi făcându-mi meseria (sunt infirmieră), am înțeles 
cât de greu le este multor oameni să-și revină după un necaz sau 
pur și simplu să profite mai mult de ceea ce le oferă viața. 

Apoi, în viață, am avut mai mult noroc, dar cred și că felul 
meu de-a fi atrăgea mulți oameni în preajma mea. Am cunoscut 
o mare fericire când mi-am întâlnit soțul, iar apoi o mare suferin- 
tă când a murit. Ne iubeam mult. Totul s-a petrecut foarte repe- 
de, de când s-a îmbolnăvit și până când a murit n-au trecut nici 
două luni. Chiar și astăzi, atunci când vorbesc despre perioada 
aceea, mă cuprinde o senzaţie fizică de nefericire. Dar mă pot 
gândi la soțul meu fără să plâng. Pentru că reușesc să mă gân- 
desc mai degrabă la toate clipele fericite pe care le-am trăit îm- 
preună decât la ultimele noastre săptămâni de nefericire. Pentru 
că, până la urmă, mi se pare — și nu îndrăznesc să vă spun de- 
cât dvs. acest lucru, fiindcă mi-e teamă că oamenii ar fi șocați — 
că poate astăzi sunt mai puțin nefericită, așa văduvă cum sunt, 
decât multe dintre prietenele mele divorțate, pentru care restul 
vieţii le este înveninat de ranchiună și resentimente. Eu am trăit 
o mare iubire, iar amintirea ei va rămâne mereu aceeași. În sufle- 
tul meu e tristețe, dar nu amărăciune. 

lată de ce am impresia că n-am decât un singur merit, și-ace- 
la limitat, de a fi luat decizia de a trăi mai departe fericită, pen- 
tru fiica noastră. Apoi, restul vine de la sine: dacă sunt încă în via- 
tă, nu vreau să fiu nefericită. Dacă mă gândesc la soțul meu, nu 
o fac ca să-mi amintesc de lucruri triste, ci de momentele bune pe 
care le-am trăit împreună...“ 

Julie, în vârstă de opt ani, îi citește o poveste fratelui ei mai 
mic, Martin, de patru ani: 

„Prima ursitoare s-a aplecat asupra pătuţului și a spus: îţi 
dăruiesc frumuseţe. A doua ursitoare s-a aplecat și ea și a spus: 
eu îți dăruiesc deșteptăciune. Și iată că și a treia... Ce-i oferă 
a treia ursitoare, Martin?“ 

Atunci, Martin, un băieţel zâmbitor și optimist, lăudat ade- 
sea de părinții săi din această cauză, răspunde, după o scurtă 
ezitare: 

„Ea îi dăruiește... Ea îi dăruiește... Îi dăruiește să fie întot- 
deauna bine dispusă!“ 

Darul ultimei ursitoare era, în opinia mea ca psihiatru, cel 
mai bun și cel mai dezirabil dintre toate cele trei cadouri*... 


> Buna dispoziție 


„E bine dispusă astăzi“, „Și-a regăsit cheful de viață“... 

Una dintre manifestările cele mai tangibile ale tempera- 
mentului este ceea ce numim dispoziţie (mood, în engleză), 
această stare emoțională elementară care ne colorează percep- 
tiile și reacţiile la ambientul cotidianl. Dispoziţia este un feno- 
men discret, care adesea este ignorat cel puțin de către persoa- 
na în cauză (de multe ori, cei din anturajul nostru ne sesizea- 
ză mai ușor decât noi dispoziția). Aceasta este un fel de fun- 
dal, de peisaj, de plan îndepărtat al stărilor noastre mentale. 
Dispoziţia a fost comparată cu lentilele colorate ale ochelari- 
lor: imaginea lucrurilor nu se modifică, dar se schimbă întrea- 
ga ambianţă a ceea ce vedem, în funcţie de ochelarii pe care îi 
purtăm: cu lentile de nuanţe mai închise sau mai deschise, în 
culori calde sau reci. 


* La pagina 280 veţi găsi un chestionar care vă va permite să reflectați 
asupra predispoziției dvs. de a fi bine dispus. 

1 R. E. Thayer, The Origin of Everyday Moods, Oxford, Oxford Universi- 
ty Press, 1996. 

Totuși, psihologia este mai complicată decât optica și, spre 
deosebire de ochelarii cu lentile incolore, dispoziția nu este 
niciodată neutrăZ: ne găsim întotdeauna ori într-o dispoziţie 
bună ori într-o dispoziție proastă. 

Dispoziţia pare adesea să vină de nicăieri (out of blue, spun 
americanii). Dar ea are o influenţă profundă asupra privirii pe 
care o aruncăm lumii și, prin urmare, asupra comportamen- 
tului nostru. Atunci când sunteţi bine dispus, vedeţi „viața în 
roz“, în vreme ce proasta dispoziție vă va face mai insensibil 
la micile detalii plăcute și înduioșătoare ale vieţii. Dacă sun- 
teți „întors pe dos“, aveţi mai puţină răbdare și sunteți mai 
puţin tolerant cu ceilalți, în aceleași situaţii în care o dispozi- 
ție veselă v-ar face să fiţi indulgent cu defectele lor. Dar cum 
dispoziția cunoaște rareori extreme, spre deosebire de emoții, 
discreţia sa ne face să o ignorăm cu totul: ni se pare că per- 
spectiva noastră asupra lumii depinde de judecăţile noastre, 
când, de fapt, ea este profund influenţată de starea noastră de 
spirit. 

Dispoziţia nu este stabilă, ci este ca temperatura în decur- 
sul unei zile, susceptibilă de importante variații de dimineața 
până seara. Ea poate fi influențată de mici evenimente anodi- 
ne: astfel, cercetările efectuate au demonstrat că starea vremii’ 
sau rezultatele echipei de fotbal favorite“ pot să vă influențe- 
ze dispoziţia de moment. 

Însă aceste variaţii constante sunt raportate la un nivel me- 
diu (set point), relativ stabil pentru o anumită persoană”. Unul 


2 D. Watson, „Measuring mood: A structural model“, în Mood and Tem- 
perament, New York, Guilford Press, 2000, pp. 31-61. 

3 N. Schwarz și G. L. Clore, „Mood, misattribution and judgments of 
well-being: Informative and directive functions of affective states“, Jo- 
urnal of Personality and Social Psychology, 1983, 45: 513-523. 

4 N. Schwarz et al., „Soccer, rooms and the quality of your life: Mood 
effects on judgments of satisfaction with life in general and with spe- 
cific domains“, European Journal of Social Psychology, 1987, 17: 69-79. 

5 E. Diener, R. J. Larsen, „lemporal stability and cross-situational con- 
sistency of affective, behavioral and cognitive responses“, Journal of 
Personality and Social Psychology, 1984, 47: 871-883. 

dintre cele mai complete studii efectuate asupra acestor osci- 
latii ale dispoziţiei a monitorizat 459 de voluntari, urmărin- 
du-le zi de zi starea de spirit timp de cel puţin 35 de zile con- 
secutive. Pe parcursul acestei perioade, subiecții au evaluat 
zilnic și cu precizie dispoziția dominantă a zilei: stabilitatea 
afectelor, atât pozitive, cât și negative, era remarcabilă la ma- 
joritatea participanților, î în ciuda multitudinii de evenimente 
care nu întârziau să se ivească. Începând cu cea de-a patra sau 
a cincea zi a studiului, dispoziția medie era identificabilă și 
nu înceta să se confirme cu timpul. Sigur, unii subiecţi erau 
mai instabili emoțional decât alții (anglo-saxonii îi numesc pe 
aceștia moody), dar și ei aveau un set point, un nivel mediu al 
oscilaţiilor. Vom mai vorbi puţin mai departe despre aceste 
fenomene, când vom aborda chestiunea temperamentului. 

Alte studii au fost consacrate influenței vremii asupra bu- 
nei dispoziții, iar cele mai riguroase au arătat, spre marea sur- 
priză a cercetătorilor, că, pe termen lung, ploaia și vremea 
bună au un impact modest asupra nivelului mediu al mora- 
lului: nici temperatura, nici presiunea atmosferică, nici vre- 
mea însorită nu joacă un rol semnificativ, dacă ne dăm oste- 
neala de a le studia efectele într-un interval de timp destul de 
lung.” Vi se pare că aceste lucruri sunt contrare stării de fapt? 
Și contrare expresiilor populare care stabilesc o legătură între 
aceste elemente: a avea o personalitate „lunatică“, o dispozi- 
tie „radioasă“? Fără îndoială, dar scopul cercetărilor știinţifi- 
ce nu este acela de a confirma ceea ce pare evident. Chiar dacă 
o zi frumoasă cu cer senin ne va face puţin mai fericiţi, pe ter- 
men lung, acest efect nu ne va apăra de demonii lăuntrici. Poţi 
fi deprimat și nefericit chiar și la tropice... 

Și-atunci, de ce avem impresia că lucrurile stau invers? Se 
pare că cei mai mulți dintre noi memorează mai bine concor- 
dantele logice între starea vremii și starea de spirit: ne amin- 


$ D. Watson, „The dispositional basis of affect“, în Mood and Tempera- 
ment, op. cit., pp. 144-173. 

7 L.A. Clark, D. Watson, „Mood and the mundane: Relations between 
daily life and self-reported mood“, Journal of Personality and Social Psy- 
chology, 1988, 54: 296-308. 


60 Cristophe Andr6 


tim mai ușor de zilele însorite în care eram bine dispuși sau, 
invers, de zilele ploioase în care nu aveam chef de nimic. Mai 
mult, se pare că avem tendinţa să ignorăm și să refulăm dis- 
cordanțele: nu reținem cu ușurință zilele însorite în care sun- 
tem triști, nici zilele ploioase în care ne simţim fericiți. 

În absenţa unor eforturi personale orientate către o schim- 
bare, nivelul nostru mediu al bunei dispoziţii tinde deci să fie 
relativ stabil. În urma unor cercetări efectuate timp de mai 
mulți ani (unele studii pot să dureze până la nouă ani), per- 
cepția subiectivă medie pe care o are un individ în privința fe- 
ricirii sale nu variază delocă, indiferent de evenimentele din 
viaţă (mediu stabil sau schimbător). Prin urmare, avem nevo- 
ie de explicaţii mai complete, referitoare la ceea ce se numeș- 
te temperament... 


> Temperamentul optimist 


„Este o fire optimistă“, „Are un temperament mai degra- 
bă vesel“... Temperamentul desemnează predispoziția, în fața 
evenimentelor vieţii cotidiene, de a resimţi cu mai multă sau 
mai puțină ușurință anumite emoții, anumite dispoziţii.” Po- 
trivit psihologilor, această „afectivitate de bază” poate avea o 
tonalitate pozitivă sau negativă. Există temperamente care par 
predispuse la experienţa fericirii, iar altele care par mai recep- 
tive la cea a nefericirii, cel puțin în ceea ce privește „viaţa de 
toate zilele“, adică excluzând evenimentele excepționale. 

Temperamentul transpare în mod cotidian prin interme- 
diul stărilor noastre de spirit, care sunt expresia acestuia. Cele 
două fenomene sunt legate și putem propune o comparaţie 
meteorologică: dispoziţiile noastre corespund schimbărilor 
punctuale ale vremii (pe durata unei zile sau a mai multor zile, 
plouă sau e vreme bună), în timp ce temperamentul nostru co- 


8 P. T. Costa et al., „Environmental and dispositional influences on 
well-being: Longitudinal follow-up of an American national sample“, 
British Journal of Psychology, 1987, 78: 299-306. 

9 D. Watson D, Mood and Temperament, op. cit. 

respunde climatului tipic (temperat sau tropical, mediterane- 
ean sau continental...). 

Pe noi, psihiatrii, ne interesează mai mult anumite tempe- 
ramente care ni se par a fi factori de risc pentru numeroase 
boli psihice: „neurotismul“ (sau „nevrotismul“), de exemplu, 
care expune indivizii la tulburări anxioase și la boli depresi- 
yell. Acest temperament grupează un ansamblu de trăsături, 
printre care O reactivitate excesivă la stres, prezenţa accentua- 
tă a unor afecte negative (neliniște, ostilitate, tristeţe etc.), o 
stabilitate emoțională deficitară (moralul cunoaște maxime și 
minime). Persoanele cu un grad ridicat de neurotism vor re- 
simţi dispoziții negative cu un caracter foarte accentuat după 
evenimente minore de viaţă, care pot fi simulate în laboratorii: 
de exemplu, ele vor fi puternic și durabil impresionate de un 
film trist (care riscă să le declanșeze gânduri obsesive asupra 
aspectelor neobișnuite ale propriei lor vieți). În schimb, mora- 
lul le va reveni puţin după un film comic sau optimist. Dis- 
poziţia acestor persoane „nevrotice“ pare să se supună unor 
anumite cicluri de-a lungul zilei: în cazul acestora, regăsim, 
de exemplu, o acumulare a stărilor negative la sfârșitul zilei12. 


> Dispozitie și temperament: pot fi schimbate? 


Dacă dispoziţia și temperamentul au baze stabile, înseam- 
nă oare acest lucru că pentru cei care, din punct de vedere ge- 
netic sau al condiţiilor de mediu, nu sunt favorizați poarta că- 
tre fericire este închisă? 

Evident, unele temperamente vor necesita eforturi și rea- 
justări mai frecvente. Însă experiența psihoterapeutică demon- 
strează că multi dintre cei care, iniţial, nu erau „înzestrați pen- 
tru fericire“ au învăţat în timp să acceadă la starea de bine 


10 H, J. Eysenck, The Biological Basis of Personality, Springfield, 1967. 

11 W, Van der Does, „Different types of experimentally induced sad 
mood“, Behavior Therapy, 2002, 33: 551-561. 

12 CL, Rusting, R. ]. Larsen, „Diurnal patterns of unpleasant mood: As- 
sociations with neuroticism, depression and anxiety“, Journal of Per- 
sonality, 1998, 66: 87-103. 

emoțională și „au recuperat întârzierea“, în ceea ce privește 
capacitatea lor de a fi fericiți. Un travaliu reușit asupra pro- 
priei personalităţi (efoturi personale, terapie) urmărește întot- 
deauna același lucru: să ridice nivelul de bază al dispoziţiei. 

Există, prin urmare, în toate cazurile posibilitatea de a face 
când vrem să fim fericiţi, cu patru condiţii: 

e să înțelegem că putem să ne eliberăm de „soarta“ noas- 
tră (sau, mai bine, să ne amintim că nu există o astfel de soar- 
tă); 

e să fim conștienți de faptul că fericirea se construiește; 

e să știm cum să acționăm; 

e și mai ales... să acţionăm! 


Părinții îi pot învăţa pe copiii lor 
cum să fie fericiţi? 


„Puteţi năzui să fiţi precum copiii voștri, 
dar nu căutați să-i faceți asemenea vouă.“* 


Khalil CIBRAN 
Fericire și neuroni 
Există, desigur, lucrări de neurologie despre fericire și 


starea de bine. Se știe, de pildă, că evenimentelor din viață 
le sunt atribuite valori emoţionale pozitive sau negative în 


cortexul prefrontall5. Se știe, de asemenea, că emisferele 
noastre cerebrale joacă, probabil, roluri diferite în apariţia 
unor sentimente care ţin de fericire: leziunile din emisfera 
dreaptă provoacă adesea dispoziţii neutre sau pozitive; în 


* Kahlil Gibran, Profetul, traducere de Radu Cârneci, Editura Orion, Bu- 
curești, 1991, p. 13. (N. red.) 

13 R.De Beaurepaire, „Anatomies discrâtes du bonheur et du malheur”, 
Depression, 2000, 18: 51-53. 

schimb, leziunile din emisfera stângă provoacă dispoziții ne- 
gative!. La pacienții care se bucură, se observă o activitate 
mai intensă a jumătăţii stângi a cortexului cerebral; la pa- 
cienții care se întristează, activitatea este mai intensă în ju- 
mătatea dreaptă a cortexului. Pentru moment, aceste desco- 
periri nu au o utilitate practică, în afara pasionantei perspec- 
tive de a putea urmări într-o manieră obiectivă, mulțumită 
tehnicilor investigațiilor cerebrale, progresele pacienţilor 
aflaţi în tratament, fie că este vorba despre un tratament me- 
dicamentosI? sau despre unul psihoterapeutic16. Pentru că 
și psihoterapia poate să modifice biologia creierului... 


Gabrielle 

„Încerc să-i fac pe copiii mei să petreacă momente frumoase. 
Mi se pare că, în munca mea de mamă, una dintre responsabili- 
tăți este aceea de a le asigura o rezervă de amintiri frumoase și 
de momente fericite. Dacă acum, când sunt copii, cunosc ferici- 
rea, vor ști mai târziu, ca adulți, să o recunoască. Vor ști și să nu 
se împotmolească în nefericire. Vor fi capabili să deosebească fe- 
ricirea adevărată de cea înșelătoare. Din punctul meu de vedere, 
lucrul acesta e mai important decât diplomele sau ambiția...“ 


> Ce pot face părinții pentru fericirea copiilor lor? 
Din negura vremurilor, mamele iar apoi și taţii s-au îngri- 


jit de odraslele lor. Insă această îngrijire a evoluat: la început, 
era vorba numai despre grija de a-i păstra în viaţă (din preis- 


14 A. J. Tomarken, A. D. Keener, „Frontal brain asymmetry and depres- 
sion: A self-regulatory perspective“, Cognition and Emotion, 1998, 12: 
387-420. 

15 A. F. Leuchter et al., „Changes in brain function of depressed patients 
during treatment with placebo“, American Journal of Psychiatry, 2002, 
159: 122-129. 

16 A.L. Brody et al., „Regional brain metabolic changes in patients with 
major depression treated with either paroxetine or interpersonal the- 
rapy“, Archives of General Psychiatry, 2001, 56: 631-640. 

torie până în secolul al XIX-lea), apoi despre preocuparea pen- 
tru reușita lor (începând cu secolul al XX-lea, în Occident cel 
puțin), iar mai târziu despre grija față de fericirea lor (secolul 
al XXI-lea). Totul sub egida: „Fă ceea ce-ţi spun, fiindcă e spre 
binele tău“. 

Există, fără îndoială, trei modalităţi de a le arăta copiilor 
care este drumul spre fericire: 

e fiindcă iubirea părintească îi poartă către toate posibili- 
tățile, trebuie, bineînţeles, să-i iubim; 

e fiindcă ei ne urmăresc (întotdeauna), trebuie să le arătăm 
calea și să le dăm câteva exemple de fericire; 

e iar apoi, fiindcă (uneori) ne ascultă, trebuie să luăm des- 
tul de în serios fericirea pentru a le putea vorbi despre ea și 
pentru a le răspunde la întrebări. 

Vom evoca în continuare aceste aspecte diferite... 


> Dragostea dăruită de părinții mei 
m-a ajutat să fiu fericit? 


Barbara 

„Invidiez liniștita siguranţă a celor care în copilărie s-au bu- 
curat de afecțiune, îmi spunea într-o zi una dintre pacientele 
mele, care avusese o copilărie foarte dureroasă și plină de pri- 
vațiuni. Îi descopăr imediat: au încredere așa, a priori, în viață 
și în ceilalți oameni. Nu se îndoiesc de capacitatea lor de a se 
face acceptați și iubiți. Atunci când șansa de a fi fericiţi le su- 
râde, n-o scapă și profită de ea. Pentru mine, și cred că pentru 
toți cei care nu au fost iubiţi prea mult, lucrurile stau exact pe 
dos: dacă nu dispun de dovezi clare că sunt apreciată, mă gân- 
desc că nu sunt apreciată. Dacă viața îmi oferă puțină fericire, 
încep de îndată să mă tem că o voi pierde. Temelia pe care con- 
struiesc nu e solidă, am impresia că tot ce aș putea ridica e în 
primejdie. Încă şi astăzi le mai port pică părinților mei: mi se 
pare că nu s-au purtat cu-adevărat ca niște părinți, ci doar ca 
un cuplu care a avut copii, ceea ce nu-i același lucru. Nu și-au 
pus niciodată realmente problema fericirii noastre, a fratelui 
meu și a mea...“ 

Viața sa ulterioară i-a permis totuși pacientei mele să-și 
consolideze capacitatea de a accede la fericiri mai durabile și 
securizante. Dar mai înainte, a avut nevoie de un travaliu răb- 
dător de reconstrucție a viziunii sale despre lume. 

Cineva care a fost iubit în copilărie ajunge până la urmă să 
fie convins că merită acest sentiment și că are dreptul să fie fe- 
ricit. Dragostea părinţilor este marele soclu pe care se poate 
construi mai ușor fericirea. Carenţele (insuficientă iubire) și 
nepriceperea afectivă (insuficiente dovezi de iubire) atrag un 
fel de vulnerabilitate în raport cu fericirea: persoana respecti- 
vă nu este obișnuită să fie fericită, de unde și neliniștea pe care 
i-o inspiră, sau poate chiar să creadă că nu are dreptul să fie 
fericită, de unde anumite atitudini și obiceiuri afective adesea 
autodistructive (cum ar fi despărțirea fără motiv de cineva 


drag). 


> Ce exemplu mi-au oferit părinții mei 
în ce privește raporturile lor cu fericirea? 


„Privindu-i, îi e dat copilului să știe 
mai mult decât părinții lui.” 


Pierre DRIEU LA ROCHELLE 


Copiii își urmăresc părinții cum se descurcă cu propria fe- 
ricire. Apoi, trag concluzii. Cum trama cotidianului este for- 
mată mai degrabă din mici incidente decât din evenimente im- 
portante, lecţiile de viață desprinse de copiii noștri vor reflec- 
ta cel mai adesea maniera în care facem față unui eveniment 
minor (ambuteiajul de pe șosea la întoarcerea din week-end), 
în decursul căruia nu ne supraveghem deloc reacţiile sponta- 
ne, decât unui eveniment major (decesul bunicii), ocazie cu 
care ne mobilizăm toată atenţia și energia, știind că „ne văd 
copiii“... 

În calitate de părinți, putem să ne punem două mari în- 
trebări: „Ce facem și ce spunem atunci când totul merge 
bine?“ și „Ce facem și ce spunem atunci când apar proble- 
me?“ 

„Ce facem și ce spunem atunci când totul merge bine?“ 

Suntem capabili să recunoaștem, să savurăm, să amplifi- 
căm momentele fericite sau, dimpotrivă, le trecem sub tăcere? 
Mai rău: ni se întâmplă să le ratăm, din neglijenţă sau pentru 
că suntem de părere că grijile noastre sunt mai importante, 
chiar prioritare? 

Unii părinți își exprimă în mod deschis bucuria, prin cu- 
vinte sau comportamente pe care copiii lor învaţă repede să 
le recunoască (cântece, glume...) în timpul momentelor petre- 
cute în comun: week-end-uri, vacanțe, mese sau clipe în fami- 
lie. Alții nu arată niciodată în mod limpede că sunt mulțumiți, 
absorbiți fiind de responsabilitatea lor de părinți și adulţi: în- 
ceputul week-end-ului le amintește că acesta va avea și-un 
sfârșit, cina la restaurant îi face să se gândească la faptul că 
toate acestea costă bani etc. În astfel de condiţii, nu te poți bu- 
cura de clipa prezentă. Sigur, după aceea ne amintim de mo- 
mentele respective ca de niște „clipe fericite“. Dar, pe moment, 
avanscena este ocupată de enervarea produsă de chelner, care 
servește cu întârziere, și nu de plăcerea de a fi împreună la res- 
taurant... 


„Ce facem și ce spunem atunci când apar probleme?“ 

Cum reacționăm în fața factorilor minori de stres cotidian? 
Îi transformăm în mici neplăceri, de care putem face chiar haz? 
Sau în niște drame și nedreptăţi, în fața cărora toţi trebuie să 
adopte o atitudine gravă și chinuită? 


Isabelle 

„Am din copilărie o amintire care, nu știu de ce, mi-a rămas 
în memorie: o pană de benzină pe autostradă la plecarea în va- 
canță. Tatăl meu era distrat și nu supraveghea niciodată indica- 
torul de bord. Totul s-ar fi putut transforma într-un coșmar și poa- 
te că pentru părinții mei așa a și fost: aveau copii mici într-o ma- 
șină bătută de soare, în mijlocul unor ambuteiaje zgomotoase și 
poluante. Dar părinții noștri și-au păstrat zâmbetul pe buze (cred 
că mama avea un zâmbet mai forțat, dar al tatălui meu era mai 
spontan) și s-au apucat de îndată să caute soluții în loc să se cer- 

te. Sosirea depanatorului cu un rezervor de benzină a fost întâm- 
pinată ca un moment fericit și am plecat cântând în mașină: după 
cum spunea tatăl meu, nu pierdusem decât două ore de vacanţă. 
Cred că repetarea unor astfel de mici scene în copilărie a contri- 
buit la atitudinea mea degajată față de încurcăturile și probleme- 
Je cotidiene.“ 


Comportamentele părinților și impactul acestora 
asupra capacității copiilor de a fi fericiți 


Obstrucţionează fericirea: dacă pă- 
rinții sunt adesea văzuți... 


Favorizează fericirea: dacă pă- 
rinții sunt adesea văzuți... 


Ingrijoraţi și preocupați în mod clar, 
în așa măsură încât nu mai sunt în 
stare să se distreze și să se bucure 


Bucurându-se, relaxându-se, sa- 
vurând momentele de distracție 
și plăcere 


Exprimând numai emoţii negative 
sau gânduri inhibitorii în momentele 
bune („asta n-o să dureze...“) 


Exprimându-și în mod manifest 
delectarea în clipele de fericire 


Concentrându-se cu totul asupra gri- 
jilor zilnice, gândindu-se că nu pot 
profita de viață decât dacă nu mai au 
nici o problemă 


Râzând, relativizând importan- 
ţa incidentelor stresante sau glu- 
mind pe seama lor 


Evitând întotdeauna subiectul ferici- 
rii sau exprimând numai convingeri 
pesimiste („profită acum cât poți, 
fiindcă o să-ți pierzi repede iluzia...) 


Vorbindu-le copiilor despre feri- 
cire 


> Ce m-au învățat părinții mei despre fericire? 


Părinţii își pot ajuta copiii să aibă acces la diferitele expe- 
rienţe ale fericirii, despre care am vorbit în primul capitol: si- 
tuații, emoții, viziune, construire. 

e Situaţii: oferindu-le copiilor momente plăcute și, în ge- 
nere, o minimă siguranță materială. 

e Emoțţii: învățându-i (mai ales dându-le un exemplu) să 
profite de aceste momente plăcute. 

e Viziune: transmițându-le convingerile lor despre natura 
și căutarea fericirii. 

e Construire: ajutându-i pe copiii lor să devină actorii pro- 
priei fericiri, să provoace și să caute momentele fericite și să 
trăiască în armonie cu lumea înconjurătoare. 

În toate aceste privinţe, atitudinea cotidiană a părinţilor 
ilustrează clar care sunt prioritățile pe care aceștia și le-au sta- 
bilit, adesea în mod inconștient: supunerea față de normele 
sociale și conformismul? Reușita materială în viaţă? Împlini- 
rea propriei fiinţe și fericirea? 

Aceste proiecte inconștiente de viaţă sunt, bineînțeles, le- 
gate de epocă sau de clasa socială. Scriitoarea Annie Ernaux 
a descris astfel în multe dintre operele sale o copilărie tristă 
și lipsită de momente neîndoielnice de fericire. În La Placet”, 
o scriere emoţionantă dedicată unui tată care nu a cunoscut 
niciodată fericirea decât de la distanţă, ea povestește existen- 
ta părinților săi, mărunți comercianţi săraci dintr-un oraș de 
provincie în perioada de după război: la fel cum s-a întâm- 
plat cu o întreagă generaţie, viaţa lor a fost una de sacrificiu 
(„Justificarea existenţei sale: ca eu să aparțin unei lumi care 
îl dispreţuise“), iar ei încercau să evite ca propriul lor copil 
să trăiască experiența lipsurilor, grijă comună celor care știu 
ce e sărăcia („Copilei nu-i lipsea nimic“). Annie Ernaux de- 
scrie felul în care părinţii săi au renunţat la prea multă feri- 
cire („Nu poți fi mai fericit decât ești“), cu alte cuvinte, de 
fapt, la fericire pur și simplu. Ca și încercările lor de a-și ac- 
cepta condiţia („Sunt oameni mult mai nefericiți decât noi”). 
Ea caută să-și înțeleagă tatăl și viziunea acestuia despre 
lume, vorbind despre cartea pe care o citea acesta, „singura 
despre care-și mai amintește“ și care era Le Tour de France de 
deux enfants, rememorând una dintre frazele cheie: „Să învă- 


17 A. Ernaux, La Place, Paris, Gallimard, 1983. 

țăm să fim întotdeauna fericiţi în felul nostru“. Ea povesteș- 
te despre sfârșitul acestui tată care, după ce i-a fost diagnos- 
ticată o boală gravă, se hotărăște mult prea târziu să „profi- 
te puţin de viață“, program care nu avea să fie totuși prea 


hedonist... 


Vârstele fericirii 


Fericirea nu este chiar identică de la un capăt la altul al 
existenţei. Cum e fericirea în diferitele etape ale vieții? Cum 
va evolua fericirea noastră în timp? Și în ce fel viața ne va mo- 
dela treptat fericirea? 


> Copilăria: fericirea în stare pură? 


Copilăria este vârsta fericirii care nu se-ascunde: țopăieli 
de bucurie, exclamații, frenezie, cântece. Dar este și vârsta unei 
cunoașteri înnăscute a micilor momente de fericire cotidiană, 
căci copiii știu să se bucure de ceea ce unui adult i s-ar părea 
uneori lipsit de importanţă: întoarcerea acasă a părinților, sea- 
ra, după muncă, le provoacă destul de des celor foarte mici o 
adevărată fericire (aptitudine care se pierde uneori la adult: 
când a fost ultima oară când ați sărit în sus de bucurie la 
sosirea partenerului dvs.?). 

Marea superioritate a multor copii în raport cu adulții ţine, 
fără îndoială, de capacitatea lor de a trăi momentul prezent: 
„Copiii nu au nici trecut, nici viitor și, lucru care nouă nu ni 
se întâmplă niciodată, ei se bucură de prezent“, remarca La 
Bruyère. Această capacitate este strâns legată de capacitatea 
de a trăi fericirea. 

Observarea sau rememorarea fericirilor copilărești este una 
dintre sursele de fericire pentru adulţi (poate că de-aici vine 
nostalgia celor care nu au fost părinți). De unde aceste versuri 
ale poetului chinez Li Po: „Mă întrebaţi care este fericirea 
supremă pe lumea aceasta? Să asculți cântecul unei fetițe care 
se îndepărtează după ce te-a întrebat de drum“. 

De fapt, copilăria poate să fie, în multe privințe, un rezer- 
vor de fericire. Nu numai sub forma unui depozit de amintiri 
fericite, care va putea folosi drept ancoră și oferi resursele ne- 
cesare pentru a face față greutăților ulterioare, ci și pentru că 
dezvoltă o anume receptivitate la fericire și capacitatea de a 
discerne între fericirile autentice și cele false. 


Sandrine 

„Am avut o copilărie mai degrabă fericită și cred că una din- 
tre consecințele directe ale acestui fapt este că am devenit mai lu- 
cidă. Cum știam ce înseamnă să fii iubită, sesizam în mod corect 
care dintre aventurile mele sentimentale ar fi putut lua o turnu- 
ră bună și care s-ar fi dovedit dificile. Ceea ce nu m-a oprit să fac 
greșeli, să mă încăpățânez, chiar dacă intuitiv simțeam că nu e ca- 
zul. Dar, în cele din urmă, am avut mai puține dezamăgiri decât 
multe dintre prietenele mele sau, în orice caz, am fost mai puțin 
afectată...“ 


Totuși, există și copii trişti, deprimati sau pur și simplu co- 
pii care nu știu cum să fie fericiți. Jules Renard ne dă un ase- 
menea exemplu înduioșător în capodopera sa (cu multe ele- 
mente autobiografice) Morcoveață, portretul unui copil nu prea 
iubit și prea puţin apt pentru fericire. Morcoveaţă, un băiețel 
roșcat, victima renghiurilor jucate de o mamă rea, ajunge, de 
altfel, la următoarea concluzie: „Nu oricine poate fi orfan“. 

Eterna tendinţă de a „atribui fericirea celor care ni se par 
cel mai aproape de origine, de simplitate, de inocentă, de ig- 
noranță“15, de a ne imagina copilăria ca pe o vârstă a fericirii 
fără de nori este, prin urmare, abuzivă. Copiii pot și ei să su- 
fere, să trăiască angoase și nefericiri la fel ca adulții... Atunci 
care e partea de adevăr și care e partea de fals în acest mit al 
copilăriei ca model al fericirii? 

Copilăria este, în mod evident, obiectul unei idealizări a 
posteriori, mai precis ceea ce numim un „artificiu de recon- 
strucție“. Însă fericirile copilăriei sunt adesea singurul mo- 


18 L. Prioreff, Le Bonheur, Paris, Maisonneuve et Larose, 2000, p. 222. 

del de care dispun mulţi adulți. Ceea ce induce în eroare, căci 
fericirea copilului pare să fie de o natură diferită decât feri- 
cirea adultului: copilul este fericit fără să o știe și fără să și-o 
propună; pentru adult, lucrurile stau de obicei invers. Sigur, 
„copilul este strămoșul omului“ (Woodsworth), dar trebuie 
să dăm dovadă de prudenţă în tendinţa noastră firească de 
a considera copiii niște modele ale înțelegerii și căutării feri- 
ciril. 

Când se sfârșește copilăria? Și în ce moment încetează sau 
se transformă fericirile copilăriei? 

Am fost tulburat de fiecare dată când am observat la 
vreuna dintre fiicele mele acele momente în care copilăria tim- 
purie e pe cale să se estompeze, lăsând să se ivească niște co- 
pii mai mari. Un indiciu clar: încetarea acelui mers mărunt pe 
care îl are un copil fericit. Un copilaș nu merge cu pași mă- 
runți pentru că este grăbit, ci pentru că este fericit. Un copil 
mai mare nu mai țopăie astfel, el merge sau aleargă, la fel ca 
un adult. Mai este și apariţia lecturii, lucru de care părinții se 
bucură, dar care marchează începutul unei morţi lente și pro- 
gramate a jocului. Copiii își mai păstrează încă mulți ani jucă- 
riile, dar de fapt nu se mai joacă cu ele. Este în același timp 
trist și captivant să surprinzi clipele care poartă toate semni- 
ficaţiile acestea. Iar apoi, survine, bineînțeles, momentul în 
care copiii încetează să mai creadă în povești și în Moș Cră- 
ciun și, din nou, ei fac eforturi în a continua să creadă sau să 
se prefacă a mai crede în aceste lucruri, ca și cum ar intui că 
urmează să piardă o capacitate extraordinară de a fi fericiți. 
Dispariţia acestor fericiri specifice copilăriei este, evident, o 
sursă de inspiraţie nostalgică, fericită sau nefericită... 

Într-o relatare autobiografică, în care vorbește pe larg de- 
spre clipele fericite din copilăria sa, scriitorul Alain Rémond 
povestește următoarea întâmplare: „Îmi amintesc de ziua în 
care un prieten de-o vârstă cu mine venise să mă vadă și m-a 
surprins pe când voiam să mă joc cu Madeleine și cu Bernard. 
Glasul lui exprima numai dispreţ atunci când mi-a spus: «Ce, 
la vârsta ta încă te mai joci?» Da, încă mă mai jucam. Și îl com- 
pătimeam sincer pentru că nu mai știa să se joace. După, când 

ai depășit bariera, când ai trecut frontiera, s-a terminat, nu te 
mai poți întoarce, niciodată“1?. 


> Adolescenta: fericirea... nici vorbă 


Philippe Delerm este cel care povestește această amintire 
din ultimul an de liceu, când profesorul de filosofie pune în 
timpul orei următoarea întrebare: „Sunteţi fericiți?“ Aproape 
toți elevii răspund „nu“, spre marea nedumerire a profesoru- 
lui derutat, care se lansează atunci într-o „apologie laborioa- 
să a unui echilibru personal care nu ne atrăgea nicidecum. [...] 
Exista ceva greoi și indigest în cuvântul fericire“. 

Dacă sunt chestionaţi pe această temă, adolescenţii se ara- 
tă prea puţin preocupați de fericire: „E o chestie de babalâci...“ 
Ei caută mai degrabă ceea ce este intens sau chiar absolut și 
definitiv. Dar, mai ales, se arată extrem de sensibili la renun- 
ţările pe care le presupun uneori anumite fericiri. 

Neîncrederea aceasta este ilustrată de minunatul personaj 
adolescentin Antigona din piesa lui Jean Anouilh20. Tânăra 
este aici pe cale de a-l învinui pe unchiul său Creon: 


ANTIGONA: — Fericirea... 

CREON: — Un cuvânt jalnic, nu? 

ANTIGONA: — Cum va fi fericirea mea? Ce fel de femeie fe- 
ricită va deveni micuța Antigona? Ce nimicuri va fi nevoită să 
facă și ea, zi după zi, ca să se agaţe cu dinţii de fărâma ei de 
fericire? Spuneţi-mi, pe cine va trebui să mintă, cui va trebui 
să-i surâdă, cui va trebui să i se vândă? Pe cine va trebui să 
lase să moară întorcându-și privirea? 

CREON: — Ești nebună, taci... 

ANTIGONA: — Nu, n-o să tac, vreau să știu cum mă voi agă- 
ta și eu ca să fiu fericită... 


[...] 


19 A. Rémond, Chaque jour est un adieu, Paris, Seuil, 2000. 
20 J, Anouilh, Antigone, Paris, La Table ronde, 1946. 

ANTIGONA: — Îmi faceţi silă toţi cu fericirea voastră! Cu via- 
ta asta care trebuie iubită cu orice preţ. Sunteţi ca niște câini 
care ling tot ce întâlnesc. Și puţin noroc în fiecare zi, dacă nu 
ești prea exigent. Eu vreau totul, imediat — și să fie complet — 
sau altfel refuz! Nu vreau să fiu modestă, să mă mulțumesc 
cu o bucăţică pentru că am fost înțeleaptă. Vreau de astăzi să 
fiu sigură de tot și vreau ca acest tot să fie la fel de frumos ca 
atunci când eram mică — sau de nu să mor. 

CREON: — Haide, dă-i drumul, la fel ca taică-tu... 


Să nu uităm că Antigona era rodul iubirii incestuoase din- 
tre Oedip și locasta. Este inutil să mai precizăm că nu avea 
să-și întâlnească niciodată fericirea și că povestea ei avea să se 
sfârșească prost. 

Prin urmare, adolescența nu poate să ne înveţe nimic de- 
spre fericire, fiindcă fericirea nu este nici subiectul său predi- 
lect, nici domeniul său de competenţă. Dar ea ne pune clar în 
gardă împotriva casnicei derive a fericirii... 

Când ia sfârșit adolescenţa? Și raporturile sale chinuite cu 
fericirea? Pentru unii, niciodată... Alteori, finalul acesta se pe- 
trece exact în momentul în care începem să ne punem între- 
bări referitoare la fericire... Adică în momentul în care nu ne 
mai întrebăm cu atâta insistență „Cine sunt?“ și începem să 
ne întrebăm în schimb „Ce pot face, fiind ceea ce sunt?“ 


> Vârsta adultă: maturitatea 
sau mediocritatea fericirii? 


Edith 

„În ce moment am devenit adultă? Habar n-am, mi se pare că 
nici nu s-a încheiat, că e un proces care, în cazul meu, încă se mai 
desfășoară! Probabil că a început pe la treizeci de ani, când m-am 
apucat să mai privesc și-n jur, când am terminat de pus bazele 
vieții mele familiale și profesionale. Puțin câte puţin, am trecut 
de la nevoia de a face la nevoia de a fi, de la plăcerile stimulante 
la dorinţele liniștite, de la strigăte la murmure. În sfârșit, de la 
narcisism la luciditate...“ 

La vârsta adultă apar marile întrebări referitoare la feri- 
cire: să o disprețuim sau să o iubim? Să o așteptăm sau să o 
construim? Și-atunci, devenim adulți când începem să ne pu- 
nem întrebarea fericirii? Și mai ales când începem să înțele- 
gem că fericirea depinde în principal de noi înșine? Când 
conștientizăm situația ca urmare a primelor eșecuri serioase, 
a primelor dezamăgiri? Sau când înțelegem care e prețul pe 
care trebuie să-l plătim pentru primele noastre reușite? Sau, 
mai mult, atunci când începem să ne întemeiem o familie, o 
viață socială și profesională? În orice caz, într-o bună zi, pur 
și simplu pe nesimtite, ajungem să ne punem întrebarea fe- 
ricii... 

Si mai ales întrebarea referitoare la construirea fericirii. Obo- 
sim să tot alergăm după ea sau s-o așteptăm și ne dorim s-o 
putem prinde și domestici. Dar oare această fericire de cultu- 
ră va fi la fel de copleșitoare ca fericirea frustă? Aceasta-i în- 
trebarea... Marea dificultate a adultului în fața fericirii este 
aceea de a nu o confunda cu confortul. Miza este aceea de a 
nu ne pierde capacitatea de a resimți fericirea sălbatică, învă- 
tând în același timp să cultivăm și-un alt tip de fericire. Din 
această diversitate se va naște fericirea de a fi adult. 

Când devenim adulți, înțelegem și că planul de a duce o 
viață fericită nu trebuie nici supraestimat, nici disprețuit. El 
corespunde convingerilor fiecăruia, conștiinței faptului că fie- 
care poate avea și atuuri, și slăbiciuni. 


Leila 

„Fericirea mea mă preocupă, pentru că am avut o copilărie 
nefericită, pentru că nu m-a învățat nimeni niciodată cum să fiu 
fericită și pentru că am impresia că nu mi-ar fi stat în fire să fiu 
astfel. N-am nici o înclinație spre bucurie. Așa că dacă nu fac ceva 
chiar eu în sensul acesta, știu unde ajung: în starea în care m-am 
găsit între douăzeci și patruzeci de ani, când treceam de la depre- 
sie la anxietate, de la anxietate la nemulțumire, de la nemulțumi- 
re la supărare... Astăzi, am patruzeci de ani, am înțeles ce-aș pu- 
tea să fac ca să-mi fie mai bine și caut să muncesc cu sârguință ca 
să progresez și mai mult...“ 

> Îmbătrânim fericiţi? 


Pentru prima oară în istoria umanității, într-o societate (oc- 
cidentală), proporția de „bătrâni tineri“, mai degrabă fără griji 
și mai degrabă sănătoși, a ajuns să crească puțin câte puțin. Dar 
ceea ce este și mai important este faptul că aceștia își revendi- 
că dreptul la fericire, pe când altădată bătrâneţea era vârsta re- 
nunțărilor. De multe ori, nevoia de fericire se face simțită mai 
acut tocmai în această etapă a existenţei. Ce-am putea 
regretacu-adevărat la crepusculul vieții, decât că nu am făcut 
destul pentru fericirea noastră și a celor apropiați? Mai bine 
mai târziu decât niciodată. 


Fericirea la mănăstire: 
trăind fericit, trăiești mai mult? 


Recent, a fost realizat un studiu psihologic interesant 
asupra a 180 de călugărițe de la un ordin monastic din 
America: cercetătorii au analizat în detaliu autobiografii- 
le scrise de călugărițe la cererea maicii superioare, atunci 


când s-au alăturat congregației și aveau în medie douăzeci 
și doi de ani. Reluând aceste scrieri șaizeci de ani mai târ- 
ziu, a reieșit că acele călugărițe ale căror relatări reflectau 
o viziune pozitivă și optimistă asupra existenței (măsura- 
tă după numărul de formulări și de cuvinte pozitive și 
după cantitatea emoțiilor pozitive exprimate) au trăit mult 
mai mult decât celelaltezl. 


Capcanele vârstei sunt binecunoscute: nostalgia, amărăciu- 
nea, resemnarea limitează șansele de fericire. Discursul corect 
din punct de vedere politic constă în a spune că vârsta nu con- 


21 D. D. Danner et al . „Positive emotions in early life and longevity: Fin- 
dings from the nun study“, Journal of Personality and Social Psychology, 
2001, 80: 804-813. 

tează. Anumite celebrități împing chiar ipocrizia până acolo, 
încât afirmă prin publicaţiile de gen că sunt nerăbdătoare să 
îmbătrânească, deși în culise sunt mari consumatoare de chi- 
rurgie plastică. 

Totuși, îmbătrânirea este un declin. Comte-Sponville vor- 
bește despre acest lucru într-o manieră sinceră și lucidă, deci 
folositoare: „Nu cred nicidecum în avantajele îmbătrânirii... 
Un plus de experienţă, de maturitate, de cultură? Datorăm 
aceste lucruri mai puțin vârstei, cât vieţii, care continuă în ciu- 
da a orice... Viaţa înseamnă bogăție. Timpul înseamnă bogă- 
ție. Bătrâneţea, nu: nu-i decât timp ce se-mpuţinează și viață 
care se duce...“22 Totuși, numeroase mărturii personale ates- 
tă faptul că ne putem încă bucura de fericire o dată cu trece- 
rea anilor. Într-un interviu acordat unei reviste medicale pe 
tema maladiei Parkinson de care suferă, scriitorul Francois 
Nourissier vorbea pur și simplu despre „o fericire întru totul 
carnală, întru totul fizică de a fi vieţuit“25. 

Cum se explică faptul că putem continua să fim fericiți 
chiar dacă înaintăm în vârstă, ba chiar să fim și mai fericiți de- 
cât înainte? Pentru că emoțiile noastre au tendința, în medie, 
de a căuta un nivel optim, iar experiența noastră de viaţă ne 
rafinează această înțelepciune a fericirii... 

Multe studii arată că vârsta aduce cu sine stabilizare a emo- 
țiilor (mai puține montagne-russe, mai puţine suișuri și cobo- 
râșuri), dar și o înmulțire a emoțiilor pozitive. 

Pe de altă parte, experienţa se poate pune în slujba ferici- 
rii, permițându-ne să nu mai repetăm greșelile și eșecurile din 
trecut. În sfârșit, anumite alegeri de viață ale persoanelor în 
vârstă, care nu ezită să se lanseze în numeroase activităţi noi, 
le oferă o a doua tinereţe psihologică: „A fi tânăr înseamnă a 
avea, într-un domeniu sau altul, mai mult viitor, cel puţin în 
principiu, decât trecut“2€. Lucru pe care profesorul de medi- 
cină Jean Bernard îl formula astfel: „Trebuie să adăugăm mai 


22 A. Comte-Sponville, op. cit., p. 621. 
23 Impact Médecine, n. 14, 31 octombrie 2002, pp. 6-8. 
24 A. Comte-Sponville, op. cit., p. 322. 

multă viaţă zilelor pe care le mai avem de trăit, atunci când 
nu mai putem adăuga mai multe zile vieţii“. 

Această formă de tinereţe, care poate fi cultivată la toate 
vârstele, este în mod evident o cheie a fericirii... 


b C 


a n Emoţi pozitive 


Frecvența emoțiilor resimţite 


a E 


Emotii negative 


Vârsta (ani) 


27 43 52 


Nivelul mediu al emotiilor pozitive și negative evoluează favo- 
rabil o dată cu vârsta (după un studiu longitudinal efectuat pe 80 
de femei”). 


25 R. Helson, E. C. Lohnen, „Affective coloring of personality from yo- 
ung adulthood to midlife“, Personality and Social Psychology Bulletin, 
1998, 24: 241-252. 


Partea a doua 


CUM SĂ ÎNŢELEGEM 
ȘI SĂ APĂRĂM FERICIREA 


Cartea aceasta nu-i aparține vreunui autor care a găsit fe- 
ricirea (și care ar vrea să vă explice cum s-o găsiţi). Îmi pare 
rău... Este doar cartea unui terapeut a cărui meserie este aceea 
de a-și ajuta pacienţii să o caute mai eficient. 

Această a doua parte încearcă, prin urmare, să răspundă la 
noi întrebări: 

În ce direcții trebuie căutată fericirea? 

Știința, filosofia și religia ne pot ajuta în mod concret în 
această căutare? 

Și, cum fericirea este un subiect important pentru noi toți, 
fiecare are câte o părere în această privință. Se întâmplă, așa- 
dar, ca fericirea să se transforme într-un subiect deranjant. Dis- 
cuţiile între „cei care cred în fericire“ și „cei care nu cred“ 
ajung întotdeauna departe. 

Ce trebuie să știm despre istoria și sociologia fericirii pen- 
tru a putea vorbi mai bine despre fericirea proprie? Și pentru 
a o putea apăra? 


4 
Unde să căutăm fericirea? 


„Căutăm cu toții fericirea, dar fără să 
știm unde, asemenea beţivilor ce-ncearcă 
s-ajungă acasă, știind vag că e pe undeva 
pe-acolo...“ 


VOLTAIRE 


Ah, reţetele fericirii... 
"pe xistă rețete pragmatice, precum cea a poetului roman 
Martial: „O moștenire mică, un câmp rodnic, un că- 
Saad Min liniștit, un trup viguros, un somn bun...“ Altele 
au o nuanţă alimentară, ca în cazul lui Jean-Jacques Rousseau: 
„Fericirea înseamnă un cont gras în bancă, o bucătăreasă bună 
și o bună digestie“. Există și unele metodice, cum ar fi cea a 
filosofului Arthur Schopenhauer: „În primul rând, veselia, eu- 
kolia, un temperament fericit. [...] Apoi, înainte de toate, ur- 
mează sănătatea trupului [...]. În al treilea rând, odihna spiri- 
tului. [...] În al patrulea rând, avantaje exterioare: o cantitate 
foarte mică“1*. Mai există și convingerile unora descurajaţi, 
precum Bossuet: „Fericirea omenească este formată din atâtea 
piese, încât întotdeauna ne lipsesc unele“. Alte rețete, în sfâr- 
şit, sunt destul de suspecte în ceea ce privește imparțialitatea 
autorilor lor, cum este această definiție faimoasă a lui Flau- 
bert: „Să fii prost, egoist și sănătos: iată cele trei condiţii nece- 
sare pentru a fi fericit“. 
Dar, de fapt, ce știm noi astăzi despre lucrurile care formea- 
ză fericirea? Reflecţiile filosofilor și cercetările științifice au 


1 A. Schopenhauer, L'Art d'être heureux, Paris, Seuil, 2001, p. 29. 
* Arthur Scopenhauer, Arta de a fi fericit, traducere de Mariana Ilie, In- 
citatus, București, 2001, p. 14. (N. red.) 

ajuns la vreo certitudine? lată un periplu prin cunoștințele și 
convingerile actuale despre un subiect etern... 


Promisiuni și artificii: fericirea la comandă 


Fericirea repede și bine... Dacă nu știm unde să căutăm fe- 
ricirea, societatea noastră mercantilă se va obliga să ne propu- 
nă — sau, mai bine, să ne vândă — soluţii. Se vor dovedi ele 
satisfăcătoare? Ce pot face banii, bunurile materiale și diver- 
sele droguri pentru aspiraţiile noastre către fericire? Răspun- 
sul corect din punct de vedere politic este: „Nimic! Fericirea 
nici nu se cumpără, nici nu se adună“. Mai este acest lucru 
adevărat și astăzi? 


> Banii aduc fericirea? 


„Banii n-aduc fericirea“, spune proverbul. „Dar nici nu-i 
strică“, se adaugă de obicei. Oamenii de știință au cercetat pro- 
blema: se pare că, într-adevăr, banii sporesc fericirea celor să- 
raci, până la un anumit prag, unde apare un efect numit „pla- 
tou“ (vedeţi graficul alăturat). Mizeria materială pune nume- 
roase obstacole în calea fericirii și se pare că există echivalen- 
tul unui PMIE (Prag Minim de Inducere a Fericirii), mai jos de 
care lucrurile sunt foarte complicate. Atingerea acestui prag 
nu oferă fericirea, dar a te situa sub o obstrucționează cel mai 
adesea. În schimb, dincolo de acest prag creșterea resurselor 
financiare nu mai are decât un impact limitat asupra sentimen- 
tului subiectiv de stare de bine. 

Studii interesante au arătat că evidenta creștere a venituri- 
lor medii ale americanilor între 1960 și 1990 nu a fost însoțită 
de vreo mărire, fie ea cât de mică, a procentului de persoane 
care se declară fericiteZ. Un studiu individual efectuat asupra 
unui mare număr de persoane pe o durată de zece ani arată 


2 J], Lecomte, „Le bien-être au quotidien“, Sciences humaines, 1997, nr. 75, 
pp. 26-29. 

că fluctuațiile financiare, crescătoare sau descrescătoare, nu 
modifică nivelul mediu al stării de bine5. Este, în fond, ceea 
ce constata cu umor scriitorul Jean d'Ormesson: „Spre deose- 
bire de ceea ce cred săracii, banii n-aduc fericirea bogaților. 
Dar spre deosebire de ceea ce cred bogații, banii ar aduce fe- 
ricirea săracilor“. e 


Starea de bine subiectivă 


20 000 40 000 60 000 80000 100 000 Venitul anual 
(în dolari, cursul din 1993) 


Raportul între venituri și starea de bine se stabilizează dincolo 
de un prag minim. 


Se pune adesea o altă întrebare: oare prea mulți bani nu 
atrag; nefericirea? Dacă răspunsul ar fi pozitiv, curba raportu- 
rilor bani/ stare de bine, pe care v-am prezentat-o, ar trebui 
să coboare spre extremitatea sa dreaptă. Dar priviţi cu atenţie: 
nu e cazul (vai!?). Conform câtorva studii, cei foarte bogați par 
chiar să aibă acces la ceva fericire în plus... Așa că îi putem da 
dreptate lui Jules Renard, care se arăta neîncrezător în discur- 
sul celor bogaţi: „Dacă banii n-aduc fericirea, atunci dați-i alt- 
cuiva!“ Totuși, aceste rezultate trebuie folosite cu multă pre- 
cauție, fiindcă ele privesc un număr foarte mic de persoane. 


3 E. Diener et al., „The relationship between income and subjective 
well-being: Relative or absolute?“, Social Indicators Research, 1993, 28: 
195-223. 


4 E Diener et al., art. cit. 

Pe de altă parte, nu atât banii în sine cât, evident, satisfac- 
tia pe care o aduc aceștia influențează sentimentul de ferici- 
re>. După cum spunea editorul Bernard Grasset: „Fericirea nu 
ține de bunurile posedate, ci de capacitatea de a te bucura de 
ele“. Există, știm, două moduri de a fi bogat: a avea mulți bani 
sau a avea puţine nevoi. 

Scriitorul Joseph Delteil abandona Parisul exact atunci când 
notorietatea îi era în creștere în mediul literar al anilor '30, pen- 
tru a se retrage într-o căsuţă pierdută într-o garigă din împre- 
jurimile orașului Montpellier. Trăia acolo cu soţia sa, într-o 
simplitate aproape ascetică: dar era cel mai fericit om, iar al- 
bumul de fotografii consacrat vieţii lui retrase este iluminat 
de fericirea lui Delteil, care poza în vechea sa vestă de velur 
peticită sau la masa de lucru acoperită de tot felul de obiecte 
sau de amintiri vechi, într-un amestec eteroclit care crea un ca- 
dru încântător. O casă, iubire, hrană și spectacolul naturii: lui 
Joseph Delteil, romancier de geniu, nu-i trebuia nimic mai 
mult pentru a trăi pe deplin fericit6. 


Câștigătorii loteriei 


Au fost realizate multe studii referitoare la cei care au 
câștigat la diverse loterii. Aproape în unanimitate, acestea 
arată că, o dată trecută explozia de bucurie la aflarea veș- 
tii („Mimine, ai tras lozul cel mare!“), fericirea și starea de 
bine ale acestor „fericiți câștigători“ se situează, de fapt, 
la același nivel ca în cazul celor care nu au câștigat. Un an 
mai târziu, ei se află la același nivel de fericire ca înainte 
de a fi câștigat/. Numeroși sunt cei care semnalează o mul- 
time de neplăceri provocate de brusca lor îmbogăţire: 


5 A. Campbell, The Sense of Well-Being in America, New York, 
McGraw-Hill, 1981. 

6 T. Ter Schiphorts, Joseph Delteil, Paris, Editions CLT, 1977. 

7 P. Brickman et al., „Lottery winners and accidents victims: Is happi- 
ness relative?“, Journal of Personality and Social Psychology, 1978, 36: 
917-927. 

conflicte cu familia, colegii și vecinii, în cazul în care au 
rămas în același context social; dificultăți de adaptare la 
noul anturaj social, dacă acesta s-a schimbat... lar pentru 
unii, chiar mai mult: ruinați fiind, sunt acoperiţi de-acum 
de regrete. Căci în materie de bani mai există o nedrepta- 
te: să fii bogat e un lucru pe care-l înveţi încă din copilă- 


rie! 


Putem trage deci concluzia: cei săraci se confruntă cu mai 
multe riscuri de a fi nefericiți din cauza sărăciei lor, cei bogaţi 
au ceva șanse să fie puţin mai fericiţi, dacă sunt atenţi. lar în- 
tre aceste două extreme, nu ne putem aștepta ca banii să 
contribuie prea mult la fericire... 


> Minciuni și miraje publicitare 


În septembrie 2002, producătorul de automobile Mercedes 
promova noul Tip A, mic autoturism urban, cu sloganul: „Di- 
mensiunile ideale ale fericirii“. Nu era primul care utiliza fe- 
ricirea ca vector publicitar: cunoaștem deja „Fericirea e la fel 
de simplă ca un apel telefonic“ (France Telecom), „Fericirea e 
inclusă-n preţ“ (Hertz), „Fericirea, dacă asta vreau“ (Club 
Med) și mai ameninţătorul slogan „Incredibil cât de repede te 
obișnuiești cu fericirea“, menit să promoveze asigurările de la 
Credit agricole... 

Publicitatea face mare caz și mare uzaj de fericire, bom- 
bardându-ne cu imagini despre care se presupune că o evo- 
că: cupluri care își beau liniștite cafeaua, privindu-se cu drag, 
copii minunați în mașini frumoase... În orice caz, publicita- 
tea a înțeles că aceasta este o aspirație universală și o moti- 
vaţie puternică. Fraza subiacentă acestor imagini și mesaje 
are cel puţin avantajul simplităţii: puteţi accede repede și cu 
ușurință la fericire dacă veţi cumpăra, poseda și folosi bunu- 
rile materiale. 


8 P. Thoits, M. Hannan, „Income and psychological distress“, Journal of 
Health and Social Behaviour,1979, 20: 120-138. 


86 Cristophe André 


Una dintre pacientele mele mi-a povestit într-o zi că, la moar- 
tea mamei sale, ea și fratele ei au descoperit în dulapul acesteia 
nenumărate cărţi, articole de îmbrăcăminte, aparate electrome- 
najere și produse cosmetice, aranjate cu grijă și încă neatinse în 
ambalajele lor, niciodată deschise. Bătrâna doamnă, izolată, țin- 
tuită în fața televizorului, ceda în mod regulat în fața sirenelor 
de teleshopping, oferindu-și toate acele promisiuni ale unor mo- 
mente mărunte de fericire, ridicate-n slăvi de prezentatori atât 
de drăguți... 


Totuși, este inutil să dezvoltăm un puritanism absolut în 
raport cu bunurile materiale: cumpărăturile nu au cum să îm- 
piedice fericirea și, uneori, chiar aduc puţină fericire, chiar 
dacă promisiunile nu sunt întotdeauna respectate. Fiţi atenți, 
în schimb, să nu deveniți niște victime mult prea ușoare: pu- 
blicitatea ne influenţează mult mai mult decât ne-am imagi- 
na. Woody Allen spunea: „Cei răi au înţeles fără îndoială un 
lucru pe care cei buni îl ignoră...“ Să ne permitem puţin ma- 
niheism: să înlocuim „cei răi“ prin „publicitari“ și „cei buni“ 
prin „consumatori“. Apoi, să privim cu mai multă atenție re- 
clamele de la televizor, întrebându-ne ce doreau să stimuleze 
cei care le-au conceput... 


99 de franci de fericire 


„Mă numesc Octave... Lucrez în publicitate: ei da, așa 
e, poluez universul. Sunt tipul care vă vinde prostii. Care 
vă face să visaţi la lucruri pe care nu le veţi avea nicioda- 
tă... În meseria mea, nimeni nu dorește să fiți fericiţi, fiind- 


că oamenii fericiți nu consumă. Suferința voastră stimu- 
lează comerțul... Hedonismul nu este umanism: este cir- 
culaţia banilor...“ 

Aceste rânduri scrise de Frédéric Beigbeder, extrase din 
best-seller-ul său 99 francs, nu necesită nici un comentariu: 
autorul cunoaște la perfecțiune culisele lumii publicitare, 

pentru că în ea și-a exersat talentele mulți ani?. Mărturia 
sa ne reamintește că a te folosi de fericire pentru a vinde 
nu este nicidecum același lucru cu a vinde fericire... 


Un pacient deprimat (și, prin urmare, foarte sensibil la latura 
tristă a anumitor situații care pentru cei grăbiţi sunt lipsite de im- 
portanță) mi-a povestit într-o zi despre valul de tristețe care l-a 
cuprins într-un aeroport: 

„Era într-o vineri seara, avionul meu urma să plece cu întâr- 
ziere și aveam o oră de pierdut la dispoziție. Mă plimbam prin 
aripa cu magazine și m-am trezit în fața unui magazin de jucării. 
În picioare în faţa vitrinei, am observat două persoane bine îm- 
brăcate, un bărbat și o femeie, alegând cu nervozitate cadouri, fie- 
care în colțul lui, probabil pentru copiii lor. Fără îndoială că toc- 
mai îi spuseseră vânzătoarei vârsta copiilor lor, pentru ca aceas- 
ta să le dea ultimul cadou la modă, pe care aceștia nu-l posedau 
încă. Păreau că sunt grăbiţi și indispuși. Dintr-o dată, m-am sim- 
tit întristat de scena respectivă. Aveam impresia că vor să cum- 
pere cadouri pentru a-și compensa absenţa, și-mi imaginam un 
întreg film: nu erau niciodată acasă din cauza slujbei, așa că se 
simțeau vinovați și se răscumpărau răsfățându-și copiii, contra- 
carându-le eventualele nemulțumiri cu munți de cadouri. Mi-l în- 
chipuiam pe copil primind cadoul cu o vagă încântare, iar apoi 
întorcând spatele părintelui vinovat că nu stă destul acasă... Și, 
brusc, magazinul mi s-a părut sinistru, în ciuda jucăriilor zâmbi- 
toare de pluș și a podoabelor din vitrină.“ 


Cum să întreținem un raport sănătos cu bunurile materiale? 

lată sfatul lu: Bossuet, preot celebru pentru ale sale Ser- 
mons și Oraisons funebres, care predica la curtea lui Ludovic 
al XIV-lea: „Nu poți deveni stăpânul lucrurilor posedându-le 
pe toate; trebuie să devii stăpânul lor disprețuindu-le pe toa- 
te“. 


9 E Beigbeder, 99 francs, Paris, Grasset, 2000 (după 2002 a devenit 14,99 
euros...) 

Dacă vrem totuși să rămânem puţin în viața adevărată (cea 
în care suntem ţinta constantă a publicității eficace), există trei 
întrebări pe care trebuie să ni le punem înainte de a cumpăra 
ceva care nu ne este indispensabil, adică nu este un aliment 
(deși, în afară de pâine și apă...): 

e „Am într-adevăr nevoie de acest lucru? Ce sunt de fapt 
pe cale să cumpăr? Un obiect sau o promisiune a plăcerii, a 
statutului, a fericirii?“ 

e „Ce vid caut să maschez?“ 

e „Acest obiect poate fi înlocuit de altceva? De exemplu, 
acest dar poate fi înlocuit de timpul petrecut cu copiii sau par- 
tenerul meu?“ 

Dar, în sfârșit, de ce să ne punem atâtea întrebări? Pentru 
că există două moduri în care putem refuza să acordăm. im- 
portanță bunurilor materiale: cel vechi, care constă în a nu cău- 
ta să le posedăm, și cel modern, care constă în a le acumula 
până ce se devalorizează complet. 


Epicur și fericirea 


Dintre filosofii Antichității, Epicur este unul dintre cei 
care au rămas cunoscuţi până astăzi: numim „epicureu“ 
pe cineva care caută să guste din plăcerile vieţii prin in- 
termediul bunurilor materiale pe care aceasta ni le oferă 
(confort, gastronomie etc.). Totuși, doctrina lui Epicur 
avertiza împotriva dependenţei de lucrurile lumești. In ne- 
fericirea noastră, suntem adesea „asemenea unui bolnav 
care nu știe de ce s-a-mbolnăvit“10. Și-atunci riscăm să cău- 
tăm fericirea în direcția greșită, „pentru că lucrurile scum- 
pe pot să ni se pară capabile să satisfacă niște nevoi pe care 
nu le cunoaștem bine“. Prin urmare, Epicur și-a dat mul- 
tă osteneală ca să întocmească o listă a lucrurilor esenţia- 
le sau nu pentru fericire: 


10 A. De Botton, Les Consolations de la philosophie, Paris, Mercure de Fran- 
ce, 2001. 

— Natural și necesar: prietenii, libertatea, hrana, lo- 
cuința, hainele, reflecţia. 

— Natural, dar nu necesar: o casă frumoasă, servitori, 
banchete și bucate rafinate. 

— Nici natural, nici necesar: gloria, puterea. 

Departe de a fi recomandat căutarea frenetică a plăce- 
rilor, epicurismul era deci un „hedonism 4 minima“. Dar, 
pe vremea lui Epicur, nu exista încă publicitate... 


Astfel, raportul copiilor cu jucăriile a fost complet răstur- 
nat de societatea de consum: în vreme ce, odinioară, jucăriile 
erau rare și prețioase pentru un copil, care avea mare grijă de 
ele, în zilele noastre ele sunt complet devalorizate, uitate sau 
aruncate foarte curând după ce au fost primite. Într-un fel, co- 
piii de astăzi sunt din ce în ce mai indiferenți faţă de jucăriile 
lor, oricum mult mai nepăsători decât erau copiii de altădată. 

Există totuși teama că achiziționarea repetată și banalizată 
a acestor „promisiuni de fericire“ poate duce la apariţia unor 
proaste obiceiuri și, treptat, la pierderea capacității copiilor de 
a se bucura de fericiri mai firești, desprinse de material, care 
sunt în consecință — sau cel puțin putem spera că sunt — mai 
satisfăcătoare și mai durabile. De exemplu, acumularea jucă- 
riilor pare chiar să „producă“ niște copii care nu mai știu cum 
să se joace și cum să-și creeze universul necesar apariției plă- 
cerii jocului. Un dar înlocuiește oare cu adevărat timpul 
petrecut cu propriul copil? 

Putem, de asemenea, să ne întrebăm dacă nu cumva par- 
curile de distracţii, dintre care parcurile Disneyland și Euro- 
disney rămân cele mai reușite, nu ilustrează cu prisosință ex- 
ploatarea comercială maximă (și inteligentă) a așteptărilor în 
materie de fericire. Aici, totul este supraabundent la modul 
pozitiv: muzică veselă, spectacole amuzante, jocuri și jucării 
din belșug. Uneori, toate acestea au urmări bune: copiii sunt 
impresionați și încântați să descopere personajele din desene- 
le animate „în mărime naturală“, sub forma unor uriașe și 
prietenoase jucării de pluș (deși puţin cam grăbite). Adesea, 

consecințele sunt nefaste: abundența este percepută ca o agre- 
siune, mai ales de către cei foarte mici. Ici și colo, parcul ofe- 
ră priveliștea unor copii năuciți de atâta suprastimulare și a 
unor părinţi care cedează în fața oricăror dorințe pentru a 
nu-și frustra odraslele și pentru a nu-și strica ziua. 

Pe înserate, pretenţiile se înmulțesc, izbucnesc crizele de 
furie și nimănui nu-i mai arde de glumă... Iar inegalitățile din- 
tre fericirea unora și a altora se adâncesc și mai mult, diferen- 
tele dintre familii ies la iveală, iar parcul de distracţii actio- 
nează ca un revelator: dacă relaţiile între părinţi și copii erau 
nu tocmai satisfăcătoare, întemeiate pe cuipabilitatea unora și 
tirania altora, sfârșitul zilei provoacă de regulă conflicte și re- 
proșuri („după ce că ţi-am oferit o zi aici, tot nu ești mulțu- 
mit...“), iar părinții resimt amărăciunea eșecului înregistrat în 
urma tentativei lor de a-și face copilul fericit. Dacă aceste re- 
laţii ar fi fost bune, momentele plăcute ale zilei ar fi fost pri- 
lej de râsete și ar fi fost reținute. 

Nu vreau să ţin nici o predică: tată fiind, am fost și eu în 
Eurodisney... Mărturisesc chiar că am trăit acolo momente 
plăcute cu copiii mei. Dar niciodată mai plăcute decât am fi 
putut visa imaginându-ne dinainte cum va fi ziua. Prin urma- 
re, sunt uluit. În fiecare an, petrec o zi împreună cu fiecare din- 
tre copiii mei cu ocazia aniversării lor. Îmi amintesc că am avut 
parte, la interval de o săptămână, de două zile foarte diferite 
cu fiica mijlocie: o zi la Eurodisney, iar alta în pădure la Vin- 
cennes, jucându-ne cu un zmeu. Una e saturată de zgomote și 
imagini, plăcută, dar indigestă, plină de evenimente. Cealaltă 
e liniștită și însorită, plină de sporovăieli, de tăceri și impre- 
sii. Care dintre aceste zile va fi mai importantă pentru ea prin- 
tre amintirile sale fericite din copilărie? 


> Substanțe ale fericirii? 


N-aș ști să explic de ce, dar mulți dintre pacienţii alcoolici 
de care m-am ocupat erau mai degrabă simpatici. Unii sufe- 
reau de o dependenţă foarte gravă de alcool și nu-mi era de- 
loc ușor să-i ajut: erau profund nefericiți, anxioși sau depri- 

mați și căutau în alcool un mijloc de a-și alina suferinţa, iar 
uneori chiar de a accede la momente mărunte de fericire. Al- 
tii doar flirtaseră cu alcoolul și reușiseră să se salveze singuri. 


Florent 

„În fiecare seară, o dată ajuns acasă, beam câteva pahare ca să 
uit de toate, ca să mă simt bine. Ceea ce m-a neliniștit era că, în fi- 
nal, lucrurile nu mai mergeau așa prost. Ajungeam să mă simt vag 
fericit. Nu numai că stresul din ziua respectivă se mai atenua, dar 
și priveam lumea în alt fel. Problema era aceea că ajunsesem să 
beau primul pahar din ce în ce mai devreme în cursul serii. La în- 
ceput, se întâmpla înainte de masă, apoi, puţin câte puţin, am 
ajuns să-l beau de cum intram pe ușă. Mi-am dat seama că lucru- 
rile iau o turnură proastă atunci când am început să mă gândesc 
la ceea ce voi bea, încă înainte să ajung acasă. Atunci am hotărât 
să mă opresc. Exact la timp, după părerea mea. De-atunci, mi-am 
interzis să beau singur, consum alcool numai împreună cu alții.“ 


Se vorbea mai demult despre „paradisurile artificiale“ (ti- 
tlul unei celebre scrieri a lui Charles Baudelaire), cu referire la 
folosirea drogurilor de toate felurile. Dar oare fericirea de sin- 
teză — alcool, medicamente, droguri — duce cu adevărat în 
paradis? Cel mai adesea, este vorba despre un paravan pen- 
tru suferinţă și pentru mizerie: „Nu există toxicoman fericit“, 
afirma un best-seller din anii '7011, perioadă în care consumul 
de droguri beneficia de o aură impresionantă. Mai contempo- 
rane, „pilulele fericirii“ sunt rareori ceea ce se crede despre 
ele. Totuși, poate exista oare o „bună utilizare“ a drogurilor 
social admise pentru o ameliorare a stării de bine? 

Numeroși barzi ai „sfintei butelci“ au slăvit la rândul lor 
fraternitatea regăsită cu ocazia unei beții strașnice. Aceste „coi- 
turi de simpatie“, după expresia lui Jules Renard, nu sunt 
chiar atât de blamabile. Diferite cercetări au arătat că alcoolul 
diminuează preocuparea faţă de propria persoană: numărul 
de referiri la propria persoană sau de remarci centrate asupra 


1 C. Olievenstein, I! n'y a pas de drogués heureux, Paris, LGF, 1978. 

propriei persoane scade semnificativ în urma consumului de 
alcool în cazul voluntarilor „sănătoși“, mai precis aceia care 
nu suferă de o dependenţă cronică de alcool!2. Starea de beţie 
permite uneori și o modificare a perspectivei asupra vieții; dar 
numai cu condiția absolută de a trage anumite învățăminte și 
de a putea să ne lipsim de ea pentru a avea și-un alt acces la 
fericire. 


lată ce mi-a povestit un pacient al meu, pe care îl tratam 
pentru o cu totul altă problemă: „Sunt recunoscător alcoolului. 
El mi-a permis să văd că lumea depinde de modul în care o pri- 
vesc. Totu-i mohorât și trist, iar apoi, după câteva pahare, at- 
mosfera aceasta cenușie capătă farmec, nu mai are atâta impor- 
tanță, iar grijile revin la un nivel rezonabil. Un lucru în aparen- 
tă lipsit de importanţă, dar mi-a ajutat foarte mult înțelegerea 
lui. Întreaga problemă constă în a avea totuși și alte surse de 
fericire decât alcoolul, pentru că altfel ești în pericol. Eu aveam 
prietenii, familia, slujba... Însă pentru mine, până la urmă, ima- 
ginea fericirii se compune dintr-o după-amiază de vară, la um- 
bra răcoroasă a unui copac uriaș, după o masă bună cu priete- 
nii. Am băut vin rosé, am pus lumea la cale și privim cu îngă- 
duinţă tot ce ne înconjoară. Știm că starea aceasta nu va dura 
mai mult de-o după-amiază, dar nu e ceva grav. Mai știm și că 
ne vom simți din nou așa într-una dintre duminicile ce vor 


st 


veni... 


Totuși, vorbim aici numai despre efectele alcoolului asu- 
pra subiecților non-dependentți: toate cercetările științifice sub- 
liniază faptul că, în cazul marilor băutori, consecințele sunt in- 
verse. Un recent studiu de teren efectuat asupra comporta- 
mentului alcoolicilor în baruri!’ arată, de exemplu, că schim- 
burile, de cuvinte și de priviri, între băutorii cronici sunt în 


12 J. G. Hull et al., „The self-awareness reducing effect of alcohol con- 
sumption“, Journal of Personality and Social Psychology, 1983, 44: 461-473. 
13 J. Morenon, F. Péréa, „L/alcoolique au comptoir, étude sur le compor- 
tement verbal spontané des buveurs“, Synapse, 2002, n. 190, pp. 23-28. 

mod considerabil mai sărace: relațiile sunt deficitare, schim- 
burile de cuvinte, stereotipe... 

Regula — care nu este paradoxală decât în aparență — ar 
trebui să fie aceea de a nu consuma alcool decât atunci când 
ne merge destul de bine, căci în caz contrar controlul nostru 
asupra cantității de alcool absorbite nu va fi eficient. De exem- 
plu, s-a demonstrat că după ce a suferit un eșec, cineva care 
deja este lipsit de încredere în propria persoană are tendința 
să consume mai mult alcool (lucru ilustrat pe parcursul unui 

seudo-test de degustare desfășurat într-un laborator de psi- 
hologie) decât alte persoane care, deși au suferit la rândul lor 
un eșec asemenea în timpul unor teste precedente, au mai 
multă încredere în propria persoanălt. 


Există cu adevărat pilule ale fericirii? 


În 1981, ieșea pe piaţă celebrul Prozac. Era vorba real- 
mente despre o revoluţie în domeniul substanțelor psiho- 
trope (medicamente ale psihismului). Medicamentele an- 
tidepresive de până atunci erau eficace, însă cu prețul unor 
efecte secundare supărătoare (tremurături, uscarea gurii, 
tulburări de vedere etc.). Prozac nu propunea o mai mare 
eficacitate în cazul depresiei, dar se dovedea a fi mult mai 
bine tolerat, lucru care a contribuit mult la succesul său: 
în câteva luni, avea să devină antidepresivul cel mai des 
prescris în lume de către toți medicii. Ca toate celelalte me- 
dicamente din clasa lui chimică (numite „serotoninergi- 
ce“, care acționează asupra serotoninei, un neurotransmi- 
țător cerebral), Prozacul nu avea numai capacități antide- 
presive: era la fel de eficient în cazul majorității bolilor an- 
xioase, precum fobiile sociale, tulburările de panică, tul- 


14 J, G. Hull, R. D. Young, „Self-consciousness, self-esteem, and suc- 
cess-failure as determinants of alcohol consumption in male social 
drinkers“, Journal of Personality and Social Psychology, 1983, 44: 
1097-1109. 

burările obsesional-compulsive (TOC). Însă un alt aspect 
al moleculei a început să atragă atenţia: unii pacienţi de- 
presivi, o dată vindecaţi, se simțeau mai bine cu Prozac 
decât înainte de a fi suferit de depresie. Ca și cum medi- 
camentul avea efect asupra unor trăsături de personalita- 
te. De fapt, acest medicament, ca și celelalte serotoniner- 
gice în general, pot să exercite la anumite persoane și un 
efect asupra trăsăturilor de personalitate, reglându-le în 
special emoțiile negative și starea de spirit, fie că suferă de 
o tulburare psihică! sau nul. E oare cazul, așa cum au 
făcut jurnaliștii, ca numai pentru atât să recurgem la ex- 
presia „pilule ale fericirii“? Ar fi mai corect să spunem că 
uneori este vorba despre „pilule care contracarează ten- 
dinţa de a te simţi nefericit“. Pacienţii care beneficiază de 
acest efect (care, bineînţeles, nu este prezent, nici pe de- 
parte, la toată lumea) nu sunt, de altfel, dispuși întotdea- 
una să-l prelungească, contrar temerilor existente la un 
moment dat: se pare că serotoninergicele pot să estompe- 
ze totodată și senzațiile agreabile. Lucru suportabil în ca- 
zul unui tratament de scurtă durată, dar mai puțin în ca- 
zul unui tratament prelungit. Însă dacă mâine, în mâinile 
medicilor vor ajunge alte substanţe care să nu prezinte 
aceste inconveniente, dezbaterea va trebui reluată. Poate 
că dezbaterea ar trebui chiar să se desfășoare la un nivel 
filosofic: trebuie sau nu să renunțăm la viziunea nietz- 
scheeană a omului înnobilat de suferință? Sau la fel de 
bine la nivel științific: ce avantaje și ce inconveniente pre- 
zintă modificările de ordin chimic pentru temperamentul 
uman? Viitorul ne va spune mai multe... 


15 A. L. Brody et al., „Personality changes in adult subjects with major 
depressive disorder or obsessive-compulsive disorder treated with pa- 
roxetine“, Journal of Clinical Psychiatry, 2000, 61: 349-355. 

16 B, Knutson et alz, „Serotonergic interventions selectively alters aspects 
of personality and social behavior in normal humans“, American Jour- 
nal of Psychiatry, 1998, 155: 373-379. 

„Fericirea î ă să fii fericit, nu să 
Fericirea înseamnă să fii fericit, nu să 
te prefaci că ești fericit.“ 


Jules RENARD 


Denis 

„Acum câţiva ani, eram la pământ. Îmi pierdusem slujba, so- 
tia mă părăsise, beam prea mult, fumam ca un nebun. Într-o di- 
mineață, eram la un bistrou din cartierul meu, din arondismen- 
tul V parizian, și citeam anunţurile. După o cafea sau două, pe la 
ora unsprezece, tocmai când mă pregăteam să beau prima halbă 
din ziua aceea, un grup de tineri a intrat și s-a așezat la masa ve- 
cină. Păreau să fie în ultima clasă de liceu, dar un liceu șic de prin 
împrejurimi; erau frumoși, bine îmbrăcaţi, curaţi, veseli, având 
aerul copiilor cu bani și fără griji. „Exact contrariul meu“, mi-am 
spus eu atunci. În acea perioadă a vieţii mele, mă simțeam deja 
jalnic, chiar fără să mă mai compar cu altcineva. Dar atunci, în ra- 
port cu ei, m-am simţit bătrân, urât, ratat, stupid, deloc atrăgă- 
tor... Nici măcar nu mai îndrăzneam să ridic capul și să-i privesc, 
de teama de a nu surprinde vreo privire disprețuitoare aruncată 
amărâtului care credeam că sunt. 

La un moment dat, m-am dus la toaletă ca să mă ascund și să 
mă liniștesc. Am mai pierdut vremea pe-acolo, în speranța că 
aveau să plece între timp (doar era zi de școală!). Era un specta- 
col terifiant să-mi privesc faţa în oglindă: riduri, păr cărunt, un 
început de chelie, tenul livid al cuiva care bea, fumează și nu face 
sport. Am avut impresia că sunt, fără șansă de scăpare, un om de 
nimic. Când am urcat, nu mai erau acolo. 

De atunci, îmi merge mai bine, dar clipa aceea mi-a rămas în- 
tipărită în memorie: este momentul în care m-am simțit cel mai 
nefericit și cel mai descumpănit din întreaga viaţă.“ 


Aparenţele sunt, fără îndoială, înșelătoare, dar ele sunt vi- 
zibile... și adesea dureroase. Așa cum a spus Proust: „Ceea ce 
e admirabil la fericirea altora e că este credibilă...“ 

> Statutul și diplomele 


Nu adunaţi diplomă după diplomă în speranța de a fi fe- 
ricit: nu folosește la nimic! Cât despre apartenenţa la o clasă 
socială, ea influenţează fericirea în același fel ca și banii: o dată 
ieșit din mizerie, ascensiunea pe scara socială nu aduce cu ea 
mai multă fericire (dar nici nu răpește mai multă!). 

Fericiți cei săraci cu duhul? Inteligența nu are nici ea efec- 
te notabile asupra stării de bine și fericirii.” Studiile efectua- 
te asupra inteligenţei emoționale au demonstrat deja acest lu- 
cru18: cineva poate fi foarte inteligent și foarte nefericit. După 
cum remarca Alexis Carrel, laureat al premiului Nobel, care 
nu a dat dovadă de inteligenţă în toate domeniile vieţii sale 
(mai ales în ceea ce privește luările de poziție față de euge- 
nism): „Inteligența este aproape inutilă celui care n-o are de- 
cât pe ea“. 

Astfel, copiii supradotaţi nu sunt întotdeauna astfel și pen- 
tru fericire, căci „supradotările“ lor le îngreunează adesea 
adaptarea la mediu, în special în planul relațiilor!?. Îmi amin- 
tesc de Anne, o fetiță de șapte ani care nu era supradotată, ci 
pur și simplu foarte inteligentă, căreia învățătorul îi propuse- 
se să treacă într-o clasă superioară fiindcă era în mod evident 
mai bine pregătită. Fa a refuzat mai multe săptămâni propu- 
nerea, argumentând cu multă înțelepciune: „Nu vreau să 
schimb clasa pentru că mi-aș pierde toate prietenele și fără ele 
aș fi nefericită...“ 


> Tinerețea 


Oscar Wilde, care prefera plăcerea în detrimentul fericirii, 
scria: „Plăcerea este singurul lucru pentru care merită să tră- 


17 W. K. Campbell, P. E. Converse, W. L. Rogers, The Quality of American 
Life, New York, Sage, 1976. 

18 D. Goleman, L'Intelligence émotionelle, Paris, Robert Laffont, 1997, trad. 
rom. Inteligența emoțională, Curtea Veche, 2001. 

19 J, Siaud-Facchin, L'Enfant surdoué, Paris, Odile Jacob, 2002. 

iești. Nimic nu îmbătrânește așa repede ca fericirea.“ Dar dacă 
e exact invers? De altfel, se poate observa că dacă inversăm 
cele două cuvinte, maxima rămâne valabilă... 

S-a crezut o vreme că această capacitate de a fi fericit se 
pierde o dată cu vârsta. Era însă vorba despre o eroare dato- 
rată pur și simplu chestionarelor care erau utilizate pentru a 
măsura starea de bine: acestea privilegiau momentele de bu- 
curie și explorau insuficient fericirea asociată cu liniștea și cal- 
mul. 

De fapt, anumite studii evidenţiază exact contrariul20: fe- 
ricirea poate să sporească o dată cu vârsta, am vorbit despre 
acest lucru în capitolul precedent. Însă, de cele mai multe ori, 
vârsta nu are o influenţă directă asupra posibilității de a fi fe- 
ricit. Mai degrabă, poate să influenţeze tipul de fericire pe care 
avem tendinţa să-l căutăm și să-l apreciem, fericirea calmă fi- 
ind progresiv preferată fericirii zgomotoase. 


p Sănătatea 


În limba engleză există trei cuvinte pentru a vorbi despre 
ceea ce în limba franceză este desemnat printr-un singur ter- 
men, boala [în fr. la maladie — N. t.]: 


— disease, boala diagnosticată de medic („acest pacient su- 
feră de boala...”); 

— illness, boala observată de societate și de anturaj („sora 
mea e bolnavă”); 

— şi sickness, starea de boală resimţită de pacient („sunt 
bolnav“). 


Fericirea și starea de bine sunt legate mai degrabă de să- 
nătatea percepută decât de sănătatea fizică în sens strict, ți- 
nând în mod evident de cea de-a treia semnificaţie. Ipohon- 


20 D. K. Mroczak, C. M. Kolanz, „The effect of age on positive and ne- 
gative affect: A developmental perspective on happiness“, Journal of 
Personality and Social Psychology, 1998, 75: 1333-1349. 

drii, convinși că suferă de boli pe cât de fatale, pe atât de 
greu de depistat, sunt astfel profund nefericiți, deși, obiectiv 
vorbind, sănătatea lor este bună. lar pacienţii care suferă de 
boli cronice teribile reușesc cu toate acestea să se bucure de 
viaţă. Unii dintre ei se dovedesc capabili să perceapă handi- 
capul legat de boală ca pe o problemă care trebuie înfrunta- 
tă, iar apoi ignorată, și nu ca pe o nedreptate sau ca pe o dra- 
mă care i-a lovit și asupra căreia trebuie să-și canalizeze în- 
treaga energie. 


> Frumusețea 


Ce-are a face frumusețea cu fericirea? 

În teorie, nimic, dar în practică intră în joc două fenome- 
ne importante. În primul rând, satisfacția subiectivă în ceea 
ce privește propriul aspect fizic este un factor al stării de bine, 
de intensitate moderată, dar a cărui influenţă se exercită re- 
gulat, și care influenţează printre altele și prețuirea de sine 
(un alt factor care acționează asupra stării de bine). Apoi, un 
aspect fizic considerat agreabil de către anturaj poate aduce 
anumite beneficii, atenţii și avantaje nejustificate, dar a căror 
existenţă este atestată de numeroase studiiZl: oamenii au ten- 
dinţa să presupună că persoanele cu un aspect fizic plăcut 
sunt mai simpatice, mai inteligente, mai competente decât al- 
tele, acordându-le, așadar, adesea un a priori favorabil (mai 
apoi ele trebuie să și confirme...). Oare din acest motiv sunt 
ele mai fericite? 

Nu neapărat, căci, așa cum sublinia Stendhal: „Frumuse- 
tea nu este decât promisiunea fericirii“. lar viața ne învaţă ade- 
sea că multe promisiuni nu sunt respectate... Frumuseţea 
obiectivă, chiar dacă îi poate fi de ajutor fericirii, nu-i este nici- 
odată garanţie. Obiceiul de a conta pe frumuseţe și pe capaci- 
tatea de seducţie pentru a obţine recunoaștere, respect sau iu- 
bire poate face ca trecerea timpului, care alterează frumuse- 
tea, să fie resimţită în mod dureros... 


21 J.-F. Amadieu, Le Poids des apparences, Paris, Odile Jacob, 2002. 

„Îmi amintesc foarte bine de prima fotografie în care m-am 
văzut bătrână. Eram alături de câteva tinere femei, toate pline de 
prospeţime, iar comparaţia cu ele era atroce: păream bunica lor. 
Mai rău era că eram îmbrăcată ca ele, zâmbeam ca ele, totul era 
la fel, mai puțin ridurile, pielea lipsită de strălucire, aerul obosit, 
formele lipsite de fermitate, o groază de mici detalii care mă con- 
damnau... 

Am înţeles în ziua aceea că mă despărțisem pentru totdeau- 
na de tinereţe. La patruzeci de ani, era și timpul... Dar cu toate 
promisiunile modei și publicității în materie de creme antirid și 
alte lucruri asemenea, ajungi să crezi în ele. Am rupt fotografia, 
am aruncat pe ascuns negativul. Apoi mi-au trebuit multe luni 
de zile ca să-mi revin.“ 


Această relatare a unei paciente suferind de ceea ce ea nu- 
mea „depresia de la patruzeci de ani“ ilustrează pe deplin li- 
mitele pe care le cunoaște frumuseţea în a asigura fericirea. 
Cel puţin o anumită formă de frumuseţe, care ne este impusă 
astăzi: „frumuseţea tânără“. Această frumuseţe poate, desigur, 
să aducă (puţină) fericire, dar obsesia ei poate să răpească 
(multă)... 


Toată nefericirea pe care o atrage frumuseţea... 
In romanul său Portretul lui Dorian Gray, Oscar Wilde 


relatează povestea unui tânăr de o mare frumuseţe, care 
era însă obsedat de teama de a nu îmbătrâni: „[...] când 


cineva își pierde frumuseţea, oricât de negrăită ar fi, pier- 
de totul. [...] Tinerețea este singurul lucru de care merită 
să te bucuri. Când o să-mi dau seama că îmbătrânesc, am 
să mă sinucid“”. Într-o zi, unul dintre prietenii săi, care era 
pictor, îi face un portret, impresionant prin realismul și 


* Oscar Wilde, Portretul lui Dorian Gray, traducere de D. Mazilu, Editu- 
ra pentru Literatură, București, 1967. Toate celelalte citate din această 
operă au fost preluate din aceeași versiune. (N. red.) 


100 Cristophe André 


frumuseţea lui: „E sfâșietor de trist! murmură Dorian 
Gray, cu ochii încă pironiţi asupra propriului său portret. 
E sfâșietor de trist! Cândva am să fiu bătrân, spăimântă- 
tor și groaznic. Dar portretul acesta va rămâne veșnic tå- 
năr. Niciodată nu va fi mai bătrân decât în ziua asta de iu- 
nie... Cel puţin dacă ar fi invers! Dacă s-ar putea ca eu să 
rămân veșnic tânăr și portretul să îmbătrânească! Pentru 
asta... pentru asta... aș da orice!“ 

Începând din acea clipă, portretul începe să îmbătrâneas- 
că în locul său, el păstrându-și tinerețea eternă. Această po- 
veste tragică (evenimentele se încheie evident în mod nefast) 
îi oferă lui Wilde prilejul de a-și expune punctul de vedere 
asupra frumuseţii și a nenorocirilor pe care în mod parado- 
xal poate să le atragă: „Orice înzestrare fizică sau intelectu- 
ală este atacată de destin... Din cauza celor ce ne-au fost dă- 
ruite de zei, vom suferi cu toții, vom suferi groaznic“. 


Fericirea stă în relaţie 


„Fericirea înseamnă să ai pe cineva pe 
care să-l poți pierde.“ 
Philippe DELERM 


Îmi amintesc că, într-o zi, am stat mult de vorbă despre fe- 
ricire cu o femeie care trecea printr-o perioadă foarte dificilă. 
Cu siguranţă că ar fi sucombat psihic dacă nu ar fi fost încon- 
jurată de prieteni și de apropiaţi, care își manifestaseră spriji- 
nul. Ea, care era destul de dură și interiorizată, își dăduse din- 
tr-o dată seama cât de apreciată și de înconjurată de prieteni 
era: „La început, nimic nu mă putea consola. Apoi, faptul de 
a-mi da seama că mulţi oameni ţin la mine m-a ajutat să fac 
față. Nu prea eram conștientă de această fericire enormă. Și, în 
loc să mă înăsprească, încercarea prin care am trecut m-a făcut 
mai sensibilă. Și chiar de acest lucru aveam nevoie, căci eram 
deja destul de dură. Acum mă simt mai fragilă, dar și mai ca- 
pabilă de a fi fericită...“ 

Există date științifice foarte consistente referitoare la im- 
ortanța pe care o au legăturile sociale pentru o viaţă fericită. 
Si nu e nimic de mirare, căci omul este un animal social. Se 
pare, de exemplu, că faptul de a dispune de bune „competen- 
te sociale“, de capacitatea de a comunica eficace și agreabil cu 
alții, este asociat cu o stare de bine mai importantă. 
| Totuși, relaţiile dintre fericire și legăturile sociale sunt com- 
plexe, căci au un dublu sens: dacă suntem fericiţi, acest lucru 
favorizează relaţiile sociale, însă și relaţiile sociale agreabile 
ne fac mai fericiți. Invers, din păcate, cercul devine vicios: dacă 
sunt nefericit sunt mai puţin sociabil, iar lipsa hranei relațio- 
nale mă face și mai nefericit etc. 


> Cuplul 


Un „munte de date“, ca să folosim expresia unui cercetă- 
tor american35, pare să indice că viaţa de cuplu este foarte 
strâns legată de sentimentul de fericire. Și aici pot să predo- 
mine două ipoteze: oamenii fericiți le par mai atrăgători celor- 
lalți, fiindu-le astfel mai ușor să-și găsească parteneri; sau via- 
ta în doi sporește capacitatea de a fi fericit. A doua opțiune 
este considerată a fi cea mai frecventă de către majoritatea spe- 
cialiștilor. 

Viața de cuplu este, așadar, benefică pentru fericire, cu 
două condiţii: 

e egalitatea (o reciprocitate reală și un respect mutual în 
ceea ce privește grija pentru fericirea partenerului); 

e și intimitatea (întemeiată pe schimburi gratifiante: sexu- 
alitate, discuţii, proiecte și interese comune etc.). 

Aceste două condiţii sunt indispensabile pentru ca un cuplu 
să fie mai fericit decât ar putea fi fiecare partener luat separat. 


22 M. Argyle, L. Lu, „Te happiness of extraverts“, Personality and Indivi- 
dual Differences, 1990, 11: 1011-1017. 

23 D.G. Myers, „Close relationships and quality of life“, în D. Kahne- 
man et al. (Eds), Well-Being: The Foundations of Hedonic Psychology, New 
York, Russell Sage, 1999, p. 378. 

Dar oare mica ambarcațiune a cuplului modern nu este 
deja prea încărcată? Mai demult, oamenii se căsătoreau pen- 
tru a evita nenorocirile vieții (sărăcie, singurătate, opiniile so- 
ciale negative referitoare la celibat etc.), în timp ce astăzi am 
ajuns să căutăm fericirea în cadrul căsniciei. Evident că lucru] 
acesta nu funcționează întotdeauna, de unde și numărul din 
ce în ce mai mare de divorțuri. Și nu pentru că partenerii ar fi 
astăzi mai insuportabili decât altădată, căci, probabil, lucruri- 
le stau invers: evoluţia societăților occidentale a făcut ca băr- 
baţii să fie mai puţin autoritari, iar femeile mai puțin frustra- 
te de o viață retrasă în căminul familial. 


45 Căsătorit(ă) 
40 
Celibatar(ă) 
35 
30 Despărțit(ă) 


al T 


Procentajul subiecţilor 
care se consideră „foarte fericiţi“ 


Bărbaţi Femei 


Viața de cuplu poate fi benefică fericirii?4. 


Ceea ce s-a schimbat sunt așteptările partenerilor: cazuri- 
le de divorț evoluează, fără îndoială, în paralel cu aspiraţia in- 
divizilor de a fi fericiţi și, mai ales, cu așteptările lor ca aceas- 
tă fericire să le fie oferită de căsnicie sau de viaţa în doi. Exis- 


24 A. Mastekaasa, „Marital status, distress, and well-being: An interna- 
tional comparison“, Journal of Comparative Families Studies, 1994, 25: 
183-206. 

tă, evident, și alți factori care explică voga divorțurilor (tole- 
ranța socială sporită față de adulter, „tentaţiile“ mai numeroa- 
se, individualismul galopant...), însă așteptările din cuplu re- 
feritoare la fericire, mai adesea nesatisfăcute decât împlinite, 
sunt una dintre nemulțumirile pe care terapeuţii le aud frec- 
yent. lată un motiv de consolare pentru celibatari și pentru 
adepţii vieţii de cuplu la distanţă sau cu jumătate de normă... 

Dar unde e iubirea în toate acestea? 

Îndrăgostirea figurează, la majoritatea oamenilor, în capul 
listei evenimentelor ce pot aduce fericire. Este un lucru fără 
îndoială adevărat în ceea ce privește fericirea-emoție, dar mai 
problematic dacă vorbim despre fericirea-construcție. Iubirea 
nu e de ajuns! se intitula o carte despre viaţa în cuplu scrisă 
acum câţiva ani de un celebru psihiatru american. După pă- 
rerea lui, alte fenomene trebuie să preia ștafeta pentru ca un 
cuplu să fie fericit pe termen lung și nu numai în perioada 
așa-zisului coup de foudre: compromisurile, grija față de celă- 
lalt, administrarea eficientă a conflictelor... Terapeuţii de cu- 
plu își văd cabinetele umplându-se de oameni care se iubesc, 
dar care se chinuiesc reciproc și nu știu să trăiască împreună. 
În plus, dacă sunteți incapabil să fiți cât de cât fericit ca celi- 
batar, de ce ați fi mai fericit în cuplu, date fiind toate constrân- 
gerile pe care le impune acesta? 


Diferenţele dintre bărbaţi și femei 
pe drumul către fericire 


Majoritatea studiilor arată că femeile se declară în me- 


die puțin mai fericite decât bărbații, motivele fiind puţin 
diferite: femeile sunt mai atente la copiii și la sănătatea fa- 
miliei lor, iar bărbaţii, la munca și la siguranţa lor mate- 
rialăZ6, 


25 A. T. Beck, Love îs never enough, Londra, Penguin Books, 1989. 
26 W., Wood et al., „Sex-differences in positive well-being“, Psychological 
Bulletin, 1989, 106: 249-264. 

Prin urmare, fericirea femeilor ar fi mai altruistă, iar a 
bărbaţilor mai egoistă? Aceasta era în orice caz opinia lui 
Choderlos de Laclos, care scria în Legături periculoase: „Băr- 
batul se bucură de fericirea pe care o resimte, iar femeia 
de cea pe care o provoacă“. 

Atenţie totuși: un soţ care aplică acest principiu, chiar 
și cu cele mai bune intenții, n-ar trebui să se mire mai apoi 
dacă soția îi pleacă să caute aiurea vreun alt tip de ferici- 


TE: 


> Copiii 


Natacha 

„Culmea fericirii pentru mine? Este atunci când îmi privesc 
copiii dormind, înainte să mă duc la culcare. Nu aș rata momen- 
tul acesta pentru nimic în lume. Chiar și-atunci când sunt depri- 
mată sau epuizată, am nevoie de lucrul acesta care mă face feri- 
cită. Trăiesc un fel de fior animalic, un bufeu fizic de fericire. lar 
uneori sunt de-a dreptul bulversată. Într-o zi, am găsit-o pe mi- 
cuţa mea adormită în pătuţul ei, cu rochia-i de prințesă trasă peste 
pijama și cu o coroniță de plastic în păr. Toate jucăriile de pluș și 
toate păpușile erau aranjate frumos la picioarele patului, ca pen- 
tru a o vedea și a o asculta mai bine. Trebuie că se sculase după 
ce o sărutasem de noapte-bună și se mai jucase o vreme de-a școa- 
la prinţeselor sau ceva de genul acesta. Nu știu de ce, dar am fost 
mișcată până la lacrimi. Nu era numai ceva drăguţ. Era înduio- 
șător. Era un vârtej de emoții. Acest mic moment de fericire clan- 
destină pe care și-l oferise singură, această delicateţe a copilăriei, 
faptul că știam că, într-o zi, toată această magie va dispărea. Când 
m-am dus să mă culc, aveam ochii plini de lacrimi. Lacrimi de fe- 
ricire...“ 


Prezenţa copiilor reprezintă, fără îndoială, o extraordinară 
amplificare a tuturor emoțiilor cotidiene, pozitive sau negati- 
ve, fie că sunt stresante sau aducătoare de fericire. Dar, la fel 
ca în cazul iubirii, copiii nu le vor aduce o fericire durabilă 

decât acelor părinți care sunt deja capabili să fie prin ei înșiși 
fericiţi. Dacă nu, copilul „împovărat cu o anumită misiune“27 
va întâmpina destule greutăţi în a îndeplini cea mai dificilă 
misiune dintre toate, aceea de a-și face părinții fericiţi. Totuși, 
prea multe cupluri fac un copil în speranța de a-și recăpăta fe- 
ricirea vieţii împreună. Aceasta este, de altfel, problema pusă 
de copiii ideali și de fericirile parentale desăvârșite, imagini 
supralicitate de publicitate sau de cinematografie. Această 
mare escrocherie constă în a nu prezenta decât copii perfecţi, 
pe lângă care ai noștri par îngrozitori, deși sunt la fel ca noi: 
pur și simplu normali. 

În filmul lui Manuel Poirier Les Femmes et les enfants d'abord 
(2002), care prezintă un tată de familie în vârstă de patruzeci 
de ani, suferind de criza bărbatului ajuns la amiaza vieţii, ve- 
dem o scenă rarisimă în cinematografie, dar pe care toți pă- 
rinţii o știu pe de rost: criza de nervi de la aniversare. Cople- 
șit de presiunea a ceea ce ar trebui să fie un moment fericit, 
copilul sărbătorit se enervează, face mofturi absurde, se ros- 
togolește pe jos și sfârșește prin a fi certat de părinți, care sunt 
mai întâi furioși (noi ne dăm peste cap ca să te facem fericit 
și uite ce se-ntâmplă“), iar apoi se simt vinovați („bietul mi- 
cuţ, a fost certat chiar când îi serbam ziua...“). 

Studiile evaluează starea de bine parentală în funcţie de ci- 
clurile vieţii familiale, confirmând că lucrurile nu sunt chiar 
roz. Adesea, acestea se prezintă sub forma unor curbe în W: 
starea de bine cotidiană este mai întâi afectată de faptul că pă- 
rinții trebuie să se îngrijească de copii, atunci când aceștia sunt 
mici, se ameliorează puţin atunci când micuţii se fac mari, se 
depreciază din nou la adolescenţă, apoi sfârșește prin a se re- 
media când părinţii rămân singuri... Totuși, părinţii se decla- 
ră în medie mai fericiți decât persoanele care nu au copii. Co- 
piii le oferă, fără îndoială, părinţilor un sentiment de fericire 
(în momentele în care nu-i stresează...), dându-le senzaţia că 
viața lor are un sens35. 


27 B. Cyrulnyk, Sous le signe du lien, Paris, Hachette, 1989. 
28 R. F. Baumeister, Meanings of Life, New York, Guilford, 1991. 

Satisfacţia partenerilor 

Satisfacția conjugală oscilează în funcție de ciclurile vieţii și de vâr- 
sta copiilor??. 

1: luna de miere, fără copii 

3: prezența unui copil sau a mai multor copii sub cinci ani 

5: prezenţa unui adolescent sau a mai multora 

8: nu mai sunt copii în casă. 


> Părinții 


Tratez adesea persoane care au suferit din cauza a ceea ce 
numim „părinţi toxici“30. Capacitatea de a fi fericit poate oare 
să reziste și să supraviețuiască unei copilării distruse de aceș- 
tia? 


Marianne 
„Părinţii mei și-au petrecut cea mai mare parte a vieții distru- 
gându-mi-o pe-a mea. Și continuă s-o facă. Când eram mică, poa- 


29 C. Walker, „Some variations in marital satisfactions“, în R. Chester, J. 
Peels (Eds), Equalities and Inequalities in Family Life, Londra, Academic 
Press, 1977, pp. 127-139. 

30 S. Forward, Toxic Parents, New York, Bantam Books, 1989. 

te că o făceau din neîndemânare și fără îndoială pentru că fuse- 
seră ei înșiși nefericiți. Dar astăzi continuă, din blazare, pentru că 
s-au obișnuit să o facă și pentru că nu știu să se poarte altfel cu 
mine decât criticându-mă, devalorizându-mă, agresându-mă. 

Mi-au făcut mult rău. Copil fiind, aveam impresia că sunt rea. 
După adolescenţă, am început să-i urăsc, să-i detest, dar ura aceas- 
ta era și o suferinţă și o dependenţă de ei. Oricum, îmi era impo- 
sibil să fiu fericită, cred că nici măcar nu-mi puneam problema. 

Astăzi, după mulți ani pierduţi și mai multe psihoterapii, am 
învățat să nu-i mai detest. Chiar i-am iertat. Dar n-am uitat nimic 
din tot ce mi-au făcut. Așadar, păstrez o anumită distanță. Dacă 
nu, totul ar putea s-o ia de la capăt.“ 


Părinţii noștri sunt din ce în ce mai mult prezenţi în vieți- 
le noastre, sunt mai longevivi și mai disponibili. Fericirile și 
nefericirile legate de ei rămân deci de actualitate... Iertarea pă- 
rinților toxici reprezintă o piesă clasică a psihoterapiei’! și ne- 
cesită adesea ani întregi de travaliu. Este însă un lucru esen- 
tial și joacă un rol vital în fericirea adultului a cărui copilărie 
a fost afectată: „Să ierți nu-nseamnă nici să uiţi, nici să ștergi 
cu buretele; înseamnă să renunți, după caz, la pedeapsă sau 
ură, și, uneori, chiar la judecată“32. 

Resentimentul este o închisoare, iertarea este o eliberare. 
lar iertarea nu implică uitarea: „Iert întotdeauna, dar nu uit 
niciodată“, mărturisea Francois Mauriac. 


> Prietenii 


„Amici ce nici când nu mă lasă / și fără care viaţa-i vânt“*, 
scrie Guillaume Apollinaire într-unul dintre volumele sale 
de poezii (Bestiarul). Mai prozaici, cercetătorii arată prin 
curbe elegante (vezi mai jos) că relațiile amicale sunt princi- 


31 R. D. Enright et al., „Le pardon comme mode de régulation émotion- 
nelle”, Journal de therapie comportementale et cognitive, 2001, 11: 123-135. 

32 A. Comte-Sponville, Dictionnaire philosophique, op. cit., p. 425. 

* Guillaume Apollinaire, Poèmes — Poeme, traducere de Mihai Beniuc, 
Editura pentru Literatură, București, 1968. (N. red.) 

pala sursă cotidiană de emoţii pozitive, chiar înaintea vieţii 
de familie. 

Mecanismele prin care prietenia acționează asupra ferici- 
rii sunt multiple, dar ţin în esenţă de faptul că, de regulă, ne 
întâlnim cu prietenii ca să practicăm activități agreabile, fără 
constrângerile unei coabitări durabile sau excesivele concesii 
făcute unora sau altora. 

Am participat într-o zi la o emisiune radiofonică, destina- 
tă marelui public, pe tema vacanţelor, ceva de genul „Plecaţi 
cu familia sau cu prietenii?“ Apelurile și mărturiile auditori- 
lor ne-au permis să înțelegem cu ușurință de ce vacanţele cu 
prietenii sunt adesea mai plăcute și mai fericite decât cele cu 
familia: acceptăm să facem concesii și eforturi, nu ne simțim 
nici obligaţi, nici îndatoraţi, nu ne bântuie nici fantomele tre- 
cutului, nici conflictele latente de putere și nici lucrurile ne- 
spuse care s-au adunat de-a lungul anilor... 

Între bărbați și femei există diferențe aproape caricaturale 
în ceea ce privește lucrurile care-i fac fericiţi într-o prietenie3: 
în cazul bărbaţilor, este vorba despre sport sau despre consu- 
mul de băuturi alcoolice, aceștia considerând că este plăcut să 
ai o gașcă de prieteni; în cazul femeilor, cel mai important este 
să ai câteva prietene foarte apropiate cu care să vorbești, să 
vorbești, să vorbești... 

Într-o prietenie, fericirea ține adesea de mici detalii. Unul 
dintre prietenii mei de peste hotare m-a invitat într-o zi să 
țin niște cursuri la universitatea la care predă, dar ne-a fost 
foarte greu să stabilim niște date convenabile pentru toată 
lumea. După o vreme, rușinat de faptul că-i refuzasem toa- 
te propunerile, i-am trimis un e-mail prin care îmi ceream 
scuze, mărturisindu-i că-mi pare rău că-i complic viața. Mi-a 
răspuns imediat, acordându-mi iertarea lui prietenească: 
„Nu ești tu, dragul meu prieten, cel care îmi complică via- 
ta. Așa e viaţa, complicată“. lar până la urmă am ţinut și 
cursul... 


33 L. Wheeler et al., „Loneliness, social interaction and social roles“, Jo- 
urnal of Personality and Social Psychology, 1983, 45: 943-953. 

Prietenii sunt benefici pentru fericire (după R. W. Larson3%). 


Fericirea este în acțiune 


„Activitatea este indispensabilă fericirii.“ 
Arthur SCHOPENHAUER 


Fericirea îi neliniștește uneori pe cei hiperactivi, căci o per- 
cep ca pe-o stare statică și plicticoasă, asemănătoare unui zâm- 
bet tâmp și stereotip. Jules Renard relata în Jurnalul său urmă- 
toarea anecdotă: cineva i-ar fi spus lui Alfred Capus (scriitor 
francez aproape cu totul uitat): „Familia cutare e fericită. 
— Nu, a rectificat el, nu e fericită, e inertă“. 


Quid, prin urmare, raporturile dintre fericire și mișca- 
re? 


34 R. W. Larson, „The solitary side of life: an examination of the time pe- 
ople spend alone from childhood to old age“, Developmental Review, 
1990, 10: 155-183. 

> Munca 


Etienne 

„Când eram copil, îmi plăcea mult istoria și-mi plăceau 
mai ales cei care o făceau. Îmi amintesc că un anumit per- 
sonaj mă impresiona în mod special: Colbert, ministrul lui 
Ludovic al XIV-lea. Sigur, ca toți ceilalți băieți de vârsta 
mea, eram înnebunit după Du Guesclin, Bayard, Bonapar- 
te și toată pleiada de eroi războinici. Însă Colbert mă fas- 
cina dintr-un motiv mărunt: profesorul ne povestise că lui 
Colbert îi plăcea enorm munca și că-și freca mâinile de bu- 
curie atunci când intra dimineaţa în biroul său... Eu însumi 
începusem deja să fiu oarecum la fel. 

Într-o zi, ni s-a cerut să facem o compunere în franceză 
cu tema „Camera preferată din casă“. Unii vorbiseră de- 
spre bucătărie, unde se strângea toată familia la ora mesei, 
alții despre camera lor, care le era ca un cocon. Leneșul cla- 
sei lăudase toaleta unde-și citea benzile desenate... Eu am 
vorbit despre biroul tatălui meu: adoram să-mi petrec tim- 
pul acolo în absenţa sa, să mă impregnez de atmosfera 
aceea de studiu care domnea, printre rafturi, în bibliotecă, 
la mașina de scris... N-am avut nici un merit că am obținut 
rezultate bune la școală, pentru că îmi plăcea să muncesc, 
eram fericit când studiam. 

La maturitate totuși, lucrurile s-au agravat încetul cu în- 
cetul și am devenit ceea ce se numește un „maniac“ în ma- 
terie de muncă, un workoholic, cum spun americanii. Mun- 
ca era întotdeauna prioritară în raport cu orice altceva. Și 
cum aveam o poziție care implica multe responsabilităţi, 
totul se prelungea la nesfârșit... M-au salvat căsnicia și co- 
piii: în felul acesta am învăţat — nu fără greutate — și alte 
moduri de a fi fericit. Prins la mijloc între reproșurile so- 
tiei mele („Nu ești niciodată aici!“), cuvintele copiilor mei 
(„ati, iar pleci?“) și culpabilitatea mea galopantă, am fost 
nevoit să mă schimb. lar acum mă simt mult mai bine. Nu 
trebuie să mizezi niciodată pe un singur lucru care să te 
facă fericit, monocultura nu e bună pentru sănătate...“ 

Există un raport destul de clar între nivelul satisfacției obti- 
nute din muncă și satisfacția globală care caracterizează viața 
cuiva.* Dar, de fapt, al doilea element este cel care îl influențea- 
ză pe primul: sentimentul general de satisfacție în viață deter- 
mină satisfacția în muncă%. Sursele de satisfacție care țin de 
muncă sunt multiple: salariul, posibilitatea de a avansa în ca- 
rjeră, specificul muncii, calitatea locului de muncă etc. Intere- 
sul manifestat față de munca prestată și sentimentul că aceasta 
contribuie la împlinirea personală sunt la fel de importante36. 

Însă factorul care cântărește cel mai greu în toate studiile 
se referă la bunele relaţii cu colegii: oricum ar sta alte lucruri, 
o atmosferă relațională potrivită este cea care favorizează pro- 
gresul în orice meserie”. 


> Recreerea 


Există o legătură între fericire și recreere, dar nu și dacă ne 
referim la timpul liber nedorit sau neorganizat: în cazul șome- 
rilor, pensionarilor, persoanelor fără ocupație, faptul de a dis- 
pune de mult timp liber nu este neapărat o sursă instantanee 
de bucurie (așa cum au tendinţa să creadă persoanele surme- 
nate care visează la o clipă de odihnă). 

Dintre numeroasele cercetări disponibile, să le amintim nu- 
mai pe cele care studiază impactul televiziunii — care tinde 
să devină cea mai răspândită formă de recreere — asupra stă- 
rii de bine generale a spectatorilor. În ansamblu, raportul în- 
tre TV-watching și fericire este negativ38. Printre alte rele, se 


* La pagina 264 veţi găsi un chestionar care să vă ajute să reflectaţi asu- 
pra fericirii, stării de bine și vieţii profesionale. 

3 T. A. Judge, S. Watanabe, „Another look at the job satisfaction-life sa- 
tisfaction relationship“, Journal of Applied Psychology, 1993, 78: 939-948. 

3% K. M. Sheldon, L. Houser-Marko, „Self-concordance, goal attainment, 
and the pursuit of happiness: Can there be an upward spiral?“, Jour- 
nal of Personality and Social Psycology, 2001, 80: 152-156. 

37 M. Argyle, The Psychology of Happiness, Hove, Routledge, 2001, p. 93. 

38 L. Lu, M. Argyle, „TV watching, soap opera and happiness“, Kao- 
Shiung Journal of Medical Sciences, 1993, 9: 501-507. 

pare că televiziunea afectează în mare măsură și timpul con- 
sacrat întâlnirilor cu prietenii!” 

Oare de ce toate societățile, fie că sunt tradiţionale sau mo- 
derne, au rezervat, pe lângă orele afectate muncii, un mare in- 
terval de timp dedicat recreerii? Cu siguranţă pentru a prezer- 
va legăturile sociale despre care am vorbit. Dar și pentru că 
pare mai ușor să trezești afecte pozitive acționând decât gân- 
dind!40 De unde virtuțile „anti-depresive“ (relative) ale spor- 
tului, muncii, bricolajului... Efectul, real, dar limitat, pe care 
îl au banii asupra fericirii provine, fără îndoială, mai degrabă 
din activitățile pe care banii le pot asigura (călătoriile, câdou- 
rile) sau din sentimentul de siguranţă pe care îl oferă (protec- 
tia față de nenorocirile asociate sărăciei), decât din satisfacția 
legată de simpla lor posedare (în ce poate consta fericirea le- 
gată de existența unui cont mare în bancă?). 


> Acţiune și fericire: puțină teorie 


Aţi auzit de Mihaly Csikszentmihaly? (Iar dacă da, știți să-i 
pronunţțați numele?) Acest profesor de psihologie de la Uni- 
versitatea din Chicago a devenit celebru printre colegii săi cu 
teoria așa-numitului flozwtl. 

Flow (în traducere: „flux“, „curent“) este acea stare de con- 
centrare și de stăpânire jubilatorie a unei activități care ne pa- 
sionează, de care suntem profund absorbiți până într-acolo, 
încât uitămde timpul care se scurge, și care ne ocupă și ne sa- 
tisface deplin.% Ea poate fi regăsită la atletul care se dedică 
întru totul sportului său, la copilul absorbit de jocul lui, la cer- 
cetătorul adâncit în proiectele sale... Dar și în orice activitate 


3? J. P Robinson, „Television's effects on families'use of time“, în J. Bryant 
(6d.), Television and The American Family, Hillsdale, Erlbaum, 1990, 
pp. 195-209. 

40 D. Watson, Mood and Temperament, op. cit. 

41 M. Csikszentmihaly, Living Well, Londra, Phoenix, 1997. 

42 J. Nakamura, M. Csikszentmihaly, „The concept of flow“, în C. R. Sny- 
der și S. J. Lopez (éds), Handbook of Positive Psychology, Oxford, Oxford 
University Press, 2002, pp. 89-105. 

agreabilă pe care o stăpânim Și în care ne cufundăm cu încân- 
tare: cel care bricolează în munca sa, bucătarul în rețeta lui. 
Căci, pentru a vorbi despre flow, această fericire desprinsă 
din acţiune, trebuie să fie reuniți doi factori: o activitate boga- 
tă, captivantă, gratificantă și un grad ridicat de pricepere în 
acea activitate. Absența unuia dintre cei doi factori modifică 
net tabloul: o activitate care presupune exigente ridicate, dar 
e care nu o stăpânim decât în mod limitat va genera mai mult 
stres decât plăcere (de exemplu, un sport complex practicat de 
un debutant). O bună cunoaștere a unei activităţi prea simple 
provoacă plictiseală (cum e cazul elevilor supradotați). O ac- 
tivitate prea puțin stimulantă la care nici nu ne pricepem prea 
bine (o treabă care vă displace și din care nu înţelegeţi nimic) 
va determina curând apatie și pasivitate, ca și o dezinvestire 
completă. 


Legăturile dintre fericire și acţiune și starea de flow 


Exigențe ridicate ale 
situației 


Bună 
cunoaștere 


Insuficientă 
cunoaștere 


APATIE PLICTISEALĂ 


Exigențe reduse ale 
situatiei 

> Dar odihna? 


Să-i liniștim pe cei alergici la excesul de activitate: fericirea 
a fost uneori definită ca un ,„ încântător repaus“. Uf! 

În Visările unui hoinar singuratic, Jean-Jacques Rousseau se 
vădeşte unul dintre cei mai sinceri apostoli ai odihnei: „Cum 
era această fericire și în ce consta bucuria ce mi-o dădea? [...] 
Preţiosul far niente a fost cea dintâi și cea mai importantă din- 
tre bucuriile a căror dulceaţă aș fi vrut s-o savurez [...]“* 

Psihiatru fiind, am observat adesea cum hiperactivitatea 
poate fi o piedică în calea fericirii, fie din cauza anxietăţii 
(teama de absenţă sau de vid), a perfecționismului (persoa- 
na nu se oprește decât atunci când totul este perfect, adică 
niciodată), a controlului exagerat sau a căutării senzațiilor 
tari. Se pare că alternanţa între acțiune și repaus este idea- 
lă, iar această îmbinare este, până la urmă, cât se poate de 
logică. 


Fericirea e-n câmpul înverzit 


„La vântul primăverii mi-e trupul dez- 
golit. Mă nesfârșesc în totul și-n tot sunt 
mulțumit... — de Ieri, și de Azi, de Mâine 
sunt mult prea fericit, căci zeu mă cred, 
fără de-nceput și nesfârșit.“ 

Paul FORT 


Sequi naturam: pentru toţi filosofii Antichității, prima cau- 
ză a nefericirii oamenilor era îndepărtarea de natură. Atașa- 


44 Abbe Trublet, citat de R. Mauzi, L'Idée de bonheur dans la littérature et 
la pensée françaises au XVIIIE siècle, Paris, Colin, 1979, p. 330. 

* Jean-Jacques Rousseau, Visările unui hoinar singuratic, traducere de Mi- 
hai Șora, Editura Grai și Suflet — Cultura naţională, București, 1996, 
pp. 129 și 135. (N. red.) 

mentul visceral al majorității oamenilor de natură este o altă 
manifestare a acestei constatări: dorința celor mai mulți cita- 
dini este aceea de a se apropia de natură, măcar într-o manie- 
ră modestă, cultivând plante pe pervazul ferestrei sau cres- 
când un animal domestic. 

În toate mitologiile, locurile paradiziace sunt reprezentate 
sau descrise ca niște grădini minunate (Edenul din Biblie), o 
câmpie idilică (Arcadia Greciei antice) sau niște ținuturi liniș- 
tite (Insulele Fericiţilor din Evul Mediu). Fără îndoială că acest 
lucru se datorează unei anumite conștiințe animale a omului: 
locul și originile ne sunt în natură, deci și fericirea (de altfel, 
pentru mișcările ecologiste, nu numai fericirea noastră e în joc, 
ci și supraviețuirea noastră). 

Orice om a trăit în viaţa sa experienţa acestei forme de ple- 
nitudine și de evidenţă, pe care de regulă nu o resimțim de- 
cât în natură. Ea este descrisă de Cioran — deși era un mare 
pesimist — în mai multe pasaje din opera sa: 

„Pe când mă plimbam, la o oră târzie, pe aleea mărginită 
de copaci, o castană mi-a căzut la picioare. Zgomotul pe care 
l-a făcut spărgându-se, ecoul pe care l-a trezit în mine, precum 
și o emoție în vădită disproporţie cu acel incident mărunt 
m-au cufundat în miracol, în beţia irevocabilului, ca și cum nu 
mai existau întrebări, ci numai răspunsuri. Eram ametit de mii 
de certitudini neașteptate cu care nu știam ce să fac... Puțin a 
lipsit astfel să intru în contact cu divinul. Dar am socotit că-i 
mai bine să-mi continuu plimbarea.“4* 

Sau: „Să mergi într-o pădure printre două șiruri de ferigi 
transfigurate de toamnă, iată un triumf! Ce sunt pe lângă asta 
adeziunile și ovaţiile?“ 

Rousseau, în ceea ce-l privește, arată în ce măsură natura 
permite dubla mișcare a uitării și conștiinței de sine, necesară 
fericirii: „ [...], și în timp ce ceilalți mai stăteau la masă, mă 
strecuram frumușel afară, săream într-o barcă, vâsleam până-n 


4 EM. Cioran, De l'inconvénient d'être né, Paris, Gallimard, 1973. 
* Emil Cioran, Despre neajunsul de a te fi născut, traducere de Florin Si- 
coie, Humanitas, București, 1995, pp. 18-19 și 195. (N. red.) 

mijlocul lacului când apa era liniștită, și acolo, întins pe fun- 
dul bărcii, cu ochii la cer, mă lăsam purtat în voia apei, une- 
ori ore întregi, cufundat în mii de visuri nedeslușite dar pline 
de farmec [...]“45. | 

lată de ce, așa cum sugerează poemul lui Paul Fort, „feri- 
cirea e-n câmpul înverzit“. Dar ea poate fi găsită și lângă niș- 
te grădinari... În romanul său Portrait d'un homme heureux, Erik 
Orsenna istorisește viaţa lui Andre Le Nâtre, grădinar la curtea 
lui Ludovic al XIV-lea și arhitect al somptuoaselor grădini de 
la castelul Versailles46. Din anturajul Regelui-Soare, el a fost 
unul dintre puținii care nu au căzut niciodată în dizgrație (spre 
deosebire, de exemplu, de dramaturgul Jean Racine). Ludovic 
al XIV-lea își iubea grădinile mai presus de orice și discuta 
prietenește cu Le Nôtre aproape zilnic, acordându-i excepţio- 
nale favoruri. „Le Nôtre, sunteți un om fericit“, i-ar fi spus 
chiar într-o bună zi suveranul... 


Fericirea e-n codri... 


„Pe când am scris paginile care urmează, sau măcar 
cele mai multe dintre ele, trăiam singur în mijlocul pădu- 
rii, fără nici un vecin pe o rază de-o milă, într-o casă pe 
care mi-o ridicasem singur pe malul eleșteului care se în- 
tinde de la Walden la Concord, în statul Massachusetts, 


câștigându-mi traiul numai din munca braţelor mele. Am 
trăit acolo doi ani și două luni. Astăzi, m-am întors în lu- 
mea civilizată.“47 

Așa începe Walden ou La vie dans les bois, publicată în 
Statele Unite în 1854. Autorul său este cunoscut mai ales 
pentru Eseu asupra nesupunerii civile, care a fost una dintre 
cărțile de căpătâi ale lui Gandhi și ale revoluționarilor ruși. 


49 J.-J. Rousseau, Les Reveries du promeneur solitaire, Paris, Garnier-Flam- 
marion, 1964. 

46 E. Orsenna, Portrait d'un homme heureux, Paris, Fayard, 2000. 

47 H. D. Thoreau, Walden ou La vie dans les bois, Paris, Aubier, 1967. 

Walden este o carte capitală în imaginarul colectiv ameri- 
can. Însă importanţa-i este universală și a fost salutată la 
vremea respectivă mai ales de către Proust și Gide. Este 
vorba despre o istorisire autobiografică, cu un ritm odih- 
nitor, care descrie activitățile unui om întors să trăiască în 
sânul naturii. Născut într-o familie puritană din Noua An- 
glie, Thoreau aprecia reveria, dar nu și lenea. De-a lungul 
tuturor zilelor petrecute la Walden, construind, semănând, 
recoltând, drumețind, observând, ascultând..., se profilea- 
ză ideea căutării unei fericiri simple și naturale. 


Acel ceva... 


Un paradox în plus pentru fericire: deși este un sentiment 
imaterial, ea nu poate exista ruptă de realitate și nu poate fi 
atinsă decât prin intermediul a „ceva“. Ceva care nu este de- 
cât trambulina fericirii, promisiunea ei și pe care fericirea o 
depășește mai apoi în toate privințele. Totuși, fără acest 
„ceva“, fericirea nu e posibilă... 


5 
Ce știm despre fericire? 


„Nu avem decât fericirea pe care o pu- 
tem înțelege.” 


Maurice MAETERLINCK 


"pps ericirea: să nu-ți pui prea multe întrebări, să nu-ți 
; =4 baţi capul prea tare“, îmi declarau, amuzați, nis- 
7; Di te veri mai tineri, pe care Îi chestionasem pe 
această temă. Să fie oare nepăsarea una dintre cheile ferici- 
rii? Iar pentru a fi fericiți, ar trebui oare să nu reflectăm prea 
mult? Tradiția e veche, din moment ce chiar și-n Biblie Ec- 
clesiastul insistă cu putere: „Cel ce își înmulțește știința își 
sporește suferinţa“. Este adevărat că unele persoane nu au 
nevoie de teorie pentru a fi fericite. Însă, pentru altele, înțe- 
legerea modului în care „funcţionează“ fericirea este o nevo- 
ie profundă. 

Pe când eram student, unul dintre profesorii mei, care, ca 
mulți dintre psihiatrii de la vremea respectivă, agrea termenii 
savanți, ne-a vorbit într-o zi despre „pulsiunea epistemofilă“, 
referindu-se la dorința oamenilor de a înțelege „cum funcțio- 
nează“ (pulsiunea epistemofilă a determinat-o pe nepoţica 
dvs. de patru ani să demonteze DVD-ul cumpărat de părinții 
ei). În cadrul filosofiei, epistemologia desemnează ansamblul 
teoriilor despre cunoaștere. Nu vă speriaţi, capitolul de faţă 
nu este consacrat epistemologiei fericirii (aș fi realmente inca- 
pabil să scriu așa ceva). Dar veţi afla aici câteva dintre convin- 
gerile oamenilor de știință referitoare la acest subiect. Veţi ve- 
dea în ce măsură fericirea este indisociabil legată de viziunea 

noastră despre lume, de valorile și convingerile noastre. Și de 
ce este o nevoie fundamentală a ființei umane. 


O știință a fericirii? 


În anii '70-'80, psihanalistul american Thomas Szasz era 
unul dintre reprezentanţii de marcă ai anti-psihiatriei, o miș- 
care care considera că bolile mentale nu există, ci sunt doar 
produsul problemelor create de societate. Szasz afirma că nici 
fericirea nu există, ci că este „o stare imaginară, pe care cei vii 
o atribuiau odinioară morților și pe care astăzi adulţii o atri- 
buie de regulă copiilor, iar copiii adulţilor“. Anti-psihiatria a 
pierdut de-atunci mare parte din impactul pe care îl avea, în 
vreme ce psihiatrii și psihologii au parcurs un drum care i-a 
condus la o abordare a fericirii dintr-o perspectivă mai puţin 
pasională și mai științifică... 


> Măsura fericirii 


Fericire? Câtă? Trei metri sau două kilograme? 

Deși vorbim adesea despre fericiri „mărunte“ sau „mari“, 
nu s-a găsit până în zilele noastre nici o unitate de măsură a 
fericirii. Și putem presupune în mod rezonabil că lucrurile nu 
se vor schimba deloc... Un autor american malițios? a propus 
la un moment dat o unitate de măsură pentru fericire: un 
HAP (abrevierea cuvântului Happiness, „fericire“ în engleză) 
și sugera să evaluăm astfel fiecare activitate și fiecare clipă: 
câți HAP pentru această plimbare prin pădure, câți pentru 
această hârjoană cu copiii mei, câţi pentru această masă cu 
prietenii, pentru munca aceasta dusă la bun sfârșit etc. Ideea 
are meritul de a ne determina să reflectăm asupra intensită- 
Hi fericirii, dar desigur că, din punct de vedere științific, nu 


1 CitatdeE și L. Cavalli-Sforza, La Science du bonheur, op. cit., 1998, p. 25. 
2 D. Lykken, Happiness: The Nature and Nurture of Joy and Contentment, 
New York, St Martin's Griffin, 2000. 

este viabilă. Aceeași activitate îi va oferi lui Pierre mulți HAP 
iar lui Paul aproape nici unul (este aceeași problemă ca și cu 
stresul). Cu fericirea, lucrurile stau la fel ca și cu frumusețea 
luminii: este lumina de la amiază mai plăcută decât cea a apu- 
sului sau a răsăritului de soare? Există fericiri discrete pre- 
cum lumina filtrată, iar altele intense ca soarele de vară. Dar 
tot fericiri sunt. 

În practică, oamenii de știință au evitat problema, renun- 
tând (din fericire?) să mai măsoare fericirea și consacrându-se 
doar studiului componentelor și manifestărilor sale asociate, 
despre care vom vorbi mai departe. 


> Sondajele pe tema fericirii 


În majoritatea sondajelor realizate pe tema fericirii, foarte 
multe persoane se declară „în general fericite cu viața lor“: în 
Statele Unite, 66% dintre oameni se declară fericiți sau foarte 
fericiţi.3 Însă mulţi psihologi rămân uluiți în faţa acestor sta- 
tistici, căci cifrele li se par ciudat de optimiste! Există mai mul- 
te posibilități de a înțelege aceste rezultate: 

e Fie putem considera că statisticile nu sunt prea fiabile, 
fiind supuse acelui fenomen numit de sociologi „subiectivi- 
tate dezirabilă“: dăm mai degrabă răspunsul care ni se pare 
acceptabil din punct de vedere social (astfel, conform sonda- 
jelor, foarte puţini oameni mint când își completează decla- 
rația de impozite sau foarte puţini oameni își înșală partene- 
rii; și totuși...). lar a te declara fericit în faţa unui intervieva- 
tor anonim e mai valorizant decât să mărturisești că ești ne- 
fericit. 

e Fie răspunsurile sunt perturbate de influenţele cultura- 
le. Ceea ce ar explica, de exemplu, de ce în studiile internațio- 
nale americanii sunt în medie mai fericiți decât europenii, iar 
cei din nordul Europei sunt mai fericiți decât cei din sud. Poa- 
te că diferenţele psihologice dintre popoare explică aceste fe- 


3 EM. Andrews, S. B. Whitey, Social Indicators of Well-Being: American's 
Perceptions of Life Quality, New York, Plenum, 1976. 

nomeneź, dar mai e posibil și ca în anumite culturi să fie de- 
valorizant să crâcnești și să te plângi, iar în altele acest com- 

ortament să fie aproape o identitate și un stil de viață. Se 
spune că așa stau lucrurile cu francezii, care se descriu de bu- 
năvoie ca niște gali cârtitori, deși calitatea vieţii în Franţa este 
nvidiată aproape oriunde. O expresie nemţească spune: „Fe- 
ricit ca un Dumnezeu în Franţa“. Înțelegeţi ce puteți... 

e Fie statisticile traduc mai degrabă o viziune psihologică 
globală asupra existenţei decât o experiență emoțională coti- 
diană. În viaţa de zi cu zi, ne plângem celor apropiaţi, dar une- 
ori, atunci când reflectăm asupra vieții noastre, în fața unor 
necunoscuţi care ne întreabă despre fericire, ne spunem că lu- 
crurile nu merg chiar așa de prost... Și, de fapt, majoritatea 
anchetelor și sondajelor de opinie pe tema fericirii măsoară 
mai degrabă satisfacția care caracterizează viaţa în general (di- 
mensiunea psihologică) și nu starea de bine cotidiană (expe- 
riența emoțională). 

În final, ce concluzie putem trage? Ei bine, că oamenii sunt, 
fără îndoială, mai puțin fericiţi decât declară cu ocazia sonda- 
jelor de opinie. Dar că, probabil, sunt puţin mai fericiți decât 
le spun celor apropiaţi (mai ales în zilele proaste)... 


Fericirea la grădina zoologică... 


Din multe puncte de vedere, cimpanzeii, aceste rude 
apropiate ale noastre, ne seamănă mult (doar dacă lucru- 


rile nu stau chiar pe dos): sunt, ca și noi, dotați cu capaci- 
tatea de a vorbi, au conștiință morală și ceea ce numim o 
„teorie a spiritului“, adică sunt capabili să-și reprezinte 
mental ceea ce gândește altcineva. Prin urmare nimic ui- 


4 P Steel și D. S. Ones, „Personality and happiness: A national-level ana- 
lysis“, Journal of Personality and Social Psychology, 2002, 83: 767-781. 

5 R. Inglehart, Culture Shift in Advanced Industrial Society, Princeton, Prin- 
ceton University Press, 1990. 

6 F. De Waal, Le Bon Singe, Paris, Bayard, 1997. 

mitor în faptul că unii cercetători au încercat să le evalue- 
ze aptitudinile de a resimti starea de bine psihologică (n-aş 
îndrăzni să vorbesc despre fericire). În orice caz, savanții 
și-au dat seama de îndată că, la fel ca și în cazul oameni- 
lor, între cimpanzei existau importante diferenţe: unii par 
să se bucure foarte mult de viaţă, în vreme ce alții sunt 
morocănoși. Cum protocolul pentru interviurile cimpan- 
zeilor nu a fost încă pus la punct, angajaţii de la grădinile 
zoologice și de la rezervațţiile unde trăiesc cimpanzeii au 
fost rugați să evalueze fericirea locatarilor avuţi în grijă. 

lată cele patru întrebări la care trebuie să răspundă 
aceștia, extrase din unul dintre chestionarele pe care cer- 
cetătorii le utilizează cel mai frecvent”: 

„Pe durata unei zile obișnuite, 

— Pentru cât timp animalul vi se pare fericit, multu- 
mit, bucuros sau într-o dispoziţie pozitivă? 

— Câte schimburi și interacțiuni agreabile are? 

— De câte ori reușește să obțină ceea ce vrea (loc, hra- 
nă, obiecte, comunicarea cu ceilalți etc.)? 

— Dacă ar trebui să fiți unul dintre cimpanzeii avuţi în 
grijă, care ați prefera să fiți? Daţi-i fiecăruia câte o notă, de 
la 1 la 7, notă care să evalueze stilul de viață ce vi se pare 
cel mai de invidiat.“ 

Așadar, știința nu exclude simțul umorului... 


> Două dimensiuni măsurabile ale fericirii 


Să revenim la două dimensiuni a căror existență este reve- 
lată de studii. Fiecare dintre ele este utilă percepției subiecti- 
ve cotidiene a fericirii noastre. lar ceea ce contează este com- 
binarea armonioasă a celor două: 


7 A. Weissetal,, „Subjective well-being is heritable and genetically cor- 
related with dominance in chimpanzees”, Journal of Personality and So- 
cial Psychology, 2002, 83: 1141-1149. 

8 J.-P. Rolland, „Le bien-être subjectif. Revue de questions“, Pratique psy- 
chologique, 2000, 1. 

e una este pur psihologică, este sentimentul subiectiv de sa- 
tisfactie față de propria existență” („sunt mulțumit de viaţa 
mea“); 

e cealaltă este de natură emoțională și depinde de frecven- 
ta stărilor de spirit pozitive („mă simt bine adesea“). 


Aceste două dimensiuni pot fi spontane și pot exista din- 
colo de orice demers intenționat. Dar ele pot fi și rodul unor 
eforturi conștiente: putem ameliora dimensiunea psihologică 
a fericirii învățând, de exemplu, să ne ferim de gândurile pesi- 
miste sau putem progresa pe plan emoțional căutând să nu ne 
lăsăm copleșiți de stările sufletești negative. Vom vedea în ul- 
timele două capitole ale cărții de faţă că, pentru a construi fe- 
ricirea, avem nevoie atât de un demers psihologic referitor la 
viziunea noastră despre lume, dar și de o sumă de strategii 
privitoare la reglarea „moralului“ nostru. 


Fericire de sus sau de jos? 


Anul 1980, sunt stagiar în psihiatrie și fac primele gărzi 
la urgenţe. Ajung repede să descopăr că cele mai multe in- 
ternări sunt tentative de sinucidere, adică „IS“, cum le nu- 
mim noi în jargonul profesional. Și că scena se prezintă 
aproape întotdeauna la fel, ca un scenariu scris dinainte: la 
puțin timp după sinucigaș, sosesc familia și cei apropiaţi. 
Și, de fiecare dată, își pun aceeași întrebare: de ce? lar apoi 
fac aceeași constatare suprarealistă: „Avea toate motivele 
să fie fericit(ă)“. Cel puţin din punctul de vedere al antura- 
jului avea toate motivele. Și totuși, fericirea n-a venit la în- 
tâlnire. 

Am văzut că satisfacerea nevoilor noastre nu înseamnă ne- 
apărat fericire. Am văzut și că tot ceea ce poate favoriza feri- 
cirea și starea de bine poate facilita și stresul: banii, viața de 


* La pagina 266 veți găsi un chestionar care evaluează această satisfac- 
ție globală referitoare la existenţă. 

cuplu, copiii, munca... Fiindcă toate aceste „surse“ de ferici- 
re se dovedesc a fi, de fapt, numai niște condiții prealabile fe- 
ricirii, deseori necesare, dar niciodată suficiente. Ele sunt niș- 
te propuneri și pot ușura accesul la fericire, construind o anu- 
mită temelie, însă nici nu creează, nici nu garantează fericirea. 
Atunci ce lipsește? 


> Ascensorul fericirii 


Există două perspective asupra raporturilor dintre fericire 
și condiţiile sale externe?. 
e Prima, numită bottom-up (de la bază la vârf, de jos în sus), 
sugerează că fericirea „pornește de jos“ și provine din acumu- 
larea condițiilor care-i facilitează apariţia: banii, sănătatea, 
prietenii etc. ne sporesc astfel șansele de a ne simți fericiți. Fără 
aceste baze concrete, fericirea nu e posibilă“... 
e A doua, numită top-down (de sus în jos), presupune că feri- 
cirea „pornește de sus“ și nu există decât dacă dispoziţiile 
noastre mentale ne permit să apreciem ceea ce ni se întâmplă 
sau ceea ce avem. Fără aceste stări psihologice, fericirea nu e 
posibilă... 


În capitolul precedent, am vorbit pe larg despre condiţiile 
externe ale fericirii, despre „lucrurile“ care reprezintă trambu- 
lina către fericire. Am evocat, de asemenea, și limitele lor: chiar 
dacă banii dau un oarecare avânt fericirii, 37% dintre ameri- 
canii cei mai bogați figurează sub media națională în materie 
de stare de bine psihologică!0. Chiar dacă viața în cuplu poa- 
te augmenta fericirea, aproape o căsnicie din două sfârșește 
cu un divorț în majoritatea țărilor occidentale. Și am mai pu- 
tea continua... 


? B. Headey et al., „Top-down versus bottom-up theories of subjective 
well-being“, Social Indicators Research, 1991, 24: 81-100. 

* La pagina 268, veți găsi un chestionar pe tema condițiilor materiale 
cotidiene care pot favoriza fericirea. 

10 E. Diener, E. Suh, „Measuring quality of life: economic, social and sub- 
jective indicators“, Social Indicators Research, 1997, 40: 189-216. 

Vom vorbi acum mai pe larg despre condiţiile psihologice, 
deci subiective, ale fericirii: modelul top-down. 


p Câteva condiții psihologice ale fericirii 


Stendhal scria: „Caracterul unui om îl reprezintă maniera 
sa tipică de a porni în căutarea fericirii“11. Sute de lucrări au 
fost, desigur, consacrate dimensiunilor psihologice practice ale 
fericirii. Cele mai importante învățăminte le veţi găsi în ulti- 
mele două capitole ale cărţii de faţă. Dar ce putem reţine din 
punct de vedere teoretic? 

În primul rând că putem descompune fericirea!? într-o se- 
rie de aptitudini psihologice și comportamentale: 


Acceptarea și stima de sine 

Mulţi oameni trăiesc într-un adevărat război cu ei înșiși și 
nu încetează să se critice, să se devalorizeze, adesea sub pre- 
textul că în felul acesta progresează și nu rămân mediocri. To- 
tuși, fără o minimă stimă de sine, este greu să sperăm la feri- 
cire!5. Dar, așa cum aminteam în una dintre lucrările noastre 
anterioarelt, o adevărată stimă de sine nu are nimic de-a face 
cu deviza „zero defecte“. Ea se întemeiază pe conștiința pro- 
priilor calităţi, desigur, dar și pe acceptarea propriilor limite 
și defecte (ceea ce nu înseamnă aprobarea lor și nici nu exclu- 
de dorinţa de a progresa). Programul pentru consolidarea unei 
adevărate stime de sine este, în aparenţă, simplu: trebuie să 


11 G. Rannaud, „Stendhal: la chasse du bonheur”, Magazine littéraire, 
2000, nr. 389, pp. 49-52. 

12 C. D. Ryff, „Happiness is”nt everything, or is it? Explorations of the 
meaning of psychological well-being”, Journal of Personality and Social 
Psychology, 1989, 57: 1069-1081. 

13 E. Diener, M. Diener, „Cross-cultural correlates of life satisfaction and 
self-esteem“, Journal of Personality and Social Psychology, 1995, 5687: 
653-663. 

14 C. André, E. Lelord, L'Estime de soi, Paris, Odile Jacob, 1999 [vezi şi ver- 
siunea românească, François Lelord, Christophe André, Cum să te iu- 
besti pe tine pentru a te întelege mai bine cu ceilalți, Editura Trei, Bucu- 
rești, 1999 (N. red.)]. 

trăim în armonie cu propria persoană, adică să acceptăm fap- 
tul că nu suntem perfecţi, să căutăm să învăţăm mai multe 
(căci renunţarea nu duce la nimic bun), să nu ne pedepsim 
pentru greșelile pe care le facem, ci să tragem doar învățămin- 
tele cuvenite, să ne acordăm dreptul de a avea și eșecuri... 

O reală stimă de sine presupune îmblânzirea „criticului 
lăuntric“, vocea aceea malefică pe care unii dintre noi o pur- 
tăm în noi înșine. Ce-i spuneţi unui prieten care a avut un eșec 
sau care întâmpină dificultăţi? Că e un nimeni, că n-o să reu- 
șească niciodată, că ar face mai bine să se lase păgubaș, să nu 
mai încerce vreodată? Sigur că nu: căci ar fi nedrept și inefi- 
cient. Totuși, aceasta este maniera în care își vorbesc mulți oa- 
meni aflaţi în dificultate. 

Pentru a fi fericit, trebuie adesea să învăţăm să fim prieteni 
cu noi înșine. Nu doar să ne apreciem, ci să devenim cei mai 
buni prieteni ai noștri: să ne respectăm și să ne încurajăm, să 
dăm dovadă de toleranţă și în același timp să fim exigenţi cu 
noi înșine. 


Relaţii pozitive cu ceilalți 

Am discutat deja multe lucruri, mai ales în capitolul pre- 
cedent, despre importanţa „sprijinului social“ atunci când vor- 
bim despre fericire și despre starea de bine. Să mai amintim 
aici doar cât de important este să construim și să întreținem 
rețeaua legăturilor familiale și amicale care alimentează acest 
sprijin social. Mulţi oameni se mulțumesc să aștepte (sau chiar 
să pretindă) ca ceilalți să le sară în ajutor, pândesc dovezile de 
simpatie sau de interes, contabilizează detaliile care li se par 
a dovedi afecțiunea sau nepăsarea celorlalți... Nimic mai ine- 
ficient pentru fericirea relațională. 

Pare să fie la fel de important să acceptăm diversitatea tu- 
turor formelor de sprijin social: este inutil să supraapreciem 
prietenia „autentică“ și să neglijăm celelalte tipuri de legături 
sociale. Toate ne sunt necesare, de la cele mai superficiale: 
banalele discuţii cu vecinii sau cu vânzătorii, până la cele mai 
profunde: atunci când punem lumea la cale cu cel mai bun 
prieten. Toate aceste schimburi aduc în bună măsură (și ofe- 

ră) fericiri, Mici și mari. Nu are sens să încercăm să ierarhizăm 
stările de bine cotidiene care provin din raporturile sociale... 


Autonomia 

Fericirea nu se potrivește deloc cu dependenţa. Poate că de 
aceea ne-o imaginăm mai degrabă ca pe-o pisică decât ca 
pe-un câine. Dacă ne lăsăm fericirea să depindă prea mult de 
alte persoane, de un statut, de bunuri materiale, ne expunem 
suferințelor și decepțiilor. A fost descris, de exemplu, simpto- 
mul „cuibului gol“ (sau nostalgia maternală patologică) la ma- 
mele care și-au construit întreaga existenţă în jurul copiilor și 
care suferă uneori de grave depresii atunci când aceștia plea- 
că de acasăl?. Sau dificultăţile psihologice ale celor hiperactivi 
atunci când sunt în vacanţă sau atunci când ajung să se pen- 
sioneze. Eventual, aceștia pot să înlocuiască activităţile profe- 
sionale cu hobby-uri pe care să le practice intensiv. Dar aces- 
tea din urmă nu vor compensa niciodată pierderea statutului, 
dacă persoanele respective erau dependente de putere și nu 
de activitatea în sine... 

Cultivarea autonomiei, rămânând totuși profund sociabil, 
este deci o atitudine favorabilă fericirii. De altfel, vom vedea 
că trebuie să depunem eforturi și pentru a nu deveni prea de- 
pendenți... de fericire! 


Sentimentul de control asupra mediului înconjurător 

Am văzut că acţiunea pe care o stăpânim (flow) este o for- 
mă de fericire. Pentru mai multe detalii, există o mulţime de 
studii care se ocupă de psihologia controluluiI6, adică senti- 
mentul, care variază foarte mult de la o persoană la alta, de a 
fi sau nu stăpân pe propria existenţă, de la micile detalii coti- 
diene până la marile alegeri existenţiale. Cu cât sentimentul 
de control este mai puternic (cu cât persoana respectivă este 
mai convinsă că ceea ce i se întâmplă depinde de ea însăși și 


15 L. Millet et al., „La nostalgie maternelle pathologique“, Annales médi- 
co-psychologiques, 1980, 138: 587-594. 

16 N. Dubois, La Psychologie du contrôle, Grenoble, Presses universitaires 
de Grenoble, 1987. 

de propriile-i acte), cu atât rezistenţa la stres este mai mare, 
stabilitatea emoțională mai bună, iar starea de bine mai preg- 
nantă!?. 

Studiile de psihologie aplicată au permis verificarea con- 
cretă a acestor ipoteze. Astfel, sporind prin diverse mici mă- 
suri sentimentul cotidian de control al unor persoane în vâr- 
stă sau invalide (posibilitatea de alegere a meniului, a oraru- 
lui, facilitarea unor deplasări etc.), starea lor de bine a crescut 
în mod semnificativI&. 

Acest fenomen poate, de asemenea, să fie legat de condiţii 
sociale mai ample, cum ar fi faptul de a trăi sub un regim po- 
litic opresiv: acum mai mulți ani, a fost realizat un studiu asu- 
pra „limbajului corpului“ muncitorilor germani, pe vremea 
când orașul Berlin era împărțit în două, o parte de vest, de- 
mocratică, și alta de est, guvernată de un regim comunist din- 
tre cele mai stricte. Studiul arăta că muncitorii din Berlinul de 
Est zâmbeau mult mai rar, adoptau adesea o poziție încovo- 
iată etc., ceea ce conducea în mod legitim la presupunerea că 
starea lor de bine era inferioară celei a colegilor din Vest!?. Din 
câte știu eu, studiul nu a fost repetat după reunificarea Ger- 
manie... 

Totuși, prea binele e dușmanul binelui: acest sentiment de 
control poate fi alterat din cauza multitudinii de alegeri și op- 
țiuni posibile. Într-adevăr, cercetările recente au demonstrat 
că, pentru anumiţi oameni, starea de bine scade dacă se con- 


Lie BL Si . 


întotdeauna să facă „cea mai bună alegere posibilă” suferă, de 


17 R. Larsen, „Is feeling «in control» related to happiness in daily life?”, 
Psychological Reports, 1989, 64: 775-784. 

18 J. Rodin, „Aging and health: Effects on the sense of control“, Science, 
1986, 233: 1271-1276. 

19 G. Oettingen, M. E. P. Seligman, „Pessimism and behavioral signs of 
depression in East versus West Berlin”, European Journal of Social Psy- 
chology, 1990, 20: 207-220. 

20 B. Schwartz et al., „Maximizing versus satisficing: happiness is a mat- 
ter of choice“, Journal of Personality and Social Psychology, 2002, 83: 
1178-1197. 

fapt, mai mult decât cei al căror obiectiv este acela de a face 
„o alegere acceptabilă“: ezitările, comparaţiile, stresul luării 
deciziei și regretele ulterioare sunt, într-adevăr, soarta lor. Fi- 
losoful Kierkegaard ne asigura că „angoasa este vertijul liber- 
tății”21. O observaţie comună din viața cotidiană ne permite 
A confirmăm această concepție... 


Esther 

„N-am de gând să mai merg la cumpărături cu soțul meu, căci 
avem comportamente complet opuse și ne enervăm reciproc. El 
este total angoasat de ideea că trebuie să facă o alegere și mai ales 
de riscul de a nu face alegerea bună. Așa că e în stare să petreacă 
ore întregi observând, cântărind, comparând, ezitând, alegând, 
întorcându-se să pună la loc produsul pe raft și luând altceva. 
Multă vreme după aceea, continuă să se întrebe dacă ceea ce a 
cumpărat era cea mai bună alegere posibilă. Orice formă de shop- 
ping îl angoasează, spune că este „shoppingofob“. Eu sunt exact 
invers: aleg instinctiv, intuitiv, pentru că sunt de părere că totul 
are o oarecare valoare și că este suficient să eviți ceea ce este com- 
plet nepotrivit sau de proastă calitate. Și am mai des decât el im- 
presia că nu mă înșel...“ 


Oare pletora de produse oferite de societatea noastră de 
consum creează prejudicii fericirii unora dintre noi? Este bi- 
necunoscută parabola măgarului lui Buridan, un filosof din 
Evul Mediu: aflat la distanțe egale de un vas cu apă și un 
braţ de fân, măgarul sfârșește prin a muri de foame (și, poa- 
te, de stres), neștiind cu ce să înceapă... Este oare acesta un 
alt motiv pentru a nu ne-ncrede în abundența fericirilor ne- 
gustorești? 


Scopuri în viață 

Vom vorbi puţin mai târziu în acest capitol despre rolul pe 
care îl joacă obiectivele și idealurile (materiale, spirituale, psi- 
hologice) pe care și le stabilește fiecare dintre noi în viaţă și 


21 5, Kierkegaard, Le Concept de l'angoisse, Paris, Gallimard, 1977. 

despre impactul demonstrat al acestora asupra sentimentului 
nostru de fericire22. 

Idealurile pot fi niște forțe motrice sau stimulente: diferite 
cercetări pe tema noțiunii de perfecționism aplicat unor obiec- 
tive existențiale? au dezvăluit faptul că exigenţele prea ridica- 
te în urmărirea anumitor scopuri se dovedesc în mod sistema- 
tic nocive pentru starea de bine a persoanelor respective (și joa- 
că un rol în unele patologii psihice precum anorexia și bulimia). 

Insă majoritatea studiilor arată că există și modalităţi mai 
eficiente de a administra aceste proiecte de viață: un studiu 
prospectiv recent, realizat pe mai multe sute de studenţi ger- 
mani și americani, a evaluat beneficiile care pot rezulta din aş- 
teptările și convingerile pozitive, dar concrete (pe care le vom 
numi „idei optimiste“), în comparaţie cu imaginile și fantas- 
mele de succes (cărora le vom spune „reverii“) pentru rezul- 
tatele la examenele din următorii doi ani. Studenţii care avu- 
seseră mai cu seamă idei optimiste obținuseră rezultate mult 
mai bune decât cei care întreținuseră fantasme, chiar dacă po- 
zitive, și care înregistraseră un număr mult mai mare de eșe- 
curi??. Chiar și în imaginaţie, proiectele noastre trebuie să fie 
realiste și orientate spre acțiune. Nu favorizăm nicidecum suc- 
cesul dacă visăm la el cu ochii deschiși, iar acest lucru pare 
chiar să diminueze șansele apariţiei lui. E foarte probabil ca 
lucrurile să stea la fel și-n cazul fericirii: este inutil să o visăm 
dacă nu facem nimic concret pentru a-i facilita apariţia... 


Dezvoltarea personală 
Fericirea noastră ţine, în cele din urmă, de sentimentul pe 
care îl putem trăi atunci când, în virtutea experienţelor din 


2 K. M. Sheldon, L. Houser-Marko, „Self-concordance, goal attainment 
and the pursuit of happiness: Can there be an upward spiral?“, Jour- 
nal of Personality and Social Psychology, 2001, 80: 152-165. 

23 R. Shafran et al., „Clinical perfectionism: A cognitive-behavioral ana- 
lysis“, Behaviour Research and Therapy, 2002, 40: 773-791. 

24 G. Oettingen, D. Mayer, „The motivating function of thinking about 
the future: Expectations versus fantasies“, Journal of Personality and So- 
cial Psychology, 2002, 83: 1198-1212. 

viață, zestrea noastră psihologică și emoțională crește. Timpul 
care se scurge poate să ne-aducă și convingerea că suntem din 
ce în ce mai bogaţi din punct de vedere uman, nu să ne facă 
mai amari și mai dezamăgiţi. Aceasta este dezvoltarea perso- 
nală: „Să înveți în fiecare zi de la viață“, spunea una dintre pa- 
cientele mele. 

Dincolo de aspiraţia către starea de bine fizică (posibi- 
lå datorită progreselor medicinii și igienei), nutrim mai nou 
aspirația de a cunoaște un nivel comparabil de stare de 
bine psihică (dovedită de înmulțirea articolelor și emisiu- 
nilor pe teme psihologice din mass-media). Strategiile de 
dezvoltare personală cunosc deci un avânt important în 
cultura noastră occidentală?. Numim astfel ansamblul de- 
mersurilor menite, pe de o parte, să augmenteze capacită- 
tile psihologice și comportamentale ale unei persoane (em- 
powerment, la anglo-saxoni, în traducere literală: „creștere 
a puterii“), iar, pe de altă parte, să-i lărgească orizonturile 
și capacitățile de înțelegere și de acceptare, atât în ceea ce-o 
privește, cât și cu privire la lume (mindfullness, „conștiință 
deplină“). 

Demersurile de dezvoltare personală au fost multă vreme 
considerate rudele mai sărace ale psihoterapiilor. Totuși, ele 
nu împărtășesc aceleași obiective. 

Terapiile țin de domeniul sănătății mentale și sunt niște in- 
strumente de îngrijire a celor aflați în suferință. Demersurile 
de dezvoltare personală se adresează persoanei „normale“ 
(sau care se percepe ca atare), dar care urmărește să-și îmbo- 
gățească sau să-și aprofundeze diferite aspecte ale personali- 
tății. Frontiera este mai degrabă teoretică: în practică, strate- 
giile de dezvoltare personală pot ajuta la prevenirea recidive- 
lor în cazul ex-pacienţilor deprimați, la fel cum tehnicile des- 
prinse din terapie — precum afirmarea de sine — pot fi utili- 
zate în dezvoltarea personală. 


235 M. Lacroix, Le Développement personnel, Paris, Flammarion, 2000. 

Câteva diferenţe între terapie și dezvoltarea personală 


Dezvoltarea personală 


Urmărește să restabilească echili- Urmărește să îmbunătățească echi- 
brul personal librul personal 


Repară ceea ce „merge prost“ Recomandă noi modalități de a 
acționa 

Este centrată mai degrabă asupra | Este interesată mai degrabă de în- 

unor simptome precise treaga personalitate 


Principalele inconveniente care afectează în prezent strate- 
giile de dezvoltare personală sunt lipsa unor cercetări știinţi- 
fice a căror eficacitate să fi fost validată și utilizarea lor recen- 
tă de către diverse secte în scopul atragerii unor noi adepți. 

Totuși, cercetări din ce în ce mai numeroase sunt consa- 
crate acestui domeniu promițător26. Ni se pare o idee bună 
ca noțiunea de dezvoltare personală (cea mai bună utilizare 
a resurselor psihologice personale asociată cu acceptarea pro- 
priei persoane) să fie integrată definiţiei stării de bine. Tre- 
cerea de la starea de bine statică (confortul) la o stare de bine 
dinamică (progresul) permite intensificarea sentimentului de 
fericire??. 


Terapie 


Condiţiile fericirii 


Condiţii psihologice 
Fericire 


Condiţii materiale 


26 C. R. Snyder, S. J. Lopez (éds), Handbook of Positive Psychology, Oxford, 
Oxford University Press, 2002. 

27 C. L. M. Keyes et al., „Optimizing well-being: The empirical encoun- 
ter of two traditions“, Journal of Personality and Social Psychology, 2002, 
82: 1007-1022. 

p Așadar, top-down sau bottom-up? 


În cele din urmă, care dintre aceste două tipuri de condi- 
ţii, materiale sau psihologice, ar trebui luate mai în serios? 

Răspunsul corect din punct de vedere politic este că ferici- 
rea nu trebuie să depindă de condiţiile materiale. Convinge- 
rea științifică este aceea că fericirea depinde totuși în bună mă- 
sură de aceste condiţii, cu excepţia cazului în care persoana 
respectivă dispune de o capacitate aparte de a-și ignora con- 
diția materială, fizică și socială. Iar concluzia logică este, prin 
urmare, aceea că ambele modele sunt cel mai adesea puse în 
joc în căutarea și așteptarea fericirii: soclul său este material, 
dar acest soclu este inutil fără receptivitate psihologică. 

Pentru a construi celebra „casă a fericirii“, atât de dragă 
cântăreților, romancierilor sau poeţilor în pană de inspirație, 
este nevoie de cărămizi solide (fapt demonstrat de cei trei pur- 
celuși într-o poveste arhicunoscută) și de o deschidere gene- 
roasă (pentru a evita o fericire îngustă). 

Atenţie totuși la un punct de vedere exclusiv psihologizant 
în ceea ce privește fericirea: cele mai multe dintre studiile și 
observațiile pe care ne bazăm provin din ţările privilegiate pe 
plan material (țările democratice din Europa și America). Poa- 
te că acesta este unul dintre motivele pentru care factorii psi- 
hologici par să aibă o importanţă atât de mare pentru occiden- 
tali atunci când vorbesc despre fericire: cei mai mulți dintre 
occidentali au șansa uriașă de a-și fi rezolvat chestiunea su- 
praviețuirii și pot să-și pună astfel problema calității vieţii. 
Factorii psihologici și subiectivi care determină fericirea cân- 
tăresc fără îndoială mai puțin în țările foarte sărace, unde, în 
plus, domnesc adesea dictaturile și oprimarea. 


Patru drumuri spre fericire 
Mathilde 


„Cei trei copii ai mei au raporturi foarte diferite cu ferici- 
rea. Fiul meu cel mare este un extravertit, cu o fire mai degra- 

bă veselă, însă lucrurile sunt mai complicate decât par. Este un 
lider materialist: vrea să fie primul care să aibă acces la lucruri- 
le bune și nu se mulțumește cu cuvinte sau sentimente, ci vrea 
dovezi pentru orice. Nu vrea să fie iubit, vrea să fie preferat. Vrea 
să posede, să câștige, să-și manifeste și să-și împărtășească fe- 
ricirea. A ajuns director de marketing într-o mare companie 
multinațională. Pentru el, fericirea înseamnă să aibă, să stăpâ- 
nească, să construiască... 

Cel de-al doilea fiu al meu este mai rezervat, mai stabil emo- 
tional și, fără îndoială, mai puternic din punct de vedere psi- 
hologic, dar este și mai ascuns, este cel care se dezvăluie cel mai 
puţin. Pe când era mic, frații săi îl numeau „gospodarul ma- 
niac“: petrecea ore întregi cu jocurile sale de construcții, cu ma- 
chetele și cu aparatele electronice. În scurt timp, a ajuns să de- 
monteze toate aparatele menajere din casă. Astăzi este inginer. 
Fericirea lui înseamnă a face. 

Al treilea fiu al meu este cel mai complicat. Poate pentru că 
este homosexual cu greu a devenit el însuși și, astfel, construi- 
rea vieţii lui afective s-a dovedit a fi puțin mai complicată. Dar 
și pentru că pune ștacheta foarte sus. Este intelectualul familiei. 
Atunci când frații lui îl necăjesc pentru că «stă să-și bată capul», 
le repetă adesea: «Am nevoie de esenţă și de sens». Evident, 
face studii de psihologie. Fericirea lui constă în a se construi, a 
fi. 


A avea, a face și a fi: fiecare cu drumul lui...“ 


> Nu există fericire cu „mărime universală“ 


Există, evident, stiluri diferite de fericire: mai rapid re- 


simțită în acțiune sau repaus, legată de evenimente exte- 
rioare sau de stări interioare, trăită în relații sau în singu- 
rătate etc. Dar ce spun oamenii când sunt întrebaţi despre 
fericire? Unii descriu momente de bucurie intensă, alţii 
vorbesc despre sentimentul realizării și satisfacţiei, alții de- 
spre uitarea de sine pe care o trăiesc atunci când se impli- 
că în anumite activități, iar alții despre odihnă, despre de- 
tașare... 

Pot fi astfel descrise patru stiluri de fericire28: fericirea care 
tine de acțiune, de satisfacție, de stăpânire, de calm”. 


> Cele patru chipuri ale fericirii 


Fericire legată mai | Fericire legată mai 
degrabă de cauze degrabă de cauze in- 
externe, de relația terne, de interioriza- 
cu lumea re 


Fericire resimțită mai | Fericire care ține de | Fericire care ține de 


degrabă în timpul ac- | acțiune stăpânire 
tiunii 


Fericire resimțită mai | Fericire care ține de | Fericire care ține de 
degrabă în momente | satisfacție seninătate 
de repaus 


Fericirea care ține de acțiune 


Lionel 

„Una dintre amintirile mele importante în materie de clipe fe- 
ricite este de pe vremea studenției, atunci când mergeam la cules 
de struguri cu mai mulți colegi de facultate: această alternanță în- 
tre munca grea din timpul zilei și fraternitatea resimțită în tim- 
pul meselor luate împreună, glumele făcute seara la culcare, toa- 
te acestea aveau ceva din imaginea fericirii desăvârșite.“ 


Acest prim tip de fericire este legat de plenitudinea trăită 
atunci când participăm la evenimente exterioare. Este fericirea 
pe care o putem resimți la o petrecere, pregătind-o și distrân- 
du-ne, sau pe parcursul unor activități desfășurate în comun, 
cum ar fi repararea unei case vechi cumpărate de un prieten sau 


28 E, Lelord, C. André, La Force des émotions, Paris, Odile Jacob, 2001. 
La pagina 275 veţi găsi un chestionar care vă va permite să evaluaţi 
raporturile dvs. cu aceste patru profiluri ale fericirii. 

ajutorul oferit mai apoi când se mută. Este o fericire care ține 
de acțiune, dar și de relații și împărtășirea sentimentelor. Este, 
de asemenea, o fericire de apartenenţă, resimţită cel mai adesea 
pe parcursul unor activități comune. Atunci când rogi pe cine- 
va să-ți vorbească despre momentele fericite, așa cum am făcut 
eu pregătind această carte, unul dintre cele mai frecvente răs- 
punsuri se referă la „clipele plăcute petrecute cu prietenii“, indi- 
ferent dacă aceste clipe sunt relaxante sau dinamice. 


Fericirea care ține de satisfacție și de realizare 


Sylvie 

„Fericirea? Înseamnă să termin ceea ce am început. Și să ter- 
min bine. Mai general, să văd rezultatele muncii mele. Fie că e 
vorba despre o anumită îndatorire, despre studii, despre educa- 
ţia copiilor mei... Nu sunt fericită decât atunci când am dus la 
bun sfârșit, am finalizat ceva... În acel moment, îmi permit să mă 
bucur de roadele muncii mele, să mă relaxez. Și, uneori, mă simt 
fericită în astfel de clipe.“ 

Acest al doilea tip de fericire este legat de momentele de re- 
paus și de satisfacția resimțită mulțumită atingerii unor anumite 
obiective care țin, de exemplu, de posesie (bunuri materiale) sau 
de statut (profesional, social). Este fericirea pe care o putem trăi 
atunci când facem bilanţul unui an bun, al anumitor succese. Nu 
este doar o fericire materialistă, căci poate proveni și din senti- 
mentul de a fi ajutat pe altcineva să fie fericit: este, de pildă, feri- 
cirea pe care o puteți resimți atunci când vă priviți copiii distrân- 
du-se sau când vedeți că prietenii se simt bine la o petrecere pe 
care dvs. ați organizat-o. Este o fericire care se naște în relaţia cu 
ceilalți, ca și în cazul precedent, dar este mai intelectualizată, re- 
simțită mai degrabă retrospectiv decât în toiul acţiunii. 


Fericirea care ține de stăpânire 
Loic 


„Pentru mine, fericirea înseamnă să navighez pe-un velier. Este 
ceva imposibil de descris. Bineînțeles, este și spectacolul mării, zgo- 

motul vântului, frumuseţea malurilor sau a orizontului. Dar, mai 
presus de toate, este sentimentul de a fi una cu vasul, de a fi găsit 
reglajul perfect al pânzelor și de a fi cât mai aproape de traiectoria 
ideală. Atunci ascult freamătul vântului care umflă pânzele, zgo- 
motele înfundate ale etravei care sparge valurile și am impresia că 
nu m-aș putea simți mai bine de-atât. Aceasta-i fericirea.“ 


Acest al treilea tip de fericire nu este altceva decât starea 
de flow, despre care am vorbit în capitolul precedent. Este o 
fericire care ţine de acţiune, dar mai ales de interiorizare, o fe- 
ricire centrată asupra propriei persoane și a propriilor senza- 
ţii: a citi, a asculta muzică, a practica un sport, a bricola și chiar 
a munci... toate aceste activități în care excelăm ne pot permi- 
te să accedem la această fericire palpabilă. 


Fericirea care ține de seninătate 


Dominique 

„Mă simt cel mai adesea fericită atunci când nu fac nimic, 
când nu mi se cere nimic, când nu se petrece nimic. Și-atunci se 
întâmplă uneori să mă simt brusc fericită. Fericire care mă poate 
cuprinde când privesc un apus sau un răsărit de soare, pe când 
toată lumea mai e cufundată-n somn. Sau atunci când ascult mu- 
zică și nu trebuie să fie neapărat muzică de calitate, ci un simplu 
cântecel oarecare mă poate transpune într-o stare de beatitudi- 
ne... Este o problemă de receptivitate, de repaus, de distanţare 
față de mersul lumii. Și-atunci mă simt fericită că sunt acolo, în 
preajma oamenilor, fără să mă las absorbită de prezenţa lor.“ 


Acest al patrulea tip de fericire este legat de repaus și de o 
anumită detașare de lumea care ne înconjoară. El presupune 
o desprindere relativă de restul lumii, dar care nu înseamnă 
indiferenţă. Un pacient îmi descria într-o zi starea aceasta, spu- 
nându-mi astfel: „Este fericirea celui care se simte viu, care se 
bucură că există, dar care nu se teme de moarte...“ Și aici e 
vorba mai degrabă despre o fericire care ţine de interiorizare 
decât de relație, cel puțin în clipa în care este resimțită. 

Derapaje și derive 

Nu trebuie să abuzăm niciodată de lucrurile bune și nici 
să cultivăm un singur lucru... Împinse dincolo de anumite 
limite și mai ales practicate intensiv și-n izolare, aceste pa- 
tru profiluri ale fericirii conţin în ele însele posibile devia- 
tii. 

e O fericire care se bazează în principal pe acțiune condu- 
ce, fără îndoială, la o anumită superficialitate, la o dependen- 
tă marcată de plăcerile și stimulările extraversiunii, la o de- 
pendență de ceilalți necesară sentimentului existenţei. 

e Fericirea care ține de satisfacție, bazată pe atingerea unor 
obiective în care am investit, poate induce un anume materia- 
lism (dacă obiectivele sunt atinse) sau insatisfacție (dacă nu 
sunt atinse). 

e Fericirea care ține de stăpânire, centrată pe beneficiile 
personale dobândite prin practicarea unei activități intense, 
poate duce, în cel mai bun caz, la dezvoltarea unui spirit foar- 
te activ, la o dependență de muncă sau acțiune și, în cel mai 
rău caz, la egoism. 

e În fine, fericirea care ţine de seninătate poate induce o 
anumită formă de pasivitate, de fatalism, de detașare de lup- 
tele inerente vieții... 


Patru tipuri de fericire sau nici unul... 

De-a lungul existenței noastre, sentimentele de fericire 
vor fi cu atât mai profunde cu cât se vor compune dintr-un 
amestec sau alternanță a acestor patru tipuri de fericire. Fap- 
tul de a ști să le identificăm, să le practicăm și să le savurăm 
ne permite să ne dezvoltăm capacitățile de a ne simţi feri- 
citi. 

Montesquieu, care era de părere că fericirea rezidă într-o 
relativă instabilitate și o mișcare constantă, scria astfel: „Ne 
urmăm fără răgaz nouă înșine“. Faptul de a alterna și de a 
urma succesiv diferite căi de acces la fericire îi sporește, 
probabil, frecvenţa. La fel ca și în cazul alimentaţiei, varie- 
tatea și dozajul echilibrat sunt deci necesare în materie de 
fericire. 

fericirea și sensul vieții 


Cu prilejul unei cercetări de amploare pe tema fericirii, psi- 
hosociologii americani și-au dat seama că este foarte greu să-i 
faci pe oameni să vorbească despre fericire: dacă erau chestio- 
nați în grup asupra acestui subiect, aveau tendința să glumeas- 
că, să enunţe platitudini sau să-și trivializeze sentimentele. 
Dacă erau intervievaţi între patru ochi, se arătau mai serioși, 
dar la fel de puțin productivi. Dezamăgiţi de rezultatele nesa- 
tisfăcătoare, cercetătorii au ajuns la concluzia că ar fi fost mult 
mai ușor să le pună oamenilor întrebări despre sexualitate2?... 

Această dificultate de a-i face pe alţii să vorbească despre 
fericire vine din faptul că acest subiect este mult mai intim 
decât pare la prima vedere. Fericirea ține întotdeauna de o is- 
torie personală, iar a vorbi despre ea înseamnă a te dezvălui, 
a-ți asuma riscul de a fi judecat, criticat sau chiar ridiculizat. 
Fericirea ţine, de asemenea, de un sistem de valori foarte per- 
sonal și complex, implicând reflecţia asupra unor chestiuni 
importante, cum ar fi sensul existenței, împlinirea sau nu a 
idealurilor, competenţelor și aptitudinilor ascunse etc. lată 
posibile motive pentru care tema fericirii îi incomodează pe 
atâția... 


> Biologie, psihologie și societate: trei temelii ale fericirii 


Tendinţa actuală în psihiatrie este de a utiliza pe scară lar- 
gă ceea ce numim „modelul bio-psiho-social“, pentru studiul 
manifestărilor psihicului omenesc: astfel, pentru a explica apa- 
riția unei tulburări psihologice precum depresia, se va face 
apel la date biologice (predispoziţii ereditare și perturbări ale 
neurotransmiţătorilor), la date psihologice (traiectoria perso- 
nală a subiectului deprimat) și la date sociologice (presiunile 
sociale din cultura și epoca în care trăiește subiectul). 

Fericirea a fost și ea depănată pe mulineta universală a 
„bio-psiho-socialului“ și astfel s-a propus conceptualizarea ei 


29 J. L. Freedman, Happy People, New York, Harcourt, 1978. 

ca un ansamblu complex și ierarhizat, având la bază trei di. 
mensiuni30. 

e Dimensiunea de bază este biologică și se fundamentează pe 
satisfacerea dorințelor esenţiale. Fericirea se întemeiază înain- 
te de toate pe satisfacerea nevoilor mai mult sau mai puţin in- 
dispensabile (hrană, căldură, afecțiune, siguranţă, sexualita- 
te...). O dată ce aceste nevoi fundamentale sunt satisfăcute, un 
subiect care n-ar mai continua să caute fericirea decât prin mij- 
locirea acestei dimensiuni ar putea fi calificat drept hedonist., 

e A doua dimensiune este psihologică și se fundamentează pe 
necesitatea autorealizării. Este greu să te simți fericit fără o mi- 
nimă stimă de sine: psihoterapeuţii atestă faptul că această di- 
mensiune a personalității este capitală pentru a avea acces la 
fericire5l. Totuși, un individ care nu caută s-ajungă la fericire 
decât prin mijlocirea acestei dimensiuni poate fi pe drept cu- 
vânt considerat individualist. 

e A treia dimensiune este socială și corespunde — în mare — 
preocupării faţă de ceilalți și practicării virtuţilor. În al său Dis- 
cours sur le bonheur3?, doamna du Châtelet, amanta lui Voltai- 
re, definea astfel virtutea: „Ceea ce contribuie la fericirea so- 
cietății“. Vom vedea că raporturile între fericire și altruism au 
fost obiectul a numeroase luări de poziţie. Subiectul marcat 
esențialmente de această dimensiune ar putea fi numit cetă- 
tean, modelele sale fiind sfântul sau patriotul. 

Plenitudinea fericirii necesită activarea acestor trei dimen- 
siuni și, pe cât posibil, la nivel maxim: satisfacția biologică, 
psihologică și sociologică. Predominanţa unei singure dimen- 
siuni în detrimentul celorlalte va putea aduce plăcere (hedo- 
nistul care își satisface dorințele), reușită (individualistul care 
își atinge obiectivele), măreție (cetățeanul care acționează con- 
form convingerilor sale), dar nu întotdeauna fericire. 


30 J. R. Averill, T. A. More, „Happiness“, în M. Lewis, J. M. Havilland, 
Handbook of Emotions, New York, Guilford, 1993, pp. 617-629. 

31 K. M. Sheldon et al., „What is satisfying about satisfying events? Tes- 
ting 10 candidate psychological needs“, Journal of Personality and So- 
cial Psychology, 2001, 80: 325-339. 

32 Madame du Châtelet, Discours sur le bonheur, Paris, Payot, 1997. 

Exploatarea exagerată a uneia dintre aceste dimensiuni 
duce la neglijarea celorlalte. Cazul măreției este cel mai inte- 
resant pentru teoreticienii fericirii, căci el pune redutabila pro- 
plemă a unei incompatibilități între anumite idealuri de viață 
și căutarea fericirii. Madame de Staël, detestată și exilată de 
Napoleon, scria că „gloria este doliul strălucitor al fericirii“. 


Sensul vieții și viaţa reușită 


Procentajul răspun- 
surilor (erau posibi- 
le două răspunsuri) 


Să te mulţumești cu ceea ce-ţi oferă viața 


Să acorzi mai puţină importanță 15% 
bunurilor materiale 

Să crezi în propriul destin 
Să depășești teama de moarte 


(După un sondaj realizat în 2002 de Sofres pentru revista Psychologies, pe 
un eșantion de 1 000 de indivizi reprezentativi33). 


„Pentru a trăi din plin, trebuie...“ 


Fără să caute faima, mulţi militanţi politici, oameni care s-au 
pus în slujba unei cauze măreţe, patrioți care luptă împotriva 
unui regim opresiv, au ales să dea un sens vieţii lor, luând-o 
pe o cale ce nu se intersectează neapărat cu fericirea, ba poa- 
te chiar să-i îndepărteze de ea... De unde și cuvintele lui 


33 În Psychologies Magazine, nr. 213, 2002, pp. 98-102. 

Saint-Exupery: „Omul își caută propria substanţă și nu nea- 
părat fericirea“ (ar fi putut la fel de bine să spună „propriul 
adevăr“...). 

Faptul de a da un sens vieţii nu este suficient pentru a do- 
bândi fericirea, dar, pe de altă parte, nici nu ne împiedică să 
sperăm la ea. Faptul că vechii greci dădeau întâietate mai de- 
grabă unei „vieţi bune“ decât unei vieţi fericite stă mărturie 
pentru preocuparea lor ca binele privat să fie compatibil cu bi- 
nele public. De aceea, nu se puteau considera fericiți atâta vre- 
me cât erau în viaţă, această judecată fiind rezervată posterio- 
rității: „Despre nimeni nu se poate spune că-i fericit cât încă 
mai trăiește“, ne asigura Solon, pe care atenienii din Antichi- 
tate îl considerau cel mai mare înțelept. Dimensiunea socială 
a fericirii era pe-atunci considerată predominantă. 


> Sisif și fericirea 


Dar dacă sensul pe care ne străduim să-l căutăm în viață 
s-ar dovedi a fi o iluzie? Dacă viața n-ar avea sens și ar fi ab- 
surdă? Ar trebui atunci să renunțăm și la ideea de fericire? 
Nu neapărat. Aceasta este mai ales poziţia lui Albert Camus. 
În eseul său Mitul lui Sisif%, pentru care a primit în 1957 pre- 
miul Nobel pentru literatură, el ne propune o reflecţie asu- 
pra absurdului și speranţei. Sisif a fost condamnat de către 
zei să împingă pe vecie un pietroi uriaș până în vârful unui 
munte, de unde acesta se rostogolește fără încetare, tras de 
propria-i greutate. „Sisif privește atunci piatra cum se rosto- 
golește în câteva clipe spre acea lume de jos de unde va tre- 
bui s-o urce din nou către înălțimi. Apoi coboară din nou 
spre câmpie."* 

Sisif ne interesează tocmai pe durata acestei întoarceri, a 
acestei pauze... Pentru Camus, grozăvia evidentă a destinu- 
lui lui Sisif poate fi depășită. „Îl văd pe acest om cum coboa- 


34 A. Camus, Le Mythe de Sisyphe, Paris, Gallimard, 1942. 

* Albert Camus, Mitul lui Sisif, traducere de Irina Mavrodin, Editura 
pentru Literatură Universală, București, 1969. Toate celelalte citate din 
această operă au fost preluate din aceeași versiune (N. red.) 

ră cu pasul greoi dar măsurat către chinul său fără de sfârșit. 
Ceasul acesta, care este ca o respirație și care revine tot atât de 
sigur ca și nefericirea lui este ceasul conștiinței.“ 

Iar acest mit este tragic tocmai fiindcă eroul lui este con- 
știent, însă această conștiință este tocmai ceea ce poate schim- 
ba sensul mitului și totodată sensul trudnicei vieți a lui Sisif. 
„Și el socotește că totul e bine. Acest univers rămas fără stă- 

ân nu-i pare nici steril, nici neînsemnat. [...] Lupta însăși că- 
tre înălțimi e de ajuns spre a umple un suflet omenesc. Tre- 
buie să ni-l închipuim pe Sisif fericit.“ 

Din punctul de vedere al lui Camus, omul absurd, cel care 
a conștientizat lipsa de sens a tuturor lucrurilor, are poate cele 
mai multe șanse să trăiască din plin și să cunoască fericirea%: 
„Fericirea și absurdul sunt doi copii ai aceluiași pământ. Sunt 
inseparabili. Ar fi o greșeală să spunem că fericirea se naște 
numai din descoperirea absurdului. Se întâmplă la fel de bine 
ca sentimentul absurdului să se nască din fericire...“ O aspi- 
rină? 


> O viziune montaniardă a fericirii 


Filosoful catolic Teilhard de Chardin nu agrea deloc con- 
sensul searbăd care caracterizează epoca noastră în materie de 
fericire și care constă în a spune că e zadarnic să cauţi ferici- 
rea, fie pentru că problema ar fi insolubilă (nu există fericire 
adevărată în această lume), fie pentru că ar avea o infinitate 
de soluții particulare (fiecare face cum știe). 

Teilhard de Chardin identifica trei forme de fericire: tihna, 
plăcerea și dezvoltarea. Într-o celebră metaforă, el compa- 
ra ființele umane cu cei care pleacă la plimbare pe munte, iar 
după câteva ore descoperă că, pentru a ajunge în vârf, trebuie 
să te cațeri și să depui efort. Unii vor prefera atunci să tragă 
ia un refugiu și să rămână acolo să se odihnească sau să ia o 
masă copioasă (tihna). Alţii vor fi de părere că au urcat des- 


35 P-H. Simon, Témoins de l'homme, Paris, Payot, 1968. 
36 P, Teilhard de Chardin, Sur le bonheur, Paris, Seuil, 1966. 

tul de sus, că priveliștea este suficient de frumoasă și că le-ar 
fi mult mai bine dacă s-ar întinde pe iarbă la soare (plăcerea). 
În fine, ultimii, către care se îndreaptă în mod vizibil simpa- 
tia autorului, vor continua să se chinuiască până vor ajunge 
pe culmi, convinși fiind că locul lor se găsește acolo sus (dez- 
voltarea). 

În opinia lui Teilhard de Chardin, această fericire care ţine 
de dezvoltare și de îmbogățirea spirituală este cea către care 
trebuie să aspirăm cel mai adesea. Această fericire, la rândul 
ei, cunoaște trei etape, trei mișcări: mai întâi, trebuie să știm 
să ne respectăm și să ne descoperim pe noi înșine: etapa de 
unificare și „centrare“. Apoi, să știm să ieșim din noi și să ne 
deschidem către ceilalți: etapa de uniune și „descentrare”. În 
final, să știm să ne subordonăm viaţa unei forțe mai mari de- 
cât a noastră: etapa de subordonare și „supracentrare“. 

Chiar dacă astăzi concepțiile lui Teilhard de Chardin ni se 
par cât se poate de acceptabile din punct de vedere moral, ele 
nu erau privite cu ochi prea buni de către autoritățile eclezias- 
tice din vremea sa, care au lansat în 1962 un apel pentru a in- 
cita dascălii catolici să-i îndepărteze pe tineri de opera sa... 
Concepţiile sale sunt însă profund marcate de ceea ce autorul 
însuși numea „umanism creștin“. Căci drumurile ce duc spre 
fericire se încrucișează adesea cu credinţa... 


Credinţă și fericire 


„A iubi ceva și a crede în existenţa lui3.“ Această definiţie 
a credinței se dovedește a fi foarte pertinentă pentru proble- 
ma noastră. O prietenă căreia i-am pus într-o zi întrebarea re- 
feritoare la fericire mi-a răspuns: „Fericirea? Nu cred deloc în 
ea...“ Pentru ea și pentru mulți alții, fericirea n-ar fi, prin ur- 
mare, decât o chestiune de credinţă și e mai bine să vorbim 
până la urmă despre starea de bine, care ar fi versiunea laică 
a fericirii. 


37 A. Comte-Sponville, Dictionnaire philosophique, op. cit., p. 252. 

p Pentru a găsi fericirea, trebuie să crezi în ea... 


Dacă ne gândim mai bine, misterul fericirii este destul de 
asemănător cu cel al credinței. Să luăm, de exemplu, „micile 
fericiri“, despre care vom vorbi mai în detaliu în următorul 
capitol: aceste clipe în care fericirea pare să ne ia prin surprin- 
dere nu se aseamănă oare uneori cu ceea ce creștinii numesc 
har, acest „dar nemotivat, necondiţionat, nemeritat38, care îl 
surprinde adesea și pe credincios? 

O altă paralelă: dacă „credinţa este mai frumoasă decât 
Dumnezeu“, cum ne asigură Claude Nougaro în cântecul său 
Plume d'ange, așteptarea, pregătirea, căutarea fericirii nu pot 
ele oare să ne procure, de asemenea, fericire? Și, prin urmare, 
să-i faciliteze apariția? Mulţi sunt convinși de acest lucru... 


> Religie și fericire 


Dar ce anume din credința „autentică“ se regăsește în ra- 
porturile ei cu fericirea? Legăturile dintre religie și fericire au 
fost destul de mult cercetate: credința pare să sporească feri- 
cirea de care au parte credincioșii. Acest efect favorabil depin- 
de, de altfel, de anumite circumstanţe sociale: el pare a fi mai 
puternic în Statele Unite decât în Europa, mai marcat la per- 
soanele în vârstă, la femei, la protestanți*?... 

Au fost evocate trei mecanisme care să explice această le- 
gătură: sprijinul social, relația cu Dumnezeu, credinţele și con- 
vingerile. 

e Sprijinul social desemnează ansamblul beneficiilor lega- 
te de apartenenţa la un grup sau o reţea de persoane binevoi- 
toare: familie, prieteni, cunoștințe, colegi de muncă, vecini 
etc. Faptul de a aparține unei comunități religioase reprezin- 
tă, cel mai adesea, un sprijin social puternic: persoana respec- 
tivă va putea găsi la ceilalți membri un sprijin emoţional 


38 Ibid., p. 264. 
39 M. Argylle, The Psychology of Happiness, New York, Taylor & Francis, 
2001, p. 164. 

(afecţiune, simpatie, conivenţă), material (daruri, împrumu- 
turi, ajutoare), informativ (sfaturi, explicații)... Acesta este, 
fără îndoială, motivul pentru care acei credincioși care parti- 
cipă la slujbele religioase, având astfel ocazia să se întâlneas- 
că cu tovarășii lor de credință, se declară mai fericiţi și mul- 
tumiți decât ceilalțit. 

e Relaţia directă cu Dumnezeu este o altă explicație. Fa se află 
la originea majorității rugăciunilor: 


„Graiurile mele ascultă-le, Doamne! 
Înţelege strigarea mea! 
la aminte la glasul rugăciunii mele, 
Împăratul meu și Dumnezeul meu 
TER 

(Psalmul 5) 


Convingerea că Dumnezeu acordă atenție existenței noas- 
tre, certitudinea unei prezente vigilente, puternice și binevoi- 
toare, chiar dacă nu totdeauna previzibilă, par să reprezinte 
un mecanism important în cazul fericirii credincioșilor. Chiar 
și aici, acțiunea aduce un surplus, în comparaţie cu credința 
singură: frecvenţa rugăciunilor este corelată cu sentimentul de 
stare de binet!. Nu dispunem de cercetări care să ne permită 
să știm dacă anumite tipuri de rugăciuni sunt mai benefice de- 
cât altele sau să răspundem ia întrebarea: credinciosul fericit 
se roagă mai mult ori rugăciunea îl face fericit pe credincios? 
Cioran avea în această privință părerea lui, ca de obicei scep- 
tică: „Rugăciunea celui trist n-are putere s-ajungă până la 
Dumnezeu“. Altfei spus: numai rugăciunile celor fericiţi vor 
fi auzite. E drept că toate religiile ne-aduc aminte că a te ruga 
nu înseamnă doar a cere, ci și a mulțumi... 


40 R. A. Witter et al., „Religion and subjective well-being in adulthood: 
A quantitative synthesis“, Review of Religious Research, 1985, 26: 
332-342. 

41 J, Maltby et al., „Religious orientation and psychological well-being: 
The role of the frequency of personal prayer“, British Journal of Health 
Psychology, 1999, 4: 363-378. 

o În fine, convingerile inerente credinţei religioase sunt impli- 
cate în sentimentul de fericire42. Religia oferă câteva certitu- 
dini existenţiale. Ea le permite mai ales credincioșilor să con- 
sidere că viaţa are un sens, chiar în pofida suferințelor și în- 
cercărilor la care-i poate supune. Un studiu efectuat pe 406 

acienți suferind de tulburări psihice a scos în evidenţă be- 
neficiile rugăciunii și activității religioase asupra stării lor de 
bine®. Oamenii credincioși par să aibă un sentiment sporit 
de control asupra vieţii lor de zi cu zi, să fie mult mai opti- 
miști (se folosește foarte des în limbajul comun expresia „a 
crede în el“ pentru a vorbi despre cineva încrezător în pro- 
pria persoană) și mult mai siguri pe ei înșișitf... 

Să mai amintim că și credința poate fi un ajutor eficace în 
lupta cu teama de moarte, mai ales pentru că ea întreține con- 
vingerea că există o lume de dincolo, care se supune legilor 
iubirii și dreptăţii: „Sufletele drepţilor sunt în mâna lui Dum- 
nezeu și chinul nu se va atinge de ele“ (Cartea înțelepciunii a 
lui Solomon, IH, 1). 


> Credinţă și fericire: a nu se depăși doza prescrisă? 


Atenţie, nici în raporturile între credinţă și fericire nu e to- 
tul roz. Istoria ne demonstrează în multe cazuri că religia nu 
este un panaceu și că poate să ducă la suferințe colective (in- 
tegrism, intoleranţă și războaie religioase) sau individuale 
(culpabilitate, rigiditate, credulitate, violenţă și ură). 

Probabil că, în recursul la religie, se pune problema do- 
zei optime. Un studiu asupra riscurilor depresive, realizat 
în Ţările de Jos asupra persoanelor în vârstă, arăta, de exem- 
plu, că raportul între credinţă și starea de bine psihologică 


42 C.G. Ellison, „Religious involvment and subjective well-being”, Jour- 
nal of Health and Social Behavior, 1991, 32: 80-99. 

3 L. Teppers et al., „The prevalence of religious coping among persons 
with persistent mental illness”, Psychiatric Services, 2001, 52: 660-665. 

# V.T. Dull, L. A Skokan, „A cognitive model of religion’s influence on 
health“, Journal of Social Issues, 1995, 51: 49-64. 

pare să se înscrie într-o curbă în formă de clopot: credin- 
cioșii prea fervenţi nu au mai multe beneficii decât cei care 
nu cred, starea de bine optimă fiind observată la „credincio- 
sii moderați”. 

Să încheiem acest succint tur de orizont în lumea religiei 
cu două observații. Mai întâi, aceea că nu credem în Dum- 
nezeu aşa cum îndeplinim un act de igienă, în scopul de a 
ne spori fericirea: credința nu poate fi o rețetă a fericirii. 
Apoi, faptul de a crede nu înseamnă a aștepta sau a cere to- 
tul de la Dumnezeu: la fel, nici credinţa în fericire nu trebuie 
să ne incite să nu mai vedem lumea decât prin prisma cău- 
tării sale. 

Dar mai rămâne o întrebare — fundamentală — pe care tre- 
buie s-o abordăm: de ce există fericirea? 


> La ce bun fericirea? 


În Timpul regăsit, Marcel Proust povestește cum, împiedicân- 
du-se pe stradă de pietrele neregulate ale pavajului, s-a simţit 
profund tulburat, la fel ca în celebrul episod cu madlena: „[...] 
viziunea orbitoare și nelămurită mă atingea ușor, de parcă mi-ar 
fi spus: «Prinde-mă în momentul trecerii, dacă ai puterea să o 
faci și caută să rezolvi enigma fericirii pe care ţi-o ofer» 

Proust înţelege atunci că denivelarea terenului îi aduce, ca 
și cum ar fi venit din trecut, o amintire, aceea a dalelor inega- 
le din catedrala San Marco, de la Veneţia: „Tot așa și gustul 
acelei prăjiturele îmi amintise Combray-ul. Dar de ce imagi- 
nea Combray-ului atunci, și a Veneţiei acum îmi ceșteptaseră 
o bucurie asemănătoare cu o certitudine, suficientă, fără alte 
dovezi, să mă facă indiferent în faţa morții?“ 


4 A. W. Braam et al., „Religious climate and geographical distribution 
of depressive symptoms in older dutch citizens“, Journal of Affective 
Disorders, 1999, 54: 149-159. 

* Marcel Proust, În căutarea timpului pierdut. Timpul regăsit, traducere de 
Eugenia Cioculescu, Editura Minerva, 1977. Toate celelalte citate din 
această operă au fost preluate din aceeași versiune. (N. red.) 

p „Să mă facă indiferent în fața morții“ 


Omul este singurul animal care știe că, într-o zi, va muri. 
De unde se naște o permanentă și vertiginoasă angoasă pen- 
tru unii dintre noi: din clipa nașterii și chiar din clipa conce- 

erii noastre, fiecare secundă care trece ne apropie și mai mult 
de moarte. Viaţa noastră nu este decât o uriașă numărătoare 
inversă... Pentru a evoca ireversibila scurgere a timpului, ro- 
manii din Antichitate, pentru care moartea era ceva familiar, 
aveau obiceiul de a grava pe cadranele solare Vulnerant om- 
nes, ultima necat, „Fiecare clipă ne rănește, dar ultima ne omoa- 
ră“... Într-un stil cu totul diferit, Woody Allen scria la rândul 
lui: „De când știe că-i muritor, omului îi vine greu să fie pe de- 
plin liniștit...“ 

Iată de ce avem nevoie de fericire: pentru că nefericirea și 
moartea există. Pentru că, mai ales, suntem cu toţii conștienți 
de acestea, prin intermediul propriei gândiri sau al experien- 
tei trăite. Iar starea de bine singură nu mai cântărește, așadar, 
prea mult în comparaţie cu monștrii aceștia ameninţători. Dar 
conștiința noastră, care ne impune angoasa de a ne ști muri- 
tori, ne oferă totodată posibilitatea de a transforma starea 
noastră de bine în fericire. 

Fericirea, cum ne-o demonstrează Proust, este pur și sim- 
plu mijlocul — contrariul? — care ne-a fost oferit pentru a uita 
moartea sau pentru a suporta să trăim știind că ea ne pândeș- 
te. De unde, fără îndoială, expresia lui Paul Claudel: „În via- 
tă, fericirea nu este scopul, ci mijlocul“. 


Cécile 

„În viața mea, momentele de fericire sunt întotdeauna mo- 
mente de surpriză, de divine surprize, cum se spune. Întotdeauna 
e vorba despre evenimente, situații, reușite pe care nu le-am pre- 
văzut sau despre care nu mi-am închipuit că mă vor face atât de 
fericită. Astfel de clipe mă copleșesc — aceasta-i doza mea de feri- 
cire —, îmi redau speranța și mă motivează, lăsându-mă totoda- 
tă perplexă. Apariţia fericirii este misterul plin de veselie al exis- 
tenţei, este ceea ce mă face întotdeauna să-mi spun, atunci când 

mă trec gânduri sinucigașe: fii curioasă, trăiește în continuare, fe- 
ricirea poate oricând să vină, tu știi lucrul acesta, trebuie să crezi 
în el...“ 


Poţi trăi fericit în pofida morţii? 


„Irăit-am fără vreun fior, 
Lăsându-mă chiar dus ușor 

În voia legilor naturii, 

Și mă mir tare pentru ce binevoi 
La mine moartea-acum a se gândi, 


Căci eu nu am binevoit a mă gândi la ea.” 
Mathurin REGNIER 


„Moartea e într-atât de-obligatorie, încât e-aproape o 
formalitate.“ 


Marcel PAGNOL 


„Partea bună, când vine vorba despre moarte, e că poţi 


fi mort și stând culcat.“ 
Woody ALLEN 


> „Să trăim fericiți în așteptarea morții“ 


Această formulă celebră a umoristului Pierre Desproges% 
nu este numai o vorbă de duh (se pare, de altfel, că autorul ei 
se știa atins de cancer pe când a scris cartea cu acest titlu). Sin- 
gura întrebare importantă care merită atenția noastră este toc- 
mai aceasta: cum să fim fericiți dacă vom muri într-o zi? 

Dacă fericirea este o temă universală de reflecţie, moartea 
este, cu siguranţă, o alta... Moartea este în mod evident pro- 
blema obsedantă a tuturor fiinţelor omenești, iar teama de 


46 P. Desproges, Vivons heureux en attendant la mort, Paris, Seuil, 1983. 

moarte, principala dificultate care trebuie înfruntată pentru a 
pe putea bucura de viață. Putem observa diferite strategii psi- 
hologice construite în jurul acestei idei. 

Unii oameni aleg să se gândească la moarte cât mai rar po- 
sibil și să elimine tot ce le-ar putea aminti de ea: este ceea ce 
numim negare... De altfel, societățile noastre moderne merg în 
direcția aceasta: moartea nu trebuie să mai facă parte din via- 
ță, iar de-acum aproape toată lumea moare la spital. Pe de altă 
parte, toţi fac tot posibilul pentru a „rămâne tineri“, ca și cum 
faptul de a înainta în vârstă ar fi o insultă la adresa semenu- 
lui sau a propriei persoane și ar reprezenta o insuportabilă 
amenințare. Este ceea ce numim „întinerire“, care face ca, în 
fotografiile din revistele adresate pensionarilor, aceștia să ara- 
te ca niște oameni de patruzeci de ani. 

Alţii se gândesc tot timpul la moarte: așa fac marii anxioși 
și ipohondrii, obsedați de moarte și convinși că, dacă nu-și sca- 
pă inamicul din ochi nici o clipă, acesta va bate în retragere. 
Acești pacienţi își consumă astfel o mare doză de energie ana- 
lizându-și cele mai intime simțăminte și consultând medicii în 
mod regulat. lar aceștia din urmă știu că ipohondrii nu caută 
atât să se vindece (ceea ce i-ar îndepărta prea mult de medici 
și i-ar face să se simtă în pericol), cât să rămână sub o constan- 
tă supraveghere. 

În fine, alții meditează asupra problemei și se folosesc de 
acest lucru ca să se motiveze pentru a se bucura cât mai mult 
de viaţă: este inutil să ne ratăm scurta trecere pe acest pământ. 
Celor mai înţelepţi dintre noi li se oferă chiar posibilitatea de 
a se bucura cu atât mai mult de clipele fericite cu cât știu că 
moartea și nefericirea există realmente. 

Această cale de pe urmă este cea a filosofilor. Însă vocile 
lor sunt uneori discordante, cel puţin în aparenţă. Montaigne 
scria: „Să filosofezi înseamnă să-nveţi să mori“, acolo unde 
Spinoza spunea: „Înţelepciunea nu este o meditație asupra 
morții, ci asupra vieţii“. Totuși, dacă ne gândim bine, cele 
două perspective nu sunt atât de diferite una de ceaialtă. 

„Nu e niciodată prea devreme sau prea târziu să filosofăm, 
așa cum nu e niciodată prea devreme sau prea târziu ca să fim 

fericiți“, afirma filosoful Epicur. Atunci, avem nevoie de înțe- 
lepciune pentru a fi fericiți? Probabil, pentru că înțelepciunea 
este, poate, singurul mijloc pe care-l are adultul pentru a găsi 
fericirea, după ce a pierdut spontaneitatea copilului. Gide vor- 
bea despre idealul „omului care se consideră fericit și care gân- 
dește“. Cele două lucruri nu sunt incompatibile, ci dimpotri- 
vă: n-a fost definită înțelepciunea ca fiind „maximum de feri- 
cire cu maximum de luciditate“47? 


> Trebuie să-l recitim mereu pe Proust... 


La începutul acestui paragraf, îl lăsam pe Marcel Proust ne- 
mișcat pe strada zgomotoasă și indiferentă, căutând cu încă- 
pățânare să pună cap la cap rămășițele amintirilor sale. Să le 
regăsim: 

„ [-..] azurul adânc îmi îmbăta ochii, impresii de răcoare, 
de lumină orbitoare mă prindeau în vârtejul lor, iar dorinţa 
mea de a le pătrunde, fără a îndrăzni să mă mișc mai mult de- 
cât atunci când, gustând savoarea prăjiturii, încercam să aduc 
în fața ochilor ceea ce-mi aminteam, continuam să mă clatin, 
cu un picior pe piatra mai înaltă din pavaj, iar cu celălalt pe 
cea mai joasă, cu riscul de a stârni râsul mulțimii nenumăra- 
te de șoferi.“ 

Proust nu așteaptă fericirea. El o caută, se luptă pentru ca 
ea să se nască înăuntrul lui. Puțin îi pasă că pare ridicol sau 
bizar în ochii trecătorilor: nu va renunţa la căutarea sa sub nici 
un pretext, cu nici o scuză. 

Apărarea dreptului la fericire, refuzul de a renunţa la cău- 
tarea ei, știința de a o construi: vom vorbi imediat despre toa- 
te acestea... 


47 A. Comte-Sponville, Dictionnaire philosophique, op. cit. 


6 
Fericirea, un subiect care deranjează 


„Spre deosebire de toate celelalte bu- 
nuri pe care le căutăm pentru a ajunge la 
altceva prin mijlocirea lor, căutăm fericirea 
pentru ea însăși: ea este binele suprem. 
Numai asupra naturii și definiției a ceea ce 
este fericirea nu s-a ajuns la vreun acord.“ 


ARISTOTEL 


— D aproape două mii cinci sute de ani, seta cati pe 
Jim tema fericirii a proliferat. 

Fără însă ca, evident, să se fi lămurit nimic. Părerile sunt 
împărțite între cei care, asemenea poetului Paul Eluard, con- 
sideră că fericirea este o realitate — ba chiar o necesitate — și 
că este accesibilă: „Nu e nevoie de nimic altceva decât de fe- 
ricire pentru a construi o lume“, și cei care nu sunt convinși 
de realitatea ei, precum filosoful Immanuel Kant, pentru care 
fericirea ar fi „un ideal, nu al rațiunii, ci al imaginaţiei“. 

Pe nici o altă temă, cu excepția, poate, doar a iubirii, nu s-au 
scris atât de multe cărți. Dar chiar mai mult decât iubirea, feri- 
cirea declanșează polemici vehemente și opinii contradictorii... 


Scurtă istorie a fericirii în Occident 


Fericirea a fost, fără îndoială, prima temă filosoficăl. Iar 
pentru cei mai mulți filosofi din Grecia și Roma antică, ferici- 


1 P Van den Bosch, „Le bonheur en philosophie“, Sciences humaines, 
1997, nr. 75, pp. 20-25. 

rea era pur și simplu summum bonum, „binele suprem“. Exis- 
ta chiar și un cuvânt, astăzi căzut în desuetudine, care desem- 
na filosofia fericirii: eudemonismul. Totuși, această îndelun- 
gată tradiţie filosofică, ce-și află seva în atâtea secole, avea să 
intre într-o zonă de umbră... 


> Fericire și creștinism 


În anul 386 al erei noastre, cel ce-avea să devină Sfântul 
Augustin și care tocmai se convertise redacta una dintre pri- 
mele sale scrieri, De beata vita (Despre viața fericită? ). În 391, 
creștinismul devenea religie de stat în Imperiul roman. 

Pentru creștinismul originar, fericirea nu putea proveni de- 
cât de la Dumnezeu însuși. lar oamenii nu trebuiau să caute 
a fi fericiţi, ci doar să merite să fie astfel în lumea de dincolo: 
„A cuceri nu fericirea, ci dreptul la fericire, acesta este sensul 
vieţii“3. Creștinismul voia să substituie fericirii noțiunea de iz- 
băvire. Astfel că singurul paradis imaginabil nu putea fi întâl- 
nit pe parcursul vieţii omenești: el era cu necesitate (regula ce- 
lor „trei A“) anterior, apoi sau altundeva... 

Anterior: este mitul epocii de aur și al grădinilor Edenului, 
reluat cu abilitate de Sfântul Augustin în multe dintre reflec- 
tiile sale pe tema fericirii: „De unde deținem noi noțiunea 
aceasta de fericire? Ea rezidă în memoria noastră pentru că am 
fost fericiţi altcândva“. 

Apoi: este promisiunea Paradisului, cel puţin pentru cei 
care vor ști să-l dobândească prin conduita și rugăciunile lor. 
Putem remarca faptul că filosofii utopici și pozitiviștii secolu- 
lui al XIX-lea („Epoca de aur se află înaintea noastră“, afirma 
Saint-Simon), iar apoi chiar Karl Marx n-au făcut decât să reia 
aceste idei ale viitorului luminos: „Vechea societate burgheză 
va face loc unei asociaţii în care libera dezvoltare a fiecăruia 
va fi condiția pentru libera dezvoltare a tuturort“. 


2 Augustin, La Vie heureuse, Paris, Payot, 2000. 

3 M. Conche, Montaigne ou la conscience heureuse, Paris, PUF, 2002, p. 28. 

4 J. Delumeau, „L'âge d'or“, Le Nouvel Observateur, supliment nr. 36, Le 
Bonheur, mode d'emploi, 1999, pp. 82-83. 

Altundeva: în monumentala și pasionanta sa Istorie a para- 
disului, Jean Delumeau’ arată cum în Evul Mediu a persistat 
multă vreme credința că paradisul terestru nu a dispărut, ci 
că ar exista încă, undeva în Orient. Lumea creștină a crezut 

ână în secolul al XVI-lea în existenţa legendarului „Regat 
al preotului Ioan“, situat undeva spre India sau China. Nu- 
meroase scrieri atestau pe-atunci existența acestui tărâm mi- 
nunat și a fericirii care domnea acolo: „În mărinimia noas- 
tră, primim toți oaspeții și toți pelerinii care nu sunt de 

e-aici. Printre noi nu există săraci. Nu cunoaștem nici fur- 
tul, nici fățărnicia, nici avariţia, nici certurile... Nici un viciu 
nu stăpânește pe aici“6. Însă puţin câte puţin, ca urmare a 
progreselor datorate marilor descoperiri, s-a așternut deza- 
măgirea și resemnarea: paradisul nu era nicăieri pe acest pă- 
mânt. Sau, în orice caz, nu era neapărat necesar să călătorești 
pentru a-l găsi... 

Oamenii au început atunci să redescopere faptul că ferici- 
rea rămânea o căutare individuală, mai mult sau mai puţin za- 
darnică în funcție de viziunea despre lume și de cel care o for- 
mula. 

Sumbră în cazul lui Pascal: „Căutăm adevărul și nu găsim 
în noi decât incertitudine. Căutăm fericirea și nu găsim decât 
mizerie și moarte. Suntem incapabili să nu ne dorim adevărul 
și fericirea, și suntem incapabili să găsim certitudinea și feri- 
cirea“7. 

Optimistă, în cazul lui Montaigne: „Eu, care n-am alt scop 
decât să trăiesc și să mă bucur”. 

În orice caz, până în secolul al XVI-lea, dacă exista vreo 
problemă a fericirii, ea nu era, în ochii moraliștilor, de demni- 
tatea altor probleme, cum ar fi fost căutarea gloriei sau a sal- 
vării sufletului?. 


5 J. Delumeau, Une histoire du paradis, Paris, Fayard, 1992. 

6 Ibid., p. 106. 

7 Citat de D. Rabouin, „Du bonheur comme idee reçue“, Magazine litté- 
raire, 2000, nr. 389, pp. 29-30. 

8 R. Mauzi, op. cit., p. 15. 

Secolul al XVIII-lea a fost o perioadă de o extraordinară 
efervescenţă în ceea ce privește fericirea. În remarcabila sa lu- 
crare de referință pe această temă, L Idee de bonheur dans la lit- 
térature et la pensée françaises au XVIII siècle, Robert Mauzi, care 
a fost prieten cu Michel Foucault și Roland Barthes, arată lim- 
pede cum, „pe scara valorilor morale, fericirea ia locul mări- 
rii, ca justificare ultimă“ și cum ea devine, așadar, o „valoare 
cvasi-obsesivă“. 

Au fost avansate mai multe explicații cu privire la această 
urcare în grad a fericirii: slăbirea constrângerilor morale și re- 
ligioase, o mai mare vitalitate economică, dar și rolul Refor- 
mei” care a valorizat liberul arbitru și responsabilităţile indi- 
viduale ale fiecăruia. 

Dar acest secol a fost în primul rând secolul marilor re- 
voluții, cea americană și cea franceză, cu amploare univer- 
sală, și vom vedea că amândouă au fost preocupate de ideea 
fericirii. 

În sfârșit, secolul al XVIII-lea a fost secolul Iluminismului, 
caracterizat de o incredibilă activitate filosofică și intelectua- 
lă, pusă parțial în slujba reflecției pe tema fericirii. Toate ma- 
rile spirite ale epocii au contribuit cu propriile puncte de ve- 
dere, ca Voltaire („Marea și singura problemă de care trebuie 
să ne ocupăm este aceea de a trăi fericiți“), Rousseau („Natu- 
ra l-a făcut pe om fericit și bun, dar societatea l-a depravat și 
l-a nenorocit“), Diderot („Nu există decât o singură datorie, 
aceea de a fi fericit“)... Autorilor celebri li s-a alăturat o mul- 
time de gânditori mai puțin cunoscuţi, iar tratatele despre fe- 
ricire au proliferat mai mult ca niciodată. 

„Paradisul terestru este acolo unde mă aflu“, scria Voltai- 
re în ultimul vers al lungului său poem Le Mondain, în 1736. 
Aproape nimeni nu mai citește această operă, însă citatul a fă- 
cut turul lumii întregi. 


9 A. Burguiere, „Une idée neuve”, Le Nouvel Observateur, supliment 
nr. 36, Le Bonheur, mode d'emploi, 1999, pp. 25-26. 

Revoluţia americană va ști să-și amintească de fericire, căci 
în Declaraţia de independență avea să spună: „All men are crea- 
ted equal. They are endowed by their creator with certain inaliena- 
ble rights. That among there are life, liberty and the pursuit of hap- 

iness” („Toți oamenii se nasc egali. Sunt înzestrați de creato- 
rul lor cu drepturi inalienabile. Printre acestea, se numără via- 
ta, libertatea și căutarea fericirii“). 

În Franţa, există celebra formulă de încheiere a lui 
Saint-Just din raportul său de la Convenţia din 1794: „Ferici- 
rea este o idee nouă în Europa“. Viziunea revoluționară a 
dreptului tuturor oamenilor la fericire este limpede formula- 
tă: „Europa trebuie să afle că nu mai doriți nici un nemernic, 
nici un asupritor pe pământul Franţei; că acest exemplu tre- 
buie să dea roade pe pământ; să răspândească iubirea de vir- 
tuți și fericirea“10. Aceste idei nobile își găsiră sfârșitul în ne- 
buneasca accelerare a ritmului ghilotinei și în vacarmul răz- 
boaielor napoleoniene... 


> Romantismul nefericirii... 


„Ce așteptăm pentru a fi fericiţi? Răspuns: așteptăm ca fe- 
ricirea să fie la fel de interesantă ca nefericirea.“ H 

În secolul al XIX-lea, romantismul avea să impună voga ne- 
fericirii. „Nefericirea încetează atunci să mai fie o stare sufle- 
tească, devenind o istorie“12, și astfel se constituie o mitologie 
a nefericirii, ale cărei efecte vor persista până în zilele noastre. 
Spleenul și tristețea ajung să fie treptat considerate niște măr- 
turii ale măreției sufletești și superiorității morale. De altfel, 
unul dintre motivele pentru care americanii ne irită uneori cu 
a lor cultură a optimismului și „pozitivului“ ţine, poate, de 
această moștenire diferită: Statele Unite nu au cunoscut cu 
aceeași intensitate ca vechiul continent mișcarea romantică. 


10 Citat de M. Delon, „Sade contre Rousseau: en marge des lumières”, 
Magazine litteraire, 2000, nr. 389, pp. 39-43. 

II D. Noguez, Les Plaisirs de la vie, Paris, Payot, 2000. 

12 R, Mauzi, op. cit., p. 24. 

Așadar, pe de o parte, fericirea superficială și goală de con- 
ținut, iar, de cealaltă parte, nefericirea, deplină și profundă... 

Totuși, nimic mai puțin adevărat, așa cum ne amintește 
Philippe Delerm, pentru care fericirea este pur și simplu ușoa- 
ră, aceasta fiind „opusul greutății, nu al profunzimii“. Tot în 
secolul al XIX-lea își face apariția și aversiunea față de ferici- 
re, și nimeni nu o incarnează mai bine decât Nietzsche; el este 
cel care o transformă „într-un scop meschin al omului slab“. 
În apărarea sa, putem spune că marele filosof Nietzsche a fost, 
de asemenea, un om extrem de chinuit și nefericit. 

Însă, în ciuda a orice, grefa fericirii a prins. Am văzut că 
marile curente revoluționare și-au apropiat fericirea, chiar dacă 
susțineau alături de Marx că omul nu o poate gusta decât 
după eliberarea sa politică, adică după revoluție. 

Fericirea n-avea să mai părăsească până-n zilele noastre ca- 
pul de afiș. Dar numai cu preţul unor lovituri ucigătoare... 


Dezbateri pe tema fericirii: când aud 
cuvântul „fericire“, îmi scot revolverul... 


„Dacă ești fericit, ești vinovat.“ 
Philippe DELERM 


„Fericirea: ridicaţi-vă împotrivă.“ Articolul ar fi putut fi- 
gura în Dictionnaire des idées reçues, al lui Flaubert, pentru că, 
așa cum vom vedea, acesta din urmă avea câteva socoteli de 
încheiat cu fericirea... 

Tema fericirii provoacă multe reacții pasionale sau catego- 
rice. Mărturisesc că am fost la doi pași să mă cert cu câţiva 
amici atunci când i-am anunţat că scriu o carte despre ferici- 
re. Alții au fost tentaţi să mă excomunice pentru că aveam să 
mă compromit cu un asemenea subiect, atât de vulgar și pre- 
tențios totodată. 

Fericirea, chiar și mai ales în cazul acelora care se-ncred în 
ea, este mai degrabă un obiect al pasiunii decât al raţiunii. 

Fiindcă plângerile n-au lipsit și chiar m-am amuzat făcând un 
nventar al lor: iată deci cele șapte păcate capitale ale fericirii... 


> Păcatul ur. 1: fericirea te face slab și mediocru 


Într-o scrisoare adresată unui anume Jules Janin, Baudelai- 
re se enerva: „Sunteţi fericit. Vă compătimesc, domnule, pen- 
tru că vă vine atât de ușor să fiți fericit. Un om trebuie să fi 
decăzut mult ca să se creadă fericit!... Vă compătimesc și sunt 
de părere că proasta mea dispoziție este mai distinsă decât 
beatitudinea dumneavoastră“ 15. 

La rândul său, Flaubert n-a rămas nici el dator cu prea mul- 
te acuzaţii: „Există satisfacţii burgheze care mă dezgustă și fe- 
riciri ordinare a căror vulgaritate îmi repugnă“. 

Angoasa obsedantă a mediocrităţii pare să fie una dintre 
principalele cauze aie acestei familii de critici aduse fericirii. 
Ne putem întreba dacă această atitudine nu trădează cumva 
la unii pendularea între neputinţă („nu reușesc să mă simt fe- 
ricit”) și orgoliu („le sunt superior altora“), care conduce la o 
atare judecată de valoare („așadar, cei care se declară fericiţi 
sunt astfel din motive mediocre“). 

Însă, la o abordare mai serioasă, această critică ridică de 
fapt trei probleme distincte: legăturile fericirii cu mulțumirea 
de sine, cu moderaţia și creativitatea. 

Fericirea trebuie oare să ducă la mulțumire de sine? De ce 
nu, bineînţeles, dar și de ce da? Oare în această privinţă sufe- 
rinta și spleenul ar avea vreo oarecare superioritate față de sta- 
rea de bine și fericire? Meschinăria și mulțumirea de sine se 
regăsesc și la cei ursuzi... 

„Există o legătură, mi se pare, între fericire și moderație“, 
scria eseistul Pascal Bruckner în lucrarea sa critică Euforia per- 
petuăl€. Fericirea este efectiv o chestiune a dreptei măsuri, în- 


15 Citat de Y. Leclerc, „Flaubert: le bonheur dans la bêtise“, Magazine lit- 


téraire, 2000, nr. 389, pp. 52-55. 
14 P, Bruckner, L'Euphorie perpétuelle, Paris, Grasset, 2000, trad. rom. Eu- 
foria perpetuă, ed. Trei, București, 2003. 

tre preocupare și obsesie, între concentrare și receptivitate... 
Dar totul depinde de concepția pe care o avem despre dreap- 
ta măsură, repaus mediocru sau echilibru subtil: „Dreapta mă- 
sură este ea însăși o extremă, dar spre înălțimi: este o culme, 
o perfecțiune, ca o linie de creastă între două abisuri sau între 
două mlaștini“15. Arta fericirii este însă arta măsurii, nu a me- 
diocrităţii. 

În sfârșit, chestiunea fericirii și a creativităţii. Pentru Mar- 
cel Proust, fericirea este „salutară pentru trup, dar nenoroci- 
rea este cea care hrănește forțele spiritului“. Imaginea suferin- 
tei creatoare și a stării de bine care duce la sterilitate sau la 
somnolenţă a devenit clasică: „Peste tot nu văd decât motive 
de mulțumire și nu sunt mulțumită... Sunt prea fericită; iar fe- 
ricirea mă plictisește“, spune Julie, eroina lui Jean-Jacques Ro- 
usseau din La Nouvelle Héloïse. 

Însă am văzut, în calitate de psihiatru, prea multe persoa- 
ne aflate în suferință, fără ca aceasta să le adauge vreun strop 
de creativitate (care, dimpotrivă, revenea o dată ce suferința 
era depășită), ca să accept acest punct de vedere fără să-l nuan- 
tez. Mi se pare că el provine dintr-o confuzie între liniște inte- 
rioară (a nu suferi de lipsa a ceva) și sațietate (a nu mai avea 
vreo nevoie sau vreo motivație). Liniștea interioară nu aduce 
cu sine demotivarea, ci mai degrabă discernământul. Tar fiin- 
ţa omenească mai are și alte motivații pentru a acționa, nu 
doar lipsa și suferința. 


> Păcatul nr. 2: fericirea te face egoist 


„Era, așadar, fericit și fără de griji.“ Așa îl descrie Gustave 
Flaubert pe Charles Bovary, un om mediocru, dar sincer în- 
drăgostit de soția sa, nefericita și nemultumita Emma. 

Pentru că presupune un anumit grad de conștiință de sine 
și pentru că aduce cu ea un sentiment de liniște interioară, 
iată deci că fericirea este acuzată de egoism. E drept că, așa 
cum spunea Rousseau, „fericirea te apropie de tine însuți“. 


15 A. Comte-Sponville, Dictionnaire philosophique, op. cit. 

Dar această apropiere de sine nu are nici o legătură cu egois- 
mul. 

Cele mai multe cercetări științifice desfășurate pe această 
temă descoperă exact contrariul!6: buna dispoziție determină 
o atenţie sporită acordată mediului înconjurător (stare de „fo- 
cus extern“), în vreme ce proasta dispoziție provoacă reacția 
inversă, de atenție sporită acordată propriei persoane („focus 
intern“). 

De asemenea, s-a demonstrat că, cel mai adesea, fericirea 
duce la înmulțirea comportamentelor altruiste în domenii foar- 
te variate: acei subiecţi voluntari cărora li s-a indus sentimen- 
tul de stare de bine, cerându-li-se să se gândească la amintiri 
plăcute sau favorizându-le câștigul la jocuri, donează ulterior 
sânge cu mai multă bunăvoință!” sau fac donaţii mai mari unor 
asociaţii de caritate18. Este interesant să notăm că aceste com- 
portamente altruiste legate de starea de bine nu sunt „sacrifi- 
ciale“ sau motivate de vreo culpabilitate oarecare. Ele sporesc 
în paralel cu grija pe care și-o poartă persoana respectivă: cu cât 
ne simțim mai fericiți, cu atât simțim mai mult nevoia de a-i aju- 
ta pe alţii și cu atât mai mult ne acordăm atenție și respect!?. 

În ciuda acestor date, persistă o tradiție puternică defavo- 
rabilă fericirii: cum putem fi fericiți cu toată nefericirea care 
există în lume? Este ceea ce exprima o eroină din piesele lui 
Jean Anouilh: „Oricât aș trișa și oricât de tare aș închide ochii, 
va exista întotdeauna un câine pierdut pe undeva care mă va 
împiedica să fiu fericită“20. Acest tip de critică ridică mai mul- 


16 C. Sedikides, „Mood as a determinant of attentional focus“, Cognition 
and Emotion 1992, 6: 129-148. 

17 M.N. O'Malley, L. Andrews, „The effects of mood and incentives on 
helping”, Motivation and Emotion, 1983, 7: 179-189. 

18 A. M. Isen, P. F. Mevin, „Effects of feeling good on helping: Cookies 
and kindness“, Journal of Personality and Social Psychology, 1972, 21: 
384-388. 

19 D. J. Baumann et al., „Altruism as hedonism: Helping and self-grati- 
fication as equivalent responses“, Journal of Personality and Social Psy- 
chology, 1981, 40: 1039-1046. 

20 J. Anouilh, La Sauvage, Paris, Gallimard, 1972. 

te probleme: această dificultate în a accede la fericire să fie oare 
atât de limpede și unic legată de o conștiință hiperaltruistă> 
Sau este vorba, uneori, numai despre justificarea incapacității 
de a fi fericit, ale cărei surse sunt mai degrabă personale de- 
cât universale? 

Dar mai există o întrebare fundamentală: fericirea are ne. 
voie de justificări? Este vorba aici despre o problemă care o 
amintește pe aceea ridicată de existenţa lui Dumnezeu: dacă 
Dumnezeu există, cum se face că el tolerează nefericirea Și su- 
ferința, oroarea și nedreptatea? Bineînţeles că tradiția creștină 
a dezbătut îndelung; această problemă și chiar a recurs la un 
termen specific, creat de filosoful Leibniz: „teodicee“ — an- 
samblul argumentelor menite să justifice existența și bunăta- 
tea lui Dumnezeu, cu tot răul din lume. Trebuie oare să inven- 
tăm un alt cuvânt, cum ar fi „eudemonodicee“ (de la greces- 
cul eudemonia, „fericire“, și dike, „dreptate“), pentru a justifica 
realitatea și beneficiile fericirii? 


> Păcatul nr. 3: fericirea te face anxios și nefericit 


Enumerându-i pe susținătorii acestor critici, am trecut de 
la fericirea ca drept la fericirea ca datorie. lar ceea ce era de do- 
rit, devenind pe nesimţite obligatoriu, a ajuns acum să fie o 
nouă constrângere și o dictatură în plus. „Citaţia pentru eufo- 
rie“?! s-a adăugat celor pentru aparente și performanțe. 

Flaubert, din nou, ne confirmă: „Fericirea. Te-ai gândit câte 
lacrimi a făcut să curgă acest cuvânt îngrozitor? Fără cuvân- 
tul acesta, am dormi mai liniștiți și am trăi mai în voie“. Mai 
sobru, Maurice Maeterlinck observa: „A fi fericit înseamnă a 
fi depășit neliniștea fericirii“. 

Și este adevărat că faptul de a accepta că fericirea nu se ma- 
nifestă decât cu intermitențe și că ea nu este centrul, ci miezul 
vieţii noastre, este una dintre condiţiile unei existenţe fericite. 
Fericirea este un scop și nu trebuie să devină o obsesie. Aceas- 
tă condiţie fiind respectată, ea contribuie la împlinirea, iar nu 


21 P, Bruckner, op. cit. 

la aservirea noastră, și devine o indiscutabilă nevoie. Până și 
un pesimist atât de înveterat ca Cioran ajungea cu perplexita- 
te la concluzia următoare: „Fericirea și nefericirea mă fac în 
egală măsură nefericit. Și-atunci, de ce mi se întâmplă să o pre- 
fer pe prima?“ Când e să alegi între două rele... 


p Păcatul nr. 4: ideea de fericire este zadarnică, 
înșelătoare și mincinoasă 


„Nu vă temeți de fericire; ea nu există“: întreaga operă a 
unui scriitor precum Michel Houellebecq se străduiește să ne 
convingă de imposibilitatea oamenilor de a putea atinge feri- 
cirea22. La aceasta nu se poate ajunge decât prin iubire, iar iu- 
birea sfârșește întotdeauna prost, ba chiar tragic în unele din- 
tre romanele sale. Scriitor al fericirii compromise, Houellebecq 
pune în scenă discuţia următoare, în romanul său Plateforme: 

„Fericirea este un lucru fragil, pronunţă el cu o voce sen- 
tențioasă; este greu să o găsim în noi și imposibil să o găsim 
în altă parte. După câteva secunde, adaugă cu o voce gravă: 
Chamfort. Lionel îl privea cu admiraţie, părea cu totul subju- 
gat de farmecul lui. Expresia mi se părea discutabilă: inver- 
sând «dificil» cu «imposibil», poate că ne-am fi apropiat mai 
mult de realitate; însă nu doream să continuu dialogul, căci 
mi se părea imperativ să revenim la o ambianţă turistică nor- 
mală“23. 

Crezând în adevărul a două lucruri referitoare la fericire — 
1) este imposibil de atins și 2) nu ne putem apropia de ea de- 
cât prin iubire — , Houellebecq mai crede și că unele dintre 
aspirațiile noastre spre inteligenţă și autonomie se dovedesc 
a fi destul de incompatibile cu fericirea, mai ales pentru femei- 
le din generaţia postfeministă: 

„Bineînţeles, renunţau astfel la orice șansă de fericire — 
aceasta fiind inseparabilă de stări fuzionale și regresive incom- 
patibile cu uzul practic al rațiunii — , dar sperau astfel să evi- 


2 M. Houellebecq, Rester vivant, Paris, Flammarion, 1997. 
3 M. Houellebecq, Plateforme, Paris, Flammarion, 2001. 

te suferinţele sentimentale și morale care le torturaseră pe îna. 
intașele lor“24". 

Căutarea fericirii nu duce decât la suferință sau vid. 
După cum scria François Mauriac: „Există ființe de care fe. 
ricirea se ține scai, ca și cum ar fi însăși nefericirea, și chiar 
este“. Dar, mai mult decât o pretinsă imposibilitate, aceste 
puncte de vedere ne amintesc mai ales de extrema dificulta- 
te de a atinge sau savura fericirea, resimţită de mulți oameni 
care sunt uneori tentaţi să atribuie propriei traiectorii o va- 
loare universală. 


> Păcatul nr. 5: fericirea a devenit un obiectiv 
de marketing obligatoriu 


Acesta este poate aspectul cel mai iritant al utilizărilor 
pe care societatea noastră le dă astăzi fericirii: recuperarea 
sa de către industria de marketing. În 1954, scriitorul ame- 
rican Henry Miller vorbea deschis despre „coșmarul clima- 
tizat“ pentru a descrie the american way of life, atât de plat 
și materialist, al anilor de după război (care, de altfel, a de- 
venit în bună măsură și modul nostru actual de viaţă). Ne 
putem întreba dacă realmente climatizarea joacă aici vreun 
rol și dacă nu există coşmaruri neclimatizate la fel de peni- 
bile. 

Din acest motiv, promisiunile de fericire și minciunile cu 
privire la mijloacele de a o atinge, promovate de către publi- 
citate, au într-adevăr ceva neplăcut și cu siguranţă toxic. 

Dar să n-aruncăm și copilul o dată cu apa din cădiţă: e mai 
bine să luptăm împotriva derivelor și deviațiilor sale (am vor- 
bit despre fericirile negustorești și publicitare) decât să renun- 
țăm să mai vorbim despre fericire, să mai acționăm în vede- 
rea ei sau să reflectăm la ea. 


24 M. Houellebecq, Les Particules élémentaires, Paris, Flammarion, 1998. 
* Michel Houllebecq, Particulele elementare, traducere de Emanoil Mar- 
cu, Editura Nemira, București, 2001, p. 268. (N. red.) 


Fericirea, un subiect care deranjează 165 


p Păcatul nr. 6: fericirea este noul opium al poporului 


Fericirea este un pericol din punct de vedere politic? 

Primul pericol posibil: „Săraci și oprimaţi, fericirea nu se 
află decât în mințile voastre. Acceptaţi-vă condiţia și modifi- 
caţi-vă așteptările în loc să nutriți la schimbare“. Dacă ferici- 
rea nu depinde de avere sau de rangul social, este inutil să-ți 
dorești să iei locul celui puternic sau să-i smulgi privilegiile. 
că fie oare fericirea „noul opium al poporului“? Fericirea di- 
zolvă oare orice spirit de revoltă și răzvrătire, orice simţ cri- 
tic? Atunci, manipularea fericirii va face posibil un control 
social mai bun, prin ideologia ei subiacentă: „Să ne mulțumim 
cu soarta pe care-o avem“. Imre Kertész, care a primit în 2002 
premiul Nobel pentru literatură, folosea expresia „prins în 
capcana fericirii“ pentru a descrie riscurile demotivării asocia- 
te, după părerea lui, cu abandonul întru fericire, Rimbaud 
scria și el: „Fericirea-i un dezastru“. Totuși, ceea ce este une- 
ori valabil pentru creativitatea artistică nu se aplică în mod ne- 
cesar revendicărilor politice. Nu putem minți multă vreme 
asupra fericirii: dacă un popor nefericit nu se revoltă, acest lu- 
cru se întâmplă cel mai adesea fiindcă se teme și nu pentru că 
se consideră fericit. 

Al doilea pericol: „Trebuie să-i dai poporului fericire, chiar 
dacă el n-a cerut nimic“. Cele mai multe regimuri dictatoria- 
le și-au fixat drept obiectiv acela de a oferi fericire cetățenilor 
lor, pe termen mai lung sau mai scurt: „Din moment ce le pro- 
mitem fericire, vor putea să accepte mai ușor cele câteva in- 
conveniente mai mult sau mai puțin penibile, mai mult sau 
mai puţin sângeroase ale acestui mare salt înainte...“ Astăzi, 
rezultatele sunt cunoscute. Numeroase ficțiuni literare, cum 
ar fi Minunata lume nouă, a lui Aldous Huxley sau Un bonhe- 
ur insoutenable de Ira Lewin (autorul celebrului roman Rose- 
mary s Baby), au descris și ele momente nu prea îndepărtate 
din viitor, când fericirea oamenilor va fi asigurată cu metodă, 


25 Citat de M. Wachentorff într-un interviu din Impact Médecine, nr. 13, 
25 octombrie 2002, pp. 72-73. 

recurgându-se mai ales la diverse substanțe chimice. Demo- 
craţiile, în schimb, se mulțumesc să încerce a asigura starea 
de bine concetățenilor lor, acestora revenindu-le datoria de 
a-și asigura ulterior propria fericire. Programul este mai în- 
țelept... 


> Păcatul nr. 7: fericirea este vulgară 


Cele șase critici precedente se întemeiază toate pe premise 
cât se poate de onorabile și acceptabile. Ele pun în gardă în 
mod util împotriva posibilelor derive, cele mai multe dintre 
ele existând chiar. Totuși, dincolo de numeroase reproșuri fă- 
cute fericirii, pare să mai existe și-o altă motivație: fericirea și 
căutarea ei nu sunt șic. Sunt chiar de-a dreptul vulgare. Bune 
numai pentru popor și mic-burghezi... 

Cum de s-a ajuns până aici? 


Fericirea și lupta de clasă 


„Nu suntem niciodată mai fericiţi ca 
atunci când glumele noastre o fac pe doi- 
că să râdă.“ 

Jules RENARD 


Cititorul atent va fi înțeles încă de la începutul acestui ca- 
pitol: Flaubert avea un dinte împotriva fericirii. Prietenul său 
Maxime Du Camp îi făcea, de altfel, reproșul următor: „Ai lân- 
gă tine, la îndemână, toate elementele necesare fericirii, și tu 
nu ești fericit“. Lucru pe care Flaubert îl recunoștea singur: „E 
ciudat, dar m-am născut cu prea puțină credinţă în fericire“. 
Regăsim în rătăcirile doamnei Bovary această dificultate a au- 
torului (care mărturisea cu ușurință: „Madame Bovary, sunt 
eu“): „[...] dar cum fericirea pe care o aștepta din această dra- 
goste nu venise, își spuse că trebuie să se fi înșelat. Și Emma 
căuta să afle ce se înțelegea cu adevărat în viaţă prin cuvinte- 
le fericire, pasiune și tulburare sufletească, care în cărţi îi păruse- 

ră atât de frumoase.“* Fericirea burgheză (de altfel, singura pe 
care o putea realmente observa din interior) a fost deci una 
dintre $ țintele lui Flaubert. 

Însă și fericirea poporului a fost la rândul ei analizată și de- 
scrisă. În scrierea sa Les Gens de peu, antropologul Pierre San- 
sot reabilitează fericirea clasei de jos și subliniază „noblețea“ 
aspirațiilor către fericire a „poporului mărunt“: balul din ziua 
de 14 iulie, turul Franţei, masa de duminică, vacanţele în cam- 
ping, bricolajul... „Fără îndoială că e mai bine să dăm dova- 
dă de măreție în puținul pe care-l avem decât să rămânem in- 
deciși, placizi, ridicoli, incapabili de vreun gest frumos în în- 
destulare“, ne amintește el. 

Să existe oare diferite fericiri de la o clasă socială la alta? 
Jar aceste diferenţe ar putea ele să explice în parte evoluţia 
ideilor și modelor fericirii? Să reluăm deci pe scurt reperele is- 
torice pe care tocmai le-am evocat, dar de data aceasta din 
perspectiva luptei de clasă... 


> Trei etape din istoria fericirii 


Prima etapă: din Antichitate până în Renaștere, fericirea este 
la modă, este preocuparea înţelepților, a filosofilor, a literați- 
lor și aristocraților, în vreme ce plăcerea este considerată vul- 
gară (poporul se mulțumește cu pâine și circ, panem et circen- 
ses). 

A doua etapă: revoluția franceză și cea americană, pregătite 
de mișcările sociale din secolul al XVIII-lea, revendică ferici- 
rea ca pe un drept și cer ca toți oamenii să aibă dreptul la fe- 
ricire.. Fericirea trebuie împărțită. 

A treia etapă: începând cu secolul al XIX-lea, fericirea de- 
vine vulgară, iar plăcerea ajunge să fie la modă, cel puţin în 
ochii unora. Aspiraţia generalizată către fericire și dezvolta- 
re personală a căpătat o amploare cu siguranţă fără prece- 


* Gustave Flaubert, Doamna Bovary, traducere de Demostene Botez, Edi- 
tura de Stat pentru Literatură și Artă, București, 1959, p. 37. (N. red.) 
26 P, Sansot, Les Gens de peu, Paris, PUF, 1991. 

dent în istoria umanității, însă acest fapt a trezit o neîncre- 
dere crescândă în rândurile elitelor intelectuale. Nietzsche. 
„Am inventat fericirea, spun ultimii oameni, și fac cu 
ochiul“. Oscar Wilde, dandy supradotat: „N-am căutat nici- 
odată fericirea, cine dorește fericirea? Eu am căutat plăce- 
rea“. André Gide a identificat pe deplin fenomenul: „Bucu- 
ria părea vulgară, semnul unei sănătăți prea bune și prea 
grosolane... Tristeţea își rezerva privilegiul spiritualității și, 
de aici, al profunzimii“. 


> Fericirea și distincția socială 


Respingerea fericirii se datorează oare faptului că a deve- 
nit populară? Ar fi de-a dreptul supărător... Însă câteva 
exemple recente par să ne conducă în această direcție. Am 
avut prilejul să observăm în Franţa ultimilor ani o violență 
disproporționată a mediilor așa-zis „intelectuale“ la adresa 
lui Philippe Delerm și a cărților sale (cum ar fi La Première 
Gorgee de bière), consacrate micilor fericiri cotidiene, accesibi- 
le tuturor, care nu impun necesitatea unei bogății financiare 
sau culturale prealabile. 

Atacuri încă și mai violente și absurde” au fost lansate, de 
asemenea, la adresa filmului Le Fabuleux Destin d' Amelie Pou- 
lain al lui Jeunet (2001), care relatează într-o manieră onirică 
povestea unei tinere care n-avea altă dorință decât să-i facă fe- 
riciți pe cei din jur. 

Toată această agresivitate viza oare ideile vehiculate în car- 
te și în film sau imensul succes popular de care s-au bucurat 
(fiindcă reușita unora nu înseamnă întotdeauna fericirea alto- 
ra)? Această reacţie a dezvăluit, în orice caz, că fericirea și vi- 
ziunile ei reprezintă — în mod paradoxal — unul dintre cele 
mai minunate subiecte posibile de polemică... 

Fondul problemei este, fără îndoială, acela că fericirea pare 
să anuleze diferențele dintre oameni. Acest fapt ar putea ex- 


27 „Pourquoi tant de haine pour Amélie? Les lecteurs de Libé défendent 
le film de Jeunet“, Liberation, 3 iunie 2001, nr. 6235, pp. 2-4. 

plica de ce s-au scris atât de puţine romane reușite despre fe- 
ricire28, căci, pentru a exista, romanele au nevoie de persona- 
e puternic individualizate. Așadar, oamenii s-ar diferenția mai 
mult prin suferințele decât prin bucuriile lor... Oricum, așa 
gândesc foarte mulți cărturari, a căror principală grijă este să 
nu se amestece în mulțime. 

Sigur, fiecare ființă omenească aspiră la recunoaștere. Însă, 

entru unii, va fi de-ajuns o recunoaștere a conformităţii (a fi 

asemenea altora), în vreme ce pentru alții recunoașterea dis- 
tincției (a nu fi ca ceilalți) va fi indispensabilă.2 

Or, într-o societate în care căutarea fericirii este puternic 
valorizată și propusă majorităţii, pentru cei care caută o recu- 
noaștere a distincției nu există o altă soluţie decât criticarea și 
respingerea ei... 


Ideile despre fericire pe care 
ni le-am însușit nu sunt întotdeauna 
ceea ce credeam... 


„A căuta fericirea în această viaţă, 
acesta e adevăratul spirit rebel.“ 
Henrik IBSEN 


„Sigur, fiecare e liber să-și disprețuiască propria fericire, 
dar disprețuind — uneori în mod activ — fericirea altora, dăm 
dovadă mai degrabă de prostie decât de răutate. lar prostia 
dăunează fericirii“30. Ar trebui oare, la fel ca la cantină, să de- 
clamăm cu privire la fericire: „Dacă vouă nu vă place, nu le 
faceți și celorlalți silă“? 


28 B. Cannone, „Le bonheur en littérature“, Sciences humaines, 1997, nr. 75, 
pp. 38-41. 

29 T. Todorov, „Sous le regard des autres“, Sciences humaines, 2002, nr. 131, 
pp. 22-27. 

30 P, Carré, „Pyrrhon: abolir tous les 6tants“, Magazine littéraire, 2001, 
nr. 394, pp. 25-27. 

Diderot spunea că teoriile despre fericire relatează întot- 
deauna numai povestea celor care le fac. Însă argumentul n-ar 
putea fi răsturnat, poate chiar cu mai multă pertinenţă, for- 
mulându-l la adresa celor care critică fericirea? În ceea ce-i pri- 
vește pe intelectualii „eudemonofobi“ (eudemonism: etică ce 
face din fericire binele suprem), reticența afișată în mod pu- 
blic față de ideea de fericire n-ar fi ea oare numai prudenţă 
sau teamă ascunse? Să simtă oare unii oameni mai multă ne- 
fericire atunci când nu reușesc în căutarea fericirii decât atunci 
când renunţă la aceasta de la bun început? Sau chiar o nemăr- 
turisită invidie? Și cât să-i credem pe acești „oameni care n-au 
știut niciodată să fie fericiți și care nu pot să-i suporte pe cei 
care încearcă să fie astfel“317 În așa fel încât bunul nostru Fla- 
ubert, după ce toată viața a ponegrit ideea de fericire, a ajuns 
să regrete la bătrânețe: „Am fost laș în tinerețe. Mi-a fost fri- 
că de viaţă. Totul se plătește...“ i 

Barzii anti-fericirii se luptă oare, așa cum ar vrea să se 
creadă, cu o adevărată dictatură sau cedează pur și simplu 
în fața unui capriciu al modei? Furia anti-fericire este la fel 
de prostească pe cât este devoțiunea siropoasă a anumitor 
tratate despre fericire. Însă, după părerea mea, ea este încă 
și mai puţin utilă. Ce mesaje transmit până la urmă lucră- 
rile consacrate artei de a nu căuta fericirea, chiar dacă sunt 
reușite și amuzante, așa cum este recentul Comment rater 
complètement sa vie en onze leçons??? După cum remarca în 
mod rezonabil filosoful Roger-Pol Droit3, „problema este 
evident aceea de a ști dacă aceste glume pentru cei răsfă- 
țați de soartă pot smulge un zâmbet cât de mic celor pe care 
nici O fericire nu-i ameninţă, căci cruzimea istoriei nu le ofe- 
ră decât o viață ratată de la bun început“... La fel, discur- 
sul afabil și consensual de tipul „nu trebuie să căutăm feri- 
cirea“ nu este oare pe cale să devină noua deviză — minu- 


31 Alain, Propos, Paris, Gallimard, 1956. 

32 D. Noguez, Comment rater complètement sa vie en onze leçons, Paris, Pa- 
yot, 2002. 

33 R.-P. Droit, „Le mou, le rate et le flou“, Le Monde des livres, 18 ianua- 
rie 2002, p. 8. 

nea epocii noastre, o „gândire-de-a-gata“ pe cât de stereo- 
tipă, pe atât de sterilă? 

Îmi amintesc că am asistat într-o seară la o conferință pe 

tema fericiriis. Erau invitați un filosof, un psihanalist și un te- 
olog. A fost bineînţeles criticată ideea căutării fericirii, fără un 
pesimism excesiv, însă cu siguranța impasibilă a celor care știu 
despre ce vorbesc. Totuși, atunci când s-au strâns de la public 
foile cu întrebări adresate vorbitorilor, președintele conferin- 
tei a trecut prin momente jenante... 
"Multe dintre ele făceau dovada unei nemulțumiri eviden- 
te, spunând în esenţă: „Aveţi de încheiat niscaiva socoteli per- 
sonale cu fericirea, din moment ce-i criticați atât căutarea?“ 
Conferenţiarii au fost atunci nevoiţi să dea înapoi, explicând 
că nu aveau nimic împotriva fericirii, ci doar împotriva dato- 
riei de a fi fericit... 

În final, „simplii cetățeni“, așa cum sunt numiţi în televi- 
ziune (pentru a-i desemna pe cei care nu sunt nici staruri, nici 
jurnaliști), fără statut sau imagine, preferă pur și simplu feri- 
cirea și ideea de fericire. 

Și-atunci, care ar trebui să fie poziția noastră față de aceas- 
tă aspirație autentică? Fără îndoială că nu trebuie să o respin- 
gem, ci mai degrabă să o tratăm cu discernământ. În loc să ne 
agățăm cu înverșunare de fericire, care nu revendică atâta ab- 
negație, mai bine să ne punem adevăratele întrebări, în spe- 
cial cu privire la modelele de fericire. Să discutăm despre fe- 
ricirea autentică și despre cea falsă, să culegem informații de- 
spre ele și, mai ales, despre mijloacele de a le dobândi... 


34 Ciclu de conferinţe ale Église réformée de l'Étoile, Paris, în 2001. 

SĂ NE CLĂDIM FERICIREA 


Nu suntem egali în fața fericirii. 

Ca în cazul oricărei forme de bogăție (iar viața fe- 
ricită este una dintre ele), există, în cazul fericirii, nă- 
păstuiți și răsfătați, supradotaţi și mediocri, vieți care 
oferă totul și vieți care oferă prea puțin... 

Iată motivul pentru care trebuie să vorbim acum 
despre posibilitățile de a căuta și de a găsi fericirea. 
Nu există dogme sau certitudini în materie. Există 
însă direcții, care pot fi surse de inspirație pentru ori- 
cine, dacă o dorește. 

Totul începe de la două întrebări fundamentale: 
Cum să nu ne sporim nefericirea? Cum să ne dezvol- 
tăm puțin câte puțin aptitudinea de a fi fericiți? 


7 
Cum să evităm nefericirea 


„Nu suntem fericiţi: fericirea noastră e 
tăcerea nefericirii.“ 


Jules RENARD 


E 
E A: 


Eid că 


“n limba franceză, cuvântul „malheur“ [ „nenorocire, ne- 
— fericire“ — N. t.] semnifică în același timp situația — 
« „exterioară — care ne afectează, dar și sentimentul — 
interior — care decurge de aici. Există unele încercări atât de 
grele (doliul, boala, ruina, violenţa etc.), încât elementul su- 
biectiv dispare aproape complet. In astfel de cazuri, neferici- 
rea resimțită este uriașă și se pune problema rezistenței: cum 
să supraviețuiești și mai ales cum să iei apoi viața de la capăt? 
Nu vom vorbi aici despre asemenea mari nenorociri, deja evo- 
cate în capitolul al doilea, ci mai degrabă despre cele care ţin 
mai mult de subiectivitatea noastră, cele pe care noi le fabri- 
căm sau le amplificăm în parte, și despre mijloacele prin care 
putem să le facem faţă. 

Căutăm, cu siguranţă, să fim fericiţi, însă, în unele zile, pro- 
blema esențială este aceea de a scăpa mai întâi de spleen, acest 
sentiment de tristețe sau de mâhnire care nu are o cauză cla- 
ră. Pentru cei mai mulți dintre privilegiaţii care sunt occiden- 
talii secolului al XXI-lea, principala piedică în calea fericirii nu 
este „adevărata nefericire“, ci rănile multiple ale vieţii cotidie- 
ne: demoralizarea, hărțuielile și grijile, enervarea și resenti- 
mentele... 

Cum să luptăm și să ne mobilizăm împotriva acestor sur- 
se constante, care pot întreține un sentiment al nefericirii be- 

nign, dar tenace? Și cum să ne ferim să provocăm sau să per- 
petuăm acest sentiment mai mult decât e cazul? Căci suntem 
uneori actorii propriei noastre nefericiri... 


Tentaţia nefericirii 


„Viaţa este un restaurant mic, prost Și 
scump. Şi-n plus, nici nu ne satură.“ 
Woody ALLEN 


Amélie 

„Eu nu trăiesc, eu supraviețuiesc. Nu profit de viață, sunt 
totdeauna dezorientată, fericirea îmi scapă. Mereu e ceva care 
nu merge, mereu mă roade câte-o supărare. Mă lupt întotdea- 
una cu nefericirea. Cel mai rău e că am sentimentul că toate 
se-ntâmplă numai din cauza mea. Reușesc să mă conving că 
sunt nefericită, să sucomb fără să mă împotrivesc în fața depre- 
siei, să intru fără probleme în pielea unei victime a vieții. Une- 
ori, mă întristez fără vreun motiv anume. Alteori, există un 
punct de plecare, o îngrijorare reală, dar care capătă o ponde- 
re exagerată. În toate cazurile, am sentimentul că-mi este foar- 
te greu să nu cedez la chemarea spleenului. Ca și cum aș avea 
o făbricuță unde-mi produc nefericire, acolo, într-un ungher al 
minţii mele...“ 


Predispoziţia ființei umane către nefericire a fost adesea 
descrisă și ironizată. Psihoterapeutul Paul Watzlawick, figură 
marcantă a școlii de la Palo Alto, a scris în anii '80 savurosul 
Faites vous-mêmes votre malheur!. Există, așadar, foarte multe 
lucruri de spus pe tema aceasta, iar cabinetele psihoterapeu- 
ților răsună de dificultăţile pe care le-ntâmpină fiinţele uma- 
ne voind să se smulgă nefericirii. 

Din ce se compune această „tentaţie a nefericirii“? Pot fi 
descrise două fenomene principale: 


1 P Watzlawick, Faites vous-mêmes votre malheur, Paris, Seuil, 1984. 

e unul, de ordin emoțional, este tendința de abandon în fața 
mâhnirii (ceea ce psihiatrii numesc „dispoziţie tristă“); 

e celălalt, de ordin psihologic, constă în amplificarea griji- 
lor și adversităților cotidiene. 


Primul mecanism ţine de dispoziţie, acea tonalitate emoțio- 
nală de bază prezentă constant în sufletul nostru, fiind poziti- 
vă (a fi „bine dispus“) sau negativă (a fi „prost dispus“). Cer- 
cetări recente au confirmat faptul că cei mai mulți dintre noi tre- 
buie să lupte pentru a nu st lăsa copleșiți de dispoziţiile nega- 
tive?. lar această luptă nu este întotdeauna ușoară: știm prea 
bine că „n-ar trebui“ și totuși nu facem mereu eforturi pentru a 
ne desprinde de tristețe atunci când ne copleșește. 

Al doilea mecanism implicat în tentația nefericirii este de 
natură psihologică: transformarea unui obstacol în imposibi- 
litate, a unui eșec în derută, a unui incident în catastrofă... 
Această amplificare subieciivă a temerilor cotidiene a fost ana- 
lizată în multe studii realizate pe pacienţi anxioși și depresivi, 
dar existenţa ei a fost pusă în lumină și la subiecții „normali“, 
ca având o influență majoră asupra stării de bine resimtite și 
a nivelului de stres perceput. 


> De ce suntem înzestrați mai degrabă pentru la nefericire? 


Filosoful Alain avea obiceiul să spună: „Pesimismul ţine 
de stările sufletești, optimismul ține de voinţă“. Este întotdea- 
una mai ușor și mai puțin costisitor în materie de energie psi- 
hică să ne lăsăm copleșiți de sentimentul de nefericire decât 
să luptăm împotriva lui. Invers, din păcate, pentru a face ca 
sentimetul de stare de bine să dureze e nevoie cel mai adesea 
de eforturi. 

Pentru a explica toate acestea, va trebui să invocăm mai în- 
tâi motive personale: există între oameni diferenţe clare în ceea 


2 M. Muraven et al., „Self-control as a limited resource: Regulatory de- 
pletion patterns“, Journal of Personality and Social Psychology, 1998, 74: 
774-789. 

ce privește capacitatea lor de a se simţi bine pe plan emoţio- 
nal. Unele sunt de origine biologică (ceea ce numim tempera. 
ment), iar cele mai multe au cauze psihologice (stilurile afec. 
tive și educative predominante în familie, evenimentele din 
viață). 

Dar mai există și factori caracteristici speciei umane: în ca- 
zul nostru, evoluţia pare să fi favorizat existența în număr 
mare a emoțiilor negative, a căror funcție este aceea de a ne 
spori șansele de supraviețuire ca specie3. Astfel, anxietatea ne 
face mai vigilenți în fața problemelor, teama favorizează fuga 
sau atacul, furia intimidează adversarii sau rivalii, tristeţea 
atrage compasiunea și solidarizează grupul etc. 

Totuși, chiar dacă natura s-a îngrijit de supraviețuirea noas- 
tră, ea nu s-a preocupat deloc de calitatea vieții noastre. Spec- 
trul emoțiilor și stărilor de spirit pozitive este mult mai re- 
strâns, mai labil, mai greu accesibil. Faptul de a ne simţi bine 
este, într-un fel, un lux pe care evoluţia, care nu se îngrijește 
decât de supraviețuirea speciilor și nu și de confortul indivi- 
zilor, nu-l prevăzuse pentru noi. 

De aceea, trebuie adesea să „muncim“ pentru a fi fericiți... 


> De ce să luptăm împotriva tentatiei nefericirii? 


Dar, la urma urmelor, de ce să depunem eforturi? De ce să 
nu lăsăm natura să facă așa cum știe, să fie ea însăși? 

Și-ntr-adevăr, de ce nu... Există, fără îndoială, o plăcere a 
melancoliei și chiar un anumit șic al nefericirii, de când ro- 
manticii au lansat această modă în secolul al XIX-lea. De ase- 
menea, există uneori și-o anumită creativitate care ţine de su- 
ferința morală. Dar nu trebuie să exagerăm în nici o privinţă, 
căci anxietatea și nefericirea paralizează mai des decât stimu- 
leazăf. Totul este, evident, o chestiune de dozaj. Dacă emoții- 


3 M. McGuire, A. Troisi, Darwinian Psychiatry, Oxford, Oxford Univer- 
sity Press, 1998. 

4 C. Waddell, „Creativity and mental illness: Is there a link?“, Canadian 
Journal of Psychiatry, 1998, 43: 166-172. 

le negative și sentimentul de nefericire sunt ocazionale, de 
scurtă durată și nu ne perturbă prea mult cotidianul, putem 
efectiv aștepta ca ele să dispară de la sine. Însă flirtul cu nefe- 
ricirea comportă anumite pericole, pe care psihologia începe 
să le studieze mai în profunzime. 


Primul inconvenient: 

neîmpotrivirea prelungește durata sentimentului de nefericire 

Contrar vechilor opinii, dacă dăm curs liber sentimetului 
de nefericire, riscăm să-i prelungim durata. Se credea mai de- 
mult într-un anumit efect catartic al emoţiilor: că defularea ar 
duce la eliberarea de agresivitate, că exprimarea nemulțumi- 
rii ar duce la alinarea suferinței etc. Se pare că lucrurile stau 
adesea invers: plângerile repetate și fără răspuns (ca în cazul 
anumitor vieți sau chiar al anumitor terapii) pot transforma 
persoana respectivă într-o victimă a vieții. Practicarea sau ur- 
mărirea unor sporturi sau jocuri agresive poate crește riscul 
unor comportamente agresive ulterioare. lar nefericirea se hră- 
nește din ea însăși: cu cât mă las mai mult în voia ei, cu atât îi 
prelungesc mai mult durata. 


Al doilea inconvenient: 

neîmpotrivirea amplifică sentimentul de nefericire 

Abandonul în fața sentimentului de nefericire ne face să 
trecem de la emotie („mă simt nefericit“) la viziune („duc o 
viaţă nefericită“). Este ceea ce cognitiviștii numesc „raţiona- 
ment emoțional“: dacă mă simt trist, chiar fără un motiv pre- 
cis sau valabil, atunci voi ajunge să cred că viața mea, sau 
chiar viața în general, este tristă. 

O cercetare recentă a interacțiunilor mamă-copilP tocmai 
a confirmat importanţa stării de spirit asupra perspectivei 
despre lume. Nouăzeci și nouă de mame au fost invitate să 
participe la un experiment desfășurat într-un laborator de 


5 R. Weis, M. C. Lovejoy, „Information processing in everyday life: Emo- 
tion-congruent-bias in mother’s report of parent-child interaction“, Jo- 
urnal of Personality and Social Psychology, 2002, 83: 216-230. 

psihologie: li s-a cerut să petreacă două intervale de câte 
cincisprezece minute într-o încăpere, în compania copilului 
lor, care trebuia să aibă vârsta între doi și cinci ani. Însă pe 
parcursul celor două intervale de cincisprezece minute |i 
s-au propus două programe diferite: mai întâi, mamele nu 
au primit nici o altă indicație decât să se joace cu copiii lor; 
apoi li s-a cerut să rezolve o problemă matematică, explicân- 
du-li-se că micuţii nu trebuie să se atingă de jucăriile așeza- 
te într-un colț al camerei. Inutil de precizat că cea de-a doua 
condiție a experimentului sporea în mod clar nivelul de stres 
al mamelor... După fiecare din cele două ședințe, ele își eva- 
luau starea emoțională și mai ales calitatea generală a rela- 
ției cu copilul. 

De fapt, aprecierea pe care o făceau mamele referitoare la 
legătura lor cu copilul depinde atât de starea lor de moment, 
cât și de trăsăturile lor de personalitate sau de comportamen- 
tul real pe care l-a avut copilul pe parcursul experimentului: 
cu cât mama este mai stresată, cu atât i se pare că odrasla este 
mai enervantă și mai supărătoare. Starea emoțională resimti- 
tă cântărește la fel de greu ca și comportamentul copilului. 
Alte cercetări au identificat deja acest fenomen: mamele dis- 
forice (care trăiesc emoţii negative) își percep copilul într-o 
manieră mai negativă. 

Dacă stările de spirit punctuale pot influența maniera în 
care o mamă își privește copilul, atunci pot influenţa orice... 


Al treilea inconvenient: 

neîmpotrivirea facilitează revenirea sentimentului de nefericire 

În fine, ultimul inconvenient este acela că tristeţea scăpată 
din frâu își pregătește propria întoarcere: fenomenul este foar- 
te cunoscut în depresie (care are o foarte mare tendinţă de a 
recidiva) și a fost evidenţiat și în cazul dispoziţiilor triste 
cotidiene. Cu cât o emoție a cuprins persoana mai intens și 
mai durabil, cu atât mai mult se va putea reproduce ea în cir- 


6 E. Youngstrom et al., „Dysphoria-related bias in maternal ratings of 
children“, Journal of Consulting and Clinical Psychology, 1999, 67: 905-916. 

cumstanțe asemănătoare și chiar ca urmare a unor stimuli din 
ce în ce mai slabi. 

[Este ceea ce terapeuţii cognitiviști numesc cognitive shift 
(sau „ambreiaj cognitiv“): persoana va claca nervos din cauza 
unor evenimente de viață din ce în ce mai benigne”. A lăsa 
spațiu liber sentimentului de nefericire înseamnă a-i pregăti 
întoarcerea pe ușa din faţă și a risca transformarea ei într-un 
„stil emoţional“ predominant. | 

lată în ce fel poți ajunge „propriul călău“ (în greacă: heau- 
tontimoroumenos), după expresia poetului latin Terențiu8. Un 
sfat vital, aşadar: ori de câte ori este posibil, nu acordaţi prea 
mult spațiu sentimentelor de nefericire și mâhnirilor, rămâ- 
nând pasiv, măcinându-vă singur sau plângându-vă. 


Mâhnirea, spleenul și indispoziţia: 
negurile ce-nvăluie fericirea... 


Jeanne 

„Există astfel de zile în care, de îndată ce mă trezesc, știu că 
o să-mi meargă prost. Îmi trec prin cap numai gânduri triste sau 
îngrijorătoare, simt că sunt extrem de receptivă la tristețe: în me- 
trou, de exemplu, am impresia că toți oamenii sunt nefericiți, că 
au toţi o viață sordidă — ca mine — , toți cerșetorii pe care-i văd 
mă întristează îngrozitor... Dacă nu fac nici un efort, ziua va fi 
înfiorătoare și voi continua așa cum am început, doar dacă nu 
primesc cumva vreo veste foarte bună. Altădată, mă lăsam co- 
pleșită de stările acestea trecătoare de melancolie. Astăzi, nu mai 
am chef să-mi savurez lehamitea, să mă las răscolită: m-am de- 
dat destul... În astfel de momente, interesul meu este să mă lupt 
cu spleenul, să nu-l accept, să nu-i sucomb, să îl alung: de ce a 
apărut? Am oare motive atât de puternice ca să mă las muncită 
de gânduri negre? Etc.“ 


7 Z.V Segaletal., „A cognitive science perspective on kindling and epi- 
sode sensitizations in recurrent affective disorders”, Psychological Me- 
dicine, 1996, 26: 371-380. 

8 Citatde A. Schopenhauer, L Art d'être heureux, Paris, Seuil, 2001, p. 56. 

Cum definim mai exact tristeţea? Dicţionarele vorbesc de- 
spre o „stare de calmă suferință“, despre un „rău a cărui cau- 
ză nu este clară și care ne împiedică să ne bucurăm de restul 
lucrurilor“?. În toate limbile și culturile, există nenumărate cu- 
vinte pentru a denumi stările de tristeţe: cafard, morosité (me- 
lancolie, mâhnire — N. t.) în franceză, blues, spleen în engleză, 
saudade în portugheză etc. 

Aceste stări sunt în general un amestec de necazuri reale 
și tulburări sufletești nedefinite. Numeroase lucrări știinţifi- 
cell s-au ocupat de mood-regulation, adică mecanismele de re- 
glare a stărilor noastre sufletești. Acestea joacă un rol funda- 
mental pentru fericirea noastră. Am vorbit în capitolul 3 de- 
spre stările de spirit pozitive, dar acum trebuie să abordăm 
chestiunea dispoziţiilor negative, care prezintă dezavantajul 
de a fi cele mai numeroase și mai variate... 


Trebuie să facem elogiul depresiei? 


Se credea mai demult că suferinţa fizică trebuie supor- 
tată, că aceasta-i soarta ființei umane și chiar că ea înno- 
bilează. Medicii îi lăsau mult mai ușor astăzi pe pacienţi 
să sufere și nu numai din cauză că erau lipsiţi de mijloa- 
ce terapeutice. Erau, de exemplu, reticenţi în a administra 
morfină pentru a atenua durerea celor bolnavi de cancer 
în fază terminală. 

În final, s-a recunoscut faptul că suferința nu înnobilează 
și că analgezicele (medicamentele împotriva durerii) permit, 
de fapt, să-i facem faţă cu mai multă eficienţă și demnitate. 

Suferința morală n-a parcurs încă același traseu. Mul- 
tă vreme au fost subestimate suferințele asociate depresiei, 
așa cum suferințele prezente în cazul bolilor anxioase sunt 
și-n prezent adesea subestimate. Astăzi, această rămânere 


9 Le Petit Robert, Paris, Dictionnaires Le Robert, 1990. 
10 D. Watson, Mood and Temperament, op. cit. 

în urmă începe să fie recuperată, dar se întâmplă să auzim 
uneori laude la adresa virtuţilor suferinței psihice și chiar 
declaraţii ale terapeuţilor cu privire la binefacerile depre- 
sieill. Ce să credem atunci? 

Sigur, nefericirea, sau sentimentul de nefericire, ne poa- 
te aduce uneori servicii: incitându-ne la reflecţie, amintin- 
du-ne că fericirea nu-i ceva de la sine înțeles, ajutându-ne 
să înțelegem că, în schimb, absenţa durerii, de orice fel ar 
fi ea, este o formă sau un început al fericirii... 

Dar acest lucru nu este valabil decât în primele clipe: 
dacă suferința durează și se repetă, ea nu mai aduce ni- 
mic nou inteligenței, dezvăluind doar resurse psihologi- 
ce excepționale ale persoanei. Doar în efectul retroactiv 
(dacă suntem pacienți) putem face elogiul depresiei. Sau 
dintr-o perspectivă exterioară (dacă suntem terapeuti). 

La Rochefoucauld remarca, vorbind despre această 
veșnică tendinţă de a subestima suferinţa altora: „Avem 
întotdeauna destulă forță pentru a suporta răul alto- 


PL 


ra... 


Ceea ce caracterizează o dispoziţie (fundalul emoțional al 
conștiinței noastre) este tendinţa de a fi ignorată. Întotdeauna 
predomină faimosul „raționament emoţional“: dacă mă simt 
trist, voi avea sentimentul că lumea e tristă. Una dintre între- 
bările pe care terapeuţii le aud cel mai frecvent se referă la 
temperament (tendinţa de a resimți mai degrabă anumite dis- 
poziții): „Dacă am un temperament melancolic, înseamnă că 
nu e mare lucru de făcut“. Există efectiv, iar noi am vorbit de- 
spre aceasta, o anumită stabilitate a dispoziţiei la o persoană 
dată (set point): după oscilaţiile crescătoare sau descrescătoa- 
re datorate evenimentelor favorabile sau defavorabile din via- 


hd 


Il P Fedida, Les Bienfaits de la dépression, Paris, Odile Jacob, 2001. 

12 P, T. Costa et al., „Environmental and dispositional influences on 
well-being: Longitudinal follow-up on an american national sample“, 
British Journal of Psychology, 1987, 78: 299-306. 

tă, se revine de regulă la o anumită medie!2. Iar în absenţa 
unor eforturi personale, acest fenomen va tinde să fie stabil 
de-a lungul anilor. 

Totuși, există întotdeauna posibilitatea modificării ei pe ter- 
men lung; prin eforturi, dezvoltare personală, psihoterapie... 
Obiectivul acestui travaliu asupra propriei persoane nu este, 
bineînţeles, acela de a suprima un „moral aflat la pământ“, ci 
de a ști să-i facem faţă. 


> Cum să facem față mâhnirii? 


Acordând atenție stărilor noastre de spirit 

și luându-le în serios 

Trebuie să le abordăm cu doza justă de seriozitate: nici prea 
multă (dacă vom face astfel, vom ajunge să credem că ele sunt 
oglindirea realității, dar nu întotdeauna e cazul), nici prea pu- 
țină (în felul acesta, am fi în permanenţă ca o marionetă). La 
fel ca întotdeauna, este mai ușor să acționăm la debutul feno- 
menului, cercetând starea noastră de tristețe în loc să ne lăsăm 
dominați de ea. Fie melancolia noastră este o consecinţă a unor 
cauze exterioare: și-n acest caz putem face ceva? Fie ea însăși 
este problema: și-atunci, cum o putem împiedica să se agra- 
veze? Altfel spus, să încercăm întotdeauna să ne înțelegem stă- 
rile sufletești: există motive pentru stările noastre de spirit ne- 
gative? Dacă da, cum le putem înfrunta? Dacă nu, cum le pu- 
tem disipa? 


Distimia 


Pe lângă episoadele depresive descrise, există o tulbu- 
rare de dispoziție numită de psihiatri „distimie“ (de la gre- 
cescul dys, „invers“, și thwymie, „dispoziție“). Pacienţii care 
suferă de distimie sunt afectaţi de simptome depresive de 
o intensitate mai mică decât în cazul depresiei, dar cu as- 
pect cronic: „Niciodată prea rău, dar niciodată prea bine“. 
Distimia are, fără îndoială, unele baze biologice, răspun- 

zând destul de bine la anumite tratamente antidepresivel5, 
însă este receptivă și la intervenţiile psihoterapeutice!+ și 
la combinaţiile acestor două forme de tratament”. Mulți 
dintre pacienţii noștri care „au probleme cu fericirea“ su- 
feră de distimie. Dar fiți atenţi: tratamentul medicamentos 
sau psihoterapeutic al distimiei nu este o promisiune a fe- 
ricirii ulterioare. E] doar face posibilă construirea acesteia. 


Fiind realiști 

Nu putem împiedica existenţa și instalarea stărilor de spi- 
rit negative. Dar putem lupta pentru a nu transforma emoția 
nefericirii într-o nevroză de destin. Acest efort constă în esen- 
tă din a ne împotrivi tendinței spre generalizare: „lar începe“, 
„Mereu aceeași situație“. Facem acest lucru din două motive: 
un astfel de mod de a gândi este adesea fals și întotdeauna 
inutil. Singurul lui efect este agravarea stării de tristeţe, căci 
din generalizare nu decurg alte soluții decât lamentaţiile sau 
ruminațiile. Dacă aceleași dificultăți se repetă realmente, ele 
vor fi abordate în mod mai eficient la rece, la distanță de epi- 
sodul de indispoziţie!6. 


Acţionând 

Chiar dacă acest lucru nu este flatant pentru ego-ul nos- 
tru, toate studiile arată că este mai ușor să ne ameliorăm dis- 
poziția acţionând decât reflectând!7. Așadar, atunci când lu- 


13 J. M. Vanelle et al.,“Controlled efficacy study of fluoxetine in dysthy- 
mia“, British Journal of Psychiatry, 1997, 170: 345-350. 

14 J, C. Markowitz, „Psychotherapy and dysthymia“, American Journal of 
Psychiatry, 1994, 89: 1114-1121. 

I5 A. V. Ravindran et al., „Treatment of primary dysthymia with group 
cognitive therapy and pharmacotherapy“, American Journal of Psychia- 
try, 1999, 156: 1608-1617. 

16 N. Bauman, J. Kuhl, „Intuition, affect and personality: Unconscious 
coherence judgments and self-regulation of negative affects”, Journal 
of Personality and Social Psychology, 2002, 83: 1213-1223. 

17 R. E. Thayer, „Rational mood substitution: Exercise more and indulge 
less“, în R. E. Thayer, The Origin of Everyday Mood, op. cit., pp. 157-168. 

crurile nu merg bine, trebuie să acționăm pentru a ne îngriji. 
Încă o evidenţă? De mii de ori contrazisă de observaţii. Cei 
mai mulți dintre cei anxioși sau deprimațţi fac exact invers: 
cu cât se simt mai rău, cu atât se tratează mai prost, renun- 
țând la activități, la întâlnirile cu prietenii, la practicarea hob- 
by-urilor preferate... Și cu cât se poartă mai nepotrivit, cu 
atât se simt mai rău, cercul vicios strângându-se și mai ta- 
re-n jurul lor. 

A face lucruri plăcute atunci când nu ne simțim bine nu 
ține de domeniul evidenţei, pentru că atunci nu simțim dorin- 
fa de a le face. Or, toate cercetările disponibile arată că trebuie 
să reamorsăm această dorinţă prin niște eforturi inițiale (ca 
atunci când repornim un motor calat). Și că nu trebuie să ne 
lăsăm induși în eroare cu privire la obiectiv: atunci când sun- 
tem indispuși, scopul activităţilor agreabile nu este acela de a 
ne face fericiţi, ci de a împiedica nefericirea să se agraveze sau 
să se instaleze pe termen lung. 

Din această perspectivă, terapeuții cognitiviști le cer ade- 
sea propriilor pacienți: „Ce l-aţi sfătui pe cel mai bun prieten 
al dvs. să facă pentru a-și ridica moralul?“, ceea ce duce des- 
tul de des la reflecţii foarte interesante și pertinente. Apoi, ei 
le pun următoarea întrebare: „De ce n-aţi face același lucru și 
pentru dvs.?“, ceea ce impune necesitatea unei reflecții perso- 
nale aprofundate. Căci cei mai mulți dintre noi nu suntem 
obișnuiți să ne purtăm prietenește cu propria persoană... 


Metodele experimentale pentru 
inducerea bunei dispoziții 


Cercetătorii din laboratoarele de psihologie au recurs 
la numeroase tehnici pentru a induce stări de spirit pozi- 
tive sau negative voluntarilor care s-au supus experimen- 
telor (de genul: starea sufletească influențează aptitudini- 
le matematice? Sau: starea sufletească influențează manie- 
ra în care cineva vorbește despre sine unor necunoscuţi?). 
Aceste tehnici au făcut la rândul lor obiectul unor analize 

menite să le evalueze eficiența18. Iată parada hiturilor în 
materie de stimuli care pot înălța sau cobori moralul în- 
tr-un laborator, pentru cel puţin 10 până la 15 minute. Re- 
găsiți aici unele dintre strategiile dvs.? 

(Cifrele reprezintă „amploarea efectului“, adică importanţa fie- 
cărui item din ansamblul studiilor analizate: cu cât este mai 
aproape de 1, cu atât efectul este mai mare.) 


Vizionarea unei comedii 0,73 
Primirea unui cadou 0,38 
Amintirea în detaliu a unor situații agreabile* 0,36 
Primirea unor felicitări pentru o reușită 0,33 
Ascultarea muzicii preferate 0,32 
Purtarea unei discuţii agreabile cu cineva 0,27 
Faptul de a vedea un chip exprimând 

o emoție pozitivă 0,19 


* Efectul favorabil asupra stării sufletești crește dacă persoana 


respectivă discută cu cineva despre acele situaţii agreabile și mai 
ales dacă acel cineva este un prieten. 


Griji, tracasări și neliniști: 
când viaţa este o hărţuială... 


„Suntem cu toţii niște farsori: supra- 
viețuim problemelor noastre.“ 
Emil CIORAN 


Annette 

„Nu i-am văzut niciodată fericiți pe părinții mei. Își făceau 
prea multe griji pentru a mai putea fi fericiți! Cred sincer că pen- 
tru ei problema fericirii nici măcar nu se punea, căci aveau senti- 
mentul că trebuie să cheltuiască atâta energie pentru a evita ne- 


18 R, Westermann et al., „Relative effectiveness and validity of mood in- 
duction procedures: A meta-analysis“, European Journal of Social Psy- 
chology, 1996, 26: 557-580. 

norocirile, încât singurele lor emoții pozitive erau ușurarea („bine 
că am evitat catastrofa“) sau odihna („ei bine, putem să ne tra. 
gem puțin sufletul“). 

Când îmi vizitam prietenele, mi se întâmpla să văd părinţi 
hedoniști care nu se grăbeau sau lăsau pentru mai târziu o activi- 
tate domestică neplăcută pentru a-și acorda un moment de plă- 
cere... Acestea erau lucruri inimaginabile în familia mea. De 
altfel, eram fascinată de șansa pe care o aveau — căci mi se pă- 
rea că aceasta era o șansă, că erau niște norocoși, binecuvântați 
de zei, în vreme ce noi, ceilalți, eram niște oameni obișnuiți, 
deci nefericiți... 

Cuvintele pe care mama mea le pronunţa cel mai des — le 
aud încă — erau: „Cu toate grijile pe care le am...“ Evident că 
atunci când am crescut, am asimilat modul lor de a vedea lucru- 
rile. Eram deja la universitate când vecinele mele de cameră din 
cămin sau primii mei prieteni au început să râdă de mine din ca- 
uza apetitului meu nelimitat pentru griji. 

Una dintre prietenele mele m-a catalogat într-o zi drept buli- 
mică a angoaselor: aveam crize în care asimilam pur și simplu tot 
ce putea fi îngrijorător, până când mi se făcea rău. În loc să vomit 
apoi, plângeam...“ 


Cum să te simţi fericit dacă te confrunți cu necazuri fără 
șir? Sau mai degrabă dacă te simți confruntat cu toate aceste 
necazuri? 

Căci același eveniment poate fi considerat un obstacol be- 
nign de către cineva și o catastrofă teribilă de către altcineva. 
Pentru unii, adversitatea rămâne ceea ce este: un moment din 
viață, dezagreabil, dar inevitabil, o paranteză a fericirii (ne- 
fericirea-situaţie, nefericirea-emoțţie). Pentru mulți alții, ea 
este, dimpotrivă, pretextul unor ruminații involuntare, dar în 
final complezente, ale propriei nefericiri (nefericire-construc- 
ție). Iar pentru alții, ea este dovada că fericirea este imposibi- 
lă sau iluzorie (nefericire-viziune). În cele din urmă, anxieta- 
tea și neliniștea se pot dovedi a fi unele dintre cele mai mari 
obstacole în calea fericirii. Și pot întreține incapacitatea de a 
trăi cu superficialitate. 

Gândirea anxioasă uzează și compromite, așadar, accesul 
la fericire. Ea generează o atitudine de vigilență incompatibi- 
Jă cu relaxarea și cu liniștirea asociate stării de bine. Ea duce 
Ja sacrificarea realului (posibilitatea de a fi fericit, cel puţin pe 
moment) în favoarea virtualului (prudenţa constantă în sco- 
pul prevenirii eventualelor probleme). 

Anxietatea este o viziune și o interpretare a lumii: perce- 
pem cotidianul ca fiind plin de amenințări și ne consacrăm cea 
mai mare parte a atenţiei și energiei pentru a le supraveghea, 
anticipa și pentru a încerca să prevenim riscurile. În doze mici, 
anxietatea este utilă: suntem atenţi la probleme și ne străduim 
să le facem față. Dar așa cum există o hipertensiune arterială, 
tensiunea arterială fiind un fenomen normal și chiar vital, exis- 
tă și hiperanxietate, prezentă la numeroase persoane în mod 
cronic sau episodic. În acest caz, intră în joc numeroase meca- 
nisme psihologice: 

e Chiar fără să existe probleme, se manifestă o hipervigi- 
lenţă la primejdie, care se traduce printr-o supraveghere con- 
stantă a mediului înconjurător și o anticipare permanentă (an- 
xiosul se gândește la pericole înainte ca acestea să fi apărut și 
își solicită imaginaţia dincolo de orice limită, închipuind fără 
încetare scenarii catastrofale și nebunești). Această anticipare 
constantă determină o incapacitate reală de a profita de clipa 
prezentă. 


Un prieten de-al meu îmi spunea următoarele despre una din- 
tre fiicele sale, în vârstă de opt ani, care avea un temperament an- 
Xios: „Era duminică dimineața și mă întorceam de la piaţă cu Bé- 
renice. Totul mergea bine, vorbeam despre tot felul de nimicuri, 
când, deodată, m-a întrebat dacă există riscul ca într-o zi să ajun- 
gem foarte săraci. Apoi, dacă în țara noastră va fi vreodată răz- 
boi. Cum eu am întrebat-o de ce se gândea la toate astea, mi-a ex- 
plicat că văzuse un bărbat foarte prost îmbrăcat, care a făcut-o să 
se gândească la sărăcie, iar apoi auzise un avion, care o făcuse să 
se gândească la bombe și la război... Așa e Bérénice: chiar dacă 

totul merge bine, o cuprind angoasele. Ca și cum nu s-ar lăsa nici- 
odată pe deplin acaparată de micile bucurii cotidiene... Își petre- 
ce mult timp anticipând. 

Când era mai mică, nu-i puteam face nici o promisiune, căci 
altfel s-ar fi gândit tot timpul la acel lucru și ne-ar fi pisat întru- 
na. Dacă o anunțam cu două săptămâni în avans — în momen- 
tul în care primeam invitația — că este așteptată la aniversarea 
unei colege, ne întreba de zece ori pe zi dacă mai era mult până 
la data respectivă. Are tendința să fie dezorganizată, să treacă de 
la un lucru la altul: abia se apucă de ceva, că și trece la altceva. 
De îndată ce se plictisește, ne întreabă, de exemplu, dacă nu e ora 
mesei, fără să-i fie foame, ci pur și simplu pentru c-ar vrea ca tim- 
pul să treacă mai repede. Trebuie s-o ajutăm să se relaxeze, să sa- 
vureze momentele, căci altfel nu mai face nimic, nu profită de ni- 
mic.“ 


e Atunci când există probleme, hiperanxietatea se caracte- 
rizează printr-o amplificare (un obstacol devine o catastrofă) și 
o focalizare fără recul (anxiosul nu mai vede decât problemele 
respective, existând riscul de a se împotmoli în ele). Gândirea 
anxioasă este, prin esență, o gândire generalizantă: persoana 
elaborează un destin nefericit pornind de la un eveniment ne- 
favorabil. Departe de a o imuniza treptat, adversitățile îi con- 
firmă de fiecare dată cât de ghinionistă și nefericită este. La 
anxioși, nevoia de control exacerbat explică viziunea lor per- 
fecționistă asupra existenţei: din punctul lor de vedere, neca- 
zurile și obstacolele ar trebui să poată fi evitate. Dacă acestea 
se produc, înseamnă că persoana respectivă nu a făcut ce tre- 
buia sau că destinul este extrem de crud. În ambele cazuri, 
data viitoare vigilența va fi dublă și în nici un caz garda nu va 
fi lăsată-n jos... 


lată ce îmi povestea unul dintre pacienţii mei despre mama 
sa, el însuși fiind un anxios (cel puţin, el știa de ce...): „Cu ea, to- 
tul era complicat. De îndată ce puneam la cale vreun proiect, de 
pildă un picnic pentru duminica următoare, anxietatea ei se 
punea pe treabă. Alimentele necesare trebuiau prevăzute încă de 


Cum evităm nefericirea 191 


luni și, de fiecare dată, în cantități excesive — în caz că... Tatăl 
meu era nevoit să-i descrie cu exactitate locul în care urma să mer- 
gem. Nici vorbă să plecăm la întâmplare, caietul de sarcini era 
foarte precis: nu trebuia să fie prea multă umbră — copiii ar pu- 
tea să răcească — , dar nici prea mult soare — pericol de insola- 
tii (oricum, aveam tot timpul la noi pălării). Locul nu trebuia să 
fie prea aproape de drum (ar fi fost zgomot și exista riscul unor 
accidente), dar nici prea departe (pentru a putea ajunge repede 
la mașină în cazul în care vreunul dintre noi se rănea grav). De 
pe la mijlocul săptămânii, începea să aibă probleme cu somnul 
gândindu-se la riscurile enorme care ne amenințau: dacă plouă 
torențial? Dacă ne așezăm lângă un cuib de viespi? Sau de vipe- 
re? Sau dacă un ambuteiaj uriaș ne împiedică să ne întoarcem? Și 
toate acestea la nesfârșit. Până la urmă, nu-i mai spuneam nimic 
dinainte, dar nici așa nu-i plăcea...“ 


> Cum se poate face față anxietății? 


Reflectând în loc să ne lăsăm măcinaţi de gânduri 

Reflectând?... Dar anxioșii se gândesc în permanenţă la 
problemele lor, îmi veţi spune. Așa e... Totuși, pentru ei solu- 
tia nu este aceea de a „nu se mai gândi“, cum încearcă adesea 
să-i sfătuiască cei din anturaj. În primul rând, pentru că acest 
lucru nu dă roade, iar temerile revin întotdeauna. Apoi, pen- 
tru că nu este eficace: neliniștea anxiosului se bazează întot- 
deauna pe un minim de temeiuri și date reale, nefiind vorba 
despre niște halucinaţii. 

In terapie, îi ajutăm pe pacienţi să reflecteze mai bine asu- 
pra problemelor lor, fiindcă anxietatea este, în general, o în- 
lănțuire de ruminaţii neproductive și confuze: anxiosul are în 
minte un motiv de neliniște, se panichează și fie trece la un al- 
tul, fie se învârte în cerc gândindu-se numai la cel dintâi, con- 
centrându-se nu asupra căutării unor soluţii, ci asupra terorii 
care va urma și a nenorocirilor care se vor întâmpla... Ferici- 
rea este o construcție care se hrănește din acțiuni și din deci- 
zii: ruminațţiile sterile ale angoasei se găsesc la antipozi. 

Evitând să transformăm îndoielile în certitudini 

Gândirea anxioasă este o gândire limitată: în fața unei in- 
certitudini (oare va ploua la picnicul de mâine?), ea nu consi- 
deră probabilă decât ipoteza cea mai amenințătoare (da, va 
ploua torențial, copiii se vor uda până la piele, se vor îmbol- 
năvi grav, vor apărea complicații, va fi nevoie să-i internăm în 
spital, poate că lucrurile vor lua o turnură proastă dacă nu 
vom da peste niște medici competenți...). Celelalte ipoteze nu 
sunt nici măcar luate în considerare. Din această cauză, îndo- 
iala anxioasă (ipoteza negativă: „va ploua?“) se găsește pro- 
movată la rangul de certitudine (convingere negativă: „va plo- 
ua cu Siguranță“). 

Unul dintre exerciţiile clasice în psihoterapia persoane- 
lor suferind de anxietate constă în a-i învăţa să țină cont, în 
mod sistematic, de mai multe ipoteze ori de câte ori se con- 
fruntă cu incertitudini: sigur, e posibil să plouă; dar se poa- 
te întâmpla și să nu plouă, sau nu pentru multă vreme, sau 
nu prea tare; iar dacă plouă prea tare, putem să amânăm 
picnicul și să petrecem totuși o duminică plăcută. Trebuie, 
așadar, să înmulțim ipotezele, fără să alegem neapărat una 
dintre ele, restabilind în cele din urmă o funcţionare „de- 
mocratică“ a gândirii (dând cuvântul tuturor punctelor de 
vedere). Fericirea nu e trainică decât într-o conștiință depli- 
nă și lucidă. 


Refuzând să vedem o catastrofă 

în spatele oricărui incident 

Dacă șeful lui i-a criticat munca, anxiosul nu numai că for- 
mulează mai ușor o ipoteză negativă („probabil că e furios pe 
mine, l-am dezamăgit profund“), ci o și amplifică („o să vrea 
să scape de mine“). Este ceea ce se numește un „scenariu ca- 
tastrofă“. 

În general, aceste scenarii catastrofă nu sunt percepute 
în mod conștient, dar sunt totdeauna duse până la capăt, de 
unde și acele emoții anxioase disproporționate. Critica făcu- 
tă de patron se va găsi astfel la originea unei redutabile con- 
strucții imaginare care se supune logicii pesimiste: „Mă va 

lua la ochi, mă va face să greșesc și mă va concedia, iar eu 
nu voi Mai găsi niciodată nimic de lucru, vom ajunge în stra- 
dă, iar copiii vor fi nevoiţi să cerșească la metrou...“ 
Conștientizarea acestui mod de funcționare și demontarea 
lui critică este o fază capitală a luptei împotriva anxietății. Nu 
entru a se convinge că răul nu există, ci pentru a înțelege că 
robabilitatea lui nu este atât de mare pe cât își imaginează 
inconștientul anxioșilor. Fericirea nu înseamnă a ne convinge 
că nu ni se poate întâmpla nimic, ci a înțelege că dacă ne con- 
centrăm întotdeauna asupra părţii rele a lucrurilor, se poate 
întâmpla adesea să nu reușim să le facem faţă cu bine atunci 
când se produc și să ne amărâm inutil viaţa, dacă ele nu se 
produc deloc. 


Învățând să avem încredere 

Cele mai recente cercetări în domeniul anxietăţii arată că 
ea se datorează în mare parte unei alergii la incertitudinel?: 
de îndată ce o situație nu este verificată și sigură, anxiosul 
se așteaptă la ce e mai rău. În final, a trata un anxios înseam- 
nă a-i îmbunătăți toleranța la incertitudine și a-l învăța să 
nu mai vadă în mod sistematic pericolul în spatele a ceva 
nesigur. 

Una dintre pacientele mele anxioase de care m-am ocupat 
rezuma astfel rezultatul terapiei sale: „Acum, încerc să am în- 
credere a priori. Atâta vreme cât nu am dovezi că trebuie să 
mă aștept la ce e mai rău, mă străduiesc să nu-l iau în consi- 
derare premeditat. Și spre deosebire de ceea ce credeam, am 
descoperit că opusul anxietăţii nu este naivitatea, ci realis- 
mul...“ Când vom vorbi despre optimism, vom vedea că ne- 
încrederea este adesea mult mai oarbă decât încrederea. Și că, 
pe deasupra, aceasta din urmă este o cale mult mai bună de 
acces spre fericire. 


19 M. Dugas et al., „Intolerance of uncertainty and worry”, Cognitive The- 
rapy and Research, 2001, 25: 551-558. 

Pesimismul: luciditate sau orbire? 


„A fi fericit nu-i un semn bun, înseam.- 
nă că nefericirea a ratat ocazia; o să vină 
cu trenul următor.“ 

Marcel AYME 

Jean-Jerâme 

„Sunt un ursuz, un acrit... Când eram student, mi se spunea 
ștrumful morocănos; mic de statură, aveam întotdeauna o pălă- 
riuță pe cap și bombăneam întruna. În mod paradoxal, mulți mă 
plăceau și îi înveseleam pe oameni. Probabil că eram un fel de pa- 
ratrăsnet pentru amărăciunea celorlalți. În fine, oricum, toate aces- 
tea se întâmplau în cercurile de amici. Pentru că, în intimitate, 
prietenele mele se plictiseau repede... 

Expresiile mele favorite: n-o să meargă, nu merită, las-o bal- 
tă. Oamenii veseli mă agasau, îmi dădeau impresia că n-au înţe- 
les nimic din viață, că sunt în cel mai bun caz imaturi, iar în cel 
mai rău, egoiști. Nu știu dacă sunt nefericit, n-aș spune așa ceva, 
aș spune mai degrabă că nu sunt niciodată mulțumit pentru că 
mi se pare că nu există multe motive ca să fii mulțumit pe lumea 
aceasta. Problema mea este că tocmai m-am îndrăgostit de-o fată 
veselă, care nu mă suportă așa cum sunt. Ea-mi spune că sunt 

bolnav și că trebuie să mă tratez. Că sunt un infirm al fericirii. Cu 
ceva vreme în urmă, aș fi luat-o la fugă. Dar văzând-o cum se bu- 
cură de viaţă, mă întreb dacă n-are dreptate...“ 


> Ce este pesimismul? 


Pesimist este acela care, în fața incertitudinilor, va prefera 
întotdeauna o certitudine negativă. Mi-am pierdut portofelul? 
Nu-l voi mai găsi (și mi-a fost cu siguranţă furat). Prietenii 
sunt în întârziere? N-or să mai vină. Întotdeauna e mai bine 
să prevezi ce e mai rău, ne asigură pesimiștii”. 


* Dacă doriţi să faceţi o evaluare a tendinţelor dvs. pesimiste sau opti- 
miste, veți găsi la sfârșitul cărții, la pagina 280, un chestionar pe care 
îl puteți completa înainte de a citi mai departe. 

Până la urmă, pesimismul nu este decât o formă de anxieta- 
te, cu o aparenţă calmă și resemnată, dar mai ales erijată în sis- 
tem de gândire: pesimistul încearcă să-l impună anturajului ca și 
cum ar fi vorba despre clarviziune, îi ironizează cu blândeţe pe 
naivii care preferă să pornească de la prezumția că răul nu e nici- 
odată sigur. Pentru pesimist, dacă răul e posibil, atunci el va avea 
Joc: poate că acest raționament este util dacă sunteți inginer de 
aeronave și vă aflaţi la post, căutând să descoperiţi până și cel 
mai mic risc de accidente și să-l preveniţi. Dar este acest raționa- 
ment la fel de util și în viața cotidiană? Și pe ce se întemeiază el? 

Motivaţiile pesimiștilor sunt destul de pasionante și, din 
punctul lor de vedere, perfect logice: 

e Dacă te gândești la ce e mai rău, spun ei, nu poți fi dezamă- 
git, în cazul în care fericirea așteptată nu mai sosește: pesimism 
preventiv. 

e In felul acesta, ești în același timp pregătit să înfrunţi nefe- 
ricirea, dacă aceasta se produce: pesimism pregătitor. 

e În sfârșit, mulți pesimiști sunt superstițioși: dacă se așteap- 
tă la ce e mai rău, dar sperând în același timp la ce e mai bun, 
dar fără să o spună — ba spunând chiar contrariul — , nu poar- 
tă ghinion fericirii. 

Acesta e, de exemplu, cazul studentului care, după un exa- 
men, preferă să susțină sus și tare că a greșit tot și că e foarte ne- 
încrezător, deși în sinea lui știe că nu s-a descurcat chiar atât de 
rău și speră în taină. Însă lui i se pare că discursul pesimist com- 
portă mai multe beneficii: nici el, nici anturajul nu vor fi prea dez- 
amăgiţi dacă va pica examenul; gândul că va trebui să dea din 
nou examenul în sesiunea din toamnă e mai puțin dureros dacă 
începe să se pregătească de pe-acum; și, în sfârșit, „nu se știe nici- 
odată“, zeii s-ar putea să se supere dacă te bucuri prea devreme... 


Acest „pesimism defensiv“, studiat de cercetători20, se ba- 
zează pe niște mecanisme destul de bine cunoscute astăzi. Psi- 


20 J, K. Norem, „Defensive pessimism, optimism, and pessimism“, în E. 
C. Chang (éd.), Optimism and Pessimism, Washington DC, American 
Psychological Association, 2001, pp. 77-100. 

hologul american Martin Seligman, pionier al cercetărilor pe 
tema optimismului, a elaborat un model larg utilizat de psi- 
hoterapeuțţi: teoria atribuirilorZl. Atribuim fiecărui eveniment 
din viaţa noastră variate caracteristici, în funcție de circum- 
stanțe. Putem, de exemplu, să ne gândim: 

e că un succes se datorează eforturilor noastre (atribuire 
internă) sau norocului (atribuire externă); 

e că e dovada valorii noastre ca persoană (atribuire globa- 
lă) sau că nu demonstrează nimic altceva decât capacitatea 
noastră de a duce la bun sfârșit acest tip de îndatorire (atribui- 
re specifică); 

e că ne permite să credem că vom mai avea și alte reușite 
în viitor (atribuire stabilă) sau că nu înseamnă deloc că vom 
mai reuși vreodată (atribuire instabilă). 

În cazul pesimismului, atribuirile au tendinţa să fie în mod 
sistematic părtinitoare, în sens negativ, indiferent de context. 
Ceea ce face ca în cazul pesimiștilor să persiste o viziune de- 
spre lume prea puțin confortabilă și operațională. 


Atribuirile psihologice în cazul pesimismului 


Evenimente pozitive Evenimente negative 
(„am reușit să fac ceva”) („am ratat ceva“) 


„Nu e meritul meu“ „E vina mea“ (atribuiri interne) 
(atribuiri externe) 


„Nu va dura sau nu se va mai re- | „E de durată sau se va mai 
peta“ (atribuiri instabile) repeta“ (atribuiri stabile) 


„Lucrul acesta nu înseamnă ni- „Acest eșec poate să însemne ori- 
mic“ (atribuiri specifice) ce și spune multe despre proble- 
mele mele“ (atribuiri globale) 


21 M. E. P. Seligman, „Explanatory style: Predicting depression, achieve- 
ment and health“, în M. D. Yapko (éd.), Brief Therapy Approaches to Trea- 
ting Anxiety and Depression, New York, Brunner-Mazel, 1989. 

> În ce fel ne împiedică pesimismul să fim fericiţi 


Pesimismul și fericirea nu fac casă bună, din multe moti- 
ve... 

e Pesimismul întunecă momentele bune ale vieții: nu trebuie 
să profităm dinainte (fericirea anticipată e interzisă), ci să nu 
ne bucurăm sau să ne bucurăm numai în ultima clipă, și chiar 
și atunci cu prudenţă și parcimonie. Motivul: ne determină să 
trăim aproape întotdeauna în siajul neliniștii precedente și în 
anticiparea următoarei. 

o Pesimismul nu ne pregătește în eventualitatea nefericirii, con- 
trar argumentului pesimiștilor („voi fi mai puţin dezamăgit 
dacă nu iese“). Căci dacă nefericirea se produce, pesimiștii se 
cufundă în ea cu o anume delectare și cu o satisfacție amară: 
„Eram sigur(ă)“. lar apoi suferă la fel de mult ca optimiștii. 
Numeroase studii au demonstrat legătura strânsă dintre pesi- 
mism și riscul depresiv22. 

e Pesimismul se autovalidează: pesimiștii nu rețin și nu re- 
amintesc anturajului decât momentele în care au avut drep- 
tate (mai există și din acestea...). În schimb, uită sau trec sub 
tăcere toate predicțiile eronate pe care le-au formulat (deși 
sunt majoritare). Același lucru îl fac, încă din negura vremu- 
rilor25, clarvăzătorii și astrologii, pentru a convinge lumea 
de competențele lor: ori de câte ori se fac verificări sistema- 
tice ale tuturor previziunilor lor, bilanţul este stupefiant24. 
Vom vedea că la fel stau lucrurile și în cazul predicţiilor pe- 
simiștilor... 

e Pesimismul poate obosi anturajul și poate crea probleme în 
relațiile cu ceilalți. lată ce îmi povestea o mamă despre direc- 
torii școlii la care învățau copiii ei: „Fostul director era foar- 


22 Ç. J. Robins, A. M. Hayes, „The role of causal attributions in the pre- 
diction of depression”, în G. M. Buchman, M. E. P. Seligman (éds), Ex- 
planatory Style, Hillsadale (NJ), Erlbaum, 1995, pp. 71-98. 

23 M. Minois, Histoire de l'avenir, des prophètes à la prospective, Paris, Fa- 
yard, 1996. 

24 J.-C. Pecker, „L'effet mars“, Sciences et Avenir, 1995, supliment nr. 101, 
pp. 20-26. 

te competent, dar îngrozitor de negativist. Oricând ne du- 
ceam să vorbim cu el despre vreo problemă — sunt reprezen- 
tanta comitetului de părinți — chipul i se întuneca și îmi spu- 
nea de la bun început: «E imposibil». Chiar dacă după aceea 
nu mai era... Cel nou, la fel de competent, este foarte diferit, 
În fața unei cerinţe, îmi răspunde: «Nu vă pot promite nimic, 
dar să vedem mai bine ce putem face». În final, obținem ace- 
leași lucruri și de la unul, și de la celălalt, dar în cu totul alt 
context. Este mult mai agreabil să mă întâlnesc cu noul direc- 
tor, care dă impresia că este mult mai competent, pur și sim- 
plu pentru că are o atitudine mai constructivă: caută mai în- 
tâi să vadă dacă există soluții, înainte de a se grăbi să spună 
că sigur nu există...“ 


b Cum putem lupta împotriva pesimismului? 


e Nu vă încredeți atât în-dos. și cultivați puțină umilință. Cei 
mai mulți dintre pesimiști se cred pur și simplu lucizi, au 
impresia că au tot timpul dreptate (acesta este subînțelesul 
expresiei englezești sader but wiser, „mai trist, dar mai înțe- 
lept“). În plus, consideră că optimismul este o formă mala- 
divă de naivitate. Vom vedea în capitolul următor în ce mă- 
sură opiniile lor sunt infirmate de faptele reale și de psiho- 
logie. 

e Nu repetați lucrurile negative („n-o să meargă”) decât o dată: 
este inutil să le tot amintiţi. De altfel, întrebați-vă dacă are 
vreun sens să le spuneţi de fiecare dată: probabil că anturajul 
dvs. s-a obișnuit atât de mult cu ele, încât a pierdut șirul. Re- 
flectați înainte de a bombăni... Dificil program! 

e Verificați-vă sistematic predicțiile și ţineţi cont de rezultat: 
dacă din zece predicții, nouă sunt eronate, la ce bun să mai 
continuaţi? Pentru că o dată la zece ocazii vi se întâmplă să 
aveţi dreptate? 

e Încercaţi să vă concentrați mai degrabă asupra căutării unor 
soluții decât asupra problemelor și a consecinţelor lor. În genere, 
pesimiștii nu sunt lipsiţi de inteligenţă, însă sub efectul dispo- 
ziției triste care este, de regulă, dispoziţia lor de bază, ei pot 

comite numeroase erori de raționament, așa cum au demon- 
strat-o foarte multe cercetări2. 

e Întrebaţi-vă ce este mai interesant: să fiţi fericit sau să aveți 
dreptate? Pe termen lung, pesimiștii nu au decât un motiv (și 
încă extrem de rar) în plus de satisfacție faţă de optimişti (de- 
spre care își dau foarte bine seama că sunt mai fericiți decât 
ei): faptul de a avea dreptate. Faptul de a putea spune, din 
când în când: „Ti-am zis că așa o să fie“, rămâne în cele din 
urmă singurul lor avantaj. Este suficient pentru a persevera? 
Oare costurile pesimismului nu sunt prea ridicate în raport cu 
micile-i beneficii (acelea de a avea uneori dreptate)? 


Nu e momentul să fii fericit... 


Marc 

„Când mă gândesc... Îmi vine greu astăzi să cred că eu eram 
acel om: un fel de toxicoman al acţiunii. Aveam nevoie întotdea- 
una de ceva de făcut nu numai pe moment, dar și pe viitor. 
Atunci când vedeam că week-end-ul care se apropia nu includea 
în plan vreo petrecere, o ieșire culturală sau sportivă, aveam sen- 
timentul unei morți psihice și sociale. Era o poveste veche. Părin- 
tii mei îmi spuneau că atunci când eram mic, duminica încă de 
dimineața săream în patul lor și îi întrebam ce vom face în ziua 
aceea. Tatăl meu îmi semăna puțin, dar eu l-am depășit. Cred că 
în acea vreme nu mi s-a întâmplat niciodată ca în vacanţă să stau 
întins pe plajă sau pe un șezlong. Pentru mine, paradisul era Club 
Med, cu toate sporturile și activităţile sale, unde era imposibil să 
existe vreun moment în care să nu ai ce face... 

Apoi, am avut un accident grav de motocicletă, cu fractură 
de bazin, și luni întregi am stat întins și nemișcat. Am avut 
atunci două întâlniri incredibile: am întâlnit-o pe viitoarea mea 
soție, care era infirmieră la spitalul unde eram internat. Și re- 


2 N. Ambady, H. M. Gray, „On being sad and mistaken: Mood effects 
on the accuracy of thin-slice judgments”, Journal of Personality and So- 
cial Psychology, 2002, 83: 947-961. 

pausul. Simplul fapt de a citi, de a urmări pe fereastră mersu] 
norilor pe cer, de a asculta muzică... După această reeducare, 
m-am schimbat. Am și îmbătrânit, fără îndoială, dar am reflec- 
tat într-adevăr la angoasa și nemulțumirea care se ascundeau 
dincolo de activismul meu. Pentru că, de fapt, tot acest activism 
era parțial pus în joc și pentru a mă împiedica să mă gândesc 
prea mult. De exemplu, la faptul că nu aveam cu-adevărat vreun 
scop în viaţă, că eram pur și simplu singur. lar apoi cea care 
avea să-mi devină soție m-a făcut să mă schimb definitiv. Ea m-a 
învățat să nu fac nimic sau să nu fac decât un lucru o dată: să 
ascult un disc fără să citesc sau să dau un telefon în același timp. 
La începutul întâlnirii noastre, mi se părea că e puțin cam hip- 
py. Mă ducea în parcul clinicii și îmi spunea: „Nu vă luaţi nici 
ziarul, nici telefonul mobil, priviţi pur și simplu copacii, veve- 
rițele, cerul, o să vă facă mult mai bine...“ Eu nu mai făcusem 
așa ceva în viața mea! Brusc, am început să mă simt straniu: 
fericit. Și mi-am dat seama că și în cazul acesta era vorba despre 
o premieră în viața mea. Înainte, puteam să fiu bucuros, entu- 
ziasmat, ușurat, mulțumit... Dar nu fericit. Am înțeles că ferici- 
rea nu putea exista decât într-un minimum de lentoare. Și cum 
lentoarea mă speria... Aveam impresia că este anticamera vidu- 
lui. Era exact invers: hiperactivitatea și precipitarea sunt cele 
care, de fapt, nu duc nicăieri.“ 


> „Fericirea? Bine, când termin...“ 


„Fericirea, imediat...“ Pare să fie deviza multor persoane 
foarte active. Există, desigur, o fericire care ţine de acţiune... 
Însă acțiunea trebuie să fie în slujba accesului la fericire și sta- 
rea de bine sau să fie un scop în sine? 

Cei mai mulți dintre subiecţii „foarte ocupați“ obțin din ac- 
țiune o anumită fericire. Mulţi dintre ei sunt „vânători de sen- 
zații“, aflați mereu în căutarea unor experienţe intense și a 
unor stimuli, singurele lucruri care le dau sentimentul că tră- 
iesc: ei comit adesea eroarea de a neglija alte tipuri de ferici- 
re. Alții sunt anxioși, victime ale unei dorințe inconștiente, dar 
nemăsurate, de a deţine controlul asupra mediului înconjură- 

or (datorată perfecționismului lor). Iar alții, în sfârșit, sunt o 
ombinaţie a celor două profiluri psihologice. 


Bunii samariteni prea grăbiţi... 


Vrem cu toții să credem că suntem stăpâni pe proprii- 
Je noastre acte și decizii. Totuși, factori la fel de banali cum 
ar fi criza de timp (a fi sau a crede că ești în întârziere) pot 
să ne determine să ne trădăm idealurile... 

Cunoașteţi pilda bunului samaritean? În acest pasaj ce- 
lebru din Biblie (Luca 10, 30-37), Iisus îl laudă pe acela care 
dă de la el pentru a ajuta un necunoscut. Într-o zi, un om 
care mergea de la Ierusalim la Ierihon a fost atacat de tâl- 
hari, dezbrăcat de haine și rănit, iar apoi lăsat la marginea 
drumului pe jumătate mort. Au trecut pe lângă el un pre- 
ot și un levit (trib aflat în slujba templului), dar nici unul 
nu l-a ajutat. Sosește apoi un samaritean (populaţie dis- 
preţuită de evrei, fiindcă descindea din coloniștii babilo- 
nieni) care îi vine în ajutor, îl îngrijește și îl duce pe chel- 
tuiala sa la un han... 

Într-un studiu clasic de psihologie socială?6, li s-a pro- 
pus studenților dintr-o instituție de învățământ religios să 
scrie câte o omelie pe tema pildei bunului samaritean. 
Apoi, li s-a cerut să se deplaseze într-un cartier apropiat 
și să-și înregistreze predica într-un studio. 

Jumătate dintre ei, aleși la întâmplare, au fost informați 
că dispun de suficient timp pentru a face acest lucru. În 
schimb, cealaltă jumătate a grupului a fost încurajată să se 
grăbească, studenților spunându-li-se că sunt deja în în- 
târziere. În timp ce seminariștii se duceau la pretinsa se- 
siune de înregistrări, ei întâlneau pe drum câte un om în- 
tins în fața unei porţi, tușind și gemând (evident, un com- 


' J. M. Darley, C. D. Batson, „From Jerusalem to Jericho: A study of si- 
tuational and dispositional variables in helping behaviors“, Journal of 
Personality and Social Psychology, 1973, 27: 100-108. 

plice al experimentatorilor). Cum aveau studenţii să reac- 
ționeze? Numai 10% din cei cărora li se spusese că sunt 
presaţi de timp s-au oprit pentru a-l ajuta pe necunoscut 
(spre deosebire de 41% dintre cei care credeau că nu au de 
ce să se grăbească). Erau niște seminariști răi? Nu. Pur și 
simplu credeau că sunt în întârziere și se concentraseră 
asupra obligaţiei lor: aceste capcane ale cotidianului se do- 
vediseră a fi mai puternice decât vocaţia lor religioasă și 
decât lecturile sfinte... 

Morala: oricare ar fi idealurile noastre (de bunătate sau 

fericire), le putem scăpa din vedere în vâltoarea vieții... 


Am tratat la un moment dat o tânără hiperactivă pentru o tul- 
burare anxioasă foarte gravă. La sfârșitul terapiei, când ajunsese 
să-i meargă mult mai bine, vorbisem deja despre multe detalii (un 
proverb german spune pe bună dreptate: „Diavolul se ascunde 
în detalii“) din viaţa ei de zi cu zi, mai ales despre modul în care 
percepea vizitele unor prieteni. Aceste vizite sau invitaţii erau 
pentru ea mai degrabă ocazii de îngrijorare și stres decât de bu- 
curie: totul trebuia să fie perfect, casa, mâncarea, conversaţia, at- 
mosfera între convivi... Ne-am pus atunci întrebări foarte simple: 
atunci când prietenii sunt invitați la masă, care este prioritatea? 
Să se epuizeze pregătind până în ultima clipă o recepţie perfec- 
tă? Sau să se destindă așteptându-i pentru a fi în formă atunci 
când ei sosesc? 

Ceea ce a făcut, bineînțeles, obiectul unui exercițiu terapeutic... 


> De ce hiperactivilor le este greu să fie fericiți? 


Răspunsul e simplu: pentru că fericirea nu servește la nimic. 

lar acesta-i un lucru greu de suportat pentru hiperactivi. 
Îmi place mult anecdota pe care o relatează filosoful Albert 
Memmi în micul său tratat Bonheurs: „O doamnă pe care o cu- 
nosc avea obiceiul să spună: mă duc să gătesc, pe urmă mân- 
căm repede, așa că vom putea să ne facem rapid siesta. La care 
soțul ei a adăugat: așa că vom putea să murim iute“. 

Atunci când își pun, adesea cam târziu, întrebarea crucia- 
Jă „La ce trebuie să folosească viaţa?“, mulți hiperactivi sunt 
loviți de sindromul „dac-aș fi știut“. John Lennon, un ex-Bea- 
tles, spunea într-un interviu: „Viaţa este ceea ce se scurge în 
timp ce faceţi proiecte“. 


> Ce să facem ca să nu uităm de fericire? 


e Să ne facem pur și simplu timp să reflectăm. Să ne gândim 
(sau să ne gândim în mod regulat) la priorități. Hiperactivita- 
tea are drept inconvenient (și avantaj) principal, adesea incon- 
știent, că ne determină să evităm să ne gândim și să reflectăm 
la ceea ce vrem să facem cu viața noastră. 


Luc 

„Am făcut o depresie din cauza surmenajului. Cu acest prilej, 
mi-am dat seama că trăiam o viață absurdă: ca un mănunchi de 
fibre musculare dotate cu un singur neuron. Stimul-răspuns, sti- 
mul-răspuns... Căpătăm obiceiul de a reacționa ca niște roboţi la 
solicitările mediului. Apoi, uităm de ce trăim așa și după ce aler- 
găm. Muncim ca nebunii, dar până la urmă în ce scop?“ 


e Să ne programăm experiențe deconectante. În terapie, le re- 
comandăm adesea pacienţilor să înveţe să nu facă nimic sau 
mai degrabă să nu facă tot timpul ceva: să nu pornească radio- 
ul de îndată ce se urcă în mașină sau muzica (ori, mai rău, te- 
levizorul) de îndată ce intră pe ușă; să nu citească întotdeau- 
na atunci când se odihnesc, ci să privească în tavan, ori să se . 
uite la cer sau la nori pe fereastră. Să nu-și umple week-end-u- 
rile sau vacantele cu o groază de activități. Îi învăţăm, de ase- 
menea, să-i delege sau să-i lase pe alţii să facă anumite treburi, 
la serviciu sau acasă, chiar dacă aceștia nu le fac la fel de bine 
ca ei, cel puţin în opinia lor. 


Imi amintesc că i-am cerut într-o zi unei paciente, în chip de 
exercițiu terapeutic, să-i lase pe copiii ei să pregătească singuri 
masa de duminică, lucru pe care nu-l făcuse niciodată „ca să nu 

spargă sau să strice ceva“. Spre marea ei surpriză, lucrurile s-au 
desfășurat foarte bine. În plus, se bucurase să nu facă nimic și să 
fie servită: pentru aceasta, fusese nevoie să accepte din timp că 
era posibil să se spargă ceva vase și să simtă unele arome apro- 
ximative. Dar simplul fapt de a fi vorbit despre toate acestea în 
terapie fusese suficient. 

Aceeași pacientă îmi povestea, după ce-și încheiase terapia, 
cum contempla acum, când îi mergea mai bine, cele o mie și una 
de scene cotidiene în care se-amestecă insistențele și presiunile 
frenetice: „Când îi duc acum pe copii în parc, îi depistez pe acei 
părinţi care îi stimulează exagerat pe copiii lor, care îi împing să 
profite mai mult de călușei («hai, apucă-l de hăţ»), de jocuri («dă-te 
pe tobogan, haide, de ce nu te dai pe tobogan?»), de prieteni («de 
ce nu te joci cu ceilalți, acasă te vaiți mereu că ești singur...»). Îmi 
spun că și eu eram la fel. Mi se pare ciudat. Pe moment, nu ne 
dăm seama că ajungem la un rezultat contrar celui scontat: nu-i 
facem fericiți pe copiii noștri, îi supunem unor presiuni...“ 


Enervarea, furia și alte emoţii ostile 


Emoţiile negative sunt bine cunoscute psihoterapeuțţilor. Ele 
se aglomerează în conștiința unora dintre indivizi, la care sunt 
asociate cu o viziune despre lume deosebit de apăsătoare. Exis- 
tă o întreagă gamă de emoţii ostile: a bombăni, a ironiza, a sta 
îmbufnat, a detesta, a agresa... Rezultanta lor este un negati- 
vism global: facem mofturi la cea mai neînsemnată propune- 
re, spunem nu înainte ca măcar să ne gândim, facem predicții 
pesimiste la foc continuu, bombănim la cel mai mic obstacol. 
Suferim de o incorigibilă nevoie de a-i critica pe ceilalți... 


„Mă apucă râsul când mă uit mai bine la specia umană... Zi- 
lele trecute, urmăream de la fereastră doi tipi care jucau o parti- 
dă de tenis. Erau, cu siguranță, convinși că joacă bine, se strădu- 
iau, se luau în serios. Dar erau ridicole aceste două nulități, erau 
proști, rigizi, patetici în strădania lor de-a face ceea ce credeau ei 
că sunt niște mișcări elegante. Atenţie: femeile nu stau deloc mai 

bine decât bărbaţii în materie de prostie, de îngâmfare, de iluzii 
stupide. Când le văd pe toate urâțeniile acestea care se cred fru- 
moase, rânjesc... Toate femeiuștile acestea care se îmbracă cum le 
ordonă moda, care cred că seamănă cu cele pe care le văd prin re- 
viste și care, de fapt, seamănă cu niște caltaboși stupizi și farsori. 
Prinse în capcană de niște fotografii care arată niște fete cu două- 
zeci de ani și douăzeci de kilograme mai puţin decât ele. 

Oamenii nu sunt buni de nimic. Toţi... Ieri dimineaţă, am fost 
nevoit să mă duc la poștă să iau un pachet. Mă grăbesc să plec 
devreme înainte să mă duc la serviciu: era deja o coadă incredi- 
bilă și ce de-a pensionari, de-a tataie și mamaie! La ora opt di- 
mineaţa! N-au nimic altceva de învârtit toată ziua, dar vin în sin- 
gurele intervale posibile pentru cei care se spetesc muncind. În 
plus, nu-nțeleg nimic, blochează fiecare ghișeul pentru câte-un 
sfert de oră. Ca să nu mai vorbim despre cei care încearcă să se 
fofileze și să treacă în fața tuturor sub pretextul că sunt bătrâni și 
că îi dor picioarele. Nu vă mai zic de funcționarele din spatele 
ghișeelor, o șleahtă de mâini moarte, de fiecare dată când trebuie 
să caute ceva în depozit, le ia un sfert de oră cel puţin. Nu se gră- 
besc. Că doar noi plătim! 

Specia umană e patetică. Urâţenia, prostia, neîncrederea, vi- 
clenia... N-avem nici o șansă!“ 


Aceste relatări, și multe altele încă, îmi parveneau de la 
Philippe, unul dintre pacienţii mei. Venise să se consulte pen- 
tru o fobie socială severă, iar apoi, după ce începuse să-i mear- 
gă mult mai bine, mi-a cerut să-l ajut în planul incapacității 
sale de a se bucura de viaţă. Educat de un tată foarte negati- 
vist și în mod sistematic devalorizant la adresa lui ca și la adre- 
sa speciei umane, moștenise, din păcate, aceeași perspectivă 
asupra lumii: era în permanenţă dominat de un sentiment de 
amărăciune, a cărui primă victimă era chiar el. 


> Tentaţia emoțiilor ostile 


Această „emoţionalitate negativă“ poate fi ocazională și 
poate afecta pe oricine, căci ea evoluează în paralel cu nive- 

lul de stres: cu cât suntem supuși unor presiuni mai mari, cu 
atât crește riscul de a ne privi semenii cu ochi critici. Însă 
atunci când este vorba despre un stil obișnuit, ea ține mai de- 
grabă de o nemulțumire personală profundă, care emană în 
general de la persoanele ele însele nefericite. Îmi amintesc de 
unul dintre bunicii mei care avea obiceiul să spună, atunci 
când cineva îl supăra: „Trebuie să fie tare nefericit ca să se 
poarte așa“. 

Această nemulțumire poate avea surse multiple: lipsa sti- 
mei de sine, angoasa, nesiguranța, vulnerabilitatea, gelozia, 
invidia... Pe scurt, nimic confortabil sau plăcut pentru persoa- 
na afectată. Jules Renard scria: „Devin mizantrop din cauza a 
ceea ce sunt“. Inutil să căutăm prea departe motivele amără- 
ciunii celor ursuzi: ele rezidă în insatisfacţia lor faţă de ei în- 
şişi. 

Un stil emoţional ostil se caracterizează în egală măsură 
prin tendinţa de a căuta atunci când apare o problemă mai de- 
grabă vinovaţi decât soluţii. Apare reflexul de a întreba „Cine 
e de vină?“, atunci când mult mai bine ar fi să spună „Ce fa- 
cem acum?“ Acest reflex poate să apară foarte devreme. 


Clélie, de patru ani, era celebră în familia ei pentru obiceiul 
de a se lua de cei din jur atunci când avea dificultăți: dacă fer- 
moarul de la haină îi era blocat, era cu siguranţă vina fratelui care 
o enervase sau a mamei care o grăbise pentru a pleca la școală; 
dacă pierduse o jucărie, era de vină sora ei care o luase și nu o 
mai pusese la loc... 


> Emoţiile ostile poluează starea de bine 
și erodează relaţiile sociale 


Emoţiile negative au un inconvenient imediat: poluarea 
foarte rapidă a stării de bine. E greu să te simți bine atunci 
când te copleșesc resentimentele sau furia... Însă aceste emo- 
tii ostile reprezintă, de asemenea, și un obstacol în calea apa- 
riției ulterioare a emoțiilor pozitive: prin permanenta și reper- 
cusiunile lor durabile, ele ocupă tot spaţiul psihologic posibil. 

Ele prezintă inconveniente și pe termen lung: cultivarea — 
în parte involuntară — a unei viziuni despre lume nu prea bi- 
nevoitoare este greu compatibilă cu fericirea durabilă. Căci 
aceasta din urmă ţine în bună măsură de practica unei mini- 
me tolerante, așa cum nu pregetă să ne amintească filosofii. 
Pe de altă parte, negativismul, sub forma unei intolerante față 
de ceilalţi, a unei alergii la defectele altora, duce la pierderea 
legăturilor sociale, atât de utile fericirii. Iar excluderea socia- 
lă alterează la rândul ei capacitatea de detaşare și de reflecţie 
inteligentă?7. .. 


Caroline 

„Una dintre prietenele mele, cu care astăzi sunt certată, își pe- 
trecea timpul vorbindu-i de rău pe oameni. Era tot timpul negati- 
vistă. Ceea ce spunea despre alții era uneori corect, chiar amuzant, 
dar era întotdeauna vorba despre o critică. Într-o zi în care eram mai 
obosită, mi-a telefonat și, după o jumătate de oră, mi-am dat seama 
că petrecuse tot acest timp denigrând toate persoanele despre care 
vorbisem. l-am spus-o, poate puțin cam sec, dar a reacționat foarte 
prost și a început să mă insulte. De atunci, nu ne-am mai vorbit. 
Presupun că acum mă vorbește pe mine de rău altora. Dacă mă gân- 
desc mai bine, cred că avea nevoie de nefericirea și defectele altora. 
Nu pentru a se bucura de ele, căci nu cred că acest lucru îi făcea plă- 
cere, ci pentru a se folosi de ele. Probabil că așa se liniștea cu privi- 
re la propria-i persoană și la propriile-i imperfecţiuni...“ 


> Cum să facem faţă emotiilor ostile? 


e Renunţând la cea mai bună dintre lumi. Negativiștii sunt 
adesea la început niște idealiști care așteaptă de la semenii lor 
perfecțiunea sau măcar consecvență în comportamentele lor. 
Dezamăgiţi, ajung adesea la resentimente și cinism. De altfel, 
ei sunt de multe ori dezamăgiţi de ei înșiși. 


27 R, E Baumeister et al., „Effects of social exclusion on cognitive proces- 
ses: Anticipated aloneness reduces intelligence thought“, Journal of 
Personality and Social Psycology, 2002, 83: 817-827. 

e Supraveghindu-ne în situatii de stres. Am văzut că nivelul 
emoționalității negative este paralel cu nivelul de stres. Știind 
acest lucru, putem să ne punem dinainte întrebarea: „Ce mi 
se întâmplă astăzi? De ce sunt prost dispus?“ înainte de a cârti: 
„Ce-i cu toţi imbecilii ăștia de conduc ca niște cizme?“ Unul 
dintre pacienţii mei își fixase drept obiectiv al terapiei să ajun- 
gă să nu mai simtă față de semenii lui decât „bunăvoință sau 
indiferență“. Remarcase că, atunci când se simţea bine în plan 
emoţional, atitudinea lui față de lume oscila între acești doi 
poli. Și trăsese concluzia, pe bună dreptate, că emoțiile ostile 
nu proveneau de la alții, ci de la stresul său... 

e Reanalizând emoțiile ostile în termenii scopului și punând în- 
trebările potrivite: unde mă duc ironiile, enervările, furiile mele? 
Îmi fac bine? Îmi sunt ele de folos pentru a schimba ceea ce 
mă deranjează? Ce altceva util aș putea să fac? Ceea ce nu în- 
seamnă că trebuie să renunțăm la acţiune sau la exprimarea 
propriei nemulțumiri. Dar trebuie să o considerăm pe aceas- 
ta din urmă doar ca pe un semnal care să ne atragă atenţia 
asupra problemei: reflectez, acționez, apoi trec la altceva... Pe 
scurt, trebuie să ne întrebăm dacă preferăm să judecăm sau să 
trăim. 

e „Să nu ironizăm, să nu plângem, să nu detestăm, ci să înțele- 
gem”. Această frumoasă formulă a lui Spinoza reprezintă ea 
singură un întreg program de lucru. A cărei punere în practi- 
că își arată, se pare, roadele, dacă ne luăm după anecdota ur- 
mătoare, relatată de Cioran: „Pe când avea aproape o sută de 
ani, Fontenelle este întrebat cum de-a reușit să-și facă doar 
prieteni și nici un dușman. — Respectând două axiome: totul 
este posibil și toată lumea are dreptate“28. Renuntare sau to- 
leranţă? În orice caz, un bun punct de plecare pentru a ne 
schimba pespectiva asupra lumii... 


28 E. Cioran, Cahiers 1957-1972, Paris, Gallimard, 1997, p. 801. 

Cele trei dezacorduri care vă separă de fericire 


Trei discrepanțe? pot explica dificultatea dvs. de a vă simţi 
fericit: 
e un dezacord prea mare între fericirea trecută și fericirea 
prezentă, 
e un dezacord prea mare între fericirea altora și fericirea dvs., 
e un dezacord prea mare între fericirea visată și fericirea re- 
ală. 


> Nostalgie și regrete: 
„Omul alungat din propria-i fericire. ..*30 


Lise 

„N-am decât amintiri fericite din copilăria mea. Dar, începând 
cu adolescenţa, nu mai există așa ceva. Doar momente bune, mici 
plăceri. Nu am o viaţă dezagreabilă, dar nu pot spune că e feri- 
cită. Mă cuprinde adesea nostalgia când văd copii jucându-se: mi 
se pare că au acces la ceva ce eu nu voi mai avea niciodată...“ 


Henri 

„De la moartea soției mele, acum șase ani, nu mai reușesc să 
trăiesc. Nu sunt deprimat, dar sunt nefericit, pur și simplu. Amin- 
tirile de altădată, când soţia mea trăia, mă asaltează și mă fac să 
sufăr. Fericirea mea trecută mă întristează profund, căci știu că e 
pierdută pentru totdeauna...“ 


Putem regreta fericirea pe care am ratat-o sau de care nu 
am știut să profităm. Putem fi nostalgici după cei pe care i-am 
cunoscut. Așadar, pentru unii dintre noi trecutul nu este de- 
cât o sursă de suferințe? O pacientă îmi spunea într-o zi: „Am 


29 R. H. Smith, E. Diener, D. H. Wedell, „Intrapersonal and social com- 
parison determinants of hapiness: a range-frequency analysis“, Jour- 
nal of Personality and Social Psychology, 1989, 56: 317-325. 

30 R., Mauzi, op. cit., p. 296. 

fost fericită, dar acum nu mai sunt. Și am impresia că aș fi pre- 
ferat să nu fi fost niciodată fericită, fiindcă suferința de a nu fi 
cunoscut niciodată fericirea este mai mică decât aceea de a O 
fi pierdut.“ 

Toate experienţele vieții pot trezi nostalgii și regrete, dar 
mai ales acelea care aduc sau se presupune că aduc fericire: 
iubirea, prietenia, parentalitatea. A fost, de exemplu, descris 
„sindromul cuibului gol“ sau „nostalgia maternală patologi- 
că“ pentru a desemna un tablou psihologic aparte, caracteri- 
zat de nostalgie parentală (și nu din depresie autentică) care 
apare după plecarea copiilor de-acasă: pacienții, adesea mame, 
vorbesc în aceste momente despre pierderea clipelor fericite 
asociate cu viața de familie. Ceea ce părea banal (mesele lua- 
te împreună, efervescența duminicilor în familie) sau chiar 
agasant (jucăriile sau hainele care zac peste tot) apare retros- 
pectiv valorizat și minunat. Dar mai ales iremediabil pierdut 
și, bineînţeles, de neînlocuit. Dacă vă numărați printre acești 
părinţi care nu sunt conștienți de fericirea familială decât 
atunci când copiii lor sunt absenţi, pierzând vremea prin ca- 
merele lor, atunci probabil că sunteţi candidaţi la această nos- 
talgie parentală patologică. 

Nostalgia pare să fie inerentă condiției umane. O teorie in- 
teresantă pe această temă a fost elaborată de psihanalistul en- 
glez Michael Balint, în teoria sa a „defectului fundamenial“31. 
Păstrăm cu toții în noi amintirea inconștientă a primelor clipe 
de viață sub forma „imaginii primitive a unei lumi în care exis- 
tă o armonie totală între individ și mediu, în care individul 
nu-și face griji și nu este în măsură să știe unde se sfârșește 
această lume și unde începe lumea exterioară“. Suntem, așa- 
dar, condamnați să trăim cu tentația permanentă a nostalgiei. 
De unde cuvintele poetului Jules Laforgue: „Fericirea nu are 
prezent, ci doar un trecut și-un viitor“. Fericirea e prinsă între 
vis și nostalgie... 

Însă adesea, nostalgia nu este decât o justificare pentru in- 
capacitatea de a resimţi fericirea în prezent. Nostalgicii au fost 


31 M. Balint, Les Voies de la régression, Paris, Payot, 2000. 

rareori oameni atât de fericiți pe cât ar vrea ei să se creadă (și 
să creadă ei înșiși). După cum spunea cu ironie soția unui pen- 
sionar nostalgic: „Tu, fericit altădată? Lasă glumele! Bombă- 
neai tot timpul, te plângeai de toate cele, de copii, de slujbă, 
de griji!“ Adevărata problemă a nostalgiei este aceea că, în re- 
alitate, ea este mai degrabă o aşteptare (a unei fericiri ce va 
veni) decât un regret (a unei fericiri trecute). Dar, în absența 
unei reflecții aprofundate, această aşteptare este pasivă, după 
cum remarcă Saint- Éxupery: „Nostalgia este dorința de ceva 
neștiut“. De aceea, există mai multe riscuri de a suferi de nos- 
talgie patologică dacă nu avem proiecte de viață cărora să ne 
dedicăm cu totul. Poate și proiecte de fericire... 

Pentru ca amintirea fericirii să devină iar fericire, ce solu- 
tii există, dacă nu aceea de a ne reorienta asupra construirii fe- 
ricirilor noastre prezente? 

lată câteva afirmații ale pacienţilor în legătură cu acest su- 
biect: „Încerc să-mi spun că fericirile trecute mi-au făcut bine. 
Iar faptul de a-mi aminti de ele e tot fericire“, „Nu eram pre- 
gătit pentru fericirea aceea, e inutil să o regret“, „Încerc să trag 
niște învățăminte din trecut: ce pot învăţa din tot ce-a fost pen- 
tru a fi mai fericit astăzi? Ce greșeli am comis pe care ar fi mai 
bine să le evit de-acum încolo?“, „Îmi spun că nostalgia și re- 
gretele nu sunt decât niște obstacole suplimentare în calea fe- 
ricirii, la care mi-e și-așa destul de greu să ajung“. 


> Invidia: distanța dintre noi și ceilalți 


„Dacă n-am vrea decât să fim fericiţi, s-ar rezolva imediat. 
Dar vrem să fim mai fericiți decât ceilalţi, iar acest lucru e 
aproape întotdeauna dificil pentru că noi credem că ceilalți 
sunt mai fericiți decât sunt de fapt.“ Această remarcă a lui 
Montesquieu ne amintește că invidia faţă de presupusa ferici- 
re a altora poate fi un obstacol în calea fericirii noastre. 


Anne-Marie 
„Sunt o persoană invidioasă. Simt totdeauna nevoia să veri- 
fic dacă ceilalți n-au mai mult decât mine. Chiar dacă sunt mul- 

țumită cu ceea ce am, fericirea mea e compromisă dacă cineva 
apropiat are mai mult: dacă mi se pare că sora mea e mai fericită 
decât mine etc. Am boala comparațiilor, care îmi ruinează viaţa, 
îmi distruge toate bucuriile... Decât să fiu nevoită să suport că eu 
am Unu și altul are Doi, prefer să avem amândoi Zero. De exem- 
plu, atunci când eram mică și mă certam cu sora mea pentru un 
obiect oarecare, preferam să plâng pentru ca părinții să intervină 
și să ni-l confiște decât să văd că-l ia ea... Am sfârșit prin a înţe- 
lege că fericirea altora nu mă afecta cu nimic, că nu era ca feliile 
unui tort. Dar am avut nevoie de ani întregi ca să ajung aici. Și 
trebuie să rămân vigilentă, fiindcă mușcătura invidiei se face sim- 
țită sistematic...“ 


Fericirea suferă în general comparații. Astfel că invidia poa- 
te fi unul dintre marile obstacole. Ea se definește prin dorinţa 
de a poseda ceea ce au alţii. Ca emoție, invidia nu este nici 
bună, nici rea. Apariţia ei este, în orice caz, aproape incontro- 
labilă. Totul depinde, de fapt, de atitudinea pe care o vom 
adopta mai apoi față de ea: invidie ostilă („de ce idioții ăștia 
sunt mai fericiți decât mine?“), invidie depresivă („de ce sunt 
atât de incapabil să fiu fericit?) sau invidie emulativă („cum 
fac oamenii fericiţi și cum mă pot inspira de la ei?“). 

Toate eforturile celor care sunt victime ale invidiei, pe lân- 
gă acela de a căuta să înțeleagă de ce au ajuns astfel, trebuie 
să tindă spre acest scop: asumarea invidiei (este inutil să ne 
rușinăm), înțelegerea ei și căutarea unor soluţii constructive 
(nu trebuie să persistăm în ea sau să încercăm să facem rău al- 
tora). Pentru a învăţa să suprimăm această invidie maladivă, 
trebuie să ne punem întotdeauna două întrebări. Una pe ter- 
men scurt: ce se întâmplă în această situație? Și una pe termen 
lung; ce pot face începând chiar de astăzi pentru ca pe viitor 
să fiu mai puţin invidios? 

> Idealopatia: diferența dintre vis și realitate 


Ines 

„Sunt întotdeauna mai fericită în imaginația mea când mă 
gândesc la lucruri decât atunci când le trăiesc. Totul este întot- 
deauna mai frumos în visurile mele. E doar problema mea sau 
este a tuturor ființelor umane?“ 


Fericirea și comparatiile 


„Fericirea: senzație agreabilă care se naște din contem- 
plarea mizeriei altuia.“ În al său Dictionnaire du Diable??, 
americanul Ambrose Bierce oferă această definiție pesimis- 
tă a fericirii. El mai spunea despre nefericire: „Nefericiri- 
le se împart în două categorii: ghinion pentru noi înșine, 
noroc pentru alții“, ceea ce ne permite să observăm că per- 
spectiva lui asupra vieţii era consecventă, chiar dacă nu 
prea îmbucurătoare. 

Fericirea poate suferi două tipuri de comparații: cu 
ceva mai bun sau cu ceva mai rău. Printre comparaţiile cu 
ceva mai bun, o comparaţie frecventă este aceea cu ferici- 
rea celor apropiaţi: nu ne comparăm cu necunoscuți Și nici 
cu persoane inaccesibile. Însă atunci când cei bogaţi și ce- 
lebri își dezvăluie intimitatea (paginile people din reviste), 
riscul crește: apropiindu-se de admiratorii lor, arătând că 
sunt și ei „oameni ca toți ceilalți“, starurile riscă să susci- 
te mai multă gelozie și mai ales insatisfacție. De unde și 
plăcerea nesănătoasă a acelor cititori de reviste people ca- 
re verifică dacă idolii lor sunt și ei nefericiţi: au boli, di- 
vorțuri, se sinucid, sunt alcoolici... În felul acesta, avanta- 
jele lor devin mai puțin insolente. 

Printre comparațţiile cu ceva mai rău, se numără aceea 
cu fericirea celor apropiați, dar și cu fericirea necunoscu- 


32 A. Bierce, Le Dictionnaire du Diable, Paris, Payot-Rivages, 1989. 

ților. Ceea ce ne liniștește: „Nu suntem cei mai nefericiți“, 
fără ca în felul acesta să devenim fericiţi... 


Este întotdeauna mai ușor să ne imaginăm fericirea decât 
să o construim sau chiar decât să o trăim. Aceasta este proble- 
ma visătorilor (cel puţin a celor care nu acționează mai apoi), 
a nemulțumiţilor („fericirea aceasta e tot ce pot spera?“) și a 
anxioșilor („oare va dura?“). 

Filosofii ne amintesc totuși că fericirea nu se limitează la 
satisfacerea dorințelor noastre. Poate că e exact contrariul. Ast- 
fel, numeroși sunt aceia care au propovăduit renunţarea la do- 
rințele ce nu depind de noi și, mai ales, la speranţa de a le re- 
aliza: „Speranţa nu este decât un șarlatan care ne înșală neîn- 
cetat; iar pentru mine, fericirea n-a început decât după ce am 
pierdut-o“ (Chamfort). Și-atunci, trebuie oare să renunțăm să 
mai sperăm pentru a fi fericiți, aşa cum ne propune Andre 
Comte-Sponville cu formula sa: „Fericirea, cu disperare“? Pen- 
tru unii, există chiar mai multă fericire în a aștepta fericirea de- 
cât în a o atinge. 

Care sunt soluţiile? Vorbind despre beneficiile curei anali- 
tice, Lacan spunea: „Vindecarea va veni apoi“, pentru a expri- 
ma faptul că nu aceasta era principala grijă a psihanaliștilor 
(cel puţin nu a unora dintre ei). Afirmația este discutabilă în 
ceea ce privește vindecarea. Dar ea este transpozabilă pentru 
fericire. Un sfat, așadar, pentru idealopaţi (aceste persoane bol- 
nave de idealism): trăiţi acum, iar fericirea va veni apoi... lată, 
în orice caz, câteva dintre spusele unor pacienţi: „Am sfârșit 
prin a înțelege — și a accepta — că fericirea este incontrolabi- 
Jă: doar condiţiile ei mai sunt, încă...“, „Îmi spun că dorinţa 
de fericire nu trebuie să se transforme în nevoie sau chiar ob- 
sesie a fericirii“, „Să acceptăm fericirile imperfecte: să ne spu- 
nem că nu e așa rău, că vor mai fi prilejuri...“, „În viață nu 
avem decât fericirea!“ 

Idealuri, zâmbete și medalii olimpice 


La Jocurile Olimpice din 1992 de la Barcelona, niște cer- 
cetători au înregistrat pe casete video festivitățile de pre- 
miere, unde primii trei clasați la fiecare probă erau încu- 
nunați cu aur, argint și bronz?3. Apoi, încadrând doar chi- 
purile fiecărui atlet, le-au cerut unor observatori care nu 
erau la curent cu rezultatele să le evalueze. Aceștia presu- 
puneau că primii trebuie să aibă un aer mai fericit decât 
cei de pe locul doi, iar aceștia, la rândul lor, un aer mai fe- 
ricit decât cei de pe locul trei. Or, s-a dovedit clar că cei 
mai mulți dintre cei de pe locul trei păreau să fie mult mai 
fericiți de medaliile lor de bronz decât erau cei de pe lo- 
cul doi de medaliile lor de argint. Într-adevăr, cei de pe 
locul doi nu se gândeau atât la performanţa lor ca atare, 
ci mai degrabă la locul întâi care le scăpase și la visurile 
lor spulberate (comparaţie cu ceva mai bun). În vreme ce 
atleții de pe locul trei își spuneau că, în fond, s-ar fi putut 
întâmpla să nu câștige nimic (comparaţie cu ceva mai 
rău)... 


O văicăreală cu folos 


„Durerea este întotdeauna mai slabă 


decât strigătul ei.” 
Jean DE LA FONTAINE 


Lola 

„Colegul meu de birou este un cârtitor și-un văicăreţ. Bombă- 
ne și se plânge de dimineaţa până seara. Întotdeauna e «sătul, să- 
tul, sătul» de ceva... E puţin obositor, dar altfel nu e un om rău. 
Recent, am fost la un fraining pe nu știu ce temă de resurse uma- 
ne. La un moment dat, animatorul a spus ceva de genul: «Cârti- 
torii sunt niște loosers...» 


33 P, Legrenzi, Le Bonheur, op. cit., p. 28. 

L-am privit grijulie pe colegul meu și am observat că începu- 
se să asculte cu atenţie. Avea o față! După părerea mea, totul a 
fost un șoc pentru el, mai ales că, la vremea respectivă, se făceau 
concedieri pe bandă în firma noastră. Și ar fi fost mai bine pen- 
tru el să nu fie considerat un looser... Colegul meu mi-a vorbit în 
mai multe rânduri despre fraining-ul acesta. Cred că de atunci a 
reflectat asupra lucrurilor pe care le făcea în mod inconștient, 
bombănind de dimineaţă până seara. 

Pentru moment, pot spune că e aproape un miracol, căci face 
mult mai puține comentarii și nu se mai plânge pentru toate cele...” 


> Tot soiul de plângeri... 


Ce este o plângere? Un protest față de nefericirea resimțţi- 
tă, în măsura în care este percepută ca o nedreptate, ca o ano- 
malie a destinului. Biblia abundă de plângerile celor care nu 
înţeleg și nici nu acceptă faptul că Dumnezeu i-a lăsat omului 
posibilitatea de-a alege, astfel că acesta este nevoit să se con- 
frunte cu nefericirea. Ne gândim, bineînţeles, la Iov, om drept 
și pios, pe care Dumnezeu îl lasă asuprit și ruinat de Satan (de 
unde expresia „sărac precum Iov“), pentru ca acesta să-și do- 
vedească mai apoi credinţa. Dar mai este și profetul leremia — 
care și-a lăsat numele ieremiţilor —, căruia îi era atribuită al- 
tădată cartea Plângerilor, unde el deplângea ruina Jerusalimu- 
lui și distrugerea Templului. 

Formulată cu umor, plângerea poate fi adesea savuroasă. 
Îmi amintesc de un iezuit, cunoscut în sânul comunităţii sale 
pentru permanentele-i lamentații și recriminări, dar și pentru 
caracterul său poznaș. În zilele în care era bine dispus, răspun- 
dea la întrebarea: „Cum îți merge?“ cu un mucalit: „Bine, n-am 
nici un motiv să nu mă plâng...“ 

Menită să atragă atenţia altora asupra dificultăților noas- 
tre, în scopul de-a obţine un ajutor, emoțional sau material, 
plângerea poate să devină, dintr-un lucru ocazional, un obi- 
cei și poate traduce atunci un stil de relație cu lumea: ea ara- 
tă că persoana respectivă se consideră a fi victima unor ne- 
dreptăți sau ghinioane recurente. 

De asemenea, plângerile pot să fie externe (adresate cuiva, 
care ascultă sau nu), dar și interne. „Dacă nu zic nimic nu în- 
seamnă că nu mă plâng în sinea mea“, îmi spunea într-o zi o 
pacientă. Un monolog interior care abundă în plângeri nu lasă, 
bineînţeles, prea mult loc sentimentului de fericire3t. 


> Sunt nefericit, deci mă plâng, sau mă plâng, 
deci sunt nefericit? 


Lamentaţiile prezintă două mari inconveniente. 

Lamentaţiile repetate induc victimizarea. Aceasta este o vi- 
ziune asupra existenței în care persoana respectivă se simte în 
mod constant victimă: a altora, a societăţii, a destinului. Văi- 
căreala, ca stil obișnuit de reacție în fața dificultăților, traduce 
o așteptare exagerată de a fi băgat în seamă și ascultat de că- 
tre ceilalți. În familiile numeroase, plângerile mezinilor au ade- 
sea scopul de a-i face pe părinţi să intervină pentru a restabili 
ordinea. Mai târziu, adulții așteaptă ca plângerea să le aducă, 
dacă nu o pedepsire a celor răi sau o reparaţie a suferințelor, 
cel puţin o recunoaștere a nedreptăților trăite. 

Un alt inconvenient al lamentației sistematice este acela că 
induce pasivitate și blocaje în fața problemelor. Ea semnifică 
adesea așteptarea unei intervenţii exterioare — sau dezolarea 
în fața faptului că această intervenţie este imposibilă. 


Lamentaţiile și psihoterapia 


Limitele „psihoterapiei moi“ (practicată de acei profe- 
sioniști în problemele sufletului omenesc care se mulțu- 
mesc să asculte plângerile pacienţilor lor, uneori timp de 
ani de zile, dând din cap) sunt astăzi din ce în ce mai bine 
recunoscute. În cartea sa La Fin de la plainte, psihanalistul 
iconoclast François Roustang denunţă abuzurile acesteia 


34 V. B. Scott et al., „Te development of a trait measure of ruminative tho- 
ught“, Personality and Individual Differences, 1999, 26: 1045-1053. 

și subliniază cu finețe natura plângerii patologice: „Ea nu 
respectă dreapta măsură a durerii și a suferinţei, ci le în- 
văluie într-un surplus. (...) Însă în scurt timp, fiindcă este 
de durată, ea devine o fixație repetitivă care întreține du- 
rerea, în loc să o epuizeze“. 

Departe de mine ideea că nu trebuie să ne plângem 
unui terapeut: pentru cei izolaţi sau cei care au dificultăți 
în a vorbi despre propria persoană (din rușine, culpabili- 
tate sau pur și simplu pentru că nu au obiceiul), talking 
cure („terapia prin cuvânt“) permite o autentică eliberare. 
Însă o dată depășită prima etapă, faptul de a ne compla- 
ce în lamentaţii poate întări o viziune eronată despre lume, 
nu ne determină să ne schimbăm comportamentele, ci să 
ne gândim că avem dreptate etc. 


> Cum contracarăm dorința de-a ne plânge? 


o Trebuie să privim dificultățile pe care le întâlnim ca pe niște 
probleme ce trebuie rezolvate și nu ca pe niște nedreptăți ce ne lo- 
vesc. Ori de câte ori este posibil, avem interesul să ne asumăm 
poziția de agenţi ai propriei existente și nu de victime ale eve- 
nimentelor. 

— Să ne amintim că plângerea trebuie să initieze rezolvarea pro- 
blemei și nu să i se substituie. Dorinţa de a ne plânge, altora sau 
nouă înșine, trebuie să facă în mod sistematic obiectul unor 
întrebări: „Mă ajută la ceva să mă plâng?“, „Îmi face bine?“, 
„Acest lucru îi determină pe ceilalți să mă reconforteze sau să 
mă ajute?“ Sau și mai prozaic: „E cazul să încep să mă plâng 
sau de fapt nu e cazul?“ și de asemenea: „Când ar trebui să 
mă opresc?“ 

Obiectivul acestor eforturi? Pur și simplu acela de a ajun- 


ge să „nu mai suportăm ca plângerea să depășească suferin- 
ța“35. 


35 F, Roustang, La Fin de la plainte, Paris, Odile Jacob, 2000. 

Arta lamentațiilor... 


Lamentaţia adaptată Lamentaţia toxică 
Punctuală Cronică, obișnuită 
Pregătește căutarea unei soluţii Auto-suficientă 


Doar în caz de dificultăți Persistă multă vreme după dispa- 
riția dificultăților 

Aduce ușurare Nu aduce ușurare, ci chiar agra- 
vează situația 


Ţine cont de disponibilitatea și de | Nu ține cont de disponibilitatea și 
capacitățile de a asculta ale interlo- | de capacitățile de a asculta ale in- 
cutorului terlocutorului 


Limitată (la fapte) Generalizată (la destin) 


Cum pregătim întoarcerea fericirii... 


„Nefericire: puțin mai mult decât o 
grijă banală și care ne amintește cu violen- 
tă că nu suntem noi cei care controlează 
rotiţele ce pun în mișcare lumea.“ 

Ambrose BIERCE 


„Nefericirea? Suntem totuși obligaţi să trăim cu ea...“, îmi 
spun uneori unii pacienți resemnați. 

Să trăim cu ea... Uneori, nu avem de ales. Dar să evităm 
să confundăm situația nefericită (pe care trebuie într-adevăr să 
o suportăm) cu viziunea nefericirii sau cu construcția neferici- 
rii. Putem face în așa fel, încât să nu atragem asupra noastră 
mai multă nefericire decât ne aduce oricum viața. 

Obiectivul unui astfel de program nu este acela de a fi fe- 
riciți în ciuda a orice s-ar întâmpla, ci, atunci când întâmpi- 
năm greutăţi, de a nu ne împotmoli în tristeţe și de a lupta îm- 

potriva sentimentului de nefericire și a metastazelor sale, de 
a îngusta din ce în ce mai mult spaţiul sortit amărăciunii... 

Este vorba, de fapt, de pregătirea întoarcerii fericirii. Iar 
preceptul lui Aristotel: „Înțeleptul nu aspiră la plăcere, ci la 
absenţa suferinței“ nu reprezintă decât o primă etapă. Căci a 
limita nefericirea nu înseamnă încă a crea fericire... 


8 
Cum să ne cultivăm 
și să ne apărăm fericirea 


1 
„Dacă s-ar construi casa fericirii, cea 
mai mare încăpere ar fi sala de așteptare.“ 


Jules RENARD 
Speraţi să vă apropiați de fericire? 


tunci, prima întrebare care se pune este următoa- 
~, rea: există „rețete ale fericirii“? Folosesc în mod in- 

di „itenționat cuvântul rețetă, atât de adeseori denigrat 
în psihologie. O rețetă este un ansamblu de sfaturi menite să 
faciliteze atingerea unui obiectiv. Dicţionarele precizează chiar: 
„Un procedeu special pentru reușirea unei operaţiuni domes- 
tice“1. Recurgem în permanenţă la reţete, la „trucuri“ care să 
ne ajute zi de zi. Să le considerăm pur și simplu ca pe o ma- 
nieră de a ne organiza eforturile pentru a ne apropia cât mai 
mult posibil de scopul urmărit. 

În materie de fericire, rețetele nu sunt nocive decât dacă sunt 
înțelese ca niște garanţii infailibile („o să funcționeze întotdeau- 
na“) sau obligații („numai așa merge“). Această percepție depin- 
de mai mult de modul în care sunt eliberate aceste rețete decât 
de conţinutul lor propriu-zis. De aceea, preceptele unui guru 
(„vreţi să vă vindecaţi? iată calea“) nu sunt de aceeași natură ca 
sfaturile unui terapeut („încercaţi să faceți așa și o să vedem dacă 
vă ajută“): în primul caz, e vorba despre niște adevăruri revela- 
te, în cel de-al doilea despre propuneri care trebuie evaluate. 


1 Dictionnaire Le Robert, op. cit. 

„Retetele fericirii“ nu sunt, desigur, decât niște propuneri, 
dar ele sunt utile celui care e interesat de propria fericire: îi 
dezvăluie în ce fel alți oameni au devenit mai fericiţi utili- 
zând-le. În același timp, ele trebuie primite cu prudenţă: ni- 
mic nu garantează că sunt pe potriva noastră. Am văzut, pe 
de altă parte, că nu sunt decât o trambulină și nu pot decât să 
faciliteze apariţia fericirii. 


Cea de-a doua chestiune privește importanța unei voințe 
globale, a unui „plan de fericire“, cum era acela despre care, 
într-o scrisoare din 1738, îi vorbea Mirabeau prietenului său 
Vauvenargues: „Nu trebuie să fii filosof, dragul meu prieten, 
ca să trăiești viața din plin. lar dumneata, dragul meu, medi- 
tezi tot timpul, studiezi, ca și cum nimic n-ar fi mai presus de 
ideile tale și nu te gândești o clipă să-ţi faci un plan hotărât 
care să te ducă la ceea ce ar trebui să fie singura noastră țintă: 
fericirea“2. 

Trebuie să facem din căutarea fericirii prioritatea existenței? lar 
în acest caz, câtă energie să-i consacrăm? Sunt posibile două 
atitudini: renunțarea sau încercarea (cu, de altfel, mai multe 
variante: renunțând și criticându-i pe cei care încearcă sau în- 
cercând și criticându-i pe cei care renunţă). 

Dacă am luat decizia de a încerca, există mai multe strate- 
gii în aceste „planuri de fericire“, perceptibile încă din enun- 
tarea metodei lor. În acest caz, cuvintele contează mult: vor 
vorbi despre „căutarea fericirii“ (care presupune că e posibil 
să n-o găsim) sau despre „strădania“ ei (mai mistic și mai în- 
verșunat)? Despre urmărirea ei sau chiar despre „vânarea fe- 
ricirii“, după expresia lui Stendhal? Sau de ce nu despre „cu- 
cerirea fericirii“ (războinică și voluntaristă), cum spune câști- 
gătorul premiului Nobel Bertrand Russell’, ori despre „arta 
fericirii“, ca Dalai Lama? 


2 Citat de R. Mauzi, op. cit., pp. 261-262. 

3 B. Russell, La Conquête du bonheur, Paris, Payot, 1962. 

4 S.S. Dalai Lama, H. Cutler, L'Art du bonheur, Paris, Robert Laffont, 
1999. 

Această ultimă formulare este, fără îndoială, cea mai re- 
ușită, căci ea se apropie cel mai mult de mișcarea care carac- 
terizează abordarea fericirii: ca și în cazul creației artistice, 
fericirea este rodul unei înlănțuiri de eforturi și revelații, de 
reflecţie și intuiție, de control și abandon, fără să existe nici 
o certitudine că grația unui anumit moment va mai fi aici și 
mâine... 

Am evocat de-a lungul întregii cărți numeroasele direc- 
tii în care putem persevera pentru a ne spori fericirea („re- 
tetele“). Iată, în încheiere, câteva elemente suplimentare pen- 
tru organizarea demersului („planul“). 


Să luăm decizia de a fi fericiţi 


„Trebuie să dorim să fim fericiţi și să 
facem ceva în acest sens. Dacă rămânem 
în poziţia spectatorului imparţial, lăsând 
ușile deschise ca să intre fericirea, triste- 
tea e cea care-și va face apariţia.“ 

ALAIN 


Paul 

„Înainte, așteptam fericirea, acum o construiesc. Mama mea 
a murit când eu aveam șase ani. Tatăl meu era foarte ocupat cu 
slujba, nu era niciodată acolo pentru surorile mele sau pentru 
mine; cu siguranţă era el însuși foarte nefericit și, în orice caz, 
nu prea era înzestrat pentru fericire. Eram un copil foarte an- 
xios, dezorientat, fără o direcție în viaţă, fără vreo logică ori 
regulă. Când eram adolescent, eram convins, ca mulți alții, că 
voi muri tânăr. 

Apoi m-am trezit la treizeci de ani, însurat și cu copii. Și tot in- 
capabil să mă bucur de viață, copleșit de grijile și dorințele mele, 
instabil, nefericit. Am trecut cu soția mea prin numeroase crize 
destul de grave. Am început să reflectez. Până atunci, așteptam 
fericirea care venea, pleca. La un moment dat, am înțeles un lucru 
foarte simplu: nu depuneam nici un efort pentru a fi fericit. Mă 

luptam din greu la slujbă, făceam sport, asiguram confortul ma- 
terial al familiei mele. Dar nu făceam nimic pentru fericirea mea: 
n-aveam nici un gând, nici o metodă, nici o coerenţă. Nimic. 

Ei bine, simplul fapt de a înțelege acest lucru mi-a fost su- 
ficient pentru a începe să mă schimb. Pentru a conștientiza că 
fericirea e importantă, pentru a lua decizia de a depune efor- 
turi și a-mi face timpul necesar pentru a ajunge la ea: toate aces- 
tea au dat roade în cazul meu...“ 


Un plan de fericire ideal, propus de prinţul de Ligne 


Moda incredibilă a tratatelor despre fericire, din se- 
colul al XVIII-lea, ne-a lăsat câteva opere savuroase. Așa 
este programul, depășit, dar amuzant, al unei zile feri- 
cite, întocmit de prinţul de Ligne: acest mareșal al Im- 
periului Austro-Ungar, reprezentant desăvârșit al nobi- 
limii europene cosmopolite din vremea sa, a lăsat o ope- 
ră scrisă în franceză, limba folosită de elitele epocii. Pro- 
gramul său pentru fericire cuprindea șase rubrici”: 

„Trebuie să ne trezim întrebându-ne: 1) Pot să-i fac 
astăzi cuiva vreo plăcere? 2) Cum voi putea să mă 
amuz? 3) Ce voi avea azi la masă? 4) Voi putea să mă în- 
tâlnesc cu vreo persoană plăcută sau interesantă? 5) Îi 
voi apărea astfel Doamnei Cutare, care îmi place mult? 
6) Înainte de a ieși, voi citi sau voi scrie vreun adevăr 
nou, picant, util sau agreabil? — iar apoi să completăm 
cele șase puncte dacă ne stă în putință“. 

Metoda era însă programată și pe termen lung: „Tre- 
buie să alegem două zile pe săptămână pentru a face bi- 
lanţul fericirii noastre. Să ne cercetăm existenţa. Mă simt 
foarte bine... Sunt bogat, am un rol, mă bucur de consi- 
derație, sunt iubit sau stimat... Fără această recapitula- 
re, ne uităm condiţia fericită“. 


5 Citat de R. Mauzi, op. cit., p. 42. 

Fericirile care se repetă sunt foarte adesea rodul unei asce- 
ze. Nu în sensul creștin de „privare“, ci în sens etimologic, în 
greacă askesis însemnând exerciţiu. Fericirea nu se decretează, 
nu se convoacă, ci se cultivă și se construiește puțin câte pu- 
tin, în timp. Evident, nu se poate decât pregăti sau facilita. Și, 
așa cum am văzut, unii oameni sunt mai înzestrați în acest 
sens decât alții. Dar eforturile și exerciţiile le sunt tuturor ne- 
cesare. La unii, aceste eforturi sunt pur și simplu impercepti- 
bile, fiindcă au devenit un mod de viaţă. 

Atunci, trebuie să ne batem joc de manualele de tipul „un 
gând fericit pe zi“6? În cercetările mele pe tema fericirii, am 
întâlnit în cele din urmă mulți oameni, pe care astfel de cărți 
i-au ajutat, deși le-au remarcat limitele, ca, de altfel, ale tu- 
turor cărților despre fericire. Sigur, sfaturile în privinţa feri- 
cirii sunt întotdeauna iritante atunci când nu suntem dis- 
puși să le ascultăm, atunci când nu suntem mood-congruent, 
adică nu suntem în aceeași dispoziţie ca autorul care le pro- 
pune. 

Pe de altă parte, unii „culturiști ai fericirii“, care își afișea- 
ză cu prea multă ostentaţie starea de bine, sunt suspecți, toc- 
mai datorită permanenţei serenității lor: oare nu trec sub tăce- 
re rătăcirile și obstacolele de care au parte pe drum? Cititorul 
poate avea uneori impresia că fericirea care i se propune este 
sufocantă, că-l va strivi sub greutatea ei... Și, mai ales, că îl 
face să-și piardă puţin din personalitate: căci ni se pare că ne 
recunoaștem și că suntem unici mai degrabă în suferinţele 
noastre decât în momentele de fericire. 

Însă eventualele exagerări ale demersului nu trebuie să ne 
facă să-i uităm pertinenţa și utilitatea. Cu atât mai mult cu cât 
cotidianul nu încetează să ne îndepărteze de ceea ce este esen- 
tial. 


6 Vedeți de exemplu clasicul M. Auclair, Le Livre du bonheur, Paris, Seuil, 
1959, sau D. Glocheux, Petits chemins du bonheur, Paris, Flammarion, 
1999, 

Să-l ascultăm din nou pe Proust, în Timpul regăsit, descri- 
ind lupta sa îndârjită pentru a regăsi amintirea fericită a ma- 
dlenei: „De zece ori a trebuit s-o iau de la capăt, să mă aplec 
asupra lui. Și de fiecare dată lașitatea care ne face să dăm îna- 
poi în fața oricărui lucru dificil, a oricărei opere importante, 
mă sfătuia să las asta, să-mi beau ceaiul gândindu-mă doar la 
supărările mele de astăzi, la dorinţele mele de mâine care se 
zbuciumă fără încetare.“ 

Lașitatea care ne face să dăm înapoi în fața oricărui lucru di- 
ficil... Voi vorbi mai degrabă despre tentaţiile facilului și de- 
lăsării: cerinţele vieţii cotidiene, resemnarea, pesimismul. 
Da, hotărât lucru, fericirea noastră are mare nevoie de efor- 
turi... 


> Să savurăm toate formele de fericire 


Atunci când lucrez cu pacienţii mei pe tema fericirii, ne fo- 
losim de patru verbe în reflecțiile noastre: a fi, a avea, a face, 
a aparține. Fericirile noastre cotidiene pot fi împărțite aproa- 
pe exclusiv în aceste categorii: 

— A fi: toate acele momente de fericire în care e suficient 
să deschizi ochii, să te bucuri că ești acolo, să simţi pur și sim- 
plu că exiști. Este o fericire aproape animalică. 

— A avea: este fericirea de a poseda, fie o carte, fie un 
obiect drag, dar și de a trăi într-un loc care ne place, de a avea 
căldură iarna, lumină noaptea. 

— A face: este fericirea de a merge, de a munci, de a vorbi 
cu prietenii, de a imagina, de a crea, fabrica, repara. 

— A aparţine: este fericirea de a trăi în sânul unei familii, 
de a lucra în mijlocul unui grup care ne respectă, de a fi iubit 
de un grup de prieteni. 


Patru tipuri de fericire atât de simple și elementare, încât 
le uităm repede. Exerciţiul constă efectiv în a deschide în mod 
regulat ochii asupra lor, în a le savura, a le prezerva, a le în- 
via și reînvia, a le spori numărul. Pentru a denumi acest exer- 
cițiu, limba engleză folosește o expresie foarte frumoasă: Co- 

unt your blessings”, „numără-ți șansele“, delectează-te cu bine- 
facerile pe care ţi le oferă viaţa... 

lată o amintire din copilărie a unui prieten de-al meu, 
Olivier: 


„Tatăl meu era un om foarte pios și, pe când eram un băieţel, 
venea în fiecare seară în camera mea să-mi dea sărutul de „Noap- 
te bună“. Spuneam apoi o rugăciune împreună, îngenuncheați 
lângă patul meu. Era foarte simplă, avea trei părţi, care puteau fi 
rezumate prin trei cuvinte: iertare, ajutor și mulțumire. 

Iertarea însemna a-i cere lui Dumnezeu să aibă îndurare 
pentru greșelile comise în timpul zilei; nu prea-mi plăcea, erau 
zile în care n-aveam nimic să-mi reproșez, mi se părea că e o 
treabă de-a adulţilor... Ajutorul îl ceream pentru ca Dumnezeu 
să mă sprijine să realizez ceva dificil: era deja ceva mai intere- 
sant, dar și aici trebuia uneori să mă chinuiesc ca să găsesc ceva. 
De altfel, tatăl meu nu insista niciodată asupra acestor două 
puncte. 

Cât despre mulțumire, dimpotrivă, rareori renunţa ușor: chiar 
și atunci când aveam impresia că nu se întâmplase nimic bun în 
mod deosebit pe parcursul zilei, el îmi spunea că așa ceva nu e 
posibil. Și căutam împreună, până ce găseam o mulțime de mici 
lucruri simple, pentru care îi puteam mulțumi lui Dumnezeu. 
Uneori, trebuia să caut îndelung pentru niște lucruri de genul: a 
fost soare, mi-am regăsit jambierele pe care le credeam pierdu- 
te... Alteori, aveam impresia că mă forțează și că exagerează, de 
exemplu în zilele în care eram trist sau necăjit. Însă, adesea, era 
plăcut să rememorăm momentele bune ale zilei. Uneori, era de-a 
dreptul amuzant și se încheia cu o hohote de râs. Aveam o cre- 
dinţă fericită. 

Când a venit adolescenţa, am pus capăt acestui mic ritual, nu 
mai știu cum. Dar până la urmă, toate aceste momente au fost mi- 
nunate: așa am învăţat că puteam să mă bucur și de alte lucruri 
decât de succese sau de cadouri. Și să nu uit niciodată că viața 
înseamnă o șansă“. 


7 Interviu de J.-L. Servan-Schreiber, Psychologies, 2002, nr. 213, p. 114. 

> Să nu ne lăsăm pradă mâhnirii 


Claire 

„S-a întâmplat aseară, pe la ora șapte. Avusesem o zi inferna- 
lă la slujbă și eram în bucătărie cu fiica mea cea mai mică, de trei 
ani. Ea își termina tacticoasă iaurtul, în timp ce eu făceam curat 
prin bucătărie, unde toate erau vraiște. Aveam în cap tot ce îmi 
mai rămânea de făcut, seara se anunţa încărcată, ziua următoare 
epuizantă... Fiica mea îmi vorbea și eu abia îi răspundeam, în- 
tr-atât eram de preocupată de toate mărunțișurile acestea chinui- 
toare. 

Deodată, m-am oprit. Ceva nu mergea. Mi-am dat sea- 
ma că situaţia era absurdă: mă simțeam agasată fiindcă 
fiica mea îmi cerea să-i acord atenţie. Dar mai ales pentru 
că eram pe cale să dau mai multă importanţă spălatului va- 
selor decât ei. 

Am lăsat buretele din mână și m-am dus să mă așez 
lângă ea. Am discutat câteva momente, în liniștite. Eram 
trup și suflet implicată în discuţia respectivă, o observam, 
o ascultam, cu adevărat. Și, încetul cu încetul, am început 
să simt un mic val de fericire care lua naștere în mine. 
Apoi am făcut un puzzle, i-am citit din povestea prefe- 
rată înainte să adoarmă. Dar nu făceam toate acestea spu- 
nându-mi: «Repede, repede, trebuie să pregătesc masa, 
să dau niște telefoane». Îmi spuneam că am timp și că 
ceea ce era cu adevărat important era ceea ce făceam 
atunci. 

Când a sosit soțul meu, nu era nimic de mâncare, iar 
bucătăria era tot vraiște, dar mă simțeam bine. lar tot ceea 
ce mai rămânea de făcut nu mi se mai părea insurmonta- 
bil...” 


Îm fiecare zi obişnuită, mai multe răscruci se deschid în 
fața noastră. 

Putem alege să continuăm pe drumul activităților noastre 
de rutină, al dispozițiilor noastre de adulți stresaţi și preocu- 
pați (căci viața nu e întotdeauna ușoară). 

Dar putem și să refuzăm să ne lăsăm copleșiți de amără- 
ciune. Să alegem să apăsăm pe „pauză“ și să ne tragem sufle- 
tul. Nu putem face întotdeauna așa, în viaţă lucrurile au și ele 
cursul lor. Dar e suficient să o facem din când în când. Să o 
luăm pe un drum de-a curmezișul la care nici măcar nu ne 
gândeam cu câteva clipe mai devreme. 

lată o listă de momente asemănătoare, relatate de aceeași 
Claire: 


— „să mă opresc să cumpăr o prăjitură când mă întorc de 
la serviciu, 

— să nu mă duc direct acasă seara, ci să mă întâlnesc cu o 
prietenă la cinema, 

— să rămân în pat duminică dimineaţa fără să mă simt vi- 
novată, chiar dacă sunt întotdeauna multe de făcut prin 
casă...“ 


Să ne oferim mici momente de fericire și de detașare, cât 
mai des posibil... 


> Un scop, nu o obsesie 


Vorbind despre căutarea fericirii, Comte-Sponville amin- 
tea pe bună dreptate: „Ocupă-te mai mult de ceea ce contea- 
ză cu adevărat: munca, acțiunea, plăcerea, iubirea — lumea. 
Fericirea va veni pe deasupra, dacă va veni, iar dacă nu va 
veni, îi vei simți mai puţin lipsa“. 

Trebuie, desigur, să hotărâm că fericirea este o prioritate, 
dar trebuie, de asemenea, să veghem pentru ca ea să nu de- 
pindă de nimic, să ne lase să ne mișcăm liberi. Aceasta e pur 
și simplu diferenţa dintre a avea un scop și a suferi de o ob- 
sesie. Contrazice ea oare unul dintre sfaturile precedente (cel 
referitor la eforturi)? Nu, e vorba pur și simplu despre una 
dintre dificultăţile oricărei ucenicii: mai întâi ne dăm ostenea- 
la, apoi suntem liberi... 

Din fericire, așteptarea, pregătirea, urmărirea fericirii pot 
și ele să ne aducă fericire sau îi pot facilita apariţia. Diderot 

scria: „Nu mă despărțiți de cea mai bună parte din fericirea 
mea. Fericirea pe care mi-o promit e aproape întotdeauna mai 
mare decât cea de care mă bucur“. lar Jules Renard remarca 
cu și mai mult haz: „Fericirea înseamnă să cauţi fericirea...“ 


> Grădinăritul fericirii 


La fel ca și grădinăritul, fericirea nu este rezultatul unor 
eforturi imediat recompensate. Am vorbit în capitolul prece- 
dent despre ceea ce poate fi considerat echivalentul plivirii bu- 
ruienilor. Dar mai trebuie să semănăm, să stropim și să mai 
facem și alte operațiuni. Este o muncă în care răbdarea este 
esențială, rezultatele pot să ne dezamăgească uneori, iar une- 
le sezoane pot fi mai proaste decât altele. De aceea, dependen- 
tii de plăcere nu gustă deloc fericirea: ei au nevoie de o recom- 
pensă mai rapidă. 

Descurajarea în fața sentimentului de fericire care nu vine 
sau care dispare când abia începusem s-o simțim este, fără în- 
doială, sporită de obiceiurile proprii epocii în care trăim, care 
ne ademenește promițându-ne un acces facil la orice. Însă fe- 
ricirea presupune eforturi și timp. Din fericire, experiența de- 
monstrează că de regulă supraevaluăm ceea ce putem face în- 
tr-o zi (și putem fi astfel dezamăgiţi), dar că subevaluăm ceea 
ce putem face într-un an (așa că vom fi plăcut surprinși, dacă 
n-am renunțat prea devreme). 


> Pantă lină spre culmi 


Una dintre principalele cauze pentru care renunțăm la de- 
ciziile bune luate (regimul, renunțatul la fumat, practicarea re- 
gulată a unui sport...) este ceea ce se petrece în mintea noas- 
tră atunci când facem rabaturi de la obiectivele noastre. Avem 
tendința să ne spunem că dacă, de exemplu, ne-am apucat din 
nou de fumat la vreo petrecere, aceasta este dovada flagrantă 
că nu suntem capabili să ne lăsăm de fumat, iar ceea ce putea 
să nu fie decât un simplu incident de parcurs se transformă 
într-o recidivă autentică. 

La fel se întâmplă și cu fericirea: dacă ne hotărâm să facem 
mai multe eforturi pentru a fi fericiți, acest lucru nu implică 
în mod obligatoriu că o să fim totdeauna bine dispuși (în ciu- 
da observațiilor malițioase ale anturajului: „Așa deci, ești prost 
dispus, tocmai tu care cauţi fericirea?“). Travaliul fericirii pre- 
supune pur și simplu că sperăm ca, treptat, să ajungem să fim 
mai adesea și pentru mai multă vreme fericiţi, să nu ne com- 
promitem sau să neglijăm fericirea. Toate acestea depind de 
evenimentele de viaţă care se vor produce în mod firesc, per- 
turbându-ne sau facilitându-ne deciziile bune. 

Terapeuţii știu bine că o curbă a dezvoltării personale nu 
este întotdeauna rectilinie, ci suferă inevitabile oscilaţii, care 
corespund tot atâtor abateri, demoralizări, reveniri ale stări- 
lor de spleen, urmate de noi începuturi. Dacă, în timp, curba 
urcă lin, nu avem de ce să ne facem griji, ci să ne amintim de 
fraza aceasta a lui Andre Gide: „Este bine să ne urmăm calea, 
atâta vreme cât urcă“. 


Stare de bine 


T Începutul eforturilor de schimbare Timp 


Curba schimbărilor personale 
Progresele trebuie evaluate după aspectul giobal al curbei și nu în funcție de ine- 
vitabilele oscilaţii. 

> Să ținem ochii deschişi 


„Să încercăm să intrăm în moarte cu ochii deschiși“, îl fă- 
cea Marguerite Yourcenar să spună pe împăratul roman Ha- 
drian. Propoziția se poate ea oare aplica și fericirii? Cultiva- 
rea unei conștiințe a fericirii presupune să nu uităm și nici 
să nu ne banalizăm vreodată șansele. Acelea — pentru citi- 
toarele și cititorii acestei cărți — de a trăi în țări democrati- 
ce, bogate, în care e pace, unde sunt condiţii de muncă asi- 
gurate și există un sistem de sănătate performant... De 
aceea, fericirea este indisociabilă de deschiderea spre lume 
și nenorocirile ei. De altfel, se poate pune întrebarea dacă nu 
cumva rolul filmelor melodramatice sau al romanelor tragi- 
ce nu este acela de a ne acutiza conștiința nefericirii posibi- 
le și de a ne obliga să percepem mai clar șansele noastre de 
fericire, o dată ce emoția lecturii a trecut. 

lată exercițiul pe care ni-l recomanda în această privin- 
tă filosoful Cioran: „Intraţi pentru douăzeci de minute în- 
tr-un cimitir și veți vedea că necazul vostru nu s-a stins, dar 
că aproape a fost lăsat în urmă... Dacă aveţi conștiința ne- 
antului, tot ce vi se întâmplă păstrează proporţii rezonabi- 
le și nu capătă acele proporţii demente care caracterizează 
exagerarea disperării“. Lucru pe care noi l-am spus: conști- 
ința fragilității fericirii este de aceeași natură cu conștiința 
fragilităţii vieţii. Însă marii anxioși ne arată exact ceea ce 
nu trebuie să facem: „Cum să fim fericiți când nefericirea 
ne poate lovi în orice clipă?” În vreme ce oamenii fericiţi ne 
dau exemplul opus: „Tocmai pentru că nefericirea poate 
veni oricând trebuie, dimpotrivă, să căutăm să fim cât mai 
fericiți“. 


Îmi amintesc că am tratat la un moment dat o tânără mamă, 
care trăia în angoasa morții bebelușului ei (una dintre surori- 
le ei pierduse un copil nou-născut care murise subit). Terapia 
a fost lungă și dificilă: căci mijlocul pentru a vindeca astfel de 


8 E. Cioran, Entretiens, Paris, Gallimard, 1995, p. 314. 

angoase nu este acela de a asigura pacientul că nu există de- 
cât un risc minim (anturajul și medicii încercaseră deja să facă 
acest lucru), ci, dimpotrivă, de a-l ajuta pe pacient să medite- 
ze la ideea de moarte, să se gândească la ea nu mai mult, ci 
mai bine și, în final, să vorbească despre ea. Angoasa pacien- 
tei o împiedica efectiv să fie fericită împreună cu copilul ei: nu 
vedea în el decât o ființă extrem de fragilă și ameninţată de 
spectrul morții. 

După ce am purtat lungi discuţii despre eventuala moarte 
a fiului ei și după numeroase exerciţii terapeutice de confrun- 
tare cu ideea de moarte”, pacienta a început treptat să desprin- 
dă esenţialul: orice s-ar întâmpla mâine, cel mai important lu- 
cru pe care trebuie să-l facă este să se concentreze cu totul asu- 
pra fericirii de a fi astăzi împreună cu copilul ei. La sfârșitul te- 
rapiei, a ajuns să discute cu mine despre singura problemă cru- 
cială: „Dacă bebelușul meu ar muri mâine, asupra cărui lucru 
ar trebui să mă concentrez astăzi: asupra angoasei sau asupra 
fericirii?“ 


O fericire cu faţă umană 


Raphaclle 

„Uneori mi-e jenă, mi-e aproape rușine să fiu fericită. Nu 
numai pentru că există atâta mizerie pe lumea aceasta: am în- 
teles că fericirea sau nefericirea mea personală nu va schimba 
mare lucru. Ci pentru că faptul de a fi fericit îi poate deranja pe 
alții, îi poate agasa sau, mai rău, îi poate face nefericiți, amin- 
tindu-le de greutățile pe care le întâmpină în a fi fericiți. Atunci 
când eram însărcinată, îmi amintesc de jena pe care o resim- 
team față de una dintre prietenele mele, care nu putea să aibă 
copii. Ei bine, trăiesc același sentiment când e vorba despre fe- 
ricirea mea în fața anumitor persoane. Așa că, uneori, o ascund, 
o reduc la tăcere...“ 


7 R. Ladouceur, A. Marchand, J.-M. Boisvert, Les Troubles anxieux. Ap- 
proche cognitive et comportementale, Paris, Masson, 1999. 

b Cum să nu-i exasperăm pe alții cu fericirea noastră? 


Pierre Daninos, un scriitor care a trecut printr-o depresie 
gravă, scria: „Oamenii nu-și dau seama de propria lor feri- 
cire... însă fericirea altora nu le scapă niciodată“. 

Fericirea este o bogăţie, fără îndoială cea mai mare și, în 
orice caz, singura care nu ar trebui să stârnească enervare sau 
gelozie, căci este imaterială și accesibilă tuturor. Și totuși, așa 
cum am văzut, fericirea poate fi un subiect supărător. În mod 
paradoxal, ea poate fi chiar o ofensă în ochii altora, așa cum 
este și frumusețea (despre care scriitorul Michel Tournier spu- 
nea că „ne lovește fără milă“). În vreme ce, în realitate, ferici- 
rea se aseamănă mai mult cu o altă avere, care este sănătatea: 
o combinaţie a norocului genetic și a eforturilor personale. 
Fără îndoială că aceste agasări vin din faptul că fericirea este 
o formă de bogăţie destul de inegal împărțită și că mulți sunt 
cei care nu reușesc să acceadă la ea. 

„Pentru a trăi fericiți, să trăim ascunși“, spune greierul din 
fabula lui Florian. În ce sens să înțelegem această maximă? Fe- 
ricirea vine mai ușor dacă trăim departe de lume? Sau ferici- 
rea implică discreţie, pentru a nu-i deranja pe ceilalți? Discre- 
ţie, dar nu numai... 


> Îndatoririle fericirii 


Diderot este cel care a vorbit primul despre îndatorirea de 
a fi fericit: „Nu avem decât o singură îndatorire, aceea de a fi 
fericiți“. 

Dar mai există și îndatoriri ale fericirii. Fericirea este pe 
bună dreptate supusă unor obligaţii morale ale tuturor ce- 
lorlalte forme de bogăţie: umilinţa și generozitatea. Am vă- 
zut deja că persoanelor fericite le vine mult mai ușor să fie 
altruiste: fericirea este generoasă prin natură. Trebuie doar 
să ne gândim, cât mai des posibil, să o împărtășim și să o re- 
distribuim. 


10 P Daninos, Le 36° dessous, Paris, Hachette, 1966. 

P Există o fericire a tuturor? 


Omul este un animal social: cum se poate gândi la fericire 
fără să țină cont de semenii săi? Singurele fericiri viabile în ca- 
drul unei comunități umane sunt acelea care nu-i afectează cu 
nimic pe ceilalți: „Nu accepta nici o fericire care se câștigă în 
detrimentul celor mai mulți“, spunea Gide. 

Aceasta este, fără îndoială, condiţia prealabilă pentru uto- 
pia fericirii la care visează mulți: oamenii fericiți nu lovesc, nu 
violează, nu ucid, nu simt nevoia să vorbească de rău pe toa- 
tă lumea sau să-i deteste pe cei care nu le sunt asemenea, ori 
care nu gândesc la fel... Știm că această utopie nu poate fi im- 
pusă „de sus“, că ea nu poate aspira la o existență durabilă 
decât dacă aparține fiecărui membru al societăţii. Este ceea ce 
spunea Boris Vian: „Fericirea tuturor este formată din ferici- 
rea fiecăruia...“ 


Optimismul: Max, Candid și șoriceii înotători 


„Optimistul: dacă întârzie, înseamnă 
că va veni.“ 
Sacha GUITRY 


Hadrien 

„L-am cunoscut pe Max la universitate, pusese un anunţ mi- 
cuț prin care căuta un alt student cu care să împartă un aparta- 
ment din centrul orașului. Era un băiat vesel și plăcut. Dar era 
mai mult decât atât: era un optimist practicant. Folosesc acest ter- 
men cu bună știință, căci Max nu era doar convins, având o în- 
credere nebunească în viitor (spunea că este încrezător în inteli- 
genta speciei umane), dar era și practicant, adică prietenii săi 
aveau ocazia să-i vadă zilnic în acţiune optimismul. 

Într-o zi, trebuia să zburăm cu avionul. Întârziasem îngrozi- 
tor de mult și, cu un sfert de oră înainte de decolare, noi nu ajun- 
sesem încă la aeroport. Eram gata să mă las păgubaș și să fac cale 
întoarsă, dar Max a fost foarte uimit că putea să-mi treacă prin 

cap o asemenea idee și a refuzat clar, spunându-mi: «Nu se știe 
niciodată, imaginează-ți că și pilotul s-ar putea să fie prins într-un 
ambuteiaj...» Nu știu dacă așa s-a și întâmplat, însă atunci când 
am ajuns la aeroport tocmai se anunţa că avionul nostru va ple- 
ca cu o oră întârziere. Și am putut să-l prindem. Max a profitat 
de zbor mai mult decât mine, căci eu mă stresasem destul pe 
drum, în vreme ce el se arăta mai fatalist: «Facem ce putem, dacă 
ne enervăm nu ajungem mai repede». 

Atunci când agăţam fete, Max nu avea nici o ezitare, nu dă- 
dea înapoi nici în fața celor mai frumoase, își încerca întotdeau- 
na norocul. Dar se prindea repede, nu insista niciodată, nu-și pier- 
dea timpul dacă simțea că e o cauză disperată. «Trebuie întot- 
deauna să încerci», ne explica el simplu, «numai așa afli ce șanse 
ai și nu dacă-ți petreci seara privind de la depărtare». Cum era 
destins și zâmbitor, îi mergea deseori. lar dacă nu, încerca ime- 
diat cu o altă fată, fără să fi fost deloc afectat de eșecul lui. De alt- 
fel, nici nu percepea refuzurile ca pe niște eșecuri. 

Într-o zi când discutam despre optimismul lui (în realitate, ne 
interesa mai mult metoda pe care o folosea cu fetele), el ne-a ex- 
plicat: «Plec întotdeauna de la un a priori pozitiv, doar dacă nu 
există dovezi evidente care să susțină contrariul. lar dacă am în- 
doieli, ele nu mă opresc niciodată. Mă deranjează întotdeauna 
mai mult să regret că nu am încercat decât să ratez. E normal să 
ratezi, e anormal să nu încerci.» 

Lui Max nu-i plăceau prea mult examenele, dar le trecea, în 
ciuda unor eforturi destul de sumare. Își exploata la maximum 
cunoștințele, căci nu intra niciodată în panică: era întotdeauna 
convins că va trece. Dar faptul acesta nu înseamnă că făcea întot- 
deauna la fel: își modula eforturile în funcţie de un sondaj foar- 
te eficient pe care îl făcuse printre studenții mai mari: știa care 
sunt materiile la care trebuie să muncească mai mult și cele pen- 
tru care nu trebuia să-și bată capul... 

Când avea necazuri sau griji, era afectat, dar nu se lăsa nicio- 
dată copleșit. Era sincer convins că fericirea se va întoarce, tot așa 
cum reapare soarele după ploaie. Și exact așa se și întâmpla. Așa 
se întâmplă întotdeauna în viețile optimiștilor. Numai pesimiștii 
rămân împotmoliți în nefericirea lor. 

N-am știut niciodată de unde venea optimismul lui Max. Du- 
sese o viaţă obișnuită, avea niște părinţi obișnuiți. Tatăl său, un 
zidar de origine italiană, avea întotdeauna un aer mulțumit, iar 
mama lui era o femeie admirabilă, care se ocupa cu blândeţe de 
cei cinci copii, fără să ridice niciodată tonul. 

După ce am încheiat studiile, ne-am pierdut din vedere. Ulti- 
ma mea amintire despre el și optimismul lui este tot dintr-un 
aeroport. Cred că aceste amintiri de la aeroport m-au frapat mai 
mult decât altele fiindcă mie îmi e teamă să zbor cu avionul. În 
momentul îmbarcării, Max își pierduse biletul și actele. Însoţitoa- 
rele de zbor erau puțin agasate și o mulțime de oameni aștepta 
în spatele nostru. Sincer să fiu, în locul lui aș fi fost agitat și neli- 
niștit. Dar nu Max. S-a dat liniștit la o parte ca să-i lase pe oameni 
să treacă și m-a privit râzând: «Bine, le aveam acum cinci minu- 
te la controlul bagajelor, așa că nu pot fi departe. Am să le gă- 
sesc...» Și exact așa a și făcut, fără să se streseze deloc. 

Știu că Max a ajuns profesor de franceză la un liceu. Părinţii 
elevilor lui au motive să se bucure: îi va învăţa pe copiii lor mul- 
te alte lucruri care nu sunt de găsit în manuale...“ 


> Ce este optimismul? 


Definiţia optimismului evocă o schimbare de dispoziţie, 
care ne face să „vedem partea bună a lucrurilor, neglijând as- 
pectele lor supărătoare“, dar și „un sentiment de încredere în 
rezolvarea fericită a unei situații“ tt, 

Optimismul este o dimensiune a personalității care a fost 
foarte mult studiată în psihologie, fiind direct legată de senti- 
mentele de stare de bine și fericire!2. În general, optimiștilor 
li se recunoaște beneficiul unui confort emoţional și o mai 
mare calitate a vieţii!. Studiile de psihologie experimentală 
pun în evidenţă cu aceeași unanimitate efectele benefice ale 


11 Dictionnaire Le Robert, op. cit. 

12 C. Peterson, „The future of optimism“, American Psychologist, 2000, 55: 
44-55. 

13 M. F. Scheier et al., „Optimism, pessimism and psychological 
well-being“, în E. C. Chang (éd.), op. cit., pp. 189-216. 

optimismului asupra sănătăţiilt, în domenii foarte variate, 
cum ar fi derularea unor operaţii!” sau tratamente, în cazul 
bolilor gravel€. 

Căci optimismul nu se limitează doar la o atitudine men- 
tală (a fi încrezător în viitor), ci se traduce și prin atitudini mai 
active și prin comportamente concrete în fața dificultăților 
existenţei!”: căutarea sprijinului și informațiilor, aplicarea unor 
strategii adecvate pentru rezolvarea problemelor sau pentru 
ridicarea moralului etc. 

Aceste date actuale oferite de știința psihologiei permit pro- 
punerea unei definiții mai precise a optimismului: faptul de a 
presupune, în fața incertitudinilor, că există o soluție favorabilă și 
de a acționa pentru a o pune în practică. Optimismul este deci 
gândire și acțiune. 


b> Caricaturi și critici ale optimismului: Candid 


Împotriva optimismului persistă numeroase prejudecăți. 
Optimismul este suspect. În cel mai bun caz, este obiectul glu- 
melor: „Optimistul este cel care începe să rezolve integrame 
cu pixul“. În cel mai rău caz, el este considerat o lipsă de lu- 
ciditate și de inteligenţă. Și toate acestea numai din cauza lui 
Voltaire! Și a faimosului său Candid... 

Această poveste filosofică, cea mai celebră operă a lui Vol- 
taire, este de fapt o reglare de conturi cu tezele filosofului ger- 
man Leibniz, convins de excelența creației divine și adept — 
pentru a simplifica — al principiului „totul este bine“. 


14 C. Peterson et al., „Pessimistic explanatory style is a risk-factor for phy- 
sical illness: A thirty-five year longitudinal study“, Journal of Persona- 
lity and Social Psychology, 1988, 55: 23-27. 

15 S, Guellati et al., „Le rôle de l'optimisme dans les suites opératoires”, 
Journal de thérapie comportementale et cognitive, 2000, 10: 15-29. 

16 S, Guellati, „Le concept d'optimisme en psychologie de la santé“, Jo- 
urnal de thérapie comportementale et cognitive, 2000, 10: 5-14. 

17 T. Brissette et al., „The role of optimism in social network development, 
coping and psychological adjustment during a life transition“, Journal 
of Personality and Social Psychology, 2002, 82: 102-111. 

Candid, un tânăr neamt cu o fire simplă și sinceră, de viță 
nobilă, dar odraslă nelegitimă, a fost adoptat de baronul 
Thunder-ten-thronck. La castel, el este elevul doctorului Pan- 
gloss, partizan ca și Leibniz al principiului „Totul merge per- 
fect în cea mai bună lume posibilă“. Aceste învățăminte și ti- 
nerețea-i încântătoare îl transformă într-un optimist cam naiv. 
Dar, baronul îl surprinde atunci când se pregătește să-i săru- 
te fiica, pe Cunigunda, și îl expulzează cu brutalitate din acest 
paradis. Atunci încep problemele lui Candid. Numeroase 
aventuri, pe cât de crude pe atât de exotice, îl duc de la Bue- 
nos Aires la Constantinopole și au rolul de a-l readuce la sim- 
tul rațiunii (după Voltaire): el sfârșește prin a renunţa la con- 
vingerile sale optimiste, retrăgându-se modest pentru a-și „lu- 
cra grădina“, fără a mai avea pretenţia de a se încurca cu me- 
tafizica. 

Oare Voltaire avea vreo socoteală de încheiat cu optimis- 
mul? În momentul în care scria Candid, era profund șocat de 
marea catastrofă a epocii, cutremurul de la Lisabona (care a 
distrus complet orașul în anul 1755 și a îngrozit Europa), ca și 
de ororile războiului de Șapte Ani. Alungat de către rege, 
trăind în exil la Ferney, aproape de Elveţia, Voltaire era pe-a- 
tunci copleșit de-un pesimism cumplit: „Într-o zi, totul va fi 
bine, asta e speranţa noastră. Totul e bine astăzi, iată iluzia.“ 18 

Cum se face că optimiștii sunt criticați mai des decât pesi- 
miștii? În vreme ce, în realitate, compania primilor este mai 
căutată. Să fie oare din cauza unui dram de gelozie faţă de ele- 
vii aceștia silitori de la școala fericirii? Sau mai degrabă pen- 
tru că nu percepem din optimism decât o faţetă foarte limita- 
tă: voinţa de a vedea lumea într-o manieră pozitivă, chiar dacă 
nu există întotdeauna motive. Ca și cum ar exista în optimism 
o anumită orbire, o dorinţă încăpăţânată de a nu te concentra 
asupra părții întunecate a realităţii. În povestirea sa, lui Vol- 
taire îi place, de altfel, cu malițiozitate să scoată în calea lui 
Candid toate nenorocirile din lume, ca pe tot atâtea dovezi ale 
deșertăciunii poziţiei sale filosofice. 


18 Voltaire, Candide, Paris, Hachette, „Classiques“, 1991. 

În realitate, am văzut că datele actuale asupra optimismu- 
lui arată că acesta nu este numai o stare de spirit (a aștepta ce 
e mai bun și nu ce e mai rău), ci și o atitudine globală care pre- 
supune comportamente dinamice (a acționa pentru ca ceea ce 
este mai bun să se întâmple). Așa că, spre deosebire de ceea 
ce credea Voltaire, optimismul este perfect adaptat vieții într-o 
„lume crudă“... 


> Inteligența optimismului 


Inteligența optimismului este acel lucru pe care îl prezen- 
ta Montherlant în carnetele sale, atunci când spunea: „Nici o 
altă dovadă de inteligenţă nu o depășește pe aceea de a vedea 
lumea așa cum este și de a găsi că este bună, adică, în termeni 
familiari, de a te simţi bine în propria-ți piele“. Convingerea 
optimistului este aceea că luciditatea și starea de bine sunt pe 
deplin compatibile. 

Optimismul naiv, sau orb, pare să nu fie, de fapt, decât in- 
venţia pesimiștilor geloși! Cel mai adesea, optimismul este re- 
almente inteligent, adică mult mai lucid, flexibil și discrimi- 
nant decât s-ar fi crezut!?. 

S-a demonstrat că, atunci când se confruntă cu dificul- 
tăți, optimiștii perseverează mai mult decât pesimiștii („tre- 
buie să existe o soluție la problema aceasta“), cu excepţia 
cazului în care evaluează că eforturile lor sunt inutile și că 
sunt mai eficiente în alt context. Un experiment psihologic 
a constat, de exemplu, din a le cere unor voluntari să re- 
zolve niște probleme de geometrie (puzzle) în realitate in- 
solubile. Atâta vreme cât nu exista o alternativă la această 
probă, optimiștii și pesimiștii nu se comportau diferit: în- 
cercau cu toţii să găsească soluţia în cele douăzeci de mi- 
nute alocate, în ciuda totalei absenţe a rezultatelor. Din 
contră, în cazul unui alt experiment în cadrul căruia erau 


19 L, G. Aspinwall et al., „Understanding how optimism works: An exa- 
mination of optimist's adaptative moderation of belief and behavior“, 
în E. C. Chang (6d.), op. cit., pp. 217-238. 

oferite trei serii de tip puzzle, prima fiind imposibil de re- 
zolvat, optimiștii renunțau la prima serie cu aproximativ 
patru minute mai devreme decât pesimiștii, trecând la ur- 
mătoarele20. 

Legenda potrivit căreia optimiștii nu vor să vadă lucrurile 
dezagreabile este și ea, la rândul ei, dezminţită de experimen- 
te. Astfel, a fost evaluat timpul de lectură necesar unor stu- 
denti care au primit broșuri informative asupra riscurilor în 
materie de sănătate (alimentaţie, expunere la soare, consumul 
de tutun etc.). Contrar așteptărilor, studenţii optimiști au pe- 
trecut mai mult timp citind informațiile de avertizare decât in- 
formațiile neutre. Și cu cât erau mai vizați de informaţiile dez- 
agreabile, cu atât citeau mai mult: fumătorii asupra pericole- 
lor tutunului, marii consumatori de vitamine asupra riscului 
supradozelor?l. Jar adevărul este că, în continuare, optimiștii 
își modifică mai mult comportamentul în funcție de informa- 
tiile negative care li s-au părut pertinente22. Mai multe meca- 
nisme pot explica această inteligență adaptativă a optimiști- 
lor, însă unul dintre ele a fost limpede ilustrat de mai multe 
studii: este vorba despre rolul emoțiilor pozitive. Cu cât dis- 
poziţia unei persoane este mai accentuat pozitivă, cu atât ea 
se va arăta mai receptivă la mesajele privitoare la fericirea și 
sănătatea ei25. 

Suntem, prin urmare, destul de departe de metoda Coué sau 
de politica struțului, asociate adesea psihologiei optimiștilor... 


20 L.G. Aspinwall et al., „Optimism and self-mastery predict more rapid 
disengagement from unsolvable tasks in presence of alternatives”, Mo- 
tivation and Emotion, 1999, 23: 221-245. 

21 L.G. Aspinwall et al., „Distinguishing optimism from denial: optimis- 
tic beliefs predict aitention to health threats”, Personality and Social Psy- 
chology Bulletin, 1996, 22: 993-1003. 

22 S. E. Taylor et al., „Optimism, coping, psychological distress and 
high-risk sexual behavior among men at risk for AIDS”, Journal of Per- 
sonality and Social Psychology, 1992, 63: 460-473. 

2 R. Raghunathan, Y. Trope, „Walking the tightrope between feeling 
good and being accurate: mood as a ressource in processing persua- 
sive messages“, Journal of Personality and Social Psychology, 2002, 83: 
510-525. 

> Iluzii pozitive? 


Se pare, așadar, că optimismul „orb“ nu există și că lucidi- 
tatea e mai adesea de partea optimismului decât a pesimismu- 
lui. Totuși, trebuie să abordăm o chestiune teoretică delicată: 
rolul negării în optimism și fericire. Madame de Puisieux, 
amanta lui Diderot, scria de pildă: „Prefer o greșeală care mă 
face fericită decât o dovadă care mă face să disper“. 

Este evident că optimismul se întemeiază pe un ansam- 
blu de „iluzii pozitive“. Acestea nu sunt decât convingeri, cu 
nimic mai nocive decât altele, și, ca întotdeauna în cazul op- 
timismului, au o eficiență demonstrată: un studiu desfășu- 
rat asupra unor persoane în vârstă (cu o medie de șaizeci și 
trei de ani) a arătat că, pe o perioadă de urmărire de două- 
zeci și trei de ani, cele care aveau o perspectivă pozitivă asu- 
pra îmbătrânirii („continuu să mă simt în formă“, „timpul 
care trece mă învață mereu câte ceva“ etc.) trăiau în medie 
cu șapte ani și jumătate mai mult decât cele a căror viziune 
era negativă?f. 


La vita e bella 


Unul dintre cele mai mișcătoare și luminoase exemple 
ale funcționării optimismului ne este oferit de filmul La 
vita e bella (1999). În această fabulă, totodată zâmbitoare și 
crudă, regizorul italian Roberto Benigni joacă rolul unui 
tată deportat într-un lagăr de concentrare împreună cu fiul 
său. Dorind să-și protejeze copilul de suferinţele și de vio- 
lența universului concentraționar, tatăl inventează o gi- 
gantică „iluzie pozitivă“ în care îl face să creadă pe fiul 
său. Îi prezintă supraviețuirea în lagăr ca pe un fel de joc 
în mărime naturală, puțin violent, din care amândoi vor 
încerca să iasă învingători, pentru a câștiga marele premiu 


24 B. R. Levy et al., „Longevity increased by positive self-perceptions of 
aging”, Journal of Personality and Social Psychology, 2002, 83: 261-270. 

(la care visează băieţelul său): un adevărat tanc de luptă! 
Graţie energiei puse în joc de tatăl său pentru ca această 
iluzie să pară credibilă, băieţelul va scăpa cu viaţă și, în 
cele din urmă, se va urca într-un tanc cu soldați americani 
veniți să elibereze lagărul... 


Există și alte cercetări, la fel de concludente, asupra iluzi- 
ilor pozitive („o să se termine, totul va fi iar ca înainte“...) 
utilizate de persoanele suferind de maladii severe25. Să reţi- 
nem totuși că, atunci când aceste „iluzii pozitive“ există, ele 
nu țin de evaluarea sau de recunoașterea problemei (dacă 
este vorba despre o problemă reală, nu există diferenţe între 
optimiști și pesimiști), ci de ceea ce numim „așteptări de 
eficacitate“. Mai precis, convingerea că putem face ceva pen- 
tru a ne descurca. lar aici se cască o prăpastie între optimiști 
şi pesimiști. 

Sunt în curs de desfășurare numeroase cercetări asupra ilu- 
ziilor pozitive, care au stârnit interesul specialiștilor din știin- 
tele umane: se caută, de exemplu, să se verifice dacă benefici- 
ile acestora, foarte evidente pe termen scurt, rămân valabile și 
pe termen lung% ; sau dacă ele nu sunt mai adaptate unor do- 
menii decât altora (mai mult în lupta cu bolile grave decât în 
reușita la examene). Altfel spus: există oare limite ale benefi- 
ciilor deja demostrate ale optimismului? Răspunsul va veni în 
câțiva ani. În așteptarea lui, să rămânem optimişti sau să în- 
vățăm să devenim... 


> Cum să obținem șoricei optimişti? 


Luaţi o cuvă cu pereţi drepți, umpleţi-o cu un lichid care 
să fie opac, așa cum e laptele, și o cantitate suficientă de șori- 


2 S. E. Taylor et al., „Psychological ressources, positive illusions and 
health“, American Psychologist, 2000, 55: 99-109. 

26 R. W. Robins, J. S. Beer, „Positive illusions about the self: Short-term 
benefits and long-term costs”, Journal of Personality and Social Psycho- 
logy, 2001, 80: 340-352. 

cei. Separaţi la întâmplare șoarecii în două grupe și daţi-le dru- 
mul tuturor, unul câte unul, în cuvă, care este suficient de 
adâncă pentru ca aceștia să nu ajungă cu piciorușele, pardon, 
cu lăbuţele la fund. 

Pentru a face o descoperire interesantă, imaginați-vă stra- 
tagema următoare: șoriceii din prima grupă vor avea avanta- 
jul de a înota într-o cuvă în care se găsește o insuliţă scufun- 
dată, adică o platformă micuță, invizibilă sub suprafața apei, 
dar care îi va permite șoricelului, atunci când o va fi găsit din 
întâmplare în mișcările sale frenetice spre o eventuală ieșire, 
să se odihnească și să se refacă pentru câteva clipe. În schimb, 
șoriceii din cel de-al doilea grup nu vor avea dreptul la insu- 
lita ascunsă și vor fi nevoiţi să înoate tot timpul. 

Asiguraţi-vă ca intervalele în care au de înotat cele două 
grupuri de șoricei să fie aproximativ egale (pentru ca obo- 
seala să nu vă afecteze rezultatele). Scoateţi-i din cuvă. Lă- 
sați-i pe bravii dvs. șoricei înotători să se usuce și să se odih- 
nească. Apoi, daţi-le din nou drumul, unul câte unul, în li- 
chidul lăptos. De data aceasta, fără să mai existe favoritis- 
me, nimeni nu mai are parte de insulița ascunsă. Măsuraţi 
atunci intervalul de timp în care șoriceii vor înota cu dispe- 
rare, înainte de a se lăsa la fund, epuizați și descurajaţi (aveţi 
totuși grijă să-i scoateţi la timp din cuvă, vă vor fi recunos- 
cători). 

Ce veţi afla? Că șoriceii care, pe parcursul primei ședin- 
te de înot, au descoperit la întâmplare existenţa insuliței as- 
cunse, vor înota de două ori mai mult decât cei care sunt 
convinși, ca urmare a primei lor experienţe, că nu există nici 
o speranţă să-și poată trage sufletul pe undeva?7. În caz de 
naufragiu sau în situația în care salvatorii sunt puţin în în- 
târziere, șoriceii din primul grup vor fi majoritari printre cei 
salvați. 


27 După R. G. Morris, „Spatial localization does not require the presen- 
ce of locai cues“, Learning and Motivation, 1981, 12: 239-260; R. Bran- 
deis et al., „The use of the Morris Water Maze in the study of memo- 
ry and learning“, International Journal of Neuroscience, 1989, 48: 29-69. 


Cum să ne cultivăm și să ne apărăm fericirea 245 
> De unde vine optimismul? 


Aţi înțeles cum puteți să obţineţi niște șoricei optimişti. Dar 
aţi înţeles și că optimismul poate fi învăţat... 

Mecanismele prin care oamenii își însușesc optimismul 
nu sunt atât de diferite de ceea ce s-a întâmplat cu șoriceii 
noștri: faptul de a fi avut experienţe anterioare în care efor- 
turile noastre au fost recompensate ne va face să fim opti- 
miști (cel puţin în domeniile în care am înregistrat reușite re- 
gulate). În schimb, eșecurile repetate și mai ales cele pe care 
a trebuit să le suportăm fără ca noi să mai putem face mare 
lucru, dându-ne sentimentul neputinței (ceea ce se numește 
„neputinţă învățată“), vor induce pesimism și tendinţa de a 
nu mai căuta vreo altă ieșire în fața greutăților în afara capi- 
tulării și pasivității. 

Se știe, de asemenea, că modelele parentale, optimiste sau 
pesimiste, și maniera de a încuraja sau de a critica eforturile 
copiilor atârnă la fel de greu asupra capacităţii viitoare a unei 
persoane de a fi optimiste38. 

Atunci când au avut loc precoce experienţe negative de 
viață (carenţe afective, violențe psihice sau fizice, experiențe 
de abandon etc.), se instalează adesea ceea ce numim „tulbu- 
rări de personalitate“. Aceste tulburări se caracterizează mai 
ales printr-un stil relațional patologic (de exemplu, dependen- 
tă excesivă sau agresivitate incontrolabilă) și convigeri din cele 
mai pesimiste în privința legăturilor sociale („știu dinainte 
cum se va termina“). Dar, ca întotdeauna în psihologie, nimic 
nu este imuabil... Un studiu recent realizat pe astfel de pa- 
ciențiZ? a pus în evidenţă interacțiunile strânse dintre apariţia 
și dezvoltarea optimismului în cursul terapiei și diminuarea 
convingerilor negative asupra existenţei, chiar dacă acestea 
erau foarte vechi. 


28 M. Seligman, Apprendre l'optimisme, Paris, InterÉditions, 1994. 

29 A. Hoffart și H. Sexton, „The role of optimism in the process of sche- 
ma-focused cognitive therapy of personality problems“, Behaviour Re- 
search and Therapy, 2002, 40: 611-623. 

> Practica optimismului 


Filosoful Alain scria: „Pesimismul ţine de dispoziţie, opti- 
mismul de voinţă“. Ei bine, trebuie și aici să facem eforturi! 
Iată câteva dintre direcțiile posibile. 


Nici pozitiv, nici negativ 


Gândirea optimistă, așa cum am văzut, este o gândire mar- 
cată de realism, încredere și pragmatism. Ea este departe de 
gândirea pozitivă sistematică, dar și de gândirea pesimistă. 


Gândirea optimistă: o gândire realistă... 


Gândirea pozitivă Gândirea optimistă 


„Nu există nici o pro- | „Există probleme, dar 
blemă, totul va decur- | mă voi adapta“ 
ge perfect“ 


Gândirea pesimistă 


„Problemele sunt in- 
surmontabile“ 


„Sunt detestabil și ni- 
meni nu mă poate 
iubi“ 


„Am calități și defec- 
te, dar există oameni 
care mă iubesc așa 

cum sunt“ 


„Sunt perfect(ă) și 
toată lumea mă ado- 


xs 


ra 


Reflecția ȘI acțiunea 

Dezvoltarea optimismului va consta atât în reflecţie cât și 
în acţiune: a fi pe deplin optimist înseamnă a converti gândi- 
rea în acțiune. Mai multe cercetări au demonstrat pertinenta 
și eficiența unor asemenea demersuri care ţin de antrenamen- 
tul pentru optimism30. 


30 J. H. Riskinf et al., „For every malady a sovereign cure: Optimism trai- 
ning“, Journal of Cognitive Psychotherapy, 1996, 10: 105-117. 


Cum să ne cultivăm și să ne apărăm fericirea 247 


Verificarea predictiilor 
În ansamblu, eforturile menite să determine dezvoltarea 


optimismului constau în patru etape principale, rezumate mai 
jos: în fața unei situații date, i se cere pacientului să ia în con- 
siderare: 


cea mai rea urmare posibilă (gândirea pesimistă); 

apoi cea mai bună urmare posibilă (gândirea pozitivă); 

în sfârşit, compromisul cel mai probabil în funcție de situa- 
ție. Principalul obiectiv al acestui demers constă în ajunge- 
rea la o gândire realistă, la jumătatea drumului între gân- 
direa pozitivă și gândirea pesimistă, care de cele mai mul- 
te ori nu sunt adaptate situației; 

și mai ales a patra etapă, verificarea metodică, sistematică 
a rezultatului. Realitatea faptelor este adesea cel mai bun 
terapeut posibil. 


> A avea încredere a priori? 


Louis 

„Optimismul este o problemă de încredere. Până la urmă, exis- 
tă două maniere de a aborda viaţa și relaţiile cu ceilalți. Fie nu avem 
încredere a priori: începem prin a ne îndoi și ne ajustăm treptat vi- 
ziunea asupra situației sau a persoanei, în funcţie de ceea ce se în- 
tâmplă. Eficace, dar puţin obositor. Fie facem invers: acordăm în- 
credere de la bun început și observăm ce se întâmplă mai apoi, fără 
să ne lăsăm orbiţi. Mi se pare la fel de eficace, dar mai plăcut. Am 
avut norocul de a fi fost crescut de niște părinţi care m-au învățat 
și ce este încrederea, și ce este luciditatea. Acord întotdeauna o șan- 
să oamenilor. La începutul oricărei relații noi, cursorul se situează 
între 10 și 20. Apoi urcă sau coboară. Știu că alți oameni fixează 
cursorul la 0: trebuie să le câștigi încrederea. Alții, în schimb, vă 
acordă a priori 20. Așa este soția mea. Trebuie realmente să-i dai fel 
de fel dovezi ca să ajungă la o judecată negativă. Le găsește întot- 
deauna scuze oamenilor. E prea optimistă! Inconvenientul, în mo- 
dul ei de a fi, este acela că rămâne dezamăgită atunci când își dă 
seama că s-a înșelat în privința cuiva. Însă, până la urmă, lucrul 
acesta nu se întâmplă prea des sau nu e ceva așa de grav...“ 


Cristophe Andre 

La urma urmelor, optimismul nu este decât o încredere q 
priori în viață, asociată cu convingerea că, în caz de pericol sau 
deceptie, vom ști cum să reacționăm. După cum am spus deja, 
optimismul nu se rezumă numai la o viziune asupra lumii (re- 
alistă și moderat pozitivă), ci presupune și aptitudini menite 
să modifice lumea: a ști să te afirmi, a-ți dezvolta autocontro- 
lul etc. 

Încă o dată, iată-ne foarte departe de imaginea fericirii pla- 
cide și mediocre. Fericirea este activă. Și inteligentă... 


Să ne cultivăm inteligenţa fericirii 


„Creierul este un organ indispensabil 
fericirii.“ 
UNUL DINTRE PACIENTII MEI 


Remi 

„Atunci când am întâlnit-o pe viitoarea mea soție, a fost mai 
întâi un șoc al culturilor. Ea venea dintr-un mediu burghez, eu, 
din unul proletar. Pe ea studiile nu o interesau prea mult, eu eram 
un as în domeniu. Ea era veselă, eu eram un neliniștit. Iar stilu- 
rile noastre de viață erau complet diferite. Îmi amintesc de dimi- 
neața de după prima noapte petrecută împreună, căci momentul 
micului dejun a fost întru totul grăitor. Eu, de regulă, îl expediam 
în cinci minute, îmi beam cafeaua stând în picioare, gândindu-mă 
deja la ce avea să urmeze: munca, cumpărăturile, cursurile... În 
dimineaţa aceea, eram la ea acasă, iar ea a pus o faţă de masă 
albă, a dat drumul la muzică, a aranjat masa, explicându-mi: 
„Este primul nostru mic dejun împreună, să facem din el un mo- 
ment special, da?“ Eram puțin descumpănit. Mă întrebam la ce 
folosesc toate acestea, tot acest tam-tam, dacă nu la a pierde tim- 
pul. Eram un sălbatic al fericirii, în vreme ce ea făcea parte din 
lumea civilizată. Pe măsură ce relația noastră a avansat, am înțe- 
les că ea își dorea să aibă parte de cât mai multe clipe fericite cu 
putinţă. Și că avea asupra mea un avantaj enorm: o inteligenţă 
calmă a fericirii...“ 

Este util să ne consacrăm o bună parte din eforturile și din 
inteligența noastră pentru fericire. Însă anumite persoane ne 
demonstrează că există fără îndoială o inteligenţă a fericirii. În 
ce constă ea și, mai ales, cum poate fi cultivată și stimulată? 


> Să-i observăm pe oamenii fericiți 


Aptitudinea de a fi fericit este rezultanta unor mecanisme 
psihologice multiple, subtile, despre care am vorbit în prime- 
le capitole. Nu există o singură modalitate de a face ceva sau 
un singur demers posibil — altfel, ar fi un lucru știut. În faţa 
oricărui fenomen complex, cea mai bună ucenicie constă în ob- 
servarea directă a unor modele convingătoare: este ceea ce psi- 
hologii numesc „învăţare socială“31. Cum se comportă persoa- 
nele înzestrate pentru fericire? Avem cu toţii interesul de a ne 
alege profesori de fericire pe care să-i urmărim, de altfel, fără 
ca aceștia s-o știe neapărat: fericirea se predă mai bine prin 
exemple decât prin sfaturi... 


Alice 

„Una dintre persoanele cele mai înzestrate pentru fericire pe 
care le cunosc este unchiul meu Pierre. Totuși, el nu a avut o co- 
pilărie prea fericită: tatăl său a murit pe când el era încă foarte 
mic, așa că a fost dat la un internat. A suferit de foarte tânăr de o 
afecțiune reumatismală atât de gravă, încât a fost un adevărat 
handicap întreaga-i viață. Dar în ciuda tuturor acestor lucruri, a 
avut o viaţă fericită și continuă să spună că este — și mai ales să 
se arate — fericit. Este foarte convingător, fiindcă nu profesează 
acest lucru, ci îl demonstrează. 

O dată, cu prilejul uneia dintre călătoriile sale în străinătate, 
a venit să doarmă la noi. Aveam un apartament micut și l-am in- 
stalat pe jos pe o saltea, în camera unuia dintre copiii noștri, pu- 
țin stresaţi din cauza problemelor sale de sănătate, dar el refuza- 
se patul nostru. A doua zi dimineaţă, l-am întrebat cum a dormit, 
fiind destul de neliniștită. «Dar, Alice, mi-a răspuns el, n-am dor- 


31 A. Bandura, L Apprentissage social, Bruxelles, Mardaga, 1980. 

mit pe o saltea pe jos! M-am găsit într-o lume extraordinară, în 
camera aceea plină de jucării, de lucruri copilărești, de semne ale 
unei vieți fericite, cu toate zgomotele ușoare pe care le făcea co- 
pilul tău visând. A fost de neuitat, n-aş mai fi avut parte de toa- 
te acestea în altă parte, de intensitatea aceasta a vieţii. Sunt un om 
bătrân, iar ceea ce mi-ai oferit tu a fost o baie de întinerire. Puțin 
îmi pasă c-am dormit prost, am la dispoziţie tot restul vieții pen- 
tru a dormi!» 

Altă dată, vizitam Parisul împreună și era o vreme îngrozi- 
toare, ne rătăcisem și eram leoarcă sub o ploaie torențială, eram 
și-n întârziere la întâlnirea pe care o fixasem cu niște veri. Am 
chemat un taxi. Cu toate că acum eram la adăpost și pe drumul 
cel bun, eram încă neliniștită: eram udă, mi-era frig, foame... Însă 
unchiul meu se descotorosise deja de toate aceste impresii nega- 
tive și începuse o conversație lungă cu șoferul. Când am coborât, 
mi-a spus: «Ce moment plăcut! Ne rătăcisem, eram derutați, iar 
taxiul ăsta ne-a salvat. În plus, tipul era foarte amuzant și simpa- 
tic. Și iată-ne ajunși la întâlnire!» 

Are o apetenţă și competenţă incredibile pentru fericire. Am 
impresia că nu are același creier ca al meu, nu vede aceleași lu- 
cruri, nu le trăiește în același fel. Într-o zi de toamnă, ne plimbam 
prin pădure. Mă lăsasem dusă de gânduri, când, deodată, am vă- 
zut că unchiul meu rămăsese cu o sută de metri în urmă, cu un 
aer uluit. Când m-am apropiat de el, avea răsuflarea aproape tă- 
iată, era foarte emoţionat: «Ce fericire să fii aici! Toată frumuse- 
tea aceasta este extraordinară. Îți dai seama ce noroc avem?!» Am 
sfârșit plimbarea într-o stare de spirit diferită, mulțumită lui. Dar 
nu-mi reveneam: avea pe atunci șaptezeci de ani, ceea ce însem- 
na că admirase toamna de îndeajuns de multe ori. Dar nu, el era 
întotdeauna gata să se «minuneze», întotdeauna cu respirația tă- 
iată în fața copacilor și a frunzelor care rugineau... 

Este persoana care m-a impresionat cel mai mult în toată via- 
ta mea. Totuși, n-am niciodată încredere în profesorii de fericire, 
cu micile lor predici siropoase. Pe el nu cred că l-am auzit vreo- 
dată să-mi dea sfaturi despre fericire: el nu ținea lecţii, el acţio- 
na. M-a învățat multe despre fericire, cu blândeţe. Pentru că tră- 
ia astfel...” 

Cum ar putea fericirea să fie „mică“? 

Totuși, există date în acest sens. Toţi supradotaţii în mate- 
rie de fericire insistă asupra micilor fericiri: „Spre deosebire 
de aur, care se găsește în pepite, fericirea se prezintă sub for- 
ma unor firimituri: ar trebui oare numai pentru atâta lucru să 
o dispreţuim?“32 Momentele de fericire nu sunt altceva decât 
fericire. Trebuie totuși, așa cum am văzut, să fim conștienți de 
acest lucru și să știm să deschidem ochii asupra lor, pentru a 
transforma aceste clipe benigne în momente de conștiință fe- 
ricită. 

Toate cercetările științifice confirmă, de altfel, faptul că frec- 
vența momentelor de fericire este mai importantă decât inten- 
sitatea lor: mai bine multe fericiri mici decât o singură ferici- 
re măreață35. 

Se știe că principiul „o iubire mare sau deloc“ a provocat 
îngrozitoare ravagii printre sufletele romantice. La fel stau lu- 
crurile și cu fericirea: este inutil să căutăm să ierarhizăm feri- 
cirile, cele mari la stânga, cele mici la dreapta și cele potrivite 
la mijloc... Trebuie să facem eforturi pentru a aduna toate pre- 
misele fericirii. Se poate foarte bine să fim putin fericiți sau să 
resimțim O mică fericire: nu înseamnă că nu e fericire. La între- 
barea „Sunteţi fericit?“, Andre Comte-Sponville răspundea: 
„Să spunem că sunt aproape fericit, adică fericit“5. 

Într-o viaţă obișnuită, contrariul fericirii nu este întotdea- 
una nefericirea, ci indiferența față de lume, care sfârșește 
prin a se transforma în plictiseală și orbire. Fericirea ține 
deci de un amestec complex de vigilenţă și receptivitate, de 
eforturi și de abandon, care fac posibilă apariţia acestor mici 
fericiri... 


32 A. Memmi, L'Exercice du bonheur, Paris, Arlea, 1995, p. Il. 

33 E. Diener, R. ]. Larsen, „The experience of emotional well-being“, în 
M. Lewis, ]. M. Havilland, Handbook of Emotions, New York, Guilford 
Press, 1993, p. 407. 

34 A. Comte-Sponville, Le Bonheur, désespérément, Nantes, Pleins Feux, 
2000, p. 102. 

> Infelepţi, dar nu resemnați 


Serge Gainsbourg cânta: „Bătrâne, când nu ai ceea ce iu- 
bești, trebuie să iubești ceea ce ai...“ De fapt, fericirea se con- 
struiește uneori în virtutea acomodării la viaţă. Alteori, ferici- 
rea pretinde multe renunţări. Este cunoscută afirmația Doam- 
nei de Staël: „Gloria este doliul strălucitor al fericirii“. Invers, 
oare uneori fericirea este renunțarea discretă la orice formă de 
glorie? 

Dependenţa exagerată de unele obiective materiale (reuși- 
ta, celebritatea, bogăţia) se dovedește a fi incompatibilă pe ter- 
men lung, cu fericirea (dar nu și cu plăcerea). La fel și viața 
consacrată urmăririi unei vocaţii sau a unei pasiuni: o viață 
interesantă nu este întotdeauna o viaţă fericită (Și totuși, nu 
i-ar lipsi mult ca să fie astfel...). 

Cu toate acestea, nu este suficient să renunțăm pentru a fi 
fericiți, deși fericirea începe adesea prin niște renunţări. Tre- 
buie ca apoi să construim (sau să ne lucrăm grădina...). 

Iar înțelepciunea nu trebuie să ducă la resemnare: trebuie 
să știm să spunem nu, să fim capabili să evităm personajele 
nocive, să renunțăm la activitățile dezagreabile, toate acestea 
sunt necesare fericirii. Cum scria Rousseau: „Soiul de fericire 
de care am nevoie nu ţine atât de a face ceea ce vreau, cât de 
a nu face ceea ce nu vreau“. 


> Gratitudine și fericire 


Virginie 

„Mai demult, îi uram mult pe părinţii mei: conflictele lor fără 
sfârșit, bolile lor (mama mea a fost alcoolică, iar tatăl meu era de- 
presiv) și, în fine, divorțul lor, toate acestea au contribuit la sen- 
timentul că ei erau responsabili de toate problemele mele psihi- 
ce. Apoi, viaţa și toate eforturile mele au schimbat multe. Astăzi, 
mi se pare că duc o viață relativ fericită. Și că m-am împăcat cu 
trecutul meu. Așadar, cu părinții mei. Sunt și astăzi conștientă de 
greșelile lor, dar sunt conștientă și de faptul că nu erau făcute cu 
intenție. Dar am înţeles mai ales tot ce le datorez: ei m-au învăţat 

să iubesc școala, cărțile, natura, să-i respect pe ceilalți și multe alte 
lucruri care stau la baza abilităţilor mele actuale în materie de fe- 
ricire. Fiindcă dacă astăzi sunt mai fericită, ajung să le fiu recu- 
noscătoare. Această recunoștință îmi sporește fericirea. Fără în- 
doială că și pe a lor...“ 


AL 


Cu excepția unor clipe de graţie, fericirea „obișnuită“ nu 
izvorăște din neant: este precedată de o istorie și reprezintă 
încununarea unui proces. Acest proces este adesea individu- 
al, am vorbit despre acest lucru (istoria și eforturile noastre). 
El poate fi însă și de esenţă colectivă: datorăm unele dintre cli- 
pele noastre fericite sau dintre șansele noastre de a fi fericiţi 
unor persoane care ne-au precedat și care ne-au permis acce- 
sul la condiţiile noastre de viață: părinții, în primul rând, dar 
și străbunii noștri sau specia umană în genere. 

Pentru cei care au îndoieli, există diferite lucrări care ates- 
tă faptul că exerciţiul gratitudinii este strâns corelat cu emoti- 
ile stării de bine*. Un studiu pe această temă a urmărit timp 
de zece săptămâni mai mulți studenţi: unii au primit recoman- 
darea de a-și nota în fiecare săptămână cel puţin cinci eveni- 
mente care le inspirau recunoștință față de cineva; celorlalți li 
s-a cerut să-și noteze cel puţin cinci evenimente stresante. La 
finele cercetării, studenţii din grupul „gratitudine“ au înregis- 
trat scoruri semnificativ mai mari la capitolele fericire și stare 
de bine36. 

Gratitudinea nu implică faptul de a trebui să așteptăm to- 
tul de la alții sau de a ne datora în întregime altora fericirea. 
Ea este pur și simplu o dovadă că știm ce le datorăm altora. 
Filosofii, care o așază din totdeauna la rangul de virtute, au 
înțeles acest lucru înaintea psihologilor și spun referindu-se 
la ea: „Ea se bucură de ceea ce datorează, în vreme ce amo- 


35 M. E. McCullough, „The grateful disposition: A conceptual and em- 
pirical topography“, Journal of Personality and Social Psychology, 2002, 
82: 112-127. 

36 R, A. Emmons, C. A. Clumper, „Gratitude as human strenght: Apprai- 
sing the evidence“, Journal of Social and Clinical Psychology, 2000, 19: 
56-69. 

rul-propriu ar prefera să uite“37. În ochii lor, gratitudinea este 
întru totul una dintre componentele fericirii. 


> „Să fii fericit când totul merge bine...“ 


Trebuie întotdeauna să simplificăm... 

Cu cât ceea ce urmărim este mai complex și mai delicat, cu 
cât e mai dificil și mai impresionant, cu atât trebuie să simpli- 
ficăm mai mult. 

Așadar, primul lucru pe care veți învăţa să-i faceți după ce 
veţi sfârși cartea va fi să căutați „să fiți fericit când totul mer- 
ge bine“38, În aparenţă, un program de o mare modestie, dar 
care se va dovedi de cea mai mare utilitate cu putinţă. 

E deja mare lucru să luăm decizia de a fi fericiţi când totul 
merge bine. Înseamnă să ne hotărâm să nu ratăm momentul 
în care putem fi fericiţi. Înscamnă să acceptăm că fericirea pe 
care o așteptăm este adesea mai firavă decât credeam și totuși 
să o savurăm. Înseamnă să înțelegem că a nu rata ceea ce ni 
se oferă este deja primul pas, cel mai important, din construi- 
rea fericirii. Este cel mai inteligent și mai pragmatic program 
de fericire... 


37 A. Comte-Sponville, Petit Traité des grandes vertus, Paris, PUF, 1995. 
38 A. Comte-Sponville, Le Bonheur, désespérément, op. cit., p. 21. 


Concluzie 


Bun, deci totul e limpede, nu? 

Dacă basmele se termină întotdeauna (vezi introducerea) 
cu „Și au trăit fericiți...“ 

Motivul nu este acela că fericirea n-are nimic interesant. 
Dimpotrivă, toți sunt captivaţi de ea... 

Nici că este mai bine să-ți imaginezi decât să trăiești. Daţi-i 
oricărui să aleagă între acestea două... 

Și nici pentru că n-ar exista. Am întrezărit-o cu toții... 

Nu, dacă basmele se încheie întotdeauna cu „Și au trăit fe- 
riciți“, motivul e mult mai simplu. Se întâmplă așa pentru că 
poveștile, al căror folos este acela că ne vorbesc despre nefe- 
ricire, ne spun și că: fericirea este posibilă și e mai bine să pleci 
în căutarea ei decât să-i asculți povestea... 

Dar știaţi toate acestea, nu-i așa? Bineînţeles, fericirea este 
posibilă. Însă cum viaţa nu e un basm, rămâne să scrieţi dvs. 
finalul. 

Așa că noroc, curaj Și... fericire! 


Partea a patra 


CUM STATI CU FERICIREA? 


Scopul chestionarelor care urmează nu este acela 
de a vă așeza într-o categorie, fie ea flatantă pentru 
ego-ul dvs. („stau bine!) sau confortabilă pentru cer- 
titudinile dvs. („din păcate, lucrul acesta nu mă 
miră!”). 

Aceste instrumente vă sunt oferite mai ales pen- 
tru a vă determina să reflectați puțin mai mult asu- 
pra raporturilor dos. personale și intime cu fericirea. 
Si pentru a constitui, eventual, o primă etapă în efor- 
turile dvs. de schimbare. 


I - Chestionar pentru evaluarea 
predispoziţiilor dvs. emoţionale 
la fericire 


Chestionarul de mai jos își propune să vă evalueze predis- 
poziţiile de a resimți afecte agreabile. El se inspiră din două 
instrumente care există dejal. 

Să reținem că aceste predispoziţii nu sunt o condiţie indis- 
pensabilă, ci semnalează numai ceea ce am putea numi niște 
„facilităţi“ pentru fericire. Fericirea presupune și alte dimen- 
siuni. lar talentul nu înseamnă neapărat reușita: amintiți-vă 
de fabula cu iepurele și broasca ţestoasă... 

Faceţi câte un x în caseta care corespunde cel mai bine si- 
tuației dvs. actuale. 


degrabă | degrabă 
adevărat | fals 


1. Sunt adesea bine dispus 


A 


3. Mă detașez ușor de problemele pe care le în- 


Li Li 


2. Filmele, glumele și întâmplările vesele nu mă 
amuză deloc 


tâmpin 


1 H.J. Eysenck, S. B. G. Eysenck, Manual of the Eysenck Personality Qu- 
estionnaire, San Diego, California, „Educational and Industrial Testing 
Service“, 1975; D. Watson et al., “Development and validation of brief 
measures of positive and negative affects”, Journal of Personality and 
Social Psychology, 1988, 54: 1063-1070. 

degrabă | degrabă 
adevărat | fals 


4. Îmi place mult singurătatea 


8. Sunt o persoană neliniștită 


> Cum să vă calculati rezultatele? 


Pentru a calcula punctajul în funcţie de răspunsuri, folo- 
siți-vă de tabelul de mai jos: de exemplu, dacă aţi pus un x în 
caseta „mai degrabă adevărat“ de la întrebarea 1, aveţi 4 punc- 
te, în vreme ce dacă ați pus un x în caseta „mai degrabă fals” 
aveți 0 puncte etc. 

Totalul poate să varieze între 0 și 24 de puncte. 


1. Sunt adesea bine dispus EERE 
2. Filmele, glumele și întâmplările vesele nu mă 2 
amuză deloc 


tâmpin 

| 
i CI BIC 
cina A 

7. Sunt încrezător în viitor 
8. Sunt o persoană neliniștită 


> Cum să vă interpretati rezultatele? 


degrabă | degrabă 
adevărat | fals 


e Dacă ați obținut 6 puncte sau mai puțin: predispoziţiile dvs. 
emoționale la fericire par modeste. Acest lucru corespunde im- 
presiei pe care o aveaţi? Dacă da, va trebui să munciţi pentru 
a vă dezvolta aptitudinile pentru starea de bine, dar nu e ni- 
mic pierdut. Pentru mulți oameni, accesul la fericire se face 
adesea de o manieră progresivă, pe tot parcursul existenţei. 
Dacă dificultățile dvs. sunt prea mari, puteţi cere ajutorul unui 
terapeut. 

e Între 8 și 14 puncte: predispoziţiile dvs. emoţionale sunt, 
ca să spunem așa, modeste. Ar fi mai bine dacă v-aţi face timp 
să reflectați și să acţionaţi, considerând că fericirea este o prio- 
ritate (dacă nu prioritatea) în viața dvs. Acum depinde numai 
de dvs. să vă îmbunătăţiţi aptitudinile în materie de fericire. 

e Dacă ați obținut peste 16 puncte: ați moștenit predispoziţii 
emoționale bune în ceea ce privește fericirea și vă stă în pute- 
re să vă construiți o viață fericită. Atenţie totuși să nu vă iro- 
siți darurile. Și nu uitaţi că fericirea este o avere: lăsați-i și pe 
alții să profite de ea! 


II - Chestionar pentru evaluarea 
raportului între starea dvs. de bine 
și serviciul pe care-l aveţi 


Munca înseamnă sănătate... Dar oare înseamnă întotdea- 
una și fericire? Chestionarul de față vă propune să reflectați 
asupra acestui subiect. 

Faceţi un semn în caseta care corespunde cel mai bine si- 
tuaţiei dvs. actuale. 


1. Nu resimt niciodată „sindromul de duminică 
seara“ (spleen și tristeţe la sfârșit de week-end) 


2. Dacă ar fi să o iau de la capăt, aș alege aceeași 
slujbă 


3. Petrec momente plăcute cu colegii mei de mun- 
că 


4. Mi se întâmplă uneori să pierd noțiunea timpu- 
lui atunci când lucrez 


5. La serviciu, mă bucur de o autonomie satisfă- 
cătoare 
6. Sunt mulțumit de raportul cu șefii mei ierarhici 

8. Pot aminti trei momente profesionale agreabi- 
le din luna care s-a scurs 


9. Am șanse să evoluez în munca mea E 
10. Șefii mei îmi apreciază reușitele SE 


> Cum să vă calculați rezultatele? 


Pentru fiecare răspuns „mai degrabă adevărat“, acordaţi-vă 
câte un punct. 


> Cum să vă interpretati rezultatele? 


e Mai puțin de 3 răspunsuri „mai degrabă adevărat“: există, 
fără îndoială, un conflict între dvs. și munca dvs. Este vorba 
despre o problemă de orientare (lucraţi într-un domeniu pe 
care nu dvs. l-aţi ales)? Sau despre o problemă de adaptare 
(condiţiile în care munciţi în prezent nu sunt satisfăcătoare)? 
Sau mai ales ambianța neplăcută de la locul de muncă? 

e Între 4 și 6 răspunsuri „mai degrabă adevărat“: sunteți un- 
deva pe la mijloc, munca dvs. nu este nici o sursă de satisfac- 
ţii, dar nici de suferinţe. Puteţi ameliora situația? 

e Peste 7 răspunsuri „mai degrabă adevărat“: munca dvs. con- 
tribuie în mod evident la dezvoltarea dvs. personală. 


III - Chestionar asupra 
satisfacției dvs. în viaţă 


Acest chestionar micuţ este adaptat după un instrument 
de cercetare? conceput pentru a fi utilizat pe eșantioane mari 
de oameni. De unde și aparenta sa simplicitate. Chestionarul 
este destinat să exploreze una dintre componentele sentimen- 
tului subiectiv de fericire: satisfacția globală în viață (o altă 
componentă fiind starea de bine emoţională). 

Pentru fiecare item, trebuie să alegeți (și să înscrieţi în co- 
loana din dreapta) o notă care să indice în ce măsură sunteți 
sau nu sunteţi de acord cu formularea respectivă: 

7 = întru totul de acord 

6 = de acord 

5 = oarecum de acord 

4 = nici acord, nici dezacord 

3 = mai degrabă dezacord 

2 = dezacord 

1 = dezacord puternic 


1. În esenţă, viața mea corespunde speranţelor pe care mi 
le-am făcut 


3. Sunt mulțumit de viața mea 


4. În măsura posibilităților, am profitat de tot ce era mai 
bun în viață 


2 E. Diener et al., „The Satisfaction With Life Scale“, Journal of Persona- 
lity Assessment, 1985, 49: 71-75; W. Pavot, E. Diener, „Review of the Sa- 
tisfaction With Life Scale“, Psychological Assessment, 1993, 5: 164-172. 

5. Dacă ar fi să o iau de la capăt, n-aș schimba aproape ni- 
mic în viața mea 


> Cum să vă calculati rezultatele? 


Faceţi totalul punctelor. 

Puteţi obține o notă de la 5 în sus, care indică faptul că nu 
sunteți deloc mulțumit de viaţa dvs. actuală, până la 35, un to- 
tal care este, dimpotrivă, mărturia unei satisfacţii maxime. 


> Cum să vă interpretaţi rezultatele 


Pentru mai multe informaţii, aflaţi că majoritatea persoa- 
nelor care au făcut testul (în Statele Unite) au obţinut scoruri 
situate între 21 și 25: 

e Între 5 și 20: sunteţi deci mai puţin mulțumit de viață de- 
cât media. 

e Între 21 și 25: vă situaţi pe același plan cu media. 

e Peste 26: sunteți mai mulțumit de viața dvs. decât media. 


IV - O ierarhie 
a micilor fericiri cotidiene 


Vă propunem aici o scară de autoevaluare menită să scoa- 
tă în evidenţă sursele mărunte de stare de bine cotidiană, din 
care vă puteţi inspira pentru construirea fericirii dvs. perso- 
nale. Această scară este rodul unui program terapeutic propus 
pacienţilor care suferă de depresii moderate. Ea prezintă un 
dublu interes: oferă o panoramă de diverse activități agreabi- 
le cotidiene (permițând astfel un bilanț personal în materie), 
dar oferă și posibilitatea personalizării lor. 

Vi se cere să precizați, pentru fiecare activitate, gradul de 
plăcere pe care vi-l procură, dar și frecvenţa cu care ați prac- 
ticat-o în ultimele treizeci de zile. Produsul acestor două nu- 
mere reprezintă satisfacția obținută. Astfel, o activitate frec- 
ventă, dar nu foarte plăcută din punctul dvs. de vedere, nu vă 
va aduce nici un punct, așa cum n-o va face nici o activitate 
plăcută pentru care nu aveţi îndeajuns timp să o practicați. 
Această scară caută, așadar, să combine cele două dimensiuni 
top-down (de sus în jos) și bottom-up (de jos în sus) despre care 
am vorbit la capitolul 5. 


> Cum se folosește chestionarul? 


e Notatți fiecare activitate cu o cifră de la 0 la 2 pentru a de- 
scrie gradul de plăcere obţinut din practicarea ei: 


O = nici o plăcere 
1 = puţină plăcere 


3 P, Lewinsohn și M. Graf, „Pleasant activities and depression“, Journal 
of Consulting and Clinical Psychology, 1973, 41: 261-268. 

2 = multă plăcere. 


e Procedați la fel pentru frecvența practicării activității în 
cursul ultimelor treizeci de zile: 


0 = activitatea nu a fost practicată în ultimele treizeci de zile 
1 = practicată o dată până la șase dăţi 
2 = practicată de șapte ori sau mai mult. 


e Aflaţi care este „cantitatea“ de satisfacţie oferită de fie- 
care activitate înmulțind cele două numere: de exemplu, dacă 
„a ieși la aer curat“ vă face mare plăcere (nota 2), însă n-aţi fă- 
cut-o decât de două ori luna aceasta (nota 1), nota satisfacţiei 
obținute este de 2 x 1 = 2. Așadar, nota pentru satisfacție poa- 
te varia de la 0 la 4. 


Plăcere Frecvenţă Satisfacţia 
(de la 0 la 2) | (de la 0 la 2) | obţinută 
(Plăcere x Frecvenţă) 


. . 


1. A ieși la aer cu- 
rat 


4. A dormi bine 
noaptea 

5. A fi relaxat 

6. A mă simți în 

armonie 

7. A avea timp li- 

ber 

Plăcere 
(de la 0 la 2) 


Frecvenţă Satisfacţia 
(de la 0 la 2) | obţinută 
(Plăcere x Frecvenţă) 


9. A vedea un 
spectacol bun sau 
un peisaj frumos 


10. A sta la soare 


11. A purta haine 
curate 

12. A asculta ra- 
dioul 

13. A asculta mu- 
zică 

15. A mă ocupa 
de animale 

16. A privi alte 
persoane 

17. A zâmbi alto- 
ra 

18. A face cunoș- 
tinţă cu cineva 
19. A purta o con- 


versație agreabilă 
cu cineva 


20. A purta o dis- 
cuție utilă 


21. A face un 
compliment sau a 
felicita pe cineva 


22. A fi acceptat 
într-un grup 

Plăcere 
(de la 0 la 2) 


23. A fi în compa- 
nia unor oameni 
veseli sau fericiți 
24. A fi în compa- 
nia prietenilor 
25. A revedea 
prieteni de de- 
mult 

26. A bea ceva cu 
prietenii 


27. A vedea că 
prietenilor sau ce- 
lor apropiați le 
merge bine 

28. A mă gândi la 
persoane dragi 
29. A petrece 
timp cu o persoa- 
nă dragă 

30. A afla că sunt 
iubit 

32. A-mi exprima 
iubirea față de ci- 
neva 

33. A dezmierda, 
a mângâia 


35. A face 
dragoste 


Frecvenţă Satisfacția 
(de la 0 la 2) | obținută 
(Plăcere x Frecvenţă) 

Satisfacţia 
obținută 
(Plăcere x Frecvenţă) 


Frecvenţă 
(de la 0 la 2) | (de la 0 la 2) 


36. A simţi pre- 
zenţa lui Dumne- 
zeu în viața mea 
37. A fi solicitat 
pentru a da ajutor 
sau a-mi oferi pă- 
rerea 


38. A spune clar 
ce gândesc 


39. A constata că 
cineva este intere- 
sat de ceea ce 
spun 


40. A face oame- 
nii să râdă 


41. A planifica 
sau a organiza 
ceva 

42. A pregăti o ie- 
şire, O excursie, o 
vacanţă 


43. A conduce în 
liniște mașina 
44. A duce o trea- 


bă la bun sfârșit 


45. A vedea finali- 
zarea unui pro- 
ject 

46. A învăţa să fac 
ceva 


47. A primi un 
compliment 


; eaa 

Plăcere Frecvență Satisfacţia 
(de la 0 la 2) | (de la 0 la 2) ! obținută 
(Plăcere x Frecvenţă) 


48. A mă gândi la 


ceva agreabil care 
urmează să se în- 
tâmple 


Poate că unele enunțuri ale chestionarului v-au surprins. 
Gândiţi-vă că această scară a fost concepută pentru a putea fi 
folosită și în cazul pacienţilor care au dificultăți materiale, de 
unde enunţul 11 referitor la hainele curate, și că provine din 
Statele Unite, de unde enunţul 43, referitor la condusul mași- 
nii (în Statele Unite, mașina este, chiar mai mult decât în Fran- 
ta, un simbol al autonomiei și, de aici, al fericirii). 


> Cum să vă calculați rezultatele? 


Faceţi totalul punctelor obţinute pentru fiecare dintre cele 
trei coloane. 

e Pentru primele două coloane, trebuie să fi obținut note 
cuprinse între 0 și 96 de puncte. 

e Pentru cea de-a treia coloană, totalul se va situa între 0 
și 192 de puncte. 


> Cum să vă interpretati rezultatele? 


Puteţi compara totalul punctelor obținute pe această scară 
cu rezultatele obținute de o populație prezentând dificultăți 
psihologice de intensitate variabilă, acestea fiind următoare- 
let : 

 Plăcere: nota medie 51 (cuprinsă între 35 și 67); 


4 J. Van Rillaer, La Gestion de soi, Bruxelles, Mardaga, 1992, pp. 79-82. 

e Frecvenţă: nota medie 49 (cuprinsă între 27 și 71); 

e Satisfacție: nota medie 72 (cuprinsă între 34 și 110). 

Dacă vă găsiți la același nivel cu media sau chiar peste medie, se 
pare că viaţa dvs. vă oferă o cantitate relativ satisfăcătoare de 
mici fericiri. Puteţi să le sporiţi numărul (nu suntem nicioda- 
tă prea fericiţi...) observând care sunt itemii pentru care ați ob- 
ținut punctaje mici. Dar puteți și să evitați perfecţionismul, 
continuând la fel ca până acum... 

Dacă vă găsiți sub medie, acest chestionar poate fi un prilej 
pentru a reflecta asupra penuriei aparente de mici fericiri co- 
tidiene. Ar trebui oare să sporiţi frecvența unora dintre ele? 
Mai ales a acelora care vă fac plăcere (cf. coloana 1), dar pe 
care nu le practicați destul de des (cf. coloana 2). Sau ar trebui 
să inventaţi altele noi, care nu figurează pe listă (lista nu este, 
desigur, limitativă)? 


V - Chestionar asupra 
profilului fericirii dvs. 


Putem resimti fericire în patru domenii diferite: 

e acțiune (fericire mai degrabă externă, care ţine de mişca- 
re); 

e satisfacție (fericire mai degrabă externă, care ține de re- 
paus); 

e stăpânire (fericire mai degrabă internă, care ține de miş- 
care); 

e seninătate (fericire mai degrabă internă, care ține de re- 
paus). 

Pentru fiecare întrebare, alegeți răspunsul care se apropie 
cel mai mult de punctul dvs. de vedere actual, înconjurând li- 
tera corespunzătoare: 


Fericirea, o... 
urmăriți 
savurați 
resimțiți 
primiți 
2. Aveţi la dispoziție cincisprezece zile de vacanță. 
Alegeţi să... 
e vă retrageţi pe o insulă pustie 
e închiriați o casă la ţară, unde să mergeţi împreună cu co- 
piii și nepoții dvs. 
e faceți un curs de înot subacvatic sau de caligrafie chineză 
e faceți o călătorie împreună cu niște prieteni vechi 


3. Animalul care vi se pare că întruchipează cel mai bine fericirea 
este... 
e calul 
elefantul 


pisica 
pasărea 

4. Fericirea care v-ar emoționa cel mai mult ar fi... 


e să survolaţi un munte cu planorul, la apusul soarelui 


e să salvați viața cuiva 
e să adoarmă un copil în braţele dvs. 
e 


să primiți premiul Nobel la Stockholm sau un Oscar la 


Hollywood 


5. Când sunteți fericit, ce faceți? 
e faceți imediat proiecte noi 
e vă așezați și vă gândiţi la drumul parcurs 
e strigați și săriți de bucurie 
e închideți ochii și savurați momentul 


6. Muzica... 
e vă place să o ascultați la un concert cu prietenii 
e vă place să aveți discuri și să le puneţi când doriţi 
e vă place să o interpretati 
e vă place să v-o amintiţi și să o fredonați 


7. Un verb pentru a descrie fericirea: 
* a avansa 
e a construi 
e a renunța 
e a împărți 


8. Cea mai frumoasă moarte: 
e în somn 
o făcând dragoste 
e după o petrecere de familie 
e absorbit de o activitate care vă place 


9. Cea mai mare fericire, dacă vă gândiţi la casa pe care o iubiţi: 


e să o construiți 

e să o întrețineți și să o înfrumusețați 
e să o locuiţi 

e să o părăsiți și să o regăsiți 


10. Momentele de fericire împreună cu un copil: 
e să-l învățați ceva 
e să vă gândiţi la el 
e să luaţi parte la jocurile lui 
e să-l priviţi bucurându-se de viață 

> Cum să vă calculati rezultatele? 


Număraţi de câte ori ați obținut fiecare dintre cele patru li- 
tere sau grupuri de litere (A, S, ST sau SE) și raportați totalul 
în tabelul de mai jos. Totalul răspunsurilor dvs. trebuie să fie 
egal cu 10. 


Tipul de fericire 
cu 


> Cum să vă interpretati rezultatele? 


Pentru fiecare profil al fericirii, puteți obține o notă de la 0 
la 10. Cu cât nota dvs. într-un domeniu este mai ridicată, cu 
atât predilecţia dvs. se îndreaptă către acel domeniu. 

Dar reflectaţi și asupra domeniilor în care aţi obținut cele 
mai mici note: sunt acelea pe care sunteţi interesat să le explo- 
rați, pentru a vă spori și mai mult capacităţile de a fi fericit. 


> Dacă aţi obținut o majoritate de răspunsuri 
„Fericire care ține de acțiune“ 


Deviza fericirii pentru dvs.: „Acţionează și împarte cu cei- 
lalți“. 

Acest tip de fericire este legat de sentimentul de plenitu- 
dine resimțit cu ocazia participării la evenimente exterioare. 
Este sentimentul pe care îl putem trăi atunci când desfășu- 
răm activități în grup: munca în comun, timpul liber peire- 
cut cu familia sau prietenii... Este o fericire care ține de ac- 
țiune, dar și de legături, de faptul de a împărţi ceva, de apar- 
tenenţă. 

Monocultura acestui tip de fericire poate duce la o anumi- 
tă superficialitate, la căutarea sistematică a plăcerilor și stimu- 
lilor extroversiunii, la dependenţa de ceilalți pentru a simţi că 
trăim. Însă virtuțile fericirii de acțiune sunt cât se poate de rea- 
le: ea se exprimă și se percepe cu ușurință, prin urmare, se co- 
munică și se transmite imediat anturajului. Fericirea este o 
avere, iar împărțirea ei este una dintre îndatoriri... 


> Dacă ați obținut o majoritate de răspunsuri 
„Fericire care ține de satisfacție“ 


Deviza fericirii pentru dvs.: „Așază-te și savurează“. 

Acest tip de fericire este legat de relaxare și de satisfacția 
interioară resimţită în urma atingerii unor obiective persona- 
le în care am investit. Nu e numai o fericire materialistă, căci 
ea poate proveni, de exemplu, și din sentimentul pe care îl 
avem atunci când ajutăm pe cineva. Este un tip de fericire care 
ține de relaţia cu lumea, însă mai elevată, resimţită mai degra- 
bă în repaus decât în acțiune. 

Privilegierea în exces a acestui tip de fericire care ţine de 
satisfacție poate induce un anume materialism (dacă obiecti- 
vele sunt atinse) sau insatisfacţie (dacă nu sunt atinse). Totuși, 
fericirea care ţine de satisfacţie reprezintă o sursă importantă 
de energie pentru a întreprinde și a construi. Căci, spre deo- 
sebire de ceea ce auzim adesea, fericirea este perfect compati- 
bilă cu creativitatea și motivaţia... 


> Dacă ați obținut o majoritate de răspunsuri 
„Fericire care ține de stăpânire“ 


Deviza fericirii pentru dvs.: „Implică-te și mergi până la 
capăt“. 

Acest tip de fericire se caracterizează prin faptul de a fi to- 
tal absorbit și mulțumit în desfășurarea unei activităţi care ne 
face plăcere și pe care o stăpânim. Vorbim despre starea de 
„flow“ pentru a descrie acest sentiment de flux armonios al 
gândurilor și mai ales al senzaţiilor care se nasc de aici. 

Cultivarea exclusivă a fericirii care ține de stăpânire, cen- 
trată pe beneficiile personale obținute de pe urma unei activi- 
tăți intense, riscă să sfârșească în cel mai bun caz în activism, 
în dependenţa de muncă sau acțiune, iar în cel mai rău caz în 
egoism. Însă fericirea care ține de stăpânire favorizează, de 
asemenea, excelența și expertiza: este hrana acelora care aspi- 
ră să se depășească pe ei înșiși... 


> Dacă aţi obținut o majoritate de răspunsuri 
„Fericire care ține de seninătate“ 


Deviza fericirii pentru dvs.: „Fii prezent în lume și deta- 
șează-te de ea“. 

Acest tip de fericire ține de un amestec de receptivitate, re- 
paus, distanţare față de mersul lumii. Ne simțim fericiți să fim 
acolo, prezenţi la evenimentele vieţii, dar fără să ne lăsăm ab- 
sorbiţi de ele. Această distanţă nu înseamnă indiferenţă, căci 
fericirea aceasta survine aproape întoideauna cu prilejul unui 
eveniment din viață: când privim un apus de soare sau auro- 
ra, în vreme ce toată lumea doarme; când auzim de undeva o 
melodie; când ne bucurăm pentru simplul fapt de a trăi în ar- 
monie, de a ne bucura că existăm... 

Dacă în viață nu exploatăm decât această fericire care ţine 
de seninătate putem ajunge la o anumită formă de pasivitate, 
de fatalism, de detașare în inevitabilele lupte ale vieții. Totuși, 
acest tip de fericire favorizează în mare parte accesul spre 
pacea interioară și spre toleranţă, care pot reprezenta baze 
existențiale mai bune decât multe emoții negative... 


VI - Chestionar asupra 
pesimismului și optimismului 


Acest chestionar este inspirat de două instrumente științi- 
fice”, menite să evalueze optimismul și „gradul de control“ 
(ceea ce ni se întâmplă depinde de noi sau de hazard și de cei- 
lalţi?). Aceste date se dovedesc a fi importante pentru capaci- 
tatea de a construi și prezerva fericirea. 

Faceţi câte un semn în caseta care corespunde enunţului 
cel mai apropiat de punctul dvs. de vedere actual: 


Putem întotdeauna să ne în- 
țelegem cu ceilalți. 
fac ceva cu care să-mi ocup 


Îmi place mult să stau și să 
nu fac nimic. 
timpul. 
Dacă prevedem ce e mai rău Încrederea în viitor face ca 
ne putem pregăti mai bine. viaţa să fie mai plăcută. 


Când sunt îngrijorat, adorm Nu-mi place ca ziua să se 
spunându-mi: „noaptea e încheie și să rămână proble- 
un sfetnic bun me nerezolvate 


Nu putem scăpa de trecut. Putem întotdeauna să ne 
schimbăm destinul. 
Mă las uneori dus de mânie. e a Nu mă enervez ușor. 


5 M.F. Scheier et al., „Distinguishing optimism and neuroticism: A re- 
evaluation of the Life Orientation Test“, Journal of Personality and So- 
cial Psychology, 1994, 67: 1063-1078; J. B. Rotter, „Generalized expect- 
ancies for internal versus external control of reinforcement”, Psycho- 
logical Monographs, 1966, 80 (întregul număr 609). 


Există oameni cu care e im- 
posibil să te înţelegi. 


Am întotdeauna nevoie să 


7.  |Cred în noțiunea de pro- Mă gândesc adesea că oa- 


gres. menii se-ndreaptă spre sfâr- 
șitul lumii. | 
8. | Dacă e să apară o problemă, Nu e niciodată sigur că se 
va apărea. va sfârși cum e mai prost. 
9. | Prefer apusurile. Prefer să privesc răsăritul de 
soare. 
10. | Am avut de multe ori noroc In general, n-am noroc. 
în viaţă. 
11. | Putem schimba cursul lu- Cel mai adesea, trebuie să 
crurilor. ne supunem mersului lu- 
crurilor. 
12. | Nefericirea din iubire du- Pentru fiecare amor ratat 
rcază întreaga viață. mai există încă zece şanse. 
13. IIntr-o carieră profesională, 


ceea ce contează e compe- 
tenta. 


Există multe alte lucruri în 
afară de competență care 
explică reușita: pilele, noro- 
cul, compromisurile. 


15. |Ori de câte ori pierd un Dacă nu găsim imediat lucru- 
obiect, mi se întâmplă să-l rile pe care le-am rătăcit, le 
găsesc atunci când am re- vom găsi abia atunci când nu 
nunțat să-l mai caut. vom mai avea nevoie de ele. 

16. | Cel mai adesea este inutil să 


încerci să le schimbi oame- 
nilor părerea, căci totul este 
relativ. 


Merită întotdeauna să în- 
cerci să-i convingi pe oa- 
meni arătându-le că greșesc. 


> Cum să vă calculați rezultatele? 


Dacă ați ales coloana din stânga pentru enunţurile 1, 4, 7, 
0, 11, 13, 15, aveţi câte un punct pentru fiecare. Nu aveți nici 
m punct dacă ați ales coloana din dreapta. 

Dacă ați ales coloana din dreapta pentru enunțurile 3, 5, 8, 
12, 16, aveţi câte un punct pentru fiecare. Nu aveți nici un 
punct dacă aţi ales coloana din stânga. 

Enunţurile 2, 6, 9, 14 sunt doar o diversiune în dinamica 
chestionarului... 

Puteţi obține așadar un punctaj total între 0 și 12 puncte. 


> Cum să vă interpretati rezultatele? 


e Mai puțin de 3 puncte: nu veți fi surprins să aflați că sun- 
teți mai degrabă pesimist... Aveţi tendinţa să formulaţi anti- 
cipări negative, ori de câte ori vă găsiţi într-o situație nesigu- 
ră. De asemenea, credeţi că nu avem nici o posibilitate de a ne 
influenţa cursul vieții. Aveţi deci de lucru pentru a vă construi 
o viziune diferită asupra existenței, mai compatibilă cu mo- 
mentele fericite: liniștiți-vă, spre deosebire de ceea ce aveţi ten- 
dința să gândiţi acum (normal, pentru moment pesimismul 
dvs. e la cârmă), schimbările sunt posibile... 

e Între 4 și 8 puncte: aveţi capacitatea incontestabilă de a fi 
optimist, însă demonii pesimismului vă bântuie uneori. În fi- 
nal, acest lucru poate să reprezinte o poziţie foarte eficientă în 
viață: optimismul dvs. nu se activează decât atunci când cir- 
cumstanţele o cer sau o permit. Dvs. hotărâți dacă este cazul. 
Dar mai e loc de progrese. De exemplu, reflectând asupra be- 
neficiilor pe care le atribuiți pesimismului: oare sunt atât de 
evidente? Și, de asemenea, asupra posibilității de a fi mai de- 
grabă optimist chiar în fața adversităţilor: să vă luptaţi, rămâ- 
nând însă încrezător. Un travaliu pasionant pentru dvs.... 

o Peste 9 puncte: aparțineţi fericitei familii a optimiștilor: 
aveţi încredere a priori în viitor și în capacitatea dvs. de a-l con- 
strui și modula. Nu vă place deloc să vă gândiţi îndelung la o 
singură problemă: reflectaţi, acționați, apoi treceţi la altceva, 
iată care este mai curând strategia dvs. în viață. Optimismul 
dvs. vă permite un acces mai facil la emoțiile stării de bine și 
fericirii. Conservaţi-l cu mare grijă, continuaţi să-l cultivați și 
nu uitaţi să-l împărtășiţi celor apropiaţi care sunt mai puţin 
dotați în acest domeniu... 

cum putem dt gandurile oamenitor din acțiunile lor 


Un gest este o acțiune 
care-ţi spune multe despre 
ceea ce gândește cineva — 
chiar dacă persoana însăși nu 
este conștientă de acest 
lucru. Gesturile sunt extrem de edificatoare... 

Ştiai că felul în care stai, poziția umerilor, felul în care îți mişti 
picioarele, expresia ochilor și a sprâncenelor spun mult despre cât 
de dominant sau de supus te simţi, și că, până și atunci când încerci 
să-ți ascunzi sentimentele, atitudinea ta sexuală este trădată de ochi 
și de gură? Sau că poziţia pe care o adopţi într-o conversaţie și 
gesturile pe care le faci pot determina durata dialogului și cât de des 
vei fi întrerupt? Chiar și felul în care zâmbești — și mușchii faciali 
pe care îi folosești — trădează dacă ești cu adevărat fericit sau doar 
te prefaci. Acestea sunt Gesturile, iar ele nu se rezumă doar la 
conversații. Oriunde te-ai afla, orice ai face, gesturile sunt indicii 
importante ale stării tale de spirit. 

